
| Submarinul pe care-l pîndeam să apară de undeva, 
din apele întunecate ale mării n-avea nici nume și nici 
semne de recunoaştere; era o navă-pirat din cele folosite 
de serviciul de informaţii al N.A.T.O. pentru a-şi lansa 
iscoadele pe ţărmuri străine. O comunicare laconică de 


la: București ne prevenise, cu cîteva zile în urmă, că de . 


pe un asemenea submarin aveau să debarce în noaptea 
aceea “trei indivizi: fostul comisar din poliția legionară 
Petru Caramitru, marinarul Horaţiu Chirvăsuţă, rămas cu 
doi ani în urmă la Beirut de pe cabotierul „Sulina“, şi 
fostul meu coleg de şcoală Vasile Boianschi, plecat de 
acasă în 1946 după potcoave de cai morţi. Informaţia pre- 
ciza că debarcarea celor trei avea să se petreacă în larg, 
la trei mile de Mangalia; de acolo grupul urma să ajungă 
înot la mal, în pădurea Comorova, apoi să dispară în inte- 
riorul ţării. Ordinul care însoțea aceste date ne cerea să-i 
capturăm pe spioni vii și nevătămaţi, dar să lăsăm sub- 
marinul să se întoarcă nestingherit la bază. Şefii voiau 
probabil să-şi asigure posibilităţi pentru vreun joc ope- 
rativ. Bineînţeles, povestea ne pusese pe cărbuni aprinşi; 
de la primirea semnalării, echipa constituită pentru 
această operaţie, botezată, jumătate în glumă jumătate în 
serios, „comitetul de recepție“, se dăduse peste cap să 
pregătească reuşita deplină a întregii acţiuni. Atît ar fi 
lipsit, ca cei trei indivizi sau măcar unul din ei să reu- 
şească să dispară... 

Acum, că toate pregătirile se terminaseră, nu ne mai 
rămînea decît să ne perpelim întinşi pe sub copacii bătrîni 
ai pădurii Comorova. Aşteptam ca un telefon de campanie 
ce făcea legătura între noi și staţia radar din Mangalia 
să ne susure încet la ureche semnalîndu-ne apropierea 

submarinului, Bine ar fi fost dacă mi-aș fi fi putut înşela 


așteptarea cu o ţigară, dar căpitanul Dracopol, şeful „co- 
mitetului“, interzisese cu străşnicie fumatul; o ţigară 


„aprinsă — ne explicase el — e vizibilă pînă departe, în 


larg. Așa stînd lucrurile, mă mulţumeam să morfolese 
ţigara între dinţi încercînd să înţeleg logica ce-i determi- 
nase pe adversarii noştri să lanseze într-o regiune bine 
păzită, cum era Dobrogea, un grup de indivizi originari 
din partea locului, toţi prea cunoscuţi pentru ca 
reapariţia lor să poată fi trecută cu vederea. Nu-i vorbă, 
calitatea de autohtoni le oferea celor trei avantaje incon- 
testabile: cunoșteau bine locurile și aveau o mulţime de 
relaţii care le puteau aduce, conștient sau inconștient, 
foloase importante ... Petru Caramitru lăsase însă amin- 
tiri sumbre de pe vremea cînd fusese mare și tare la 
poliţia legionară, iar Horaţiu Chirvăsuţă, posesor al unei 
impresionante bărbi castanii, fusese calul breaz al tuturor 
plajelor și localurilor de noapte de pe litoral. Tenor ire- 
zistibil şi ghitarist îndrăcit, simpatic și bun de gură ca un 
frizer din Tăbăcărie, individul făcuse ravagii printre fru- 
moasele Constanţei şi printre sezonistele venite să se 
bucure de soare și de mare; nu o dată se trezise în 
bucluc ca urmare a aventurilor sale sentimentale. 

Nu era mai puţin adevărat că în cei aproape zece ani 
de cînd dispăruse din ţară, Caramitru avusese tot timpul 
să-și schimbe fizionomia. Cît despre barba lui Chirvăsuţă, 
ea fusese sacrificată, probabil, fără prea multe mofturi, 
pe altarul intereselor serviciului de spionaj al N.A.T.O. 
Cei doi ar fi putut spera să se disimuleze printre miile 
de oameni ce inundaseră regiunea atrași de febra marilor 
şantiere. Vasile Boianschi însă n-avea oricum nici o 
șansă. Și asta nu pentru că mutra lui blondă l-ar îi făcut 
mai ușor de recunoscut, ci pentru că tipul urma să aibă 
de-a face cu mine. Cu mine, a cărui încredere o înşelase, 
trădînd prietenia ce ne lega şi fugind în străinătate, cu 
toate încercările mele de a-l opri. Prezenţa lui între cei 
pe care-i aşteptam îmi oferea prilejul să-i plătesc poliţa, 
rămasă neachitată timp de șase ani. O ştersese ascuns în 
cala unui vapor străin, după ce timp de trei ani îl aju- 
vasem cu vorba şi cu fapta să-și termine studiile, după 


6 


: Lă 
dispariţia pe front a tatălui său. După ce-l hrănisem atita 
vreme duminică de duminică la masa mamei... 

Mai mic cu un an decît mine, Vasile Boianschi rămăsese 
orfan în 1943. Pe mama lui, Irina, și-o reamintea vag ca 


“pe o zînă bună și frumoasă, cu fața luminată de un păr 


bogat şi blond; se prăpădise de pe urma unui atac de 
tuberculoză galopantă înainte ca Vasile să fi împlinit trei 
ani. Gheorghe, tatăl lui Vasile, reangajat ca subofițer 
la Regimentul 34 infanterie unde-și făcuse şi stagiul în 


"termen, încercase zadarnic să împace slujba cu necazurile 


legate de creșterea fiului său. încă în anul 1929 se recăsă- 
torise cu Sofia Tomescu, sora cea mai mare dintr-un 
cîră de șapte copii, care s-ar fi măritat şi cu dracul — ca 
să poată mînca pe săturate de trei ori pe zi şi să-și căpă- 
tuiască cumva fraţii și surorile mai mici. 

Cum de reuşise Gheorghe Boianschi, dijmuit sistematic 


de membrii numerosului clan al Tomeştilor, să-și ridice 


o căsuță modestă în strada Maramureş, rămăsese o taină 
de nedezlegat pentru mine şi pentru fiul său. Desigur, 
un plutonier reangajat dintr-un regiment de infanterie 
avea pe timpul acela destule posibilităţi de a stoarce bani 
de la soldaţii ce-i erau lăsaţi în primire, dar Vasile, cu 
care discutasem această chestiune la primirea lui în orga- 
nizaţia de tineret, refuzase cu indignare să-și asocieze 
tatăl unor asemenea apucături. Personal, l-am crezut atunci 
şi cred și astăzi că răpoșatul Gheorghe a fost un om Sage 
Fără îndoială, m-aş feri să bag mîna în foc pentru a- 
convinge pe alţii că Gheorghe Boianschi ar fi fost un fel 
de înger în haine kaki care nu-și pusese niciodată soldaţii 
să-i lucreze în bătătură sau care refuzase plocoanele aduse 
de unii dintre ei la întoarcerea din permisie. Totuşi, plu- 
tonierul Boianschi nu semăna deloc cu imaginea tipică a 
faimoşilor „taţi ai companiilor“. Departe de a avea burta 
specifică gradului, omul era zvelt și agil ca un ogar şi 
avea un adevărat cult pentru muncă; cît timp a trăit, 
şi-a îndrumat stăruitor odrasla către şcoala profesională, 
către meserie, convins că viitorul aparţinea celor ce vor 
şti să meşterească şi să strunească motoarele, mașinile. 
Pe de altă parte am avut adesea ocazia să-i aud pe ostașii 
care n-aveau de unde să cunoască relaţiile mele cu familia 


. > Ş ? 


Boianschi vorbind cu simpatie şi respect despre pluto- 
nierul lor. 
Prezenţa tatălui l-a apărat pe Vasile de ciocnirile cu 


mama sa vitregă care-l găsea prea răsfăţat, prea nesupus, 


după gustul ei. Această protecţie devenise cu atît mai 
necesară după nașterea Margaretei, sora vitregă a lui 
Vasile, eveniment care făcuse să crească într-o măsură 
considerabilă ostilitatea Sofiei Boianschi față de băiat. 
Situaţia era cu atît mai ciudată cu cât, departe de a împăr- 
tăși vederile mamei, Margareta îl iubea pe Vasile ca pe 
un frate bun, fiind foarte mîndră de el. 

Una peste alta, cîtă vreme îl avusese pe taică-său, lui 
Vasile îi mersese destul de bine; în 1937 dădusem îm- 
preună examen de admitere la Şcoala de arte și meserii 
din Constanţa, devenită ulterior liceu de opt ani. Reușisem 
să intrăm la secția de lăcătuşerie și ne împrietenisem la 
cataramă; ca mai mare am devenit repede protectorul, 
sfătuitorul şi sprijinitorul lui, nu numai la şcoală ci în 
toate încercările prin care trecuse în anii următori. În 
februarie 1943, după Stalingrad, cel mai tînăr contingent 
al Regimentului 34 infanterie a fost trimis în grabă, cu 
instrucţia neterminată, pe frontul de la Don. Într-o zi, pe 
la mijlocul lunii februarie 1943, l-am însoţit şi eu pe 
Vasile pe cîmpul acoperit de zăpadă din preajma haltei 
Medeea unde zeci de mame, soţii şi copii veniseră să-şi 
ia rămas bun de la cei ce plecau, mulţi pentru totdeauna. 
Gheorghe Boianschi, îmbrăcat cu o scurtă kaki îmblănită, 
cu cizme înalte şi cu o căciulă mare de oaie, purta, agăţate 
la centiron, o sabie scurtă şi un pistol „Parabellum“. Şi-a 
îmbrățișat bărbătește fiul, spunîndu-i să-și vadă de carte 
şi de meserie, să ajungă un adevărat om respectat şi pre- 
țuit de cei din jurul lui. Mi-a strîns şi mie mîna, rugîn- 
du-mă să am grijă de Vasile. Hotărît, bătrînul Boianschi 
era un om de treabă care s-ar fi răsucit în mormînt să 
îi ştiut că băiatul lui devenise un trădător capabil să 
ridice mîna împotriva ţării sale. Oare ce-ar fi gîndit despre 
mine, prietenul mai mare al lui Vasile, în care-și pusese 
atîta nădejde ... 

În primăvară, a venit vestea că Gheorghe Boianschi dis- 
păruse pe front, iar norocoșşii care scăpaseră cu viaţă 
ajungind acasă înfățișau în fel şi chip această dispariţie. 


8 


" Sergentul Ploscă, de pildă, afirma că-și văzuse ultima oară . 
-plutonierul în fruntea unui grup de ostaşi români ce 


aruncăâu dintr-un camion niște nemți ce încercau să fugă 
spre Apus, lăsîndu-și aliații în voia soartei. Omul se jura 
că tatăl lui Vasile reușise să plece cu soldaţii săi îmbarcaţi 
în mașina capturată de la nemți. Un caporal din comuna 
Peştera spunea că-l văzuse pe Boianschi într-o coloană de 
prizonieri, iar un tătar din Abdulachioi, ostaș în compania 
a cincea, specialităţi, susținea că, nevoind să cadă prizo- 
nier, plutonierul Gheorghe Boianschi, înconjurat din toate 
părţile, îşi aruncase -o grenadă la picioare. 

Vasile plinsese ascuns prin diferite cotloane ale şcolii 
şi mai ales în subsolul care adăpostea cazanele cu aburi 
ale atelierelor. Cu toţi cei optsprezece ani ai săi, rămăsese 
mai mult decît singur pe lume şi trebuia să lupte din greu 
pentru a se ţine de școală unde, de bine de rău, primea 
o bursă. Nu că cei doi ani care-i mai rămîneau de parcurs 
pînă la examenul de absolvire ar fi ridicat probleme de 
nerezolvat, dar Sofia Boianschi, mama lui Vasile, nu ştia 
ce să mai născocească pentru a-l împinge să se lase de 
școală şi să-și ia lumea în cap, treabă care era mai mai 
să-i reușească. Odaia lui Vasile rămînea neîncălzită toată 
iarna, rufele de pe el cădeau în şuvițe, iar de mîncare“ 
căpăta doar atunci cînd se nimerea să intre pe ușă la 
vremea mesei sau cînd soră-sa, Margareta, reușea să pună 
ceva de-o parte pentru fratele ei vitreg. Lucruri revoltă- 
toare, cu atît: mai mult cu cît ştiam că scorpia primea în 
întregime leafa soţului ei, plus un ajutor pentru cei doi 
copii. În perioada aceea nici eu n-am făcut prea mult 
pentru a-l ajuta pe Vasile, aşa cum îi promisesem tatălui 
său. Precipitarea dramatică a evenimentelor, prăbușirea 
frontului şi certitudinea apropiatei înfrîngeri a nemților, 
ne activizase şi pe noi, cei de la şcoala tehnică. Ciţiva 
din elevii ultimilor ani, ne organizasem într-un comitet 
antifascist îndrumat de maistrul fierar Ilarie Plopeanu. 
Fusesem numit secretar al comitetului și activitatea clan- 
destină desfășurată tot mai intens îmi răpea întregul timp 
liber plus o bună parte din nopţi. De aceea, convorbirea 
cu Vasile Boianschi care mi se plinsese într-o zi de mize- 
riile ce i le făcea mama lui vitregă şi-mi împărtășise in- 
tenţia lui de a se lăsa de şcoală pentru a se angaja la 

atelierul de reparaţii auto al lui Dumitru Ştefănescu de 
pe strada Ion Lahovary, m-a luat oarecum prin surprin- 
dere. M-am opus cu hotărîre acestor planuri, reamintîn- 
du-i dorinţa tatălui lui şi fiindcă mi-a spus că nu se mai 


“duce acasă nici legat, am vorbit cu Alexandru Luscan unul 


din tovarăşii mei din comitetul U.T.C., constituit în sep- 
tembrie 1944, să-i facă loc în camera pe care o închiriase 
pe strada Dumbrava roşie. Luscan era cu un an în urma 


„noastră; copil de ţăran din comuna Cuza Vodă, de pe firul 


văii Cara Su, el refuzase să se lase jefuit de către cei care 
trăiau de pe urma găzduirii elevilor originari de la ţară. 


Se gospodărea singur, înarmat cu o mare doză de voie 


bună și de inventivitate. În toamna anului 1944, cînd se 
raționalizaseră ţigările, Sându Luscan tăia cu o lamă, în 
fire subţiri, foile de tutun culese de pe cîmp, umezindu-le 


mai întţîi la aburii obținuți deasupra unei tigăi în care 


fierbea apa. Dacă i se nimerea la îndemînă o fructă, proas- 
pătă sau uscată, o arunca în vasul ce fierbea în clocot și 
astfel tutunul se îndulcea, pierzîndu-și din iuţeală şi căpă- 
tînd ceva din aroma fructului risipit în apă. După aceea 
firele erau uscate pe plita încinsă, şi puteau fi puse în 
pipele din tulpină de cucută meșşterite tot de Luscan 
pentru el şi pentru oaspetele lui, Vasile. Într-o seară, cînd 
am trecut pe la ei i-am găsit întinşi pe saltea pufăind 
satisfăcuți, ca niște fumători nărăviţi ce erau. Luscan mi-a 
oferit cu generozitate luleaua lui, spunîndu-mi: 

— Ia şi desfată-te şi tu cu cîteva fumuri din becti- 
misul ăsta macedonean, măi Tiţi. L-am aromat cu mere 
uscate. Să fi avut o smochină și două, trei lingurițe de 


Te i. 


Ustensilă cu titlu de unicat dar cu întrebuințări mul- 
tiple, tigaia lui Sandu Luscan servea la realizarea tuturor 
operațiunilor, cu excepția prăjitului pentru care lipsea 
carnea și uleiul; între altele, acest adevărat vas-minune 
era folosit pentru prepararea ceaiului de dimineaţă, aro- 
mat fie cu esenţă artificială, fie cu floare de tei. Tot în 
tigaie cei doi gastronomi fierbeau cîte un pumn de fasole 
sau de linte din traista trimisă de badea Grigore Luscan 
tiului său de la oraș sau, pe primăvară, frunze de ştevie, 
de lobodă, de wurzici. Seara, Sandu și Vasile se răsfățau 


cu cartofi copţi, minţiţi cu o fărîmă din brinza trimisă: 

de același nea Grigore, La aceste resurse se mai adăuga | 


contribuţia lui Boianschi: cîte o piine ostășească obținută 
la manutanța Regimentului 34 infanterie, unde se mai 
găseau oameni ce și-l aminteau pe tatăl său, plutonierul, 
sau câteva sute de grame de marmeladă şi arpacaș cumpă- 
rate din banii cîștigaţi de pe urma „fuşeraiurilor“ meş- 
terite în atelierul şcolii, sub ochii îngăduitori ai lui „nea 
Costică“, maistrul Constantin 'Țonea. 

Oricum, cu ajutorul lui Luscan, îmboldit permanent de 
mine şi sprijinit de mulţi oameni de inimă, Vasile Boian- 
schi a izbutit să-şi termine școala în iunie 1945, aşa cum 
dorise tatăl său, şi să-şi susțină examenul de diplomă 
care-i dădea calificarea de maistru-lăcătuș. A fost un noroc 
pentru Vasile că examenul s-a ţinut doar cu cîteva zile 
înainte ca familia Boianschi să primească de la Marele 
stat major plicul galben care le aducea oficial la cuno- 
ştință moartea pe front a plutonierului Gheorghe Bo- 
ianschi. A fost un noroc, pentru că, deși Vasile se aştep- 
tase să primească această veste, sosirea ei chiar în ziua 
cînd se afişaseră rezultatele examenului i-a produs o criză 
puternică. Își iubise mult tatăl, iar pierderea lui îl lăsa 
fără nici un fel de rădăcini. Poate că asta l-a şi împins 
într-o cîrciumă de la periferie unde reuși să bea în 
aceeaşi seară toți cei 30.000 de lei pe care îi avea în 
buzunare şi care reprezentau bursa lui de elev pe ulti- 
mul trimestru. Din cîte mi-a povestit după aceea, am 
înțeles că, deşi nu fusese şi nici n-a devenit ulterior un 
beţiv, cantitatea de alcool consumată la tejgheaua taver- 
nei în care se înfundase nu reuşise să-l ameţească, iar 
luciditatea stăruitoare și dureroasă îi amesteca în cap 
imaginile vesele ale copilăriei lipsite de griji cu perspec- 
tivele cenușii ale unui viitor incert. Oricum, deși rămăsese 
singur, Vasile nu mai era ceea ce se numea o ființă ne- 
ajutorată; absolvise liceul, avea în buzunar diploma de 
maistru și putea nu numai să se întrețină singur, ci să 
întreţină, la nevoie, şi pe alţii. Cu această siguranță Vasile 
s-a dus a doua zi, pe seară la Sofia Boianschi și i-a propus 
un armistițiu, după părerea lui, onorabil: să-l reprimească 
în casa părintească în schimbul unei contribuţii materiale 
suficiente pentru întreţinerea lui şi pentru suportarea 
unei părți din cheltuielile necesare educaţiei Margaretei, 

ajunsă în clasa a treia a liceului comercial. Dar socote- 
lile mamei lui vitrege erau, se vede, altele decît cele ce 


şi le făcuse Vasile Boianschi: femeia voia casa din strada ' 


Maramureş numai pentru ea şi pentru Margareta și se 
temea de prezența lui acolo cu titlu de moștenitor în drept 
care ar îi putut s-o frustreze de o parte din această pro- 
prietate. De aceea la propunerea făcută fără nici un gînd 
ascuns, Sofia a răspuns pe loc, categoric: 

— Vasile dragă, am tăcut tot ce-am putut ca să te 
văd cu școala terminată şi cu un rost în viaţă, așa cum 
a dorit răposatul, fie-i țărîna ușoară. De aici, drumurile 
noastre se despart. Ştii tot atît de bine ca şi mine că noi 
doi n-am prea murit niciodată unul de dragul altuia şi 
nici nu mai avem ceva de împărţit acum, cînd Gheorghe 
nu mai este. 

Cînd am aflat că pretinsese, fără pic de ruşine, că făcuse 
totul pentru ca Vasile să termine şcoala, m-a cuprins un 
dezgust fără margini faţă de femeia grasă și gureşă ca o 
mahalagioaică. Vasile se mulțumise să-și sărute sora pe 
frunte, promiţindu-i că-i va da de veste îndată ce se va 
aşeza undeva și a ieșit în stradă, trîntind în urma lui, o- 
dată pentru totdeauna, portița de fier forjat pe care o 
lucrasem împreună în cel de al treilea an de meserie. I-am 
propus pe loc prietenului meu să se mute la mine; locuiam 
şi atunci în cartierul Coiciu în casa de paiantă a lui Niţă 
Banu, un consătean al mamei. Aveam camera mea și n-ar 
fi fost nici o greutate dacă Vasile ar fi dormit cu mine. 
El mă refuză însă rămînînd în odaia lui Luscan, plecat în 
vacanţă, și mulțumindu-se să prînzească în fiecare dumi- 
nică la noi. Personal nu băgasem de seamă ca Vasile să se 
îi schimbat, dar mama, care trecuse prin multe în viaţă 
mi-a spus într-o zi: 

— Titi, prietenul ăsta al tău e ca o plantă smulsă din 
pămînt, ca o pasăre rătăcită. Faceţi ce ştiţi, dar ajutați-l 
să-şi găsească un rost. Însuraţi-l, la nevoie. Altfel, mă tem 
că va face vreo prostie. 

I-am făcut cunoștință lui Boianschi cu cîteva din fetele 
drăguţe ale cartierului și m-am ocupat mai mult să-l 
atrag la activităţile organizaţiei de tineret. Vasile Își în- 
deplinea conştiincios sarcinile primite, participa la toate 
ședințele și mitingurile electorale, numeroase pe timpul 

acela, mergea cu plăcere la munca de reconstrucție, mai ales 
că era urmată întotdeauna de dans, difuza ziare duminica 


” dimineaţa şi, avînd oarecari talente la desen, fusese coop- 


tat în colegiul de redacţie al gazetei de perete -de la comi- 
tetul judeţean. Nu lipsiseră nici vocile care cîrteau că fiul 
unui plutonier reangajat în vechea armată, mort pe front, 
putea fi de fapt un oportunist periculos strecurat între 
noi cu gînduri rele. Aceste voci n-au găsit însă ecou și 
după o vreme, biroul celulei de partid în care fusesem 
ales recent m-a autorizat să încerc să-l aduc în rîndurile 
noastre. Pentru Vasile însă, răul se produsese şi vorbele 
nesocotite spuse la adresa lui, ca şi atitudinea tot mai 
rece a Margaretei, care se mulțumea să-i ia o parte din 
banii cîştigaţi pentru a-şi face rochii frumoase fără a-și 
manifesta, ca în trecut, afecțiunea faţă de fratele ei, îi 
dădeau tot mai acut sentimentul că trăia într-o lume 
care-l respingea. 

Altfel, cu tot dezastrul ce domnea în țară, sfîrşitul răz- 
boiului adusese, e drept pentru puţin timp, iluzia unei 
oarecari înviorări și o undă de optimism printre oameni. 
Eu şi Vasile ne-am găsit curînd de lucru la nişte ateliere 
înființate în port după război. Aflaţi încă în perioada de 
stagiu, lucram împreună în secţia unui maistru bătrîn 
care, după ce examinase minuţios probele noastre de 
lucru, ne numise ajutoarele sale şi ne recomandase pentru 
încadrarea maximă: 80.000 de lei pe lună. Era foarte 
puţin pentru vremurile acelea de inflaţie dar, lucrînd în 


'acord, reuşeam cu regularitate să dublăm sau chiar să 


triplăm leafa. Cînd banii câștigați la atelier nu mai reu- 
şeau să ţină pasul cu preţurile, apelam la o altă sursă de 
venituri, muncind cîteva nopţi la încărcarea şi descărcarea 
vapoarelor ce ancorau la Constanţa. Această muncă, de- 
scrisă prin expresia „a face cîrcă“, era cu atît mai grea cu 
cît urma, precedînd totodată, cele opt ore de lucru în ate- 
lier. Dar plata era bună, depăşind adesea, pentru o singură 
noapte salariul nostru lunar. 

Cu toate că, în afară de „Transilvania“ şi „Ardealul“, 
mica noastră flotă comercială fusese mistuită de război, 
portul Constanţa cunoștea în acele prime luni de pace o 
intensă activitate, primind mărfuri și cereale pentru Ro- 
mânia sau pentru alte ţări vecine și expediind materiale 

de construcţie, cherestea şi petrol în regiunile distruse de 
război. Deși, spre deosebire de marile porturi poloneze, 
Constanţa rămăsese accesibilă, portul nu poseda utilaje, 
bazindu-se aproape exclusiv pe spinările vînjoase ale do- 
cherilor, împuţinaţi şi ei de anii îndelungaţi ai războiului, 


De aceea, sindicatul acestor docheri, „Dezrobirea“, era ne- 


„voit să angajeze adesea muncitori flotanţi pentru a. face 
faţă cererii tot mai mari de mînă de lucru. 

Pînă în toamna anului 1946, cînd seceta și foametea își 
arătaseră amenințătoare colții, viaţa, deși grea, promitea 
apariţia unor vremuri mai bune. Sezoniștii, e drept puţini 
la număr, își făcuseră din nou apariţia prin Constanța și 
prin celelalte localități de pe litoral, unde răsăriseră ca 
din pămînt o sumedenie de taverne şi cabarete, care de 
care mai trăsnite. În acest decor își făcuseră reintrarea în 
lumea portului și contrabandiștii, traficanţii de devize, 
“speculanţii, convinși că vremea marilor lovituri nu va 
întîrzia să reînvie pe litoral. 

Cu preţul nopţilor muncite cu spinarea, Vasile Boian- 
schi se bucura şi el, în felul lui, de prosperitatea înşelă- 
toare a portului şi a localităţilor de pe litoral. În vara 
anului 1946, își făcuse rost de două cămăși din mătase 
naturală albă, de parașută, şi de pantaloni de doc tot 
albi. În picioare purta teniși acoperiţi întotdeauna de un 
strat imaculat de zincmeiss, iar briul îi era strîns de o 
curea transparentă de material plastic, „de sticlă“, cum 
se zicea pe vremea aceea. Costumul lui „muscă în lapte“ 
îi scotea în evidenţă bronzul feței tăbăcite de vînt şi de 
soare; posesor al unei mutre destul de atrăgătoare, sucea 
fără eforturi prea mari capetele multora din fetele ieşite 
să se plimbe seara pe faleza Cazinoului. Într-o vreme, se 
pricopsise pînă şi cu un ceas „Doxa“, de contrabandă, dar 
îl prăpădise repede într-o încăierare iscată la o  cher- 
meză de pe strada Frunzelor, la mine în cartier. Vasile 
se nărăvise la fumat numai ţigări de contrabandă, bulgă- 
rești şi americane, și frecventa cu regularitate sala de bone 
a clubului P.C.A. unde oficia antrenorul Baciu şi se pre- 
gătea Ion Popa, dublu campion european. Între altele, 
reușise să se lecuiască și de frica apei pe care o purta în 
el de cînd era copil. Într-o zi, pe cînd își mînca porția 
de salam pe puntea unui cabotier reparat de vecinii noştri 

de la Șantierul naval, unul din noi, amuzat, se vede, de 
felul în care-şi bălăbănea Vasile picioarele de-a latul bor-, 
dului, i-a repezit, în treacăt, un șut razant care l-a proiec- 
„tat direct în mare. Eu și alţi vreo doi care-l știam neîno- 
ţător am sărit pe loc să-l scoatem, dar spre surprinderea 
noastră şi a lui, ajuns la suprafaţă, Boianschi s-a trezit 
înotînd la fel ca noi. 
Omul o ducea deci destul de bine; duminica mînca 
întotdeauna la noi acasă, unde mama îl văsfăţa cu bucatele 
despre care ştia că-i plac şi unde făceam tot ce ne price- 
peam pentru a-i înlătura sentimentul apăsător care-l 
chinuia. Vasile îmi mărturisea adesea că lipsa familiei 
devenise pentru el un fel de obsesie; parcă era, spunea 
el, o geamandură prost ancorată aruncată de valuri colo 
şi colo. Seceta abătută pustiitor peste țară în vara lui 
1946 îi răpise, credea, orice perspectivă cît de cît atrăgă- 
toare, iar această părere i se înrădăcina în conştiinţă pe 
măsură ce-şi dădea seama că nu era singurul care se 
temea de viitor. În port crescuse numărul celor care luau 
drumul pribegiei ascunși în cala vaselor ce părăseau da- 
nele, iar în largul mării erau interceptate tot mai des 
ambarcaţiuni uşoare în care indivizi căptușiţi cu aur și 
valută, dar şi alţii, aventurieri fără căpătii, căutau să 
ajungă în oraşul cel mai apropiat al lumii în care conti- 
nuau să aibă curs vechile valori: Istanbul. În pauză, la 
cantină, Vasile începuse să mă iscodească adesea, în faţa 
bucății de turtoi ce ne ţinea aproape zilnic loc de prînz, 
despre „războiul rece“ și despre cele ce aveau să-i urmeze. 
O dată, mi-a mărturisit că-i încolţise în minte ideea să 
plece în lume „să-și caute norocul“, înainte de a fi prea 
tirziu, Poate că ar fi trebuit să-i apreciez cum se cuvenea 
sinceritatea şi să fi avut atunci mai multă răbdare în dis- 
cuţia cu el. Dar pe vremea aceea eram prea tînăr, ceea 
ce mă determinase să-i închid brusc gura, spunîndu-i să 
facă bine să trăiască şi să-şi croiască viitorul aici, aşa 
cum fac milioanele de țărani și muncitori români care nu 
pot să-şi ia țara-n desagă pentru a vagabonda prin lume 
în căutare de mai bine. Şi pentru a pune capac discuţiei, 
l-am taxat de „cosmopolit“ şi' de „rătăcit sub influența 
propagandei imperialiste“. Probabil că Boianschi mi-a 
considerat riposta drept un mănunchi de lozinci bune de 

spus pe la ședințe, dar în nici un caz capabile să-i schimbe 
hotărîrea, e zei 4 e e 

Cam aceasta era situaţia într-o zi de noiembrie cînd a 
ancorat în port, la dana șase, cargobotul american „„Chesa-, 
peake Express“. „Americanul“ era o navă frumoasă de 
zece mii de tone şi, spre deosebire de vasele levantine sau 
panameze, curat ca un pahar. Echipajul, ales pe sprîn- 
ceană, unul şi unul, era compus exclusiv din albi, vor- 
bitori de engleză. Vasul urma să rămînă în port doar 
24 de ore pentru a descărca „mărfuri generale“, adică 
alimente şi colete trimise de organizația „Joint“ comu- 
nităţilor evreieşti din România și Polonia. În ziua aceea, 
întregul efectiv permanent al sindicatului docherilor era 
angajat în alte operaţii de încărcare şi descărcare: cargoul 
sovietic „Orel“ lua la bord trei sute de vagoane de gea- 
muri, bulgarul „Strumiţa“ cinci sute de vagoane de ciment, 
un „grec“ descărca o partidă de bumbac așteptată amar- 
nic de filaturile noastre în suferinţă de materie primă, un 
alt „grec“ lua la bord cîteva zeci de mii de lădițe pentru 
ambalajul fructelor citrice aflate în plin sezon de recol- 
tare, fără a mai pune la socoteală cele șase — șapte caice 
turcești şi libaneze venite după cherestea. Cînd, peste 
toate acestea, s-a anunţat intrarea în port a hui „Chesa- 
peake Express“ şi pretenţia comandantului de a pleca de 
pe o zi pe alta, nea Mitică Dascălu, secretarul și procu- 
ristul „Dezrobirii“, începu să-și smulgă disperat cele cîteva 
fire de păr ce-i mai stăruiau pe creştet. Apoi, după ce se 
răcori puţin, epuizînd repertoriul înjurăturilor învăţate 
de-a lungul a trei decenii de activitate portuară, își luă 
traista în băț și ateriză direct la noi în atelier unde se 
repezi ca un uliu asupra mea: 

— Măi, Titi, măi, nu mă lăsaţi! La mine aţi găsit întot- 
deauna o bucată de pîine... Am nevoie, mă, la noapte 
de oameni... 

— Stai bre, nea Mitică, nu te prăpădi cu firea, îl liniștii 
eu. Se poate să nu venim? De cîți băieţi ai nevoie? 

— De o „poştă“ întreagă. Titi. Douăzeci şi doi de 
flăcăi. O „poştă“ pentru pupa o mai scot eu de pe la 
caice. Aia mai pot aştepta o zi. Adu-mi o „poştă“ şi o 
băgăm în prova „americanului“, Opt milioane de lei de 
căciulă! Să vii și tu, Vasile, se întoarse nea Dascălu spre 

“Boianschi. E nevoie de un stivuitor bun jos, în. cală. 
„_"— Bine, nea Mitică. Fac pe dracul în patru să-ţi adun: 
"pînă diseară douăzeci de băieţi, promisei eu, gîndindu-mă 
de unde aș putea să-i scot. Va trebui, probabil, să-i ames- 
tecăm cu docherii căci n-am să pot aduce numai lume 
pricepută ca alde Vasile. Altfel, opt milioane pe noapte e 
cam puţin. Văd că la „Strumița“ plătești nouă milioane 
jumate de cap. 

— Aia încarcă ciment, Titi dragă, și au „teren“, 37 de 
metri de la magazii pînă sub bigile vaporului. Aici sînt 
de descărcat „generale“ direct în vagoane. Nici un centi- 
metru de „teren“. Aștia de la „Joint“ au trenurile gata 
formate, doar să le bage sub macarale. 

— Nu-i nici o bucurie cu „generalele“ astea, mă 'apucai 
eu să fac nazuri, dar venim, să te servim pe mata. La 
ciment se lucrează cu un singur tip de ambalaj. Pe spina- 
rea unui om trec într-o noapte două vagoane de marfă. 
Socoteală rotundă, efort uniform! Pe cîtă vreme la „gene- 
rale“, ba vin colete de zece — cinsprezece kilograme cu 
„carei pierzi o grămadă de timp, ba te cocoşează sub saci 
cu fasole sau orez de 80—100 de kilograme, ba 'te trezeşti 
cu lăzi de macaroane, butoaie de lapte praf şi dracul mai 
știe ce. N-ai nici un spor şi eşti birjerit ca un cal pus 
cînd să alerge în buestru, cînd să care poveri. Într-un fel, 
e mai bine că n-avem „teren“... 

— Bine, Titi, mă întrerupse nea Mitică. Ajunge o mă- 
ciucă la un car de oale! Ştii că mai mult de opt milioane 
nu pot plăti; nici nu dau nici nu bag nimic în buzunar. 
Dacă nu-ţi place tariful, vino și spune-o băieților noştri 
la prima adunare. Poate-i îndupleci ... Oricum, eu vă 
aştept pe seară, la cinci şi jumătate. La șase intraţi în 
tură, ca de obicei. 

Cînd am ajuns în dreptul lui „Chesapeake Express“ i-am 
admirat încă o dată linia elegantă, iar Vasile, aflat lîngă 
mine îmi şopti: 2 

— Titi, mai c-aş pleca cu vaporul ăsta .. . 

— Taci dracului şi lasă prostiile. lar te-a apucat? — 
ripostai eu furios. Mai bine ai avea grijă de Ionel Focșe- 
neanu, ăla care a lucrat pe primăvară voluntar la sectorul 
financiar al Comitetului județean. Vine pentru prima oară 

ta „cîrcă“. A reuşit luna trecută la Academia comercială şi 


m-are bani să-și ia palton. Mă tem că n-o să reziste toată 
moaptea şi am aranjat să intre cu tine în cală. Acolo, cel 


. puţin nu va fi sub ochii epistatului ... 


La miezul nopţii, în timpul pauzei de masă, cînd l-am 
revăzut pe Focșeneanu, mi-am dat seama că făcusem 
bine băgîndu-l în cală, alături de Vasile. Flăcăul se clătins 
pe picioare ca unul care-şi băuse leafa pe o lună și nu-i 
mai arde de nici unele. Colac peste pupăză, în sala de 
mese apucaseră să intre vreo 40—50 de femei care descăr- 
cau piei neargăsite de pe un vapor argentinian intrat în 
port cam la două ore după „Chesapeake Express“. Cume- 
trele puțeau atît de tare a hoit încît trebuia să ai stomacul 
de tablă al lui Boianschi pentru a putea mînca în preajma 
ior. Ionel a renunţat pe loc la masă, părăsind sala cu 
toată viteza, asemenea mai tuturor băieţilor. Vasile şi 
alţi cîțiva au mîncat ca nişte flămînzi cu vechime, ce 
erau. În ce mă privea, aflînd despre sosirea caricului 
de piei, mă aprovizionasem de acasă și m-am apucat să-mi 
rod cu poftă felia de piine neagră unsă din belșug cu 
untură de giscă, proptit într-o cișmea, pe chei, la bună 
distanță de miasmele ce năvăleau prin ferestrele larg des- 
chise ale cantinei. Deh! Cu o mamă ca a mea, ajungi să 


ai stomacul grozav de sensibil! 


După ce terminase de mîncat, Vasile s-a tras lîngă mine, 
omenindu-mă cu o ţigară „Philip Moriss“ din pachetul 


“căpătat de la șetul de echipaj al lui „Chesapeake Express: 


— Titi, mă preveni el, mîine va trebui să-mi ţii tira 
căci nu vin la atelier. 

— De ce? îl întrebai eu aprinzîndu-mi ţigara de la a lui. 

— Sînt mort de obosit. Focşeneanu ăsta e un monument 
de bunăvoință, dar şi de nepricepere. M-a cocoşat cu hăr- 
nicia lui nătîngă, 

— Păi să ţi-l trimit pe Boboc şi să-l scoatem niţel la 
aer pe student. 

— Las-o încurcată! Ştii doar că afară e mult mai greu, 
Mă tem că bietul Focșeneanu va cădea curînd peste saci, 
pierzînd astfel şi banii pentru care a muncit o jumătate 
de noapte, În cală, cel puţin, nu-l văd decît eu. Doar așa 
vom putea să-l păstrăm pe lista de plată. 

— Asta așa-i, acceptai eu. Bine, încearcă în continuare, 

Dar dacă vezi că nu merge şi nu merge, trimite-mi vorbă. 
Iar mîine, încearcă să vii totuși la lucru. Nu vreau s-aveni 
vorbe cu nea Gustav. 

Nea Gustav, meșterul şi şeful nostru, ne privea întot- 
deauna chioriîş cînd veneam în atelier direct de la cîrcă, 
Avea și dreptate căci, după o noapte de muncă, randa- 
mentul nostru era foarte aproape de zero. Tocmai cu acest 
argument mi-o întoarse Vasile: 

— Ba, dacă vin să dorm în picioare în fața menghinei, 
vom avea şi mai multe vorbe cu nea Gustav. Pe cînd așa, 
ai putea să-i explici că am un caz în familie ... 

— Care familie? risei eu împăcat definitiv de gluma 
lui şi bătîndu-l pe spate. 

A fost ultima dată cînd l-am văzut pe Vasile Boianschi. 
Dimineaţa, epistatul m-a luat cu el să completăm lista de 
plată și să le dau personal banii celor aduși de mine. 
Treaba asta mi-a luat vreo două ore bune, timp în care 


„ „Chesapeake Express“ ajunsese departe, în larg. Văzînd 


că Vasile nu se prezintă la ghișeu să-și ia partea, am 
trimis după Focşeneanu care se rezemase epuizat de e 
baba. El mi-a explicat candid că Vasile rămăsese în urmă 
să facă ordine în magazie. 

— Bun băiat, îl lăudă studentul pe ticălosul meu de 
prieten. A muncit mai mult singur, pentru amîndoi. O 
vreme, spre ziuă, m-a ţinut ascuns sub tenda unei bărci 
de salvare. M-a făcut atent să nu dorm că pleacă vaporul 
„cu mine. Ce, eram nebun?... : 

Boianschi, în schimb, fusese nebun. Nebun de legat. 
lar eu îl aşteptam în pădure la Comorova să-i cer so- 
coteală. 


2. 


Apărut pe nesimţite din întunericul pădurii, căpi- 
tanul Dracopol se lungi greoi alături de mine.. Deși nu 
era cu mult mai vîrstnic corpolența lui era puţin obiş- 
nuită în timpul acela pe la noi, prin instituţie. Hristache 

Dracopol, Tatache pentru prietenii săi între care mă nu- 
măram şi eu, plătea astfel nu numai tributul slăbiciunii 
sale pentru bucatele bune dar și prețul vieţii sedentare, 
„de anchetator penal legat de scaun zile de-a rîndul. Alt- 
fel, avea o minte ageră, era un bun organizator și, ceea 
ce era deosebit de important pentru reușita acţiunii din 
noaptea aceea, avea experiența participării la captura- 
rea cîtorva din bandele legionare ce terorizaseră o vre- 
me pădurea. Babadagului. De aceea şi fusese desemnat 
să-l înlocuiască pe șeful direcției, maiorul Ion Burghelea, 
imobilizat la birou de o puternică criză de reumatism. 

— Nimic? — mă întrebă șoptit căpitanul, împungînd 
cu bărbia spre telefonul de campanie ce-mi stătea sub 
mînă. 

— Încă nimic, răspunsei eu pe același tom. Cît mai e 
ceasul? 

— Păi, s-a cam făcut de două. Încă vreo două ore şi 
se luminează de-a binelea. Nopțile au devenit tare scurte 
de la o vreme. De fapt, nu-i de mirare. Mă tem că stăm 
degeaba aici, în pădure, așteptînd să vină baba cu colacii. 
Probabil informaţia ne-a fost plasată anume ca să ne 
mîne în colțul ăsta uitat de dumnezeu. Între timp, lan- 
„sarea poate fi săvîrșită în altă parte, în Deltă sau în balta 

Ialomiţei. Probabil, dintr-un avion. O debarcare de pe 
submarin implică riscuri mari. Volumul navei și viteza 
ei redusă o fac reperabilă de departe și o expun atacu- 
rilor oricărei vedete rapide. Eu, unul, nu prea cred în 
povestea asta. 

— Poate că adversarul s-a hotărît să procedeze așa 
tocmai pentru că e mai greu de crezut, răspunsei nu prea 
convins. Pe urmă, cei care ne-au ordonat să pîndim aici 
vor fi știut şi ei de ce ne-au pus. Așa că, nu ne rămîne 
decît să așteptăm cu ochii deschişi şi cu urechile ciulite. 
Atît ar trebui, ca spionii să treacă nesupăraţi pe lîngă 
noi. 

— Mușcă-ţi limba, rîse Dracopol apoi tăcu, întoreîn= 
du-se pe spate pentru a privi stelele. 

Să fi trecut un sfert de oră de la discuţia noastră cînd 
telefonul de campanie miîrîi scurt, biciuindu-ne nervii. 
Punctul central de pază a coastei ne semnala apropierea 
dinspre sud a unei ţinte ce apărea dublată pe ecranul 

staţiilor radar; după toate probabilitățile, un submersi- 
bil căuta să se ascundă în vecinătatea imediată a unui 
vas de suprafaţă. 

— Șmecheri dumnealor, comentă sarcastic căpitanul 
căruia îi comunicai cu punct şi cu virgulă cele transmi- 
se. Spune-le băieţilor de la „Paza coastei“ să lase ţin- 
tele să se apropie fără a încerca să intre în legătură radio 
cu ele. Vasul de suprafaţă nu va întirzia să se identifice. 
“Telefonul rămîne deschis pentru ca postul central să ne 
ţină permanent la curent cu mișcările submarinului. Eu 
plec să alarmez posturile de pîndă, dar voi trece o dată 
la cîteva minute și pe la tine. În regulă? 

— În regulă! 

Pe urmă, lucrurile s-au desfășurat ca la carte sau, dacă 
vreți, ca într-un film bine regizat. inta submersibilă 
se opri și făcu suprafaţă în dreptul nostru, iar cargoul se 
îndepărtă spre Constanţa. Ajuns în dreptul farului Tuzla, 
ultimul se identifică prin radio ca fiind vaporul „Jenni- 
fer“, sub pavilion panamez, venit să încarce '0 partidă de 
geamuri pentru Genova. lar la patru dimineața, o dată 
cu zorile, ieșiră pe uscat, sub liziera pădurii, cam la două 
sute de metri de noi, trei indivizi îmbrăcaţi în costume 
de înotători subacvatici care se apucară imediat să smul- 
gă de pe ei acest echipament, din cale-afară de stînjeni- 
tor. 

Noi ne-am apropiat cu pași de pisică, răsărind ca din 
pămînt în jurul lor şi luîndu-i în cătarea armelor auto- 
mate. Atit Boianschi, pe care-l recunoscusem imediat la 
lumina zorilor, cît și Chirvăsuţă, care compensase, se 
vede, pierderea bărbii cu un dram de minte în plus, se 
grăbiră să-și ridice conştiincios mîinile. Al treilea, în 
care-l ghicii pe Petre Caramitru, socotind probabil că nu 
mai avea ce pierde, şi-a smuls cuțitul ce-l avea la briîu 
și s-a repezit buimac peste mine, care-i veneam mai aproa- 
pe, lovindu-mă în partea stingă. Evident, vizase inima, 
dar eu primisem lovitura în brațul ce-l ridicasem pavă- 
ză, lovindu-l în același timp cu patul pistolului. Indivi- 
dul se prăbuşi ca un sac de cartofi, pierzîndu-şi piuitul 
pentru o bucată de vreme. 

Pe urmă i-am percheziționat conştiincios, ca la poliţie, 
pe tustrei, şi am examinat la centimetru patrat fiecare 

bucăţică din pămîntul pe care apucaseră să-l calce.” De 
găsit n-am găsit nimic, deoarece, în afara :cuţitelor prinse 
de briul combinezoanelor şi a cîte unui pistol aflat în bu- 
zunare, indivizii nu se mai încărcaseră cu alte poveri. 

Ne-am interesat apoi de soarta submarinului; ni s-a 
comunicat că acesta făcuse calea întoarsă încă înainte ca 
grupul de spioni să fi ajuns la țărm, fiind lăsat să plece 
nesupărat, așa cum surase ordinul. Liniștiţi dinspre par- 
tea aceasta, ne-am invitat oaspeţii în duba care aștepta 
ascunsă mai departe, sub arbori; Boianschi şi Chirvăsuţă 

- s-au urcat în ea cu mijloace proprii, adică pe picioare, 
dar Caramitru, ameţit încă de pe urma loviturii, a tre- 
buit purtat pe braţe, asemenea moaștelor sfîntului Sisoe. 
Așa i-am transportat, păziţi ca o comoară, pînă la sediul 
Direcţiei regionale unde am fost invitaţi cu toţii în bi- 
roul şefului, maiorul Burghelea. Văzîndu-mă rănit, şe- 
ful m-a poftic pe un scaun, alături de el, şi a trimis ime- 
diat după un felcer care s-a apucat să mă panseze chiar 
acolo, la faţa locului. Cei trei arestaţi rămăseseră în pi- 
cioare înconjurați strîns de membrii „comitetului de re- 
cepție“; Caramitru, care făcuse ochi, și-i rostogolea fu- 
rios prin toată camera. Mult n-a apucat să vadă, căci 
maiorul își drese tușind glasul și începu: 

— Bine aţi venit băieţi, ni se adresă el, agățîndu-și pe 
nas faimoşii lui ochelari bifocali cu ramă de sîrmă des- 
pre care gurile rele spuneau că ar fi aparținut patriarhu- 
lui Abraham. Văd că mi-aţi adus musafiri: domnul Cara- 
mitru, cu care ne-am cunoscut în noiembrie 1940, e drept 
în alte împrejurări, Boianschi, căruia nu i-a mai plăcut 
pîinea de acasă şi Chirvăsuţă, rătăcit acum vreo doi ani 
prin tavernele Beirutului. Dar unde ţi-e barba, neferi- 
citule? Poftim! Ţi-ai tăiat frumusețe de barbă! Păi tu 
fără barbă eşti ca cearta fără bătaie. Doar barba era de 
tine! Oricum, o întoarse el, sîntem, ca să zic așa, între 
concetățeni şi sper că ne vom înţelege pînă la urmă. Cu 
domnul Caramitru voi conversa eu, în amintirea zilelor 
de odinioară, de Chirvăsuţă, junele ăsta imberb, te vei 
ocupa dumneata, tovarășe Dracopol, iar cu Boianschi mi 
se pare absolut normal să discute vechiul său prieten, 
tovarășul Mihăilescu, 

Auzind ordinul şi mai ales epitetul de prieten al spio- 
nului cu care mă blagoslovise șeful, am sărit ca ars de pe 
scaunul unde primeam îngrijiri: 

— 'Tovarășe maior, permiteţi-mi să maportez. . . Eu 
nu... 

— Ei, lasă, lasă, făcu împăciuitor Burghelea. Am eu, 
așa, ca o presimţire de om bătrin că lucrurile vor merge 
bine în felul acesta. 

Se vede că pe Vasile Boianschi l-a amărit din cale afa- 
ră faptul că încercasem să-l reneg. L-a amărit, dar l-a 
și înfuriat totodată. Altfel n-ar fi îndrăznit să caşte gura 
pentru a se adresa șefului Direcţiei regionale, încercînd 
să-mi plătească pe loc polița: 

— Cred că aveţi dreptate. Mă voi înţelege cu locote- 

“nentul Mihăilescu mai bine decît cu alţii. El, cel puţin, 

-a văzut plecînd. . . 

— Şi venind... zîmbi subţire nea Ion care pricepuse . 
repede ce avea în cap individul. Acum, destul cu taifasul, 
o întoarse el către întreaga asistență. Duceţi-i pe acești 
nepoftiţi la locurile ce li se cuvin, să ne odihnim și noi 
puţin. Vom vedea mai tîrziu, pe lumină de zi, ce vor bi- 
nevoi să ne spună domnii despre viața lor pe alte melea- 
guri şi despre planurile, cu care au venit acasă. 

I-am instalat pe cei trei la arest, în celule separate, 
departe unul de altul și am plecat acasă ferm hotărît să 
nu mă mai gîndesc la nimic şi să trag un somn lung de 
patru-cinci ore. Era șase dimineaţa, iar eu îmi făcusem 
socotelile fără mama care, ori de cîte ori mă știa plecat 
în misiune, mă aştepta trează pînă la întoarcere. Văzîn- 
du-mă cu mîna spînzurată în eșarfă, mă luă pe loc la 
întrebări: 

— Ce-ai păţit? 

_— M-am tăiat în geamul de pe birou. Era ciobit de mai 
multă vreme. 

— auzi! se minună țărănește mama. Noroiul ăsta de 
pe cizme tot de prin birou l-ai adunat? Şi frunzele astea 
de copac care-ţi curg de peste tot din haine? Ia să văd şi 
eu tăietura aceea de geam! Sticla taie al naibii de rău 
şi de adînc. 

— Mai bine ai lăsa pansamentul așa cum mi l-a făcut 
felcerul. 

— Lasă, că ţi-l face mama la loc, mai bine decît felce- 


rul ăla al vostru. Doar nu el .te-a îngrijit pînă acum, ri- . 


„postă înţepaită bătrîna. : | 
— Desigur că nu, aprobai eu cu grabă. Numai că aş 
vrea să dorm pînă pe la zece. Pe urmă am treabă. Cu des- 
făcutul pansamentului pierd cel puţin o oră de somn. 
— Bine, culcă-te, cedă mama. La pansament umblăm 
noi diseară. Dormi destul de puţin pentru anii tăi. 

Am renunțat să-i mai spun că crescusem destul de 
mare pentru a face, la nevoie, ceva economie de somn; 
m-am întins trudit pe pat şi am adormit buștean. 

La zece, mama m-a mîngiîiat ușor pe frunte iar eu am 
sărit ca pe arcuri. Am poposit la cișmeaua din curte 
doar cît să-mi rad barba. Apoi m-am îmbrăcat, mi-am 
mîncat în picioare omleta și m-am dus. 

În poarta direcției m-am întâlnit cu Dracopol care mi-a 
„comunicat că putea să-mi pună la dispoziţie pentru an- 
cheta lui Boianschi camera destinată unui mult așteptat 
locţiitor pe care nu-l avusese niciodată. Era — spunea 
căpitanul — mai lesne de comunicat cu arestul de acolo 
şi oferea toate condiţiile pentru munca de anchetă. 

— Ajunge, nu-ţi mai lăuda marfa. Parcă-ai fi un misit. 
Mai bine m-ai conduce acolo. 

După ce am rămas singur, m-am așezat la birou şi, 
înainte de a-l chema pe Boianschi, m-am apucat să cuget 
cum ar fi mai bine să mă port cu el. Orice aș fi gîndit şi 
aș fi făcut, individul nu era pentru mine un străin, iar 
acest amănunt cîntărise, se vede, în decizia maiorului de 
a-mi încredința cercetarea lui. Pe de altă parte, Vasile 
făcea parte din categoria acelor despre care se spunea 
pe bună dreptate: „Dacă-i dai nas lui Ivan, ţi se suie pe 
divan“. Aşa că am ales o comportare corectă, lipsită de 
ranchiună, dar suficient de distantă pentru a nu-i permi- 
te lui Boianschi să mi se suie în cap. Apoi am sunat, con- 
vocîndu-l la mine. 

Fostul meu prieten apăru după cîteva minute, flancat 
de unul din subofițerii de pază, iar eu îl poftii să ia loc, 
interesîndu-mă despre felul cum dormise. 

— Aş fi dormit mai bine, îmi răspunse el fără a mă 
bănui de intenţii ironice, dacă regulile ce domnesc la voi 
în arest mi-ar fi lăsat timp mai mult: gardianul m-a tre- 

zit pe la opt, cerîndu-mi să fac ordine în celulă, apoi m-a 
condus la spălătorul din capătul coridorului. Am fost 


„singur în tot spălătorul. Paznicul mi-a explicat. că cei- 


lalţi își terminaseră toaleta de la ora șase. Altfel, bună- 
voința manifestată în îndeplinirea tuturor dispozițiilor 
primite mi-a fost răsplătită cu o cană îare de apă colo- 
rată, vag îndulcită, pe care cei de la arest o numesc, în 
glumă probabil, ceai, şi cu o bucată de piine neagră. 
Mi-au prins al dracului de bine căci azi noapte, înainte 
de debarcare, secundul de pe submarin ne-a tratat cu cîte 
o porție de whisky care mi-a lăsat pe stomac niște arsuri 
clasa întiia. 

— Gazde bune, ăia de pe submarin?. . . 

— Nu zic nu. De trei ori pe zi, un negru mare ne adu- 
cea de mîncare: conserve de carne încălzite la reşou, su- 
suri de fructe, biscuiţi... La plecare ne-am trezit cu se- 
cundul, un roșcovan ce mirosea a irlandez cale de-o poş- 
tă şi care ne-a strecurat cîte o sticluţă zicîndu-ne: „Good 


„Wuck, boys! Să prindeţi niţică inimă înainte de debarcare. 


Porţia nu e mare, dar — ştiţi şi voi! — la bord nu prea 
sîntem răsfățaţi cu băutura“. 

— O adevărată croazieră. . . 

— N-aş spune. O călătorie cu submarinul este departe 
de a semăna cu o croazieră de plăcere. Teama s-a lipit 
de mine încă de la Neapole, și nu m-a mai părăsit nici o 
clipă. Mi-amintisem de vorbele rostite cu obidă într-o 
zi, pe timpul războiului, de un maistru îmbarcat pe „Del- 
finul“: „Submarinul nu e navă. Submarinul e sicriu, măi 
băieți!“ Şi încă unul grozav de incomod: ne-au înghesuit 
pe cîteștrei într-un soi de cabină cu două hamacuri su- 
prapuse unde eram nevoiţi să veghem' cu rîndul, lipiţi de 
perete, pentru a lăsa celorlalţi doi loc să se odihnească; 
De la Dardanele n-am mai ieşit la suprafaţă, așa că ae- 
rul devenise cam greu de respirat, iar huruitul motoare- 
lor ne măcina nervii mai ceva ca o riîșniță. Mie unuia ce- 
Jula în care m-aţi băgat mi s-a părut mai comodă decît 
cabina de pe submarin. Pe urmă, n-aş vrea să fiu luat 
drept mincinos, dar capturarea noastră rapidă care, ab- 
stracţie făcînd de iniţiativa idioată a lui Caramitru, s-a 
petrecut fără incidente, mi-a luat o piatră de pe inimă... 

— Uite, pe asta n-o mai cred, îl întrerupsei eu fără 
prea multă convingere. 

— Ba, ai putea s-o și crezi. Eram atît de convins că 
din misiunea asta a noastră se va alege praful, încît mă 
întrebam mereu cît de încărcat îmi va fi activul cînd mă 
voi prezenta în fața completului de judecată. De aceea, 
într-un fel sînt mulțumit că nu ne-aţi lăsat timpul să 
comitem cine ştie ce isprăvi. 

— Aţi comis şi aşa destule. 

— Eu mă refer la mine şi nu la toată banda, 

— Şi eu mă refer tot la tine. 

— Ascultă, ştiu şi eu că revenirea în ţară, cu scopul 
de a face rău, după ce am părăsit-o tot hoțește constituie 
ea singură o faptă suficient de gravă. Aveţi tot dreptul 
să mă judecaţi şi să mă condamnaţi cu toată severitatea, 
cu atît mai mult cu cît n-am fost unul din cei care aveau 
ceva de împărţit cu orînduirea instaurată în țară. Legio- 
nar sau politician burghez n-am apucat să fiu, criminal 
de război nici atita, averi de pierdut n-am avut... Am 
fost doar un amărît care și-a dorit o viaţă mai bună și 
mai ușoară. Faptul că am încercat să ajung la această 
viaţă în afara lumii căreia îi aparţineam constituie marea 

mea greşeală. Căci, din aproape în aproape, am ajuns în 
tabăra adversarilor acestei lumi. Dar, încă o dată, cre- 
de-mă că alături de acest sentiment de vină, în mine își 
face loc şi o senzaţie de ușurare, de siguranță. Nu știu 
prea bine ce se va întîmpla cu mine. Deocamdată am 


impresia că toate cele petrecute pînă ieri, le-am trăit 


într-o altă viaţă și că, de îi condiția de arestat mi-a 
fost proprie dintotdeauna. . 

— Mai să mi se pară că cei de la N.AT.0, au consu- 
mat degeaba motorina să te aducă pînă aici. Şi-or fi dat 
seama că ți-era dor. de acasă? 

— Să n-o luăm chiar așa! De lansat, am fost lansați 
aici cu misiuni precise. Ni s-a explicat că Dobrogea cu 
litoralul şi gurile Dunării au o deosebită importanţă în 
plânurile strategice ale N.A.T.O. şi că această zonă tre-- 
buie controlată informativ cu orice preţ. De aceea ne-au 
şi introdus direct de pe mare, înfruntînd riscurile legate 
de reperarea submarinului. Ă 

— Vezi, despre asta ar trebui să-mi vorbeşti. Te asi- 
gur că mă interesează ceva mai mult decît stările tale 
sufleteşti şi opiniile tale politico-filosofice. 

Vasile Boianschi oftă adînc şi apoi încuviință resem- 
nat: i 

— Bine! În ce mă priveşte, eu trebuia să mă legalizez 
chiar aici, la Constanţa. . . j 

— Ce înseamnă să te legalizezi? 

— Adică, să-mi procur acte valabile, eliberate de au- 
torităţi pe numele meu, să-mi găsesc serviciu şi o lo- 
cuință corespunzătoare, totul pornind de la faptul că 
m-am născut şi am crescut în acest oraș. După ce m-aș 
fi convins că nu fac obiectul atenţiei securităţii, ar fi 
trebuit să iau în legătură pe agenţii serviciului de spio- 
naj al N.A.T.O. trimiși în ţară sau recrutați la fața locu- 
lui, adică să devin un fel de șef de rețea însărcinat să 
primească şi să transmită mai departe Centrului rapoar- 
tele informative ale celorlalți şi să comunice agenţilor 
sarcinile noi trasate din exterior. 

— Cam generală povestea asta a ta, mormăii eu în 
timp ce-mi notam cele spuse de Boianschi pe o bucată 
de hirtie. N-ai vrea să discutăm la bani ceva mai mă- 
runţi? Cum trebuia să dați de ştire că aţi ajuns cu bine? 
Cum vi s-a indicat să ţineţi legătura cu Centrul? Poate 
prin telepatie, căci n-aţi avut asupra voastră nici un fel 
de scule pentru asemenea treburi. 

Vasile zîmbi subţire și-mi răspunse pe loc: 

— Nu fii chiar atît de sigur să n-avem nimic asupra 
noastră. Sînteţi voi deştepţi, nu zic, dar nici cei de din- 
colo nu sînt făcuţi grămadă, aşa cum se cam crede pe 
aici. 

Zîmbetul obraznic al vechiului meu coleg de școală 
și mai ales aluzia că percheziția noastră nu făcuse nici 
cît o ceapă degerată m-au înfuriat cumplit. Aş fi vrut 
să iau pe cineva la palme și nu știam dacă acel cineva era 
el sau eu. 

— Vrei să-mi explici? 

— Cu plăcere, acceptă el, politicos ca un lord. Poţi 
să-mi dai o lamă de ras? Nu, nu una nouă, ci una din 
cele cu care vă ascuţiţi creioanele. Sau un briceag. Nu 

te teme, n-am de gînd să mă sinucid. Dacă aș fi vrut, aş 
fi făcut-o azi noapte. 
Conștient de încălcarea "gravă a ordinelor pe care o 
săvîrşeam, mi-am. scos din buzunar briceagul, l-am des- 
chis şi i l-am întins peste masă. Boianschi apucă cu mîna 
stingă colțul gulerului şi tăie o fișie bună din el, tocmai 
de sus, de lîngă butonieră, predindu-mi bucata desprinsă. 
— Umblă cu grijă cu ea căci omoară, mă preveni el. 
Am băgat de seamă că, imediat după arestare, ați căutat 
peste tot şi mai ales în gulerele noastre, clasicele fiole 
cu otravă. Nu se mai poartă. Acum sînt la modă bucă- 
țile de pînză impregnată care în contact cu saliva te Li- 
chidează tot atît de sigur ca şi lichidul din fiolă. 
— Aţi venit totuşi înot pînă la țărm... 
— Apa rece de mare nu activează otrava, n-o dizolvă, 
mă lămuri doctoral individul. Numai. saliva și numai la 
temperatura corpului. 
— Am priceput, îi răspunsei eu, făcînd semn subofiţe- 
rului care intrase, chemat de sonerie, să rămînă în ca- 
meră. Vei înțelege, sper, motivele care mă obligă să în- 
trerup, pentru cîteva minute, interesanta noastră convor- 
bire. 
— Dacă te frămîntă dorința de a salva vieţile coechi- 
pierilor mei, te asigur că nu e nici o grabă. Niciunul din 
ei nu va folosi răgazul care li s-a oferit pentru a-și curma 
zilele. 
— Pe Chirvăsuţă nu-l cred nici eu capabil, dar Cara- 
mitru. . . - 
— Nici Caramitru. Mai bine l-ai lăsa pe paznic să fu- 
„meze o ţigară pe culoar. Mai am să-ţi arăt cîte ceva. 
L-am ascultat și, sub ochii mei uiimiți, Vasile şi-a des- 
cusut cu multă îndemînare betelia pantalonului, scoțînd 
„de acolo o bucată de mătase albă cam de un decimetru 
pătrat, pe care mi-a înmînat-o cu aerul cel mai natural 
din lume. Pe una din părţi, petecul avea întipărit, cu tuş 
negru, un tabel care conţinea numere de cinci cifre, iar 
pe partea cealaltă, cu roşu, vreo zece numere cu patru 
cifre şi apoi, cu albastru o altă serie de numere cu cinci 
cifre. 

— Ce este acesta? întrebai eu, bănuind răspunsul. 

— Acesta, îmi răspunse Vasile este tabelul de cifru, 

planul de legătură radio şi frecvențele în: banda de ul- 


“trascurte cu ajutorul cărora trebuia să transmit infor- 
maţiile așteptate de cei ce ne-au trimis. 


— Cam subţire pentru un cifru. 

— Nu ţi se va părea deloc subţire, atunci cînd vei afla 
că se foloseşte împreună cu volumul „Istoria Partidului 
comunist (bolşevic) al U.R.S.S.“. 

— Mda! Mai ai şi alte drăcii de astea la tine? 

— Numai şireturile de la pantofi. Sint, de fapt, nişte 
lame de fierestrău pentru tăiat oţelul. Îndepărtarea ba- 
relor de la celula mea ar fi fost doar o treabă de un sfert 
de oră. 

— Ușor de spus, zîmbii eu, tare pe poziţie de data 
aceasta. Vrei să-mi dai aceste şireturi-minune? 

„_— Poftim. Am băgat și eu de seamă că becul celulei 
arde permanent şi că paznicul mă supraveghează prin 
vizetă din cinci în cinci minute. 

— Am bănuit întotdeauna că trebuie să fii un tip cu 
spirit de observaţie. Acum, voi întrerupe totuşi convor- 
birea noastră pentru cîteva minute. 

— Sper că-mi vei da și o ţigară să-mi ţie de urît pînă 
te întorci. Apropo: pe Chirvăsuţă să nu-l cicăliți degea- 
ba, căci nu are nici cifru, nici plan de legătură. El avea 
numai legătura cu mine. 

L-am lăsat în compania paznicului, pufăind satisfăcut 
din ţigară, şi am dat fuga la maiorul Burghelea care-și 
terminase tocmai treburile curente şi se pregătea să-l 
scoată la anchetă pe Caramitru. În cuvinte puţine, i-am 
raportat despre felul cum decurgeau discuţiile cu Bo- 
ianschi și: i-am înmînat materialele obţinute de la cel 
arestat. Nea Ion înjură urît, a necaz, şi-i ceru ofițerului 
de serviciu să-l scoată din pămînt pe Dracopol şi pe şeful 
arestului. De fapt, nici n-a fost, nevoie să se facă ase- 
menea săpături, căci ambii ofițeri erau în sediu, la tre- 
burile lor. După ce-l felicită pentru rezultatele strălucite 
ale percheziției făcute la arestare şi-l asigură că acestea 
vor fi oglindite în caracterizarea sa anuală, șeful îl puse 
pe Dracopol la curent cu destăinuirile lui Boianschi și le 
arătă amiîndurora materialele predate de el. Apoi le or- 
donă să-i dezbrace pînă la piele pe tustrei şi să le dea 
spre folosință costume, lenjerie și încălțăminte nouă, 

cumpărate anume din comerţ. Hainele arestaţilor trebu- 
iau să fie puricate milimetru cu milimetru la cel mai bun 
microscop existent în oraș și analizate de chimiştii şi cri- 
minaliștii cei mai buni ce ni-i putea trimite ministerul. 
Am cerut o păsuire pentru Boianschi aflat în plină an- 
chetă, care declarase voluntar „obiectele disimulate în 
îmbrăcămintea sa. 

— De acord, dar numai pînă îl vei retrimite jos, la 
arest, încuviinţă maiorul. Vezi, se însenină el, ţi-am spus 
eu că te vei înțelege cu el mai bine decît alţii. Intoarce-te 
la treabă şi mai află niște detalii despre sarcinile ce le 
aveau de îndeplinit, mai ales în prima perioadă. Cum 
trebuiau să comunice că sînt liberi şi aşa mai departe. 
N-avem nevoie acum de tehnici procedurale şi de pro- 
cese verbale de interogatoriu luate conform canoanelor. 
Avem nevoie de informații. 

M-am întors în camera de anchetă şi am reînnodat dis- 
cuția cu Boianschi, anunțîndu-l că șeful direcției dispu- 
sese să i se dea haine noi în locul celor pe care şi le siri- 
case cu briceagul. 

— Foarte amabil, șeful, comentă visător Boianschi. Mă- 

car de ar avea subalterni tot atit de drăguţi ca şi el. 

See mine era să mă pufnească riîsul auzindu-l cum lau- 
dă amabilitatea lui nea Ion, de care luasem bunul obicei 
să mă feresc ca de foc. Pentru a nu fi obligat să-i răs- 
pund la remarcă, l-am întrebat cum trebuiau să transmi- 
ță Centrului faptul că ieșiseră cu bine din zone lansării 
şi că erau liberi. 

— Aceasta era sarcina mea, mă lămuri Vasile. Ceilalţi 
doi trebuiau să dispară spre locurile lor de implantare 
şi să evite să se arate în Constanţa. Eu, care, oricum, tre- 
buia să mă legalizez în oraş urma să înfig mîine o pio- 
neză în scorbura oțetarului bătrîn din colțul străzilor 
Negru Vodă şi Costache Negri. 

— Văd că tot vorbeşti despre legalizarea ta în Con- 
stanța, remarcai eu. Oare cei care te-au trimis ignorau 
faptul că fugiseși pe aici în străinătate şi că acest luaru 
era cunoscut? 

— Asta a stîrnit dezbateri serioase la Centru. Pînă la 
urmă s-a convenit să recunosc, în cazul cînd tu, de pildă, 
m-ai fi înghesuit cu întrebările, că ajunsesem la Triest 

şi că de acolo, neputînd să-mi fac nici un rost, mă reîn- 
torsesem clandestin pe uscat, trecînd frontiera împreună 
cu iun alt băiat din Transilvania, pe la Nădlac. La Cen- 
tru se ştia, de la Chirvăsuţă, că, din anul 1949, fuseseşi 
încadrat la Securitate şi am primit indicaţia să te evit 
cît pot. Faptul că plecasem din țară în 1946 şi că mă reîn- 
torsesem, fie şi clandestin, nu constituia prin el însuși 
un motiv de pedeapsă. O mai făcuseră zeci şi zeci ca 
mine, dornici de necunoscut şi de aventură. 

— Oricum, era un risc. Pe urmă, ar fi trebuit să do- 
vedești pe unde te-ai vînturat din 1947 şi pînă în 1952. 

— Era un risc, admise Boianschi, dar șefii de la Centru 
l-au acceptat. Doar nu riscau pe pielea lor. În ce priveşte 
anii de absenţă din Constanţa, am fost învăţat să poves- 
tesc cui ar fi vrut să mă asculte că hoinărisem mai peste 
tot prin țară, lucrînd ici şi colo, unde mi se ivise ocazia: 
ghiftar la furnalele din Hunedoara, săpător pe șantierul 
de la Văliug, încărcător de vagoane într-o mină din Va- 
lea Jiului şi așa mai departe. Din cîte ştiau cei ce m-au 
pregătit, foametea ce bîntuise în țară după război stîrnise 
de la locurile lor o mulţime de oameni a căror socotea- 
lă nu fusese ţinută de nimeni pînă prin 1950 cînd apăru- 
se, în sfîrşit, o lege care reglementa evidenţa populaţiei. 
Existau deci şanse ca povestea mea să fie crezută, mai 
ales dacă motivam ezitarea de a reveni la Constanţa prin 
ruşinea de a da ochii cu foştii mei prieteni și mai ales 
cu tine. 

— Totuși, deocamdată n-ai nici un fel de acte... 

— Păi, tocmai asta trebuia să fac în primul rînd. Să-mi 
scot acte veritabile. Adică, să mă duc la şcoală și să-mi 
iau extrasul în baza căruia puteam obţine de la starea 
civilă actul de naștere şi apoi, cu acesta, să obțin de la 
miliţie noul buletin. 

— Asta înseamnă bani, locuinţă. . . 

— A doua zi după ce aş fi lăsat semnul în scorbura 
oţetarului, trebuia să caut la gară, în bazinul toaletei din 
dreapta, un pachet impermeabil în interiorul căruia s-ar 
fi găsit cincizeci de mii de lei şi un buletin de identitate 
de tip vechi cu fotografia lui Chirvăsuţă, completat pe 
numele unui individ înregistrat la starea civilă din oraşul. 
Făgăraş, dar emigrat de mic, cu părinţii, în America, 

Acest document trebuia să-i ajute lui Chirvăsuţă să-şi 
procure, la rîndul său, un buletin de identitate de tip nou. 
Eu trebuia să-i predau lui Chirvăsuţă, duminica viitoare 
în gara Dorobanţu, actul şi zece mii de lei. Pentru dormit 
mă gîndeam să încerc să închiriez deocamdată, o cameră 
la madam Asteris de pe strada Temişana. Ştiu că mai în- 
chiria din cînd în cînd unor persoane cunoscute sau re- 
comandate de prieteni. Pe mine mă cunoștea din 1946; 
dormeam adesea la chiriașa ei, Victoria Suciu, fata aceea 
de la fabrica de ambalaje metalice. 

— Pe urmă?... 

— Pe urmă, aș fi început să umblu după acte și după 
serviciu. Mi se recomandase să evit întreprinderile din 
port unde aș fi avut nevoie de autorizaţia grănicerilor. 
„Instructorii mi-au indicat să încerc la atelierele C.F.R.- 
Palas, la fabrica „Energia“ sau la un atelier mai mic de 
reparații. Bineînţeles, în tot acest timp trebuia să-mi dau 
seama dacă nu sînt urmărit, respectiv dacă reintegrarea 
mea în viața orașului nu atrăsese atenția. În prima dumi- 
nică a lunii iulie, la zece dimineaţa, trebuia să trec prin 
piața Independenţei pentru ca Centrul să poată constata, 
prin mijloace pe care nu le cunosc, dacă sînt liber și dacă 
totul se desfășoară normal. La 20 iulie urma să mă duc 
la Mamaia să mă scald, lăsîndu-mi hainele sub tufișul 
din dreptul toboganului, pe marginea plajei. La plecare, 
aș fi găsit în buzunarul pantalonilor un bon eliberat de 
magazia de bagaje a gării Constanţa și cheia unei valize. 
În valiză, pe care trebuia s-o ridic în aceeaşi seară, aveam 
pregătit un aparat de emisie-recepție acordat pe ultra- 
scurte şi cuarțurile pentru fixarea frecvențelor. Mai de- 
parte, legătura cu Centrul s-ar fi realizat prin radio. 

— De ce pe ultra-scurte? De obicei aceste legături se 
fac pe unde scurte. 

— În cazul meu, aș fi folosit avantajul vecinătăţii cu 
marea. Undele scurte sînt folosite pe distanţe de sute și 
mii de kilometri, în schimb, cele ultrascurte nu pot fi 
captate la o distanță mai mare de 50—60 de kilometri. 
Aici, la mare, orice vas avînd la bord un agent de-al Cen- 
tmului se poate apropia nesuspectat pînă la cinci kilome- 
tri de coastă. De pe oricare din aceste nave se pot recep- 

ţiona sau transmite mesaje pe ultrascurte cu condiţia să 
nu se folosească benzile utilizate de staţiile românești. 

— Ştiu eu? S-ar fi putut să aveți necazuri mult mai 
repede decît v-aţi fi aşteptat. Dar, bag de seamă că l-am 
pierdut din vedere pe Chirvăsuţă. L-am lăsat, mi se pare, 
pe undeva, prin gara Dorobanţu. E1 ce avea de făcut, pen- 
tru început? 

— După cum spuneam, Chirvăsuţă urma să se legali- 
zeze şi el, procurîndu-și acte pe identitatea indicată de 
Centru. De asemenea, trebuia să se angajeze pe unul 
din șantierele Canalului, şi anume pe cel de la Capul 

— De ce toamai acolo? 

— Cei de la Comandamentul de sud al N.A.T.0O., care 
au avut un cuvînt greu în stabilirea sarcinilor, erau con- 
vinși că România va lua măsuri de reorganizare a for- 
elor ei maritime, amenajînd în acest scop un port militar 
undeva pe litoral. La Constanţa, vasele de război româ- 
nești stau la dana zero, expuse privirilor tuturor celor 
ce intră sau ies din port. Pentru vapoarele vechi, aflate 
încă în serviciu, n-ar fi o nenorocire prea mare, dar noile 
nave, care nu vor întârzia să apară vor trebui camuflate 
de la început într-un port militar construit, probabil, la 
Midia, nu departe de viitoarea radă comercială. Chirvă- 
suță urma să verifice această ipoteză. De fapt, între sar- 
cinile mele figurează la loc bun, culegerea de informaţii 
referitoare la apărarea litoralului. 

— Caramitru ce avea de făcut? 

— Caramitru trebuia să ajungă în pădurea Babadag 
unde, din cîte știau cei de la Centru, s-ar fi aflat ascuns 
un grup de legionari cu ramificații prin localitățile înve- 
cinate. El trebuia să-şi subordoneze grupul și să organi- 
zeze, cu timpul, o mișcare clandestină cuprinzînd întreg. 
teritoriul Dobrogei. Această mișcare ar fi urmat să co- 
mită acte de teroare, să răspîndească panica în rîndul 
populației şi să slăbească astfel încrederea oamenilor în 
autorități. În cazul unui conflict armat, teroriștii trebuiau 
să atace din spate armata română. Sarcinile lui Carami- 
tru, elaborate cu acordul comandamentului legionar din 
Spania, nu se loveau deloc cu cele primite de mine și de 
Chirvăsuţă. Dealtfel, Caramitru urma să ţină legătura 

cu Centrul printr-un emiţător ce urma să-i fie parașutat 
chiar acolo, în pădure, într-un: punct indicat de el. 

— Tot pe ultra-scurte. 

— Nu, pe scurte, direct cu Centrul din Germania oc- 
cidentală. 

— Atunci, de ce laţi fost trimişi împreună? 

— Şefii se temeau că, fiind mai în vîrstă, Caramitru 
nu 'va putea să debarce singur şi nici să iasă neajutat din 
zona lansării. Noi ar fi trebuit să-l asistăm pînă la urca- 
rea în tren, la Medgidia. Pe nurmă, cei de la Centru nu 
erau chiar atît de siguri că grupul din pădurea Babadag, 
care dăduse semne de viaţă cu cîţiva ani în urmă, mai 
continua să existe. În cazul că nu şi-ar fi găsit oamenii, 
Caramitru trebuia să vină la Constanţa pentru a intra 
în legătură cu mine, prezentindu-se, tot în prima dumi- 
nică a lunii iulie, la zece şi jumătate, pe faleza Cazinou- 
iui. În acest caz l-aş fi adăpostit cît aş fi putut de bine 
și aş fi cerut noi instrucţiuni pentru el. 

— Cât timp era valabilă această înțelegere? 

— Numai în iulie cînd, trecînd pe legătura radio, n-ar 
mai fi trebuit să mă prezint în piaţa Independenţei. 

— Ca să nu-l pierdem din nou din vedere pe Chirvă- 
suță... Spuneai că el trebuia să ţină legătura cu tine. 
Aveaţi stabilit vreun sistem pentru asta? 

— Nu. Hotărîsem să ne organizăm în funcţie de condi- 
ţiile ce le vom găsi la faţa locului. Oricum, în ultima du- 
minică a lunii iulie, după ce mi-aş fi luat în primire apa- 
ratul, trebuia să mă întîlnesc cu Chirvăsuţă pe şoseaua 
Basarabi, „La Doi Brazi“. Atunci am fi hotărît în ce tel 
ummia să ţinem legătura. . . 

Mă pregăteam să-i pun o nouă întrebare interlocuto- 
rului meu, cînd telefonul de pe birou începu să biziie 
stămuitor, obligindu-mă să-l ridic. La capătul celălalt al 
firului se găsea maiorul Burghelea: 

— Mai ai mult acolo? 

— Pentru vreo două — trei săptămîni, încercai eu să 
glumesc. 

— Ceasul a sărit binișor peste cinci și ar fi, poate, cazul 
să-ți laşi omul să mai răsufle puţin. Dacă poţi întrerupe, 
vino la mine. Sînt cu Dracopol. 

— Vin. 

Am închis telefonul şi am. sunat, chemînd paznicul. 

— Du-l jos, în celulă şi daţi-i de mîncare spusei sub- 
ofițerului ce apăruse în ușă. Să fie lăsat să se lungească 
în pat şi să doarmă fără restricţii. Îţi mai trebuie ceva? 
îl întrebai pe Boianschi. 

— Poate, cîteva ţigări. A 

— Să i se idea cîte o ţigară după mese încheiai eu, tre- 
cînd pe verde lumina de deasupra uşii. 

Aerul din biroul șefului era aromat de aburii 
unei cafele veritabile și de fumul unor ţigări bulgărești 
de calitatea înţii. Țigările n-ar fi fost o minune prea 
mare laici, la mai puţin de o sută de kilometri de locurile 
lor de baștină, dar cafeaua era pe timpul acela un ade- 
vărat privilegiu, de care se bucurau cînd şi cînd cei ce 
aveau ocazia să-l viziteze pe nea Ion în momentele lui 
de bună dispoziţie. lar în seara aceea, buna dispoziţie era, 
în mod cert, prezentă şi ea în atmosferă. De cum intrai, 
maiorul se ridică în persoană de pe fotoliul său şi-mi 
turnă cafeaua ce mi-o oprise în ibricul iturcesc de aramă, 
punîndu-mi-o în față împreună cu cutia de ţigări. 

— Tocmai am vorbit la telefon cu Bucureștiul, mă in- 
formă el. Cei de acolo par mulțumiți de discreţia cu care 
s-a realizat arestarea grupului şi de primele declaraţii 
ale lui Boianschi. După cum bănuiam, Direcţia generală 
este interesată să înceapă um joc operativ cu acest Cen- 
tru N.A.T.O. şi socotește că felul cum s-a lucrat pînă 
acum le oferă această posibilitate. Astăzi la prînz, mi s-a 
spus, a plecat spre noi cu mașina un maior, lu- 
lian Hornaru. L-am cunoscut şi eu la ultima noastră con- 
vocare; un om foarte capabil şi bine pregătit. Trebuie să 
ajungă aici dintr-un minut în altul. Pînă atunci n-ar 
strica să vedem ce am reușit să aflăm pe ziua de azi. Ca 
să încep cu mine, trebuie să vă spun că dialogul cu Ca- 
ramitru se încheagă tare greu. O ţine sus şi tare că a 

venit să izbăvească neamul de comuniști, dar cînd îi cer 
să-mi spună cum avea de gînd s-o facă, devine mut ca un 
peşte. Nici nu mă așteptam la mai mult pentru început. 
Dracopol, tu cum te descurci cu Chirvăsuţă? 

—Nu prea rău, răspunse căpitanul pufăind din ţigară. 
Omul pare frămîntat de situaţia lui și vădeşte o mare 
dorinţă să și-o îmbunătăţească, răspunzînd cît mai com- 
plet întrebărilor ce i le pun. Dacă ar fi să-l cred, el nu 
era decît un subaltern de-al lui Boianschi, trebuind să 
facă ceea ce-i cerea acesta. 

— Cam asta rezultă şi din spusele lui Boianschi, con- 
firmai eu. Mai sînt, desigur, amănunte legate de felul 
în care trebuia să se legalizeze, sarcinile sale informative, 
sistemul de legătură cu Boianschi și alte cîteva probleme 
pe care nu știu dacă le-a declarat. 

— Nu, spuse Dracopol. 

— Atunci, cu permisiunea dumneavoastră, mă întorsei 
eu către maiorul Burghelea, vă voi raporta, la rîndul 
meu, toate cîte mi le-a spus Boianschi. Pentru a cîștiga 
timp n-am consemnat aceste declaraţii conform regulilor, 
ci mi le-am notat în agendă. 

— Dă-i drumul, încuviință nea Ion. 

Citeva minute după: ce terminai, liniștea continuă să 
domnească în birou. Ea fu întreruptă de maiorul Burghe- 
lea care își freca gînditor bărbia: 

— Mda! Acum voi putea să discut și eu altfel cu dom- 
nul Caramitru. Cu Chirvăsuţă nu vor fi, desigur nici un 
fel de probleme. Sînt convins că miine de dimineaţă, 
după ce se va fi gîndit bine... 

O bătaie scurtă în ușă îi curmă fraza incompletă. 
Ofiţerul de serviciu intră pentru a ne spune că sosise în 
curte mașina ce-l aducea pe maiorul Iulian Hornaru. 

— Conduceţi-l imediat aici, ordonă șeful. Pe şofer să-l 
duceţi la cantină să mănînce, și apoi la casa de oaspeţi. 
Dumneata mai pune de o cafea şi fă minunea să avem 
o sticlă de apă minerală. 

Maiorul Hornaru, care intră la scurtă vreme după ace- 
ea, era un bărbat voinic; purta fără nici un pic de osten- 
taţie un costum bine tăiat, din stofă fină, englezească. 
Spun „fără ostentaţie“ pentru că pe timpul acela stofele 
engleze erau o adevărată raritate. Bine ras, de parcă ar fi 

ieșit chiar atunci dintr-o frizerie, cu un păr castaniu ce în- . 
cepuse să se rărească vizibil către frunte, Hornaru avea o 
privire ale cărei fulgere reci nu erau domolite nici mă- 
car de oboseala ce i se citea pe faţă. În afara unui zîm- 
bet fugar, de strictă politețe, cu care-l onoră pe nea Ion 
la intrare, nu l-am mai văzut rîzînd în ziua aceea și, pe 
cit îmi amintesc, nici în zilele următoare. Sincer vorbind, 
acest as venit cu mașina de la București nu prea mi-a 
plăcut în primul moment. 

— Vă deranjez? întrebă el, așezîndu-se pe fotoliul ce 
i-l eliberasem cu grabă. 

— Deloc! protestă șeful nostru. Schimbam tocmai pă- 
reri cu privire la mersul anchetei. Cum nici eu, nici că- 
pitanul Dracopol, indică el cu capul spre șeful serviciului 
de cercetări penale, nu avem prea multe să vă spunem, 
v-aș propune să-l ascultăm pe locotenentul Mihăilescu 
Constantin care se ocupă de Boianschi. 

— De acord. la loc, tovarășe locotenent, îmi ordonă 
Hornaru, observînd că rămăsesem în picioare. 

M-am instalat pe unul din scaunele din jurul mesei 
de ședințe şi i-am dat drumul. Departe de a se mulțumi 
cu ce spuneam, Hornaru voi să cunoască amănunţit natu- 
ra trecutelor mele relaţii cu Boianschi, tot ce ştiam des- 
pre el, despre fuga lui din ţară şi despre multe altele că- 
rora eu unul nu prea le vedeam importanţa. În sfîrșit, 
pe la opt seara cînd terminai de vorbit, Hornaru hotărî: 

— Miine va trebui să înfigem pioneza în scorbura oțe- 
tarului de pe stnada Negru Vodă. Avem ceva posibilități 
să supraveghem nevăzuţi acest copac? 

— Peste drum se află o prăvălie închisă dinaintea răz- 
boiului, spuse gînditor nea Ion. Geamurile sînt acoperite 
cu obloane de tablă ondulată la care nu s-a mai umblat, 
cred, de vreo cincisprezece ani. Oblonul de la ușă e ridi- 
cat însă la jumătate pentru a permite intrarea și ieşirea. 
Pină acum cîţiva ani cînd a murit, locuia acolo Iani, cău- 
tătorul de aur. : 

— Ce fel de căutător de aur? voi să știe Hornaru. 

— Toamna, după ce plajele rămîneau pustii, Iani cer- 
nea cu răbdare, săptămîni de-a rîndul nisipul reușind 
să găsească suficiente obiecte de valoare pentru a trăi, 
e drept nu pe roze, tot anul. 

— Va trebui să băgăm încă în seara aceasta, după lă- 
sarea întunericului, vreo doi — trei oameni în vizuina - 
lui lani. Miine dimineaţă s-ar putea să fim 'observați. 

— Oricum, chiar cel care va înfige pioneza ar putea 
fi observat, mă băgai eu neîntrebat în vorbă. 

— Desigur, mi-o întoarse Hornaru surprins. Dar de ce 
ne-am teme dacă-l vor vedea pe Boianschi? 

— Vă raportez că eu nu pot garanta pentru Boianschi, 
tovarăşe maior. 

— Cine ţi-a cerut să garantezi pentru el? În meseria 
noastră nu garantăm pentru nimeni. Noi trebuie să ve- 
rificăm, să ştim, să aflăm. lar în cazul de față sîntem 
în mîna lui Boianschi. Dacă nu va face semnul, stăpînii 
săi își vor da seama că grupul a fost arestat. Dacă punem 
pe altul să-l facă, e cam acelaşi lucru. De aceea, pentru 
a ne putea face jocul trebuie să-l folosim pe Boianschi. 
Din cîte am înţeles, individul este suficient de deștept 
pentru a-și cunoaște interesele. Noi trebuie doar să-i bă- 
găm bine în cap că jucînd corect are o unică şansă să 
scape de plutonul de execuţie. Dacă va încerca să dispară, 
tragem în el fără somaţie. Clar? 

— Clar, tovarăşe maior. 

— Bun, comentă el satisfăcut. Dacă e clar, ridicăm șe- 
dința. Pe dumneavoastră, tovarășe maior Burghelea, vă 
rog să vă ocupați de instalarea pîndei din preajma copa- 
cului, iar eu cu locotenentul vom pleca să-l căutăm pe 
Alexandru Luscan, ultima gazdă din Constanţa a lui Bo- 
ianschi. 

— De ce pe Luscan? întrebă nea Ion nedumerit. 

— Fiindcă Boianschi nu poate fi adus direct la închi- 
soare după ce va face semnul. S-ar putea să fie urmărit 
și atunci stricăm totul. De aceea va trebui să-l convingem 
pe Luscan să-l primească la el și să-l ţină cît va fi nevo- 
ie, păzit de.un ofițer de-al nostru. 

— Locotenentul Mihăilescu? 

— Nu, nu el. Unul despre care să nu se știe că este 
de-al nostru. La nevoie îl vom aduce de la Hîrşova, Med- 
gidia sau chiar de la București. 

— Avem noi şi la Constanţa oameni dinita: aceștia, răs- 
punse atins maiorul Burghelea. 

Toată noaptea am alergat ca niște cai de curse. Eu şi 
Hornaru am avut măcar norocul să-l găsim acasă pe Lus- 
can care se mutase de cîteva luni într-un bloc cu trei 
etaje de pe strada Mihai Dumitru, în locul unuia care 
emigrase în Grecia. Individul se lăfăia în două camere, 
baie, bucătărie, cu parchet pe jos şi cu tot confortul, des- 
tul de departe de cămăruța goală de pe strada Dumbrava 
roșie. Rămăsese însă același băiat bun, gata să pună 
umărul peste tot unde era nevoie, şi, important pentru 
noi, nu se însurase și n-avea de gînd s-o facă. Cu el 
ne-am înțeles deci repede şi bine mai ales că s-a plăcut 
imediat cu Hornaru. Ca şi maiorul, Sandu Luscan nu 
prea obișnuia să se învirtească în jurul problemelor. 

Am ajuns acasă pe la ora două și mama a lăsat-o moar- 
tă cu desfacerea bandajului, mulțumindu-se să-mi pună 
în faţă o farfurie cu mîncare, deasupra căreia era să 
adorm de vreo două ori. Dimineața însă am ajuns la ser- 
viciu pe la șapte jumătate. Am constatat surprins că ma- 
iorul Hornaru era de mult în curte; admira marea strălu- 
citoare sub soarele dimineţii. 

— Bună dimineaţa, îmi răspunse el prietenos la salut. 
Ce zici, îl scoatem la vedere pe Boianschi? 

— Îl scoatem, tovarășe maior, răspunsei eu. 

Surprins să mă vadă însoţit, Boianschi se așeză .timid 
pe scaun, întrebîndu-se probabil ce-i va aduce această 
vizită neașteptată. Hornaru nu-l lăsă să dea cu bobii prea 
mult, ci intră direct în subiect: 

— Dumneata Boianschi, ai fost arestat pe cînd încer- 
cai să te strecori clandestin în ţară pentru a comite fapte 
prevăzute în Codul penal la articolul privind trădarea de 
patrie; pedepsele pentru aceste crime sînt aspre, mergînd 
pînă la cea capitală. Desigur, cercetarea dumitale este 
abia la început și nu este treaba noastră să-ți cîntărim 
gradul de vinovăţie. Deocamdată, ne mulțumim să con- 
statăm că în cursul primelor discuţii ai dat dovezi de 
sinceritate şi de dorința de a coopera cu noi pentru sta- 
bilirea adevărului. Am greșit cumva? 

— Nu, domnule, răspunse abia auzit Boianschi, evi- 
dent impresionat de referirea la viitoarea sa judecare. 

— Ei bine, pornind de la această constatare, ne-am 
gîndit să-ți oferim posibilitatea de a-ţi ușura cît de cît 

situaţia. La urma urmei, nu ne face nici o bucurie să te 
trimitem în faţa plutonului de execuţie. Ești un om ti- 
năr şi mai poţi fi recuperat cu condiția să vrei şi dum- 
neata. Ce zici? 

— Vreau, domnule, cum să nu vreau, se învioră ares- 
tatul. Puneţi-mă la încercare, spuneți-mi ce trebuie să 
fac şi voi face indiferent de greutăţi și pericole. 

— Ne propunem să cunoaștem mai bine planurile ur- 
zite împotriva României de către serviciul de spionaj care 
v-a trimis aici. Asta înseamnă, evident, mai mult decît 
ştii şi ne poţi spune dumneata. Va trebui să manevrăm 
în aşa fel încît cei de la Centru să areadă o vreme că aţi 
rămas liberi şi să vă transmită, în consecinţă, instruc- 
ţiuni şi chiar întăriri. Crezi că vom putea să-i păcălim? 

— Desigur, încuviință Vasile, gata să promită și luna 
de pe cer. 

— Bine! Înainte de a încerca să-i păcălim pe alţii, va 
trebui să cădem de acord asupra condițiilor ce le vei avea 
de respectat în relaţiile cu noi. Prima se referă la since- 
ritatea dumitale totală, la o cooperare fără nici un fel de 
rezerve. Dacă vei încerca să ne înşeli, nici un fel de mo- 
tivări rulterioare nu te vor salva. Căci, după cum ţi-am 
spus, nu noi sîntem cei care vor hotărî asupra soartei 
dumitale; putem face însă propuneri bazate pe atitudinea 
ce o vei manifesta faţă de noi. De obicei, propunerile 
noastre sînt luate cu prioritate în considerare atunci cînd 
se hotărăşte asupra unor cazuri aidoma celui despre care 
discutăm acum. Sper că e clar? 

— Cum nu se poate mai clar, domnule, încuviință încă 
timid Boianschi. 

— Încă o problemă: planurile noastre presupun scoate- 
rea dumitale periodică din închisoare și deplasarea apa- 
rent liberă, prin oraș. Sincer vorbind, mă tem că într-o 
asemenea situaţie s-ar putea să-ţi vină ideea nesăbuită 
de a încerca să dispari. Aşa cum te cunoaştem, ştim că te 
consideri destul de isteţ ca să încerci să înşeli nu numai 
Centrul, dar şi pe noi. Să nu-ţi faci nici un fel de iluzii. 
Cei ce te vor supraveghea, necunoscuţi şi nevăzuţi de 
dumneata, vor primi ordinul ca, într-o asemenea eventu- 
alitate, să tragă în plin. 

„De unde, la început, Boianschi ascultase atent şi res- 
pectuos recomandările maiorului, se vede că adevărata 
risipă de sfaturi ce îi erau adresate începuse să-i stea în 
gît căci, într-un moment de tăcere, ripostă rar şi răspi- 
cat: 

— V-aș ruga să ne oprim aici, domnule. Așa cum aţi 
avut bunătatea să remarcaţi, consider că am destulă min- 
te, nu pentru a vă înșela, ci pentru a pricepe că în aceas- 
tă situație dumneavoastră aveţi toate avantajele şi posi- 
bilităţile. Mie nu-mi rămîne decît să vă ascult şi să sper. 
Voi face totul cît de bine voi putea, nu numai dintr-un 
sănătos instinct de conservare, ci şi din alte motive pe 
care n-are nici un rost să le discutăm acum. Acestea fi- 
ind zise, cred că am spus tot. 

Departe de a da semne de supărare față de ieșirea nu 
prea cuviincioasă a arestatului, Hornaru ripostă calm: 

— Oricît de deştept ai fi, Boianschi, eram dator să-ţi 
spun cele ce le-ai auzit pentru a te preveni de la început 
asupra riscurilor pe care ţi le-ai asuma, încercînd să ne 
înşeli. Acum, că lucrurile par limpezi pentru toată lumea, 
putem pune la cale prima noastră măsură care trebuie 
îndeplinită chiar astăzi. Ascultă! 

Începuse să se întunece atunci cînd, venind dinspre 
strada Mircea, Vasile Boianschi se opri lîngă copacul bă- 
trîn din colțul străzii Negru Vodă cu strada Costache Ne- 
gri. Cu toate că la mai puţin de două sute de metri ȘU- 
voiul neîntrerupt al celor ieşiţi la plimbare anima vesel 
bulevardul Tomis, în jurul oțetarului stăruia o pace desă- 
virşită. Cu cămașă în carouri și pantaloni bleumarin, Va- 
sile arăta aidoma tuturor celor de seama lui aflați în sea- 
ra aceea pe bulevard. După ce serută atent împrejuri- 
mile pentru a se convinge că nu-l pîndește nimeni, el 
scoase din buzunar o cutie de chibrituri în care păstra 
pioneza aleasă pentru a fi înfiptă în scorbura arborelui. 
Hornaru ne învățase că pioneza nu trebuie să fie nouă, 
strălucitoare și deci vizibilă de departe, ci ruginită, de 
o culoare apropiată cu cea a scoarței oțetarului. Vasile 
înfipse discret o asemenea pioneză pe fundul scorburei 
şi-și văzu de drum în josul străzii spre fosta şcoală greacă. 


Li! 


Cîteva minute după aceea, un tînăr cu şapcă de liceu se 

"opri sub coroana bogată a oţetarului, consultindu-și în- 
îrigurat la fiecare două-trei minute ceasul brățară. Aş- 
teptarea îu scurtă căci, dintr-o casă apropiată, ieşi în 
fugă o fată îmbrăcată în alb care-l luă de mină, trăgindu-l 
după ea spre bulevardul Tomis. După încă o jumătate 
de oră, trecură pe acolo cîţiva spectatori ieşiţi din sala 
cinematografului „Republica“, dar nici unul nu-și făcu de 
lucru în preajma copacului. Abia către opt seara, un in- 
divid aparent ameţit de băutură se apropie de oţetar, spri- 
jinindu-se cu nădejde de trunchiul său gros venind în 
fața scorburii. Omul care privea ascuns în vechea prăvă- 
lie de peste drum, îl văzu scotocind rapid prin scorbură 
de unde, așa cum s-a constatat ulterior, luase pionieza lă- 
sată de Vasile. Din păcate, întunericul ce se lăsase de-a 
binelea nu ne-a permis fixarea pe film la acestui moment 
important. 

După ce-şi trase sufletul preţ de cîteva secunde, indi- 
vidul îşi văzu de drum, tot spre bulevardul Tomis. După 
ce pătrunse în mulțime, omul păru să se dezmeticească 
brusc din beţie, pornind cu paşi mari şi siguri spre intra- 
rea în port, unde pătrunse după ce-şi prezentă pasul... 

— Ugo Solari, de cetăţenie malteză, secund pe cargo- 
botul panamez „Jennifer“, citi satisfăcut maiorul Bur- 
ghelea pe raportul ce-i fu prezentat a doua zi. Puteam 
să ne închipuim. „Jennifer“ este vasul ce a încercat să 
camufleze submarinul care a adus pe cei trei agenţi. Cît 
mai stă în port? 

— Au terminat de încărcat şi vor pleca astăzi, rapor- 
tai eu ca unul câre prevăzusem întrebarea. 

— Bine, să plece! încuviință nea lon cu părere de 
rău. Vom vedea noi, altă dată, ce hram poartă indivizii 
de pe „Jennifer“. Pînă atunci, pune pe cineva să caute 
în evidenţele Căpităniei, documentele referitoare la fos- 
tele escale făcute, eventual, în trecut, de vaporașul ăsta 
pe la noi. Ar fi interesant de comparat, de exemplu, lis- 
tele mai vechi cu ultima listă a echipajului. Vasele pana- 
meze își schimbă oamenii mai des decît își schimbă cu- 
coanele pieptănătura. Ar mai fi interesant să vedem cine 

sînt -cei care au apărut pe „Jennifer“ odată cu secundul. 
Cînd vor reveni, dacă vor mai reveni, va trebui să avem 
o idee cît de cît clară asupra celor ce trebuie luaţi în 
atenţie. Acum, se întoarse el spre Hornaru, să vedem ce 
ar mai fi de făcut pentru continuarea jocului. 

— Deocamdată, am căpătat un răgaz de peste o lună 
pînă la viitoarea prezentare a lui Boianschi în piața Ovi- 
diu. Astăzi, înainte de a-l readuce la sediu, va trebui să-l 
punem să ridice de la gară pachetul cu banii și cu docu- 
mentul destinat lui Chirvăsuţă. Pe urmă, va trebui să 
folosim intervalul de timp ce ne rămîne pentru adînci- 
rea şi terminarea anchetei. Să scoatem de la Boianschi și 
de la ceilalţi tot ce cunosc despre Centrul de spionaj al 
N.A.T.O. şi, în primul rînd despre agenţii lansați sau pre- 
gătiţi să fie lansați în România. Desigur, elementul de 
bază pentru obţinerea acestor date rămîne Boianschi, dar 
nu-i exclus ca și ceilalţi doi, mai ales Caramitru, să știe 
multe lucruri ce ne pot fi utile. Noi am primit de mai 
multă vreme informaţii conform cărora C.I.A. a înființat 
cu concursul „Organizaţiei Gehlen“ din Germania occi- 
dentală și a secţiei „Action“ din Biroul 2 francez, şcoli de 
spionaj destinate să pregătească agenţi în beneficiul 
N.A.T.O. Un prim grup a şi fost lansat anul trecut, din 
avion, pe teritoriul regiunii Brașov. S-ar putea să mai fie 
şi altele, căci avioane străine au survolat de mai multe 
ori, în ultimul timp, teritoriul român. Aceasta ne inte- 
resează în primul rînd, iar Boianschi și ceilalți trebuie 
întrebaţi cu prioritate despre agenţii pe care au avut 
ocazia să-i cunoască, despre situația actuală a acestora. 
Boianschi e, într-un fel, șeful grupului, inclusiv al lui 
Petre Caramitru, cogeamite comandant legionar. 'Trebuie 
să lămurim care sînt motivele pentru care i s-a con- 
ferit, în ciuda vîrstei sale, o asemenea responsabilitate 
şi ce se ascunde aici. De aceea, tovarășe Mihăilescu, se în- 
toarse el spre mine, să nu ne legănăm cu iluzia că-l cunoaș- 
tem pe Vasile Boianschi, ci să verificăm prin toate mij- 
loacele tot ce ne va spune. Mijloacele nu sînt prea multe, 
ele se limitează, de fapt, la declaraţiile celorlalți doi 'ares- 
taţi. Pe urmă, ar trebui lămurit de ce şi-a manifestat Bo- 
ianschi satisfacția de a-ţi fi fost repartizat dumitale. Nu 
cumva urmărea să capete posibilitatea de a discuta în 

liniște cu dumneata? Oricît de bine l-ai fi cunoscut în 
trecut, Boianschi s-a schimbat de cînd a dat bir cu fugiţii. 
În şase ani ne-am schimbat cu toţii. Și eu şi dumneata... 
N-ar fi o minune prea mare ca pocăitul Boianschi să fi 
fost trimis la noi special pentru a ne purta de căpăstru 
prin tot felul de hățişuri, creînd astfel altor spioni po- 
sibilitatea de a-și vedea nesupăraţi de treburi. Desigur, 
adăugă el, remarcîndu-mi mutra roșie ca sfecla, personal 
înclin să cred că nu e așa. Altfel n-aş fi insistat pentru 
folosirea lui Boianschi în organizarea jocului operativ. 
Dar, de verificat va trebui să-l verificăm în tot ce va 
spune şi va face. Cam asta e tot. Eu plec diseară înapoi, 
la București, dar sînt gata să mă întorc îndată ce veţi so- 
coti prezența mea necesară aici. 

— Să sperăm că asta nu se va întîmpla mai devreme 
de 6 iulie, mormăi maiorul Burghelea nu prea încîntat de 
faptul că trebuise să asculte sfaturile mult prea amănun- 
țite ale bucureșteanului. Vom continua, desigur să-i cer- 
cetăm intens pe toți arestaţii, verificînd pe cît vom pu- 
tea spusele lor. Am fi bucuroşi să primim de la dum- 
neavoastră sprijin mai mult în această direcție. De exem- 
plu, nu știm mai nimic asupra conținutului semnalării 
în baza căreia a fost realizată arestarea grupului. Ne-aţi 
vorbit și de alte materiale pe care le deţineţi acolo, la 
București. Ar fi, poate, util ca aceste materiale să ajungă 
măcar în copie şi pe la noi. În ce priveşte jocul propriu-zis 
ar mai fi de hotărît dacă îi putem da drumul în oraș lui 
Boianschi pentru a se interesa de acte şi de o slujbă. Ar 
fi un prilej să fie văzut... 

— Va veni vremea s-o facem și pe asta spuse Hornaru, 
făcîndu-se că n-a auzit cererile lui nea Ion. Nu-i deloc 
exclus ca Centrul să dispună de posibilităţi care-i permit 
să verifice dacă Boianschi este liber, așa cum spune. Ori- 
cum, dacă arestatul se va dovedi sincer, va trebui să pro- 
punem scoaterea sa de sub urmărirea penală. Atunci cînd 
o vom face, va trebui să fim siguri că nu ne înșelăm, 
respectiv că nu sîntem înșelaţi. Deocamdată avem timp 
să-l mai ţinem la noi. Poate nu chiar în arestul regiunii 
unde nici înfățișarea şi nici moralul său n-au nimic de 
cîștigat. Să găsim altceva. 


44 


— Am amenajat nu demult, aici, în sediu, două camere 
cu instalaţiile necesare; îi reținem acolo, uneori, pe mari- 
narii străini prinși săvîrşind diferite infracțiuni, pînă la 
eliberarea lor pe cauţiune. 

— Perfect! Să-l instalăm acolo sub pază sigură. 

Pe la prînz, Boianschi părăsi locuința lui Luscan pen- 
tru a se strecura în toaleta gării unde găsi, la locul indi- 
cat, un pachet impermeabil conținînd cincizeci de mii 
de lei şi un extras din registrul de nașteri al Stării civile 
a orașului Făgăraş. Actul atesta că un anume Mustea 
Grigore, fiul lui Anton şi Ana se născuse în orașul res- 
pectiv la 23 mai 1923. Cu cîteva ore înainte de escapada 
lui Boianschi, „Jennifer“ părăsise portul aruncînd trîmbe 
mari de fum prin coşul său mîncat de rugină. 

Plecînd pe seară spre București, maiorul Hornaru mă 
duse cu mașina pînă la colțul străzii unde locuiam, urîn- 
du-mi prietenos noapte bună și succes la treabă. Cum 
nu pusesem nimic în gură toată ziua, aceste urări nu 
prea m-au încălzit, ai noştri fuseseră toţi răi la foame, iar 
mama, care știa aceasta mult mai bine ca Hornaru, se 
ridică grabnic de pe banca unde-și făcuse de lucru aştep- 
tîndu-mă şi aduse pe masă caș proaspăt cu ceapă verde 
şi ridichi de lună precum și friptură rece de miel. Bu- 
catele, simple și bune, mi-au dat de înţeles că în ultimele 
zile ne vizitase mătuşa Stana de la noi din sat, dar foa- 
mea mă împiedică să întreb dacă ghicisem. Mama lăsă o 
vreme să mi se bată turcii la gură şi apoi mă ispiti: 

— Vrei, poate, un pahar de vin la friptură. Am pe- 
NT ae 

— Nu, mamă, mulţumesc, mai bine niște apă proaspătă 
de la cișmea, răspunsei ducînd cana la gură. 

După masă, m-am trîntit pe pat îmbrăcat cum . eram 
şi mi-am aprins o ţigară, lăsînd-o pe mama să-mi desfacă 
în sfîrșit pansamentul de la braţ. În timp ce bătrina exa- 
mina curioasă tăietura pe care avea de gînd s-o dezin- 
fecteze cu tinctură de iod, m-am apucat să cuget la 
toate cîte le spusese Hornaru. La început, zisele sale mă 
cam iritaseră, după cum îl iritaseră şi pe nea Ion; în ce 
mă privea, eram destul de sigur că-l cunosc bine pe 

fostul meu coleg de şcoală. În pofida tuturor încercărilor 
prin care trecuse, acesta păstrase în felul său de a fi ceva 
din nepăsarea anilor copilăriei sale lipsite de griji; fap- 
tul se manifestase, printre altle, prin refuzul său de a 
pairticipa la evenimentele ce trecuseră pe lîngă el fără 
să-l atingă prea mult. Chiar moartea tatălui său, care îl 
lovise cumplit, nu reuşise să-i schimbe felul său de a fi. 
Vasile nu vădise niciodată o voinţă fermă izvorită din 
concepţii bine conturate ci se lăsase mereu influenţat de 
împrejurări. Din ţară fugise să scape de greutăţile anilor 
de după război, convins că aiurea va găsi o viaţă mai ușoa- 
ră şi mai interesantă. Aceeași înclinare spre aventură 
determinase, credeam, şi înregimentarea sa între agenţii 
serviciului de spionaj. 

Maiorul Hornaru îmi aruncase însă în suflet sămința 
îndoielii, iar argumentele sale nu erau de lepădat. Oricum 
aș fi luat-o, era evident că Boianschi conducea de fapt 
grupul; el se bucurase să afle că va fi anchetat de mine, 
fostul lui coleg şi prieten. De ce tocmai de mine? Se aş- 
tepta, poate, la mai multă înţelegere, la o atitudine mai 
îngăduitoare? Sau urmărea scopuri ceva mai greu de 
descifrat? Erau probleme care cereau într-adevăr o lămu- 
rire cît mai rapidă și dacă mama nu s-ar fi învîrtit pe 
lingă mine ca o cloșcă pe lîngă puiul cu aripa ruptă, aș 
îi sărit din pat şi m-aş fi întors pe cel mai scurt drum 
pentru a încerca să mă edific. Desigur, din punct de ve- 
dere tactic aș fi procedat rău, iar mama nu merita nici ea 
un asemenea tratament căci ea reprezenta, pentru mine, 
ceea ce se dheamă întreaga familie . . . 

Tata fusese mecanic de locomotivă în port. O mîndreţe 
de om cu mustăți mari, negre ca pana corbului, fuma pipă 
aidoma neamțului de la care furase meseria. Rău de colţ, 
era întotdeauna în fruntea celor care cereau 0 viaţă mai 
bună, o pîine mai albă. Poate, de aceea era mereu arestat 
preventiv împreună cu alţii ca el în ajunul zilei de 1 Mai. 
Într-o seară, în toamna lui '33, l-au găsit înecat în şan- 
țul ce brăzda adînc strada Alexandru Lăpușneanu, de-a 
lungul căii ferate. Ancheta, mîntuită repede de comisarul 
cartierului a hotărît că tata fusese beat şi, de aceea, că- 
zuse în şanţ, înecindu-se. Tata nu obişnuia să bea și nu 
se îmbătase niciodată. Îl văd și astăzi, în coșciugul calie 

de brad, cu privirea arîncenă, nedomolită de moarte și cu 
o rană adîncă, înflorită în tîmplă. 

Mama nu se mai căsătorise, ci se apucase să muncească 
pe unde putea ca să mă ţină la școală. O vreme a spălat 
ruiele unora mai avuţi, iar mai tîrziu s-a apucat de croi- 
torie. În iarna anului 1943, simțind că apucasem pe dru- 
mul tatei, plînsese într-ascuns, fără a încerca însă să mă 
oprească. Mai multe discuţii avusesem cu ea în 1949, cînd 
fusesem trimis la securitate. Bătrîna s-a opus cu toate 
puterile motivînd că nimeni, neam de neamul nostru, nu 
fusese polițist. A fost nevoie ca maiorul Burghelea să vină 
pe la noi şi să aibă o discuţie lungă cu mama. Nea Ion 
lucrase la depou cu tata şi se bucura de multă încredere 
din partea bătrînei . . 

În timp ce gîndurile îmi rătăciseră slobode prin negura 
vremilor, mama terminase de studiat rana, pregătindu-se 
s-o panseze la loc. Băgînd de seamă că o priveam, se 
aşeză pe scaun la capul meu şi-mi spuse: 

— Azi pe la patru a fost aici Aneta. Voia să te ia 
la cinema și nu i-a căzut deloc bine că nu te-a găsit. Fata 
trage nădejde . .. 

Supoziţiile mamei mă făcură să pufnesc în rîs. Cu Aneta 
umblam de vreo trei ani şi hotărîsem demult să ne căsă- 
torim în toamnă; faptul că nu mă găsise acasă nu putea 
să-i cadă nici rău nici bine. Fratele ei mi-era coleg de 
serviciu și logodnica mea avuseşe timp să afle unde fu- 
sesem la patru după amiază. Numai mama nu ştia nimic 
din toate astea: 

— De ce rizi? mă întrebă ea scandalizată. 

— Fiindcă spui că Aneta trage nădejde. Tu nu? o isco- 
dii eu continuînd să zîmbesc. 

— Ce să mai vorbim! Ţin la ea ca la copilul meu. E 
muncitoare, bună gospodină, frumoasă, deşteaptă ... Cine 
nu şi-ar dori o noră ca ea? 

— Ai dreptate, mamă! Pînă și tovarășul Suru, șeful 
serviciului nostru de cadre ar fi încîntat să mă vadă în- 
surat cu ea. Și, ceea ce e mai important, îmi place și 
mie. De aceea, uite, îți promit că mă voi însura cu ea, 
bineînţeles cu condiția să vrea să mă ia. Poţi să i-o şi 
spui. Numai că acum n-am timp de însurătoare. Lasă şi 

tu pe la toamnă. Atunci vom avea vin din belșug iar tușa 
Stana va avea de unde să taie un arman de orătănii. 

— Sigur că mai așteptăm pînă la toamnă, încuviinţă 
mama luminată la faţă. Să-ţi spun drept, începusem să 
“mă tem că ţi-a sucit gîtul vreo pupăză din alea care bat 
bulevardul. Ştiu eu cîte parale fac! 

— Ştiu şi eu, mamă. Acum, că povestea cu însură- 
toarea e pusă la cale, te rog să nu-mi mai înfășori bra- 
ţul cu tot kilometrul ăla de bandaj. Nu de alta, dar unii 
ar putea să creadă că m-ai bătut, spusei eu, desprins 
în fine de gîndurile şi grijile pe care mi le dădea cazul 
Boianschi. că 

Aşa s-a făcut că în noaptea aceea am "dormit neîntors 
zece ore încheiate. 


4. 


Ajuns la serviciu, am cerut să-mi fie trimis ime- 
diat Vasile Boianschi. Cu toate că Hornaru recomandase 
ca cercetarea arestaților să nu urmeze ordinea cronolo- 
gică a evenimentelor ci mai degrabă valoarea lor opera- 
tivă, mă hotărîsem să încep cu fuga din ţară a lui Va- 
sile, chiar dacă, pentru a cîştiga timp, nu mă gîndeam să 
consemnez cele rezultate într-un proces-verbal de intero- 
gatoriu. Mi se părea mai normal să procedez astfel, avînd 
în vedere trecutele mele relaţii cu Boianschi și mai ales 
faptul că fugise, 'ca să zic așa, de sub nasul meu; pe de 
altă parte ignorarea premeditată a unora dintre episoadele 
vieţii lui din străinătate și insistența de a afla, înainte 
de orice, numele altor agenţi ai Centrului ce urmau să 
fie strecurați în România, i-ar fi permis arestatului să 
deducă ce puțin cunoșteam despre această problemă. 

Deocamdată, imediat ce Vasile intră, îl poftii pe scaun 
și apoi mă cufundai în citirea unor hîrtii. Omul dormise 
prost, căci arăta obosit şi nervos, iar tăcerea ce domnea 
în cameră îi călca, pur şi simplu pe nervi. De aceea în- 

_cercă să înnoade vorba spunîndu-mi: 

— Ştii, Titi, îmi pare rău pentru şopirla pe care am 
încercat să i-o strecor şefului atunci, în noaptea cînd 
ne-aţi adus. Nu mi-am dat seama că ţi-aș putea crea ne- 
plăceri. Te rog să mă ierţi... 

Mi-am dat seama că, nefăcînd nimic pentru a îngrădi 
accesele sale de familiarism, Vasile va ajunge foarte cu- 
rînd să mi se suie în cap. De aceea, i-am răspuns cît am 
putut de rece: 

— Păstrează-ţi regretele pentru alte împrejurări, dom- 
nule Boianschi. Aici eşti ţinut doar să răspunzi la în- 
trebări. Atât și nimic mai mult! 

— Mă rog, cum doriţi, domnule Mihăilescu, ripostă el 
brusc înrăit, apăsînd la rîndul său pe cuvintul domnule. 

Această atitudine sfidătoare, ca să nu zic obraznică, 
nu-mi aranja intenţiile nici măcar cît familiaritatea cu 
care începuse convorbirea. Am hotărît deci că trebuia 
să-l pun în continuare la punct: 


— Este timpul să te obișnuiești cu ideea că ai fost 
arestat pentru infracţiuni grave săvirşite împotriva ţării, 
domnule Boianschi. Întrucît n-ai săvîrșit aceste fapte în 
complicitate cu mine eu nu mai pot fi pentru dumneata 
nici Titi, nici tovarășe. În rest, domn n-am fost niciodată. 
Sînt deci cetățeanul anchetator sau, mai simplu, loco- 
tenentul Mihăilescu Constantin. Faptul că am mîncat o 
vreme din aceeaşi strachină nu-ţi conferă nici un drept, 
nici un privilegiu suplimentar. Dimpotrivă .... Revenind 
la ce-ţi spuneam, rostul prezenţei dumitale aici este acela 
de a răspunde la întrebări cât mai complet și „cît mai 
concret. Încercările eventuale de a minţi sau de a apăsa, 
în mod nedemn, pe resorturile sentimentale ale trecutului 
nu vor face decît să-ţi îngreuneze situaţia şi aşa destul 
de precară. S-a înţeles? 

— Da, răspunse el intimidat, în fine, de tonul meu 
ferm. 

— Bun! Dacă ai înţeles, hai să începem cu începutul. 
lar pentru noi doi, povestea începe din momentul cînd 
ne-am despărţit pe chei, în prova lui „Chesapeake Ex- 
press“, 

— În regulă. 


4 — Întoarcerea 49 - 


„„.Întors în cală, Vasile Boianschi continuase să sti- 
vuiască împreună cu Focşeneanu, lăzile, coletele şi 'sacii 
în 'coțada macaralei mari, de pe chei. Muncea cu o în- 
dîrjire şi o poftă care îl demoralizau pe student. Pe la 
cinci dimineaţa, acesta îngăimă, deşelat;: 

— Vasile, eu o dau dracului de plată. Nu mai pot... 

Boianschi se îndreptă de șale și privi în magazie, con- 
statînd că mai erau de expediat ca la două sute «de colete 
poştale. Colete mici de cinci — zece kilograme, cusute 
îngrijit în pînză albă de niște oameni aflaţi departe, în 
America, pentru rudele lor din Galiţia sau ide la Dorohoi. 
N-avea nevoie de Ionel pentru a termina rapid şi bine o 
treabă ca asta. În schimb, abandonul din ultima repriză al 
studentului îl aranja de minune: 

— Fii serios, lonele! Doar n-am să te las să te îneci 
ca țiganul la mal îi răspunse. Urcă pe punte, ridică un 
colţ de pînză de pe prima barcă de salvare, strecoară-te 
în ea şi priveşte de sub tendă cum vine ziua din larg. 
La șase cobori pe chei fără să mai dai prin cală. Vin 
şi eu de cum termin treaba. Vezi să nu adormi în barcă 
să plece vaporul cu tine! 

— Muşcă-ţi limba! se apără Focşeneanu ca de satana. 
O să te pomenesc toată viața, Vasile. 

— Să nu mai vorbim despre asta. 

Rămas singur, Vasile mai robotise vreo jumătate de 
oră și, după ce stivui ultimele pachete în plasa maca-— 
ralei, strigă către postul de sus, de la bocaporțţi: 

— Vira coţada! Aici am terminat! Să vină nostromul, 
să-şi ia în primire magazia. 

În fundul magaziei, mai precis în colțul din dreapta, mai 
rămăsese o stivă de pachete, lăzi și saci pentru o altă 
destinație. Această destinaţie era indicată cu litere mari, 
negre, pe una din lăzi: TRIBST A. ZONE — ITALY. 

— Acum ori niciodată, șopti el, făcîndu-șşi curaj. 

Apoi, îşi săpă cu mîinile drum și sălaşș între pachete 
și se strecură înăuntru înainte ca nostromul să-și facă 
apariția. Avea buzunarele pline cu ciocolată, iar în sîn 
îi zornăiau patru cutii cu carne conservată. Bidonul de 
apă îi atirna la coapsă, prins solid de curea, iar briceagul, 
ţigările și bricheta se aflau la loc bun, în buzunarul hai- 
nei. Actele le lăsase în dulap, la atelier. Abia se instalase 

în ascunzătoarea lui, cînd auzi pe podeaua de metal a 
culoarului bocănitul greu al pașilor nostromului și trapul 
de buestnaș al tinărului funcționar al Căpităniei. 

— All right? întrebă ultimul nu prea englezește. 

— O.K. — răspunse placid americanul, trăgînd ușa ma- 
gaziei. 

O jumătate de oră mai tîrziu motoarele lui „„Chesapeake 
Express“ duduiau şi totul părea să meargă ca pe roate. 
Vasile adormise dus, descîntat de torsul monoton al mo- 
“oarelor aflate undeva, în spatele său, zdrobit de efortul 
făcut o noapte întreagă pentru doi inși. Totuşi, fie dato- 
rită lipsei de confort a vizuinei sale, fie stării de exci- 
taţie care îl urmase şi în somn, populîndu-l cu vise care 


» de care mai fantastice, fugarul se trezi destul de repede. 


N-ar fi putut spune cu precizie cît dormise căci n-avea 
ceas, dar după unele indicii care nu-l înşelau niciodată 
nu aţipise mai mult de trei ore. Mai pe românește vor- 
bind, îl trezise foamea; se hotări să deschidă o cutie de 
conserve cu ajutorul briceagului multifuncțional pe care 
şi-l construise după un patent propriu. Spre deziluzia lui, 
pasta din carne de vită era grozav de grasă şi, bineînţeles, 
sleită. Încălzită şi însoţită de o acritură oarecare sau o 
gură de vin ar fi făcut minuni, dar aşa... Îşi desprinse 
totuși cu briceagul cîteva calupuri și le înghiţi repede, 
pomenindu-se imediat cu o greață serios agravată de ru- 
liul vaporului. Hotărî pe moment să mănînce o ciocolată, 
sperînd că aroma ei ar putea suplini cafeaua, liniștind sen- 
zația neplăcută cuibărită în stomac. Degeaba! Pînă n-a 
tras o duşcă zdravănă de apă din bidon şi n-a aprins o 
țigară „Philip Moriss“ n-a scăpat de belea. Pe urmă, nu 
mai putuse dormi și rămăsese într-o stare de semiveghe, 
de așteptare, care-i consuma nervii şi mai ales bruma 
de optimism pe care se străduia s-o păstreze. Cu toate 
eforturile lui, optimismul nesăbuit care îl însoţise pînă 
atunci începuse să dispară făcînd loc unei nesiguranţe chi- 


„nuitoare. Știa că pînă la Triest e cale de vreo patru zile cu 


vaporul și bănuia că acest termen s-ar putea lungi în con- 
dițiile periculoase pentru navigaţie lăsate moștenire de 
război. Convins că apa din bidon nu-i va ajunge mai mult 
de două zile, se încuraja spunîndu-și, că, la urma urmei, 
nimeni nu murise răbdînd o zi, două de sete. Mincare 

avea chiar prea multă faţă de durata călătoriei, dar fiindcă 
nu o putea consuma fără să bea din apa puţină rămasă în 
bidon, se hotărî s-o evite pe cît putea, îmbucînd ceva doar 
la caz extrem. Ştia că la Triest va fi predat autorităților: 
portuare care-l vor expedia într-un lagăr. Auzise că există. 
asemenea lagăre administrate de o instituţie ce ţinea de 
O.N.U. şi bănuia că, dacă nimeni nu murise de foame 
pe acolo, nici nu se îngrăşase vreunul de prea sătul. În 
ceea ce privea cunoștințele sale de limbă italiană, ele se 
limitau la ce reuşise să ciupească din filmele cu Macario, 
Alida Valli sau Fosco Giachetti. Din aceste frînturi reu- 
şise să-şi dea seama că, ştiind românește, nu va avea 
probleme în a se înțelege cu rudele de la poalele Apenini- 
lor. Totul trebuia spus repede, cu o gesticulaţie bogată; se 
evitau semivocalele î şi ă şi se italienizau cuvintele agă- 
ţîndu-li-se, după inspiraţie, la coadă cîte un o, cîte un îi. 
Amic devenea amigo, frate devenea fratello, sora era so- 
rella. Şi-apoi, dacă era vorba de dat din meliţă, nu prea 
îl întreceau mulţi. Mai ştia că adresa zugrăvită pe lăzile 
din jurul lui nu era întru totul corectă. Triestul nu aparţi- 
nea încă Italiei, ci era un port liber împărţit în două 
zone: A, unde se instalaseră americanii și B, aflată sub 
controlul Iugoslaviei. Spera că ,„Chesapeake Express“ îl 
va preda autorităţilor din zona A; iugoslavii l-ar fi putut 
trimite peșcheş autorităţilor româneşti cu care erau în 
relaţii foarte bune, iar aceasta nu-l aranja deloc. 

De la o vreme, sătul să tot dea cu bobii, se hotărî să 
se lase de presupunerile de tot felul, încercînd să doarmă, 
ceea ce de data aceea i-a şi reuşit. Se dovedi însă că 
socotelile pe care şi le tot făcuse nu ţinuseră seama de 
presiunea atmosferică extrem de scăzută ce stăruia în 
luna aceea de toamnă tîrzie deasupra Mediteranei orien- 
tale. Vaporul n-apucase să dubleze capul Matapan cînd iz- 
bucni furtuna. Sarabanda dezlănţuită a valurilor dădu la 
iveală una dintre prostiile pe care le făcuse Boianschi: 
Aranjîndu-și ascunzătoarea între lăzile rămase în magazie, 
le slăbise legăturile, astfel încît la prima scuturătură mai 
zdravănă, întreaga şandrama se prăbuși peste el ca un 
castel de cărţi de joc. O lovitură directă în frunte îl 
scoase la început din circulaţie cît ai zice peşte. Se rosto- 
golise pe podea de la un perete la altul, după voia valuri- 

lor. O a doua lovitură în coaste, în colțul uneia din lăzi, 
îl trezise din leşin. 

Ochii îi erau împăienjeniţi de sîngele care curgea din 
rana de pe frunte iar această hemoragie abundentă îl în- 
îricoşă; se temea că-i plesnise osul frontal, că va muri 
acolo, în magazie, neştiut, ca un cîine. Frica de moarte îl 
trezi definitiv şi începu să se giîndească febril la ceea ce 
ar putea face pentru a înştiința echipajul despre prezen- 
ţa lui la bord. Era ușor de bănuit că zgilțiitul uşii sau 
bătutul cu pumnii în pereţii despărțitori ai magaziei n-ar 
îi avut şanse să fie auzite pe o asemenea furtună. Din 
fericire, ,„Chesapeake Express“ era o navă nouă, de tip 
„Victory“, construită pentru a transporta armament și mu- 
niţii. În consecinţă, magazia era echipată cu un avertizor 
de incendiu protejat de un geam ce putea fi spart cu ușu- 
rinţă, la nevoie. Boianschi se tîrî către avertizor, se ridică 
în picioare, sprijinindu-se cu greu de perete şi dădu alar- 
ma. Pe urmă se prăbușşi din nou pe podea. Încă înainte 
de sosirea marinarilor, două extinctoare uriașe, camu- 
flate undeva, în colțurile întunecate ale magaziei, începură 
să-și împrăștie furioase spuma în toate direcţiile. Cînd 
ușa s-a deschis, în fine, iar cineva s-a împiedicat de car- 
casa prăbușită pe podea a lui Vasile, acesta arăta ca un 
comedian de pe vremea filmului mut care turnase scena 
bătăii cu frișcă. Despre starea jalnică a coletelor și a lă- 
zilor ce dansau de-a lungul şi de-a latul magaziei, nu 
mai era de discutat. Indivizii care veniseră să vadă ce 
şi unde arde, l-au luat între ei cărîndu-i ghionţi generoși 
şi picioare bine simţite şi ducîndu-l cu alai, așa cum era, 
plin de spumă şi sînge, în fața comandantului lor. Acesta 
s-a uitat la el ca la a opta minune a lumii, şi-a scos pipa 
din gură şi l-a întrebat: 

— Romanian? 

Vasile dăduse din cap a încuviinţare. 

— Do you speak English? continuă să-l întrebe şeful. 

Fugarul clătină capul. 

— What language can you speak, Romanian exclu- 
ded?! 


1 Ce limbă mai poţi vorbi în afară de română? (engl). 

Mai mult bănuind decît înţelegind ftilcul întrebării, lui 
Boianschi îi stătuse pe limbă să-i răspundă că știe nem- 
țeşte; învățase limba asta în toţi cei opt ani de liceu. Şi-a 
luat însă repede seama, gîndindu-se că toată nemţeasca 
pe care ne-o propovăduise la școală Frăulein Ciornei se 
limita la nişte expresii stereotipe de genul: Um etwas zu 
zerschneiden, beniitzen, wir die Schneidewerkzeuge?. 'To- 
tuși, ca să nu aibă aerul unui ignorant i-a răspuns cu 
aplomb: 

— Italiano! 

Comandantul slobozi o poruncă prin tubul port-voce și, 
în cîteva minute, poposi în cabina de comandă, un in- 
divid de un gabarit impresionant care, îndemnat de mai 
marele său, îl întrebă într-o limbă care nu era limba lui 
maternă dar, evident, nu era nici cea a lui Dante Aligheri, 
cum ajunsese pe vas, dacă avea acte şi bani pentru a-și 
plăti călătoria, unde voia să fie debarcat. Vasile răspunse 
cum putu mai bine, ajutindu-se cu mîinile în modul cel 
mai elocvent cu putință, că se ascunsese pe navă în timpul 
escalei lor la Constanţa, că voia să vadă lumea şi cerea 
să fie debarcat la Triest. Skipperul? îl privi jumătate amu- 
zant, jumătate compătimitor, rîse cu toţi dinţii şi-i trînti 
pe loc dragomanului său o întreagă liturghie englezească. 
Acesta se întoarse către fugar și începu să-i explice că era 
considerat pasager clandestin şi ca atare, va fi predat au- 
torittăților primului port de escală, indiferent care va fi 
acela. Pînă atunci, va trebui să muncească pentru a-și 
plăti călătoria, începînd prin a repune în ordine magazia, 
amarînd solid la locul ei toată încărcătura pe care o va fi 
curățat bine de urmele spumei rămase pe lăzi şi colete. 
Boianschi încercase atunci să-i propună comandantului, 
prin tălmaciul său de italiană, să amîne această treabă 
pînă după furtună sau, cel puţin, după ce va fi fost exa- 
minat și pansat de sanitarul pe care-l aveau, fără îndoială, 
pe vas. A mai prețins un rînd de .haine de luaru, uscate 
şi curate, pentru ca nu cumva să răcească în zdrențele 
lui. Luînd cunoştinţă despre aceste modeste pretenţii, co- 
mandantul îl întrebă cu cel mai serios aer din lume dacă 
asta era tot, apoi dădu drumul unei cascade nestăpînite 

2 Pentru a tăia ceva folosim uneltele de tăiat (germ.) 

3 Comandantul (eng!.). 

de ris; părea să nu fi auzit în viața lui o glumă mai 
bună. Reluîndu-și într-un tîrziu aerul serios, el îl poiti 
pe intrus, nu prea politicos, afară, pe punte, puse per- 
sonal mîna pe o manicăt şi îi trînti în plină mutră un 
jet de apă sărată. E adevărat că, după acest tratament ra- 
dical, sîngele ce se închegase pe fața lui Vasile şi care îi 
încleiase părul dispăru de parcă n-ar fi fost, lăsînd să se 
vadă că n-avea altceva decit o zgirietură mare deasupra 
ochiului stîng, vindecată şi ea, fără urme, după numai 
cîteva zile. În schimb, hainele de pe el se udară atît de 
tare încât se simţea ca un castravete murat. 

După ce sfîrşi cu opera de restaurare a fizionomiei lui 
Boianschi, glumețul de comandant îl apucă de umeri, îl 
întoarse cu spatele și-i trînti un picior, proiectindu-l pe 
scară direct în castelul central, unde șeful de echipaj îl 
aștepta nerăbdător, să-l ia în primire şi să-l călăuzească 
în dupaci la magazie. Mâncare, e drept bună, şi dreptul de 
a se întinde pe un hamac instalat într-o magazie goală, de- 
parte de dormitoarele echipajului, nu i-au fost acordate 
decît seara tirziu. Vasile se consolase sîndindu-se că pu- 
tea să fie şi mai rău, bunăoară să fie închis în puţul an- 
corei, se dezbrăcă pînă la piele, își întinse hanţele la uscat 
și adormi dîrdîind sub pătură. 

Aşa cum bănuise, călătoria lui „Chesapeake Express“, 
era cu întârziere; vasul înainta prudent de-a lungul Mării 
Adriatice plină de cîmpuri minate, luînd adesea la bord 
piloţi chemaţi anume din porturile prin raza cărora tre- 
cea. Pe măsură ce urca spre nord, se făcea tot mai îrig, 
iar hainele lui Boianschi, greu încercate, nu reușeau să-l 
mai protejeze de biciul subțire și rece al vîntului ce 
sufla dinspre Alpii Dinarici vestind iarna. Se milogise el, 
ba la unul ba la altul, pentru un pantalon şi o bluză mai 
groasă dar indivizii îl ignoraseră cordial, mai bine zis îl 
trataseră ca pe un cîine de pripas. Vasile bănuise pe 
atunci că faptul se datora statutului său de infractor dar, 
în anii ce au urmat, avusese adesea ocazia să se izbească 
de disprețul englezilor şi americanilor albi şi protestanți 
faţă de ceilalți indivizi consideraţi „de categoria a doua“ 


+ Furtun gros din pînză impermeabilă atașat unei pompe de 
scos apa. 

doar. fiindcă aparțineau altor naţii. Abia aștepta să fie 
coborit la Triest și să aibă de-a face cu italienii; cunos- 
cuse cîţiva marinari de la ei în timpul războiului şi știa că 
seamănă mai bine cu românii, sub raportul omeniei. 

În cea de a șaptea zi de la plecarea din Constanţa 
„„Chesapeake Express“ puse capul spre țărmul estic al 
Mării Adriatice și, după cîteva ore, Vasile văzu apărînd 
în prova un port mic continuat cu un orășel asemenea 
Medgidiei, ce se pierdea în sus, pe niște dealuri. 

— Triest? îl întrebă el nedumerit pe timonierul pe 
lîngă care fusese repartizat pentru a-i ajuta la manevră. 

— No! Cittanova! răspunse omul trăgînd cu regret din 
țigară Triest is fully booked. No place for unloading. 

Boianschi n-avusese nevoie de dicționar ca să priceapă 
că Triestul este prea aglomerat pentru a-i primi la cheiu- 
rile sale. Cu un tremur de teamă în glas el întrebă din 
nou: 

— Cittanova is în Italy? 

— No! Yugoslavia! They cell it Novygrad now, îl infor- 
mă flegmatic interlocutorul. 

În disperare de cauză, Vasile se apucă să-i explice timo- 
nierului cu frînturi englezești și italienești că iugoslavii 
îl vor trimite înapoi în România, unde va fi închis pe 
multă vreme pentru plecarea frauduloasă în străinătate. 
Era atit de disperat încît ar fi încercat să înmoaie şi 
inima sfinxului din Egipt. Pînă la urmă, un licăr de în- 
ţelegere lumină privirea americanului : 

— TU try to help you. Wait!5 îl linişti el, trecînd unuia 
din colegi cavilele cîrmei şi intrînd în cabina de comandă 
pentru a încinge o convorbire animată cu secundul aflat 
în cart. 

După vreo zece minute reveni la Vasile, îl luă de o 
aripă şi îl cără la el în cabină, unde îl milui cu o bluză 
albă, de chelner, după ce îi dăduse să îmbrace niște pan- 
taloni şi o flanelă cît de cît onorabile. Apoi, i-a pus la 
îndemînă pahare, cîteva sticle de băutură între care nu 
lipsea whisky-ul precum şi un cartuș. de ţigări „Philip 
Moriss. 


5 O să încerc să te ajut. Așteaptă! (engl.) 

— You'll give a drink to our gueste. Give them also 
some cigaretes!6 

Jumătate de oră mai tîrziu, după ce acostaseră, timo- 
nierul invită la el în cabină pe cei doi funcţionari care 
urcaseră la bord pentru revizia vamală. Oamenii care se 
așteptaseră să fie invitaţi de nostrom, conform tradi- 
ției, se interesară politicoşi de sănătatea lui, iar ocna de 
timonier le răspunse tot atît de politicos că este țintuit 
în pat de o criză puternică de reumatism. Apoi se cioc- 
niră paharele cu whisky şi se fumară cîteva ţigări din 
pachetul desfăcut pe masă. Celelalte pachete din cartuș 
fuseseră strecurate de Boianschi în servietele vizitatori- 
lor, nu atît de abil încît aceștia să nu poată observa ma- 
nevra. La urmă, după ce semnară şi ştampilară actele 
prezentate de timonier, acesta le prezentă celor doi un per- 
mis de .coborîre pe uscat. Urmă o convorbire scurtă, dar 
animată în timpul căreia timonierul arătase de vreo două 
ori spre Vasile, turuind din gură ca o mașină de cusut. 
Ce le-o fi spus anume, Boianschi n-a ştiut niciodată, dar 
seara cobora fără grijă pe chei, însoțit de timonier care 
prezentă cu nonşalanţă paznicului de la poarta de acces în 
oraș atît pasul său precum și pe cel semnat separat, pen- 
tru tînărul său însoțitor. Vasile apucase să vadă doar nu- 
mele înscris pe patratul de carton: Giovanni Casarelli. 

Odată ieşiţi în centru, americanul îl întoarse cu fața 
spre nord şi-i spuse simplu arătînd cu mîna înainte: 

— Triest, 11 miles. Good luck. 

— Thank you very, very, much. I wish to you hap- 
piness and a long life?. 

— Don't bother about it! i-o reteză bătrinul. I have a 
boy like you în America. Go well!8 

— Good bye! îi răspunse Vasile din mers la urare, lan- 
sîndu-se cu toată viteza spre nord. 

Numai că, ajuns în apropierea liniei de demarcaţie 
dintre zone, după vreo trei ore de marş forțat, căzuse ca 


6 Să dai de băut musafirilor noştri. Dă-le şi ceva ţigări. (engl.) 

1 Mulţumesc foarte, foarte mult. Vă doresc fericire şi viaţă 
lungă. (engl.). 

3 Nu-ţi bate capul cu asta. Am un băiat ca tine în America. 
Mergi cu bine. (engl.) 

un fazan în braţele primei patrule iugoslave care, după ce 
încercă zadarnic să se înțeleagă cu el, l-a predat în custodie 
şi pentru cercetare unui lagăr de-al lor de triere. Acesta 
era improvizat în cîteva barăci construite de nemți, în 
timpul războiului, și n-avea nici instalaţiile sanitare și 
nici celelalte amenajări care să permită o detenţie de du- 
rată a arestaţilor. Era, mai degrabă, un punct de tranzit, 
o primă etapă unde cîţiva anchetatori epuizați de marele 
volum de muncă încercau să lămurească în termenul cel 
mai scurt situația fiecăruia din cei aduși acolo, pentru 
a-i repartiza apoi locului în drept. 

Pină să-i vină rîndul la spovedanie, Boianschi se aşeză 
să-şi tragă sufletul pe nişte itrepte din fața pavilionului 
administrativ, lăsînd mintea să-i umble și să ghicească 
ce-i rămînea de făcut atunci cînd va fi chemat înăuntru. 
Hotări să nu-și divulge, cu nici un preț, identitatea şi să 
facă pe dracul în patru pentru a nu rosti nici un cuvînt 
românesc. Era convins că, în momentul cînd vor bănui 
măcar că e român, iugoslavii îl vor preda imediat auto- 
rităţilor româneşti fie la Jimbolia, fie la Stamora Mo- 
ravița. Întrebat, mai întîi sîrbeşte și apoi pe italienește, 
cum îl cheamă, el se recomandă fără nici o ezitare ca 
fiind Giovanni Casarelli din Triest. La restul întrebărilor 
răspunse senin printr-un „non capisco“ de cea mai au- 
tentică pronunție italiană. Obosit și nervos cum era, anche- 
tatorul băgă de seamă că cel reţinut își cam bate joc de 
el și-i ttelegrafie urgent cîteva perechi de palme, dacă nu 
bine primite, cel puţin bine simţite. Apoi trimise după 
cîțiva deţinuţi, deja anchetați și clarificaţi care umblau 
creanga prin lagăr, punîndu-i să vorbească cu Vasile, fie- 
care în limba lui. Rînd pe rînd un bulgar, un polonez, un 
maghiar, un ucrainian care vorbea și rusa, un slovac 
care cunoștea, și ceha precum şi un român pe care Bo- 
ianschi îl bănuia ca fiind din Banatul iugoslav, îl iscodiră 
în graiurile lor ide acasă, în timp ce anchetatorul îl stră- 
pungea cu niște ochi care ar fi stîrnit invidia oricărui 
hipnotizator. Dar omul nu putu constata altceva decit 
că dăduse greş pe toată linia. Baricadat sub armura de 
oțel a hotăririi sale de la început, Vasile le adresă tutu- 
ror celor aduși să-l doboare cîte un „non capisco“ blajin, 
dar definitiv. Ce-i drept, atunci cînd bănățeanul l-a în- 

trebat „Frate, nu cumva ești român?“ fusese pe punctul 
să dea involuntar drumul la muzicuţă dar, cunoscînd fa- 
bula cu vulpea și corbul, făcuse un efort și-și ţinu ho- 
tărît pliscul. 

Drept care, anchetatorul își trimise iscarioţii la păscut, 
îl dărui cu o nouă pereche de palme şi-i spuse pe italie- 
nește că, a doua zi, va fi transportat cu recomandările de 
rigoare direct la UDB-a unde se vor găsi, pentru a discuta 
cu el, tipi mai stăruitori şi mai puţin presaţi de timp 
decît era el; aceștia îl vor vindeca, desigur, în mod ra- 
dical şi definitiv de amnezie. 

Convins de necesitatea absolută a evitării soartei ce 
i-o hărăzise nu prea simpaticul său anchetator Vasile se 
dădu așa, într-o doară, pe lîngă unica poartă a lagărului 
constatînd că era păzită de un militar tînăr care se căz- 
nea să n-adoarmă cu arma în mînă. Apoi o luă la picior 
de-a lungul gandului de sîrmă ghimpată ce înconjura sta- 
bilimentul. Avu surpriza să constate că toată lungimea 
sa era supravegheată de trei soldaţi plasați fiecare pe 
una din laturile patrulaterului ce delimita lagărul. Gardul 
din faţă era păzit doar de sentinela de la poartă. Mai ciu- 
dat, paznicul gardului din fundul curţii se trăsese la întu- 
neric şi dormea profund cu arma lîngă el şi cu baioneta 
pusă în grijă în teacă; se vedea bine că se temea să nu 
se taie sau să nu se înțepe. Boianschi bănui că sîrma 
ghimpată putea fi legată la un generator de înaltă ten- 
siune sau la un sistem de alarmă şi verifică pe loc această 
bănuială atingînd reţeaua cu'o creangă uscată pe care o 
găsise sub un pom, în apropiere. Nu s-a întîmplat nimic 
şi nici sentinela ce dormea n-a reacționat la zgomotul ce-l 
provocase destul de aproape de ea, pentru a fi auzit. Vasile 
conchise deci că omul dormea pe de-adevărate şi se apro- 
pie tiîriș de gard trecînd precaut pe sub el. Mai tîrziu avea 
să afle că iugoslavii nu ţineau neapărat, pe timpul acela, 


_să hrănească din bugetul lor zecile de neisprăviți plecați 


de acasă, asemenea lui, în căutare de aventuri. Pe ei îi in- 
teresau, în primul rînd, contrabandiștii care treceau peste 
linia de demarcaţie dintre zone mărfuri şi obiecte în can- 
tități ce reprezentau adevărate averi. Odată ajunse în faţa 
anchetatorilor, asemenea păsări nu mai erau lăsate să se 
întoarcă libere în curte ci plecau, legaţi și sub pază sigură, 

direct la sediul cel mai apropiat al U.D.B.-a. Dar, in acel 


sfîrşit de noapte el nu ştia nimic din toate acestea și, în 
loc să iasă pe poartă sub un pretext oarecare, a evadat 
în modul cel mai serios cu putință. Alerga transpirînd 
abundent de pe urma efortului, dar și de frică. De cîte 
"ori se oprea să-și tragă sufletul, sudoarea se răcea pe el 
făcînd să-i clănțăne dinţii. Ajuns la disperare își jurase 
că nici o patrulă nu-l va prinde viu înainte de a ajunge 
în zona A. Ori decite ori i se părea că aude zgomote sau 
paşi prin preajmă, se făcea una cu umbra pereţilor și se 
ițea de acolo în toate părţile pentru a descoperi dacă era 
sau nu urmărit. Pînă la urmă însă, tot păţise ruşinea căci, 
în timp ce se îngrămădise sub bolta unei porţi pentru a 
studia în voie calea ce-i rămînea de făcut, se trezise înşfă- 
cat de niște mîini puternice, în timp ce o voce groasă îi 
adia la ureche: 

— Calma figlio! Noi siamo amici! Contrabandisti! Sei 
italiano? 

— NO, romano! răspunse Vasile sugrumat de frică. 

— Să vorbim românește, atunci, îi propuse unul din 
întuneric. Eu mi-s Petru Simian de aici, din Banat. 

Cel care-l imobilizase îi dădu drumul și aprinse o 
lanternă la lumina căreia Boianschi avu surpriza să con- 
state că Petru din Banat nu era altul decit individul che- 
mat de anchetator să-l iscodească pe românește. 

— A! Copoi ordinar, serîșni fugarul înebunit de furie, 
m-aţi înfundat de data asta. Dar tu, ludă, ai să mi-o plă- 
teşti chiar acum, aici, urlă el năpustindu-se direct în 
beregata ipochimenului pe care începu s-o stringă cu 
multă însufleţire. 

Era gata să-l trimită la strămoși pe nenorocitul de Pe- 
tru dar, pînă la urmă, tovarășul său, un munte de om, 
reuși să i-l scoată din mînă, după ce-i repezise un pumn 
greu ca un ciocan în moalele capului. După aceea, zdraho- 
nul începu să-i îngrijească cu o duioşie de mamă, strecu- 
rîndu-le pe gît nişte coniac pe care-l avea într-o sticlă 
plată ascuns în buzunar şi tamponîndu-le amîndurora 
tîmplele cu o batistă mare cît un prosop pe care o în- 
muiase într-un bazin dintr-o curte. 

— Tîmpitule, gîjii Petru din Banat, cum dracu ţi-ai 
băgat în scăfirlie ideea că eu aş fi o iscoadă a poliţiei? 

Crezi că m-ai putut înșela cu ciuful tău blond și cu ochii 
ăia albaștri de giscă? Aduci tu a italian cum semăn eu 
a englezoaică, nerodule! Te-am ghicit imediat după cătă- 
tură că eşti român... Şi mai află că în timp ce te tîrai 
pe burtă, ca un şarpe ce ești, pe sub sîrma aia ghimpată, 
eu și cu Sandro te contemplam în voie din afara lagăru- 
lui. Dacă te-am urmărit pînă aici, am făcut-o ca să-ţi fie 
ţie bine, dobitocule! 

— Ho! îl întrerupse Vasile supărat încă. Să ştii, Pe- 
trule din Banat că dispun și eu de o colecție cu vorbu- 
liţe de-astea dulci, mult mai bogată decît a ta. Le-am, adu- 
nat într-un port mare și frumos unde oamenii se înjură 
între ei numai şi numai pe românește. Mai bine mi-aţi 
spune pe şant ce vreţi de la mine, că altfel ne apucă ziua 
aici, pe marginea drumului. Şi, mai lăsaţi-o cu caritatea 
nobilă şi dezinteresată! Nu se prinde! 

Petru îi explică în cîteva cuvinte că ei fac contrabandă 
cu mărfuri americane în Iugoslavia, cumpărînd cu banii 
rezultați din vînzare aur şi bijuterii scoase la mezat de 
cei ce mai aveau asemenea obiecte. De pe urma acestor 
operaţii se cîştiga foarte bine, dar curierii sfîrşeau prin 
a fi reperaţi şi arestaţi foarte repede de poliţie; nici un 
curier nu rezistase mai mult de un an. Operații de curie- 
rat făcuse o vreme şi Petru, dar el nu mai putea trans- 
porta nimic peste graniţă, fiind bănuit de autorităţi. Con- 
tinua să treacă totuşi granița, din cînd în cînd, pentru a 
menţine atenţia patrulelor asupra sa şi pentru a da ast- 
fel posibilitatea altora, necompromiși încă, să se miște în 
voie. Uneori se lăsa capturat și dus în lagărul de tranzit 
pentru a căuta acolo noi candidați la munca de. curier. 
Anchetatorii îl cunoşteau și îi dădeau drumul, convinși 
că Petru trece granița doar pentru a duce tatălui său, 
bolnav de tuberculoză, pastile dintr-un nou medicament 
denumit „Pas“ şi flacoane de streptomicină. La el în: sat 
toată lumea știa despre aceasta şi-l lăuda pe Petru pen- 
tru grija pe care o purta lui taică-său. În sat se mai știa că 
Petru, care avea statutul de apatrid stabilit la Triest, 
lucra la o societate de import-export înscrisă pe numele 
lui Sandro. 

— Nu mi-ai spus totuşi ce vreţi de la mine, remarca 
Vasile afectînd o oarecare plictiseală față de povestea 
aceea lungă. 

— Să lucrezi cu noi, asta vrem! Cu mutra ta nevi- 
novată, de ţînc, poţi trece nesupărat dintr-o zonă în alta 
cel puţin un an, doi. Pînă atunci vei avea ocazia să cîştigi 
o groază de parale. Sau n-ai nevoie? 

Nevoie avea, desigur, și nici nu-şi dădea seama cum 
ar putea găsi o cale mai uşoară pentru a-i obţine. Pe de 
altă parte, perspectiva de a fi prins în scurt timp şi de a 
îmbătrîni într-o închisoare, fie ea iugoslavă sau româ- 
nească, nu-i suridea deloc. Bătu palma cu cei doi jupîni, 
nu înainte de a conveni că-i vor da doi la sută din valoa- 
rea tuturor obiectelor ce le va transporta peste graniță. 
Mai tîrziu aflase că noii săi asociaţi ar fi fost gata să-i 
ofere şi cinci la sută dacă s-ar fi tocmit mai mult. 

Prima operaţie avu loc în aceeași dimineaţă: Sandro 
îi dăduse zece fişicuri a cîte cincizeci de monede de aur 
cu efigia Mariei Tereza şi-i indică pe unde putea trece 
linia de demarcație nesupărat de nimeni. Pentru a-l aco- 
peri, cei doi trecură în zona A la un kilometru mai în- 
colo, făcînd o zarvă destul de mare pentru a pune pe 
urmele lor toate patrulele din regiune. Se vede însă că, 
la apropierea zorilor, patrulele se retrăseseră pentru a 
lăsa locul altora ce acționau în cursul zilei, fiindcă şi 
Vasile şi noii săi asociaţi trecură nesupăraţi, iar Petru îl 
întâmpină, îi luă aurul şi-l duse direct la el acasă, o gar- 
sonieră elegant mobilată într-un bloc din apropierea por- 
tului. Băiatul îl simpatiza, în ciuda celor ce le păţise de 
mîna lui Vasile, iar prietenia lor a durat tot timpul cît 
rămăsese Boianschi la Triest. Între timp, zorile se revăr- 
saseră de-a binelea, aşa că cei doi îşi luară cina odată cu 
micul dejun și apoi se culcară, Pavel în pat, iar Boianschi 
pe o canapea destul de comodă, înfăşurat într-una din pi- 
jamalele noului său amic. Bineînţeles, făcuse înainte o 
baie zdravănă, curățind jegul pe care-l adunase încă de la 
plecarea din Constanţa. La prînz primiră vizita lui Sandro: 
care preluă aurul de la Petru şi-i plăti noului curier pe 
loc contravaloarea a zece monede de aur, respectiv 75 
de dolari. Boianschi îi cheltuise pe toţi în aceeași zi, cum- 
părîndu-și cu ajutorul lui Petru un costum decent de hai- 

ne, un impermeabil, pălărie, încălțări de oraş și de pur- 
tat în timpul trecerilor, articole de toaletă și alte lucruri 
de care avea nevoie. Un taxi vechi şi hodorogit, care folo- 
sea două butelii de gaz în loc de benzină, îi încărcase 
cu tot tarhatul şi îi depusese, nu departe de centru, ia 
o pensiune modestă dar curată, ţinută de o bătrînică ori- 
ginară şi ea din Banat. 

— Bun găsitul, uină? Mario! o salută Petru pe bătrîna 
care fl primise în sufrageria spațioasă a pensiunii. i-am 
adus un chiriaş nou, român din țară, Nu te uita cum e 
îmbrăcat căci nu haina face pe om. Peste un ceas va fi 
îmbrăcat mult mai bine, iar de mîine va lucra la noi, la 
firmă. Aici, în casă, vă rog să vorbiţi cu el numai în 
italienește, iar profesoara aceea tînără căreia i-ai mai dai 
de lucru va trebui să se nevoiască cu el 20—25 de ore pe 
săptămînă și chiar mai mult pentru a-l învăţa cît mai 
repede și mai bine limba. Te rog să-i spui că prietenul 
nostru nu este interesat în subtilităţile poetice ale ope- 
rei lui Petrarca, ci în italiana care se vorbește astăzi, în 
orașul ăsta. Cînd îi va rămîne timp, Vasile al nostru ar 
trebui să-şi încerce puterile şi cu serbo-croata. Nu mult, 
ci doar atît cît să nu moară de foame la Zagreb sau la 
Belgrad. Notele de cheltuieli mi le trimiţi matale mie, iar 
eu am să i le scad din leafă. 

— Om face cum spui tu, Petrică. Deodată, daţi-mi ac- 
tele lui Vasile să-l pot înregistra după regulă. Nu vreau 
să am necazuri cu poliţia. 

— N-am nici un fel de acte, răspunse Vasile privirii 
întrebătoare la noului său prieten. 

— Fir-ar a dracului de treabă! se văietă Pavel. Asta o 
să ne coste ceva timp și bani. Aici po să faci orice mi- 
nune, dar costă. 

Vasile nu prea înţelegea de ce se lamenta Petre pen- 
tru banii săi, dar îi plăcea să creadă că o făcea din prie- 
tenie. Oricum, avea dreptate, căci amortizarea datoriilor 
făcute de Boianschi la începutul șederii la Triest a du- 
cat o groază de timp. Pentru moment însă, felul cum 
hotăra bănăţeanul viitorul său, fără să-i ceară măcar pă- 


9 Mătușă (Dial.). 

rerea, nu prea i-a plăcut şi, înainte să-l lase să plece, îl 
trase într-un colț, spunîndu-i în șoaptă: 

— De ce m-ai încazarmat în pensiunea asta? Mi-ar fi 
convenit mai degrabă o garsonieră, ca a ta... 

— Garsonieră nix, jupan Vasile, i-o tăie Pavel ritos. 
Dacă va veni careva peste tine să te înghesuie cu între- 
bările n-o să înţelegi nici măcar ce vrea. Aici, cel puțin, 
mai sînt şi alţii care pot răspunde în locul tău. Vina Ma- 
ria se bucură de mult credit la poliţia din cartier. lar dacă 
ți se va face de pisică pe orez, pot să-ţi împrumut pentru 
cîteva ore cheia garsonierei mele. Pentru moment e mai 
bine să te afli între cît mai mulţi oameni, să înveţi limba 
astfel încît să te poţi da drept italian fără teama de a fi 
contrazis. Apropo: pe ce nume îţi facem acte? 

— Cum, pe ce nume? Pe numele meu, Giovanni Ca- 
sarelli! 

— Va bere, signor Casarelli! răspunse Petru rîzînd. A 
domani!?. 

Grija pe care i-o purtau Petru Simian și asociatul său 
Alessandro Garelli lui Boianschi îi apăru acestuia cu 
totul de înţeles după ce află că, de aproape trei luni, noii 
săi asociaţi nu reușiseră să organizeze nici un transport 
peste graniţă; le lipseau curierii. Grija lor se vădea nu 
numai din intensitatea cu care i se preda italiana, ci şi 
din instruirea amănunţită pe care i-o făceau cei doi, stră- 
duindu-se să-i bage în cap cît mai repede toate cele ne- 
cesare pentru viitoarea lui activitate. Astfel, Vasile stu- 
diase atît pe hartă cît şi pe teren, unde se deplasa împre- 
ună cu Sandro zile de-a rîndul, orașul Triest şi împre- 
jurimile sale, îndeosebi traseul liniei de demarcaţie din- 
tre zonele A și B. După ce învățase cît de cît italienește, 
suficient pentru a purta discuţii cu localnicii. Sandro îl 
lua cu mașina și-l lăsa, după multe ocoluri derutante, în- 
tr-un punct oarecare de la periferia orașului. De acolo, 
Boianschi trebuia să ajungă la sediu prin resurse proprii, 
într-un anumit interval de timp. De la gazda lui, uina 
Maria, Vasile învățase vreo două mii de cuvinte serbo- 
croate care l-au ajutat să se descurce în cele cîteva incur- 
siuni făcute, tot pentru antrenament, la Zagreb. Astfel, 


1 Bine, domnule Casarelli. Pe mîine! (it.) 


64 


Li 


făcea zilnic progrese în adoptarea noii sale identități: Gio- 
vanni Casarelli, locuitor al Triestului, funcţionar la firma 
de import-export „Mercur S.A.“. 

— Să ne oprim aici, hotării eu, observînd că ceasul 
din perete arăta ora trei după-amiază. Și pentru a ter- 
- mina discuţia referitoare la cele întîmplate în biroul co- 
mandantului, îți aduc oficial la cunoștință că, avînd în 
vedere trecutele noastre relaţii şi calitatea mea de martor 
al împrejurărilor în care ai fugit din ţară, mă poți recuza 
ca anchetator chiar dacă şeful m-a însărcinat cu această 
misiune. Dacă vrei, îți dau cerneală și hîrtie pentru a 
formula cererea de recuzare. Te voi ajuta... 

— N-am de gind să vă recuz, cetățene anchetator, răs- 
punse Boianschi politicos. Cu sau fără dumneavoastră, tot 
acolo ajung . 

— Bine, acceptai eu. Miine vom consemna într-un pro- 
ces-verbal că ţi s-a oferit această posibilitate și că ai 
refuzat-o. Apropo: De ce ţii atît de mult să fii cercetat 
tocmai de mine și nu de altul? 

— Pe tine te cunosc. După şase ani de peregrinări 
printre străini, am şi eu nevoie de o vorbă omenească, 
chiar dacă vorba aia este e bruftuluială în care văd că 
te-ai specializat de la o vreme. De aceea... 

— Încerc să înțeleg. Dar lăsînd la o parte aspectele 
juridice ale problemei şi discutînd așa cum vrei tu, de la 
om la om, află că poziţia pe care încerci să te plasezi 
nu-mi place deloc. Cine nu te cunoaşte ar fi înclinat să 
“creadă că ai fost victima neajutorată a timpurilor: a fost 
război, ţi-ai pierdut tatăl, te-a izgonit mama, ai îndurat 
mizerie ... De fapt, războiul cu toate urmările lui a fost 
același pentru toţi care am trăit în ţara asta. În război, 
şi nu numai în război, au murit mii de oameni, lăsînd în 
urma lor alte mii de orfani. Dacă tuturor acestor orfani 
le-ar trăsni prin cap s-o ia din loc spre.alte meleaguri 
mă întreb unde s-ar fi găsit vapoare să-i care pe toţi? 
Am impresia că n-ai prea vrut să mergi la rădăcina lu- 
crurilor. 

— Ascultă, cetățene anchetator, mă întrerupse el iritat 
la culme, pe acolo, pe unde am vînturat în ultimii ani, 
se împămîntenise o expresie: spălarea creierului. Se spu- 

nea, cu temei sau fără că militarii americani capturați în 
Coreea şi-au regretat public faptele numai după ce niște 
anchetatori, maeştri în ale psihologiei, ca dumneata de 
pildă, le-au aplicat un tratament foarte savant. Personal, 
nu-mi prea dau seama cum se face spălarea asta a creie- 
rului căci n-am fost în Coreea, dar cu mine,.nu ţi-ai 
găsit omul. Nu mă las spălat pe creier cu una cu două. 
Doar plutonul de execuţie va izbuti, probabil, să-l curețe 
radical, cu o salvă bine ţintită. Pînă atunci... 

— Nici eu nu mă pricep la spălat creiere, domnule 
Boianschi, dar îmi dau seama că în circumvoluţiunile du- 


__mitale s-a adunat o groază de gunoi. Asta te-a-făcut, pro- 


babil, să uiţi ce-i spuneam azi-dimineaţă: eu n-am nevoie 
de căința dumitale. Vei avea și timpul şi posibilitatea 
de a-i regreta isprăvile în fața judecătorilor. Încercam 
să discut şi eu aşa, în afara interogatoriului. 

— Da? Interesant! Şi ce-ai fi vrut, mă rog? Să declar 
că sînt fascist, complotist, contrarevoluţionar? La alții, 
locotenente! 

_— Nimic din toate astea; mă aşteptam doar să recu- 
noști cinstit, măcar față de tine însuţi, acum în ceasul 
al doisprezecelea, că nu mizeria te-a împins să fugi din 
țară, ci apucăturile tale, înclinația spre viața ușoară și 
spre bani nemunciţi, cărora nici tu, dar nici noi, cei din 
jurul tău, nu le-am dat importanța cuvenită. Cînd aţi 
furat, cu Stoleru, de pe vaporul englezesc, hainele puse 
la uscat, pe punte, şi le-aţi vîndut pe bani buni în Ana- 
dolchioi, n-aveai ce mînca? Dar cînd făceai contrabandă 
cu ţigări străine pe care le plasai prin barmanul de la 
„Potcoava“ în gura pieţii, tot foamea te mîna? 

— Bine, Titi, dar... | 

— Nici un Titi şi nici un dar! 'Ți-am mai spus că nu 
discutăm de pe aceste poziţii. De fapt, eu sînt de vină, 
căci eu am început. Ca să punem punct, te vei duce 
înapoi în celulă. Astă seară vei fi mutat în afara arestului 
şi ţi se va acorda un regim alimentar mai bun. Nu-i 
nevoie să-mi mulțumești. Este o consecinţă directă a pozi- 
ţiei tale sincere în anchetă şi a hotăririi de a ne ajuta în 
lupta ce o ducem cu Centrul N.A.T.O. Poţi să-l duci, ser- 
gent, mă adresai eu paznicului ce se ivise în ușă. 

Ziua unmătoare începu sub cele mai bune aus- 
picii. 

Mă prezentasem la şedinţa zilnică rînduită de maiorul 
Burghelea în biroul său. M-am folosit de prilej pentru 
a-i raporta felul cum hotărisem: să conduc cercetările, 

menţionînd în treacăt că acesta nu corespundea pe deplin 
vederilor maiorului Hornaru. Spre surprinderea mea, șeful 
îmi aprobă fără obiecţii iniţiativa, spunîndu-mi în chip de 
comentariu: 

— Foarte bine, Mihăilescule. Să încercăm să ne mai 
gîndim şi cu capul nostru nu numai cu minţile de import. 

Ancheta condusă de Dracopol mergea bine şi căpitanul 
raportă că spera s-o încheie în curînd. Chirvăsuţă, care 
fusese recrutat imediat după dezertare de către un fost 
aviator, fugit din ţară în 1947, se trezise transferat într-o 
zi în Germania occidentală, la Uberlingen, şi inclus în 
echipa Boianschi—Caramitru cu ordinul ca, odată ajunși 
îr ţară să execute întocmai ordinele primului. După ce 
suabilise acest cadru, Dracopol își propunea să-i ceară so- 
coteală omului său „la bani mărunți“. 

O surpriză plăcută mă aștepta în camera de anchetă 
unde Boianschi mă întimpină, spunîndu-mi: 

— Aș dori să-mi cer iertare pentru faptul că discuţia 
noastră de ieri a degenerat pe alocuri în ceartă. Pînă la 
urmă am ajuns și eu la concluzia că ai avut dreptate: 
am cam îngroșat, poate fără să vreau, rolul de victimă a 
împrejurărilor. Îmi dau seama că aceasta nu-mi poate fi 
de nici un folos, și nici nu poate înșela pe nimeni; cu atât 
mai puţin pe tine care-mi ştii şi numărul măselelor din 
gură. Mi-am propus deci, ca pe viitor să mă limitez, așa 
cum mi-ai cerut şi tu, la relatarea cît mai completă şi 
corectă a faptelor. Voi relua deci povestea exact de acolo 
unde am întrerupt-o, şi anume de la angajarea mea fictivă 
la firma inexistentă „Mercur s.a.“ din Triest, de fapt 
de la începuturile vieţii mele de contrabandist. 

— Dă-i drumul, îl încurajai eu prietenos. 

„+ Curând după Anul nou 1947, Vasile începuse să facă 
treceri peste frontieră. „Patronii“ se grăbeau să obțină 
foloase cît mai mari de pe urma lui, știind că ulciorul nu 
merge de multe ori la apă şi că, 'mai curind sau mai 
târziu, Vasile va sfîrşi într-o închisoare. Ei îi cereau adesea 
să facă şi cîte două-trei treceri pe săptămînă, căci luara 
nu numai pentru cuplul Simian-Garelli, dar și pentru alții 
care ofereau prețuri bune. Relaţiile cu această clientelă 
ocazională erau întreţinute exclusiv de Sandro, care nu 
voia cu nici un chip să-l amestece în lumea pestriță a 
contrabandiştilor, dîndu-le astfel acestora posibilitatea 
să-l cunoască. În pofida acestei politici înțelepte, prin luna 
martie 1947, Vasile devenise pe neașteptate celebru, iar 
cîştigurile lui înregistraseră un salt impresionant. Aceasta 
s-a datorat în mare măsură faptului că în copilărie se de- 
prinsese să înghită fără apă pastilele de chinină drajată 
cu care îl îndopa tatăl său vară de vară; la vîrsta de cinci 
ani suferise de malarie și părintele lui s-a temut de o reci- 
divă care — spunea el — ar fi putut să-i îmbolnăvească 
grav ficatul. Vasile şi-a reamintit de această deprindere 
într-o noapte cînd fusese încolţit de o patrulă. Apoi faptul 
a devenit repede cunoscut în lumea contrabandiștilor, 
mărindu-i prețul şi faima. În noaptea aceea, tînărul con- 
trabamdist avea de transportat în zona A două briliante 
şi patru perle de o valoare apreciabilă. La apropierea sol- 
daţilor, se făcuse una cu pămîntul într-un șanț apropiat, 
gîndindu-se la o modalitate de a scăpa de pietre; găsite la 
el ar fi constituit niște corpuri delicte care l-ar fi dus la 
închisoare, bineînţeles, după un stagiu mai mult sau mai 
puţin îndelungat la sediul U.D.B.-a care n-ar fi întârziat 
“să descopere adevărata sa identitate. Aceasta ar fi însem- 
nat ca, după ispăşirea condamnării din Iugoslavia, să fie - 
expulzat în România. 

Boianschi scoase deci pietrele din săculețul lor de piele 
şi, în timp ce patrula se apropia orbecăind de șanțul în 
care se adăpostise, le-a pipăit cu mult regret; trecerea lor 
i-ar fi adus pe puţin cinci sute de dolari. Din acest regret 
ca și din teama că, cercetînd locul la lumina zilei poliția 
ar fi putut găsi totuși cele şase pietre, i-a venit ideea sal- 
vatoare de a le înghiţi, ceea ce şi făcuse fără nici o în- 
târziere. Actul s-a dovedit inutil căci, pînă la urmă, patrula 

a trecut cam pe la o sută de metri de el înjurînd de mama - 
focului timpul scîrbos şi lipsa de vizibilitate. Pita 

A doua zi, pe seară, după ce luase un laxativ puternic, 

evacuase pietrele prețioase într-o banală oală de noapte. 
Apoi Sandro le-a curățat, le-a lustruit şi le-a predat în 
bună stare clientului. Pentru a obține un preţ mai mare, 
sau poate din pură lăudăroşenie, italianul s-a apucat să-i 
povestească acestuia despre condițiile absolute sigure în 
„care fuseseră trecute cele șase pietre peste frontieră, iar 
contrabandiștii specializaţi în traficul cu pietrele pre- 
ţioase, lipsiţi de curieri dibaci ca Vasile, n-au întrziat să 
afle povestea, hotărînd să-l racoleze cu orice preţ. Bine- 
înțeles, ei n-au făcut prostia să-i ceară lui Garelli să-i 
fie prezentaţi, ci s-au prezentat singuri, după ce l-au ur- 
mărit discret pe Sandro, timp de cîteva zile, pentru a-l 
identifica pe noul curier între legăturile sale. Odată ce-l 
găsiră, indivizii îi propuseseră lui Vasile un contract 
extrem de atrăgător: cinci la sută din beneficii şi trans- 
porturi garantate în valoare de minim o sută de mii de 
dolari pe lună. Curierul acceptase, sub rezerva obţinerii 
acordului lui Garelli și' a lui Simian cu care avea deja 
o înțelegere și faţă de care se simțea îndatorat după toate 
cîte le făcuseră pentru el. 

Discuţia cu cei doi cumetri a avut loc la sediul firmei 
„Mercur S.A.“, fiind deosebit de furtunoasă mai ales 
datorită lui Sandro care, plin de indignare dar şi. de 
imaginație, asemenea tuturor meridionalilor, îl taxă cu o 
groază de epitete care de care mai colorate între care 
„bestie nerecunoscătoare“, „șarpe încălzit la sîn“ erau cele 
mai academice. La urmă, Petru Simian, care se mulțumise 
să asiste, interveni împăciuitor: | 

— Las-o încurcată, Sandro. La urma urmei, tu singur 
ești vinovat că rechinii ăştia l-au dibuit pe Vasile. Acum, 
n-avem ce face. Pentru a nu pierde piaţa, indivizii ar fi 
capabili să-l dea în git pe băiat la prima cursă peste 
frontieră. Sau să-i taie giîtul. 

Astfel, temperaţi de Petru, hotărîră împreună ca Vasile 
să le comunice concurenţilor că nu acceptă să se angajeze 
exclusiv la ei, ci va lucra pe cont propriu, făcînd trans- 
porturi pentru toţi cei ce-l vor plăti într-un mod satisfă- 
cător, inclusiv pentnu vechii săi asociaţi. A urmat o pe- 

rioadă de activitate epuizantă. Uneori Boianschi făcea și 
trei treceri pe săptămînă, iar cantitățile transportate erau 
din ce în ce mai mari. Slăbise ca o arătare şi, ceea ce 
era mai alarmant, începuse să aibă tot mai des dureri 
de stomac. Alarmat de halul în care ajunsese, Petru îl 
luă într-o zi pe sus şi-l duse la o clinică particulară unde 
îl internă cîteva zile pentru tot felul de analize şi con- 
sultaţii. 

— Cu ochii ăștia înroşiţi de nesomn şi cu călcătura ta 
de găină beată, numai bun de trecut frontiera nu ești. 
Am mai cunoscut eu de ăștia care s-au lăcomit la bani 
ca tine, şi acum putrezesc în închisoare. Mai lasă-i dracu- 
lui de bani căci ai destui, încheie el furios. 

Analizele şi consultaţiile ce i se făcuseră la clinică îi 
dovediră că prietenul său avea dreptate; Vasile ma- 
nifesta simptome îngrijorătoare de epuizare fizică și 
nervoasă. Mai multă îngrijorare stirniră medicului sem- 
nele incipiente ale unei maladii gastro-intestinale ale 
cărei cauze îi rămîneau necunoscute. Omul îl preveni că 
era amenințat de apariţia unor leziuni de-a lungul apa- 
ratului digestiv, ba chiar şi de o ocluzie intestinală dato- 
rită — oredea el — abuzului de purgative. Indicaţiile 
ultimative ale specialistului care-i cereau să se odihnească 
„ şi să ţină un regim sever, evitînd alimentele greu diges- 
tibile şi mai ales condimentele îl puseră serios pe gînduri 
căci, de cînd plecase de acasă, prinsese şi el un dram de 
minte. De aceea, interpretind diagnosticul și recomandă- 
rile în lumina unor fapte pe care le cunoştea mult mai 
bine decît urmașul lui Hippocrate, Boianschi se hotărise 
s-o rărească cu trecerile peste frontieră și să renunţe 
definitiv la originala lui metodă de camuflare a pietrelor 
prețioase, chiar dacă beneficiarii trebuiau să rămînă  în- 
credințaţi că o practica în continuare. De contrabandă nu 
putea să se lase de pe o zi pe alta; se învățase la trai 
bun, la haine croite după ultimul jumal, la băuturi fine, 
la escapade cu pipiţe de lux şi la confortul unei garsoniere 
duble, față de care cea a lui Petru făcea o figură mai 
mult decît modestă. Toate acestea cereau bani și el nu 
voia să se atingă de cei zece mii de dolari pe care-i adu- 
__nase cu atîta trudă şi cu o groază de riscuri. O reducere 
a activităţii se impunea însă şi pentru că Vasile depășise 

în mod periculos timpul de rezistență al unui curier; se 
îndeletnicea cu treaba asta de aproape zece luni şi putea 
fi sigur că autorităţile iugoslave îl dibuiseră, pregătindu-i 
probabil o capcană în care să-și lase pielea pentru un timp 
cît mai îndelungat. Cu cît se gîndea mai bine, cu atât îşi 
dădea seama că venise timpul să-și încheie definitiv soco- 
telile cu riscanta lui îndeletnicire îndreptîndu-se spre 
limanuri mai prielnice. În perspectiva unei asemenea 
schimbări, se apucase să învețe engleza fără care, îşi 
dăduse seama, era greu să te învîrtești în Vest. Aștepta 
doar o ocazie potrivită s-o rupă definitiv cu lumea contra- 
bandiștilor din Triest, iar această ocazie se ivi, ca mai 
toate ocaziile, dintr-o întîmplare. Era în seara înălțării 
la cer, sărbătoare mare la catolici, mai ales cînd aceştia 
sint italieni. Vasile se întorcea la Triest de la Cittanova 
unde se întîlnise cu unul care-i procura monede de aur. 
Omul n-avusese marfă să-i dea, seara era frumoasă Şi, 
de aceea, o luase pe un drum ceva mai lung ce trecea 
aproape în întregime pe malul mării. Trecuse cu bine linia 
de demarcaţie şi vagabonda pe cheiurile Triestului, neho- 
tărîndu-se să se închidă în casă și luptindu-se cu pofta 
mistuitoare de a bea un coniac bun. Pînă la urmă, se lăsă 
în voia ispitei căci pe cheiuri asemenea dorințe erau 
lesne de îndeplinit; tavernele se înșirau lanţ, ca păduchii 
în zdrențele unui vagabond. Prin urmare, Boianschi intră 
pe ușa primei spelunci din cale şi imediat își dădu seama 
că nimerise prost: Întreaga suflare dinăuntru, inclusiv 
barmanul, chelnerii și patronul erau adunaţi în cerc în 
mijlocul prăvăliei, asistînd la o dispută care, judecînd 
după exclamaţiile asistenței şi horcăielile combatanţilor, 
nu era în nici un caz o luptă de cocoşi. 

Împins de curiozitate, Vasile se strecură în primul rînd 
al spectatorilor; doi indivizi erau pe podea încleștaţi într-o 
luptă pe viaţă și pe moarte. Unul era un munte de om cu 
părul roșu ca focul, îmbrăcat în uniforma marinei militare 
americane. Celălalt, de gabarit obișnuit, era brunet şi, 
judecînd după îmbrăcăminte, purta gradul de sergent în 
armata de uscat a S.U.A. Pe moment Boianschi avusese 
impresia că sergentul ar fi fost prietenul nostru Alexandru 
Luscan. Chiar după ce examinindu-l mai atent şi-a dat 
seama că de fapt, nu semăna cu Luscam şi că nu putea fi 

el, himera a continuat să-l obsedeze, iar această obsesie 
era cu atît mai dureroasă cu cît sergentul era pe punctul 
să-şi dea duhul sub loviturile năpraznice ale namilei de 
deasupra lui. Asta îl şi hotărîse să încerce să facă ceva, 
indiferent ce, pentru a-l salva de la pieire pe individul 
ce semăna cu fostul lui coleg. O clipă, i-a trecut prin cap 
să se anunce, la rîndul său, asupra marinarului, dar și-a 
luat seama, înţelegind că acesta ar fi fost un gest inutil 
care l-ar fi putut costa viaţa. În conformitate cu precep- 
tele morale ale locului, lupta, viața şi moartea erau pro-— 
bleme care-i priveau exclusiv pe cei aflaţi în dispută. Cel 
care ar fi încercat să se amestece pentru a schimba dezno- 
dămîntul unei asemenea încăierări ar fi fost, cu sigu- 
ranţă, linșat de asistenţă. 

Pe cînd căuta cu febrilitate un mijloc de a-l salva pe 
sergent, privirea: lui Vasile fusese atrasă de un cuţit aflat. 
jos, la picioarele sale. Se gindi că acest cuțit, ajuns în 
mîna sergentului, l-ar fi scos în mod sigur din încurcătură 
şi, pe loc, îl străfulgeră o idee; îl bătu pe umăr pe unul 
din chelnerii ce se aflau lîngă el şi-i comandă cu voce 
tare şi clară: Cameriere! Brandi, per favore! 

Pretenţia lui, cu totul nepotrivită momentului, l-a adus 
imediat în centrul atenţiei pline de indignare a asistenței 
care, abătîndu-şi ochii de la cele ce se petreceau pe podea, 
îl ţintui pe Vasile cu priviri încărcate de oprobiu. Una 
era să-ți expediezi duşmanul pe lumea cealaltă sau să 
asiști impasibil la o asemenea rătuială şi cu totul altceva 
să poftești coniac atunci cînd alături se săvirşeşte o omu- 
cidere. În consecinţă, Vasile avu ocazia să asculte în asis- 
tenţă cîteva înjurături proferate în diferite limbi, dar lui 
puţin îi păsa căci, în clipa cînd indignarea îi determinase 
pe spectatori să-și ridice privirile de pe podea, el expe- 
diase cuțitul cu o ușoară lovitură de picior la îndemîna 
sergentului. Acesta îl prinse spasmodic în pumn și îl 
înfipse între omoplații marinarului. Geamătul de moarte 
al celui înjunghiat îl scoase din nou pe Vasile din atenţia 
spectatorilor care, nedorind să dea ochii cu poliția se 
pierduseră repede în sînul naturii. Boianschi se grăbise să 
facă la fel, luîndu-l la remorcă şi pe sergentul american, 
prea aiurit pentru a-și da seama care-i erau interesele. 
Îl duse pe căi ocolite la el acasă, oblojindu-l şi doftoricin- 

du-l cum se pricepuse mai bine. Individul trebuia să se 
prezinte a doua zi de dimineaţă la serviciu, iar aceasta 
nu era o treabă chiar atît de ușoară, avînd în vedere că 
arăta și se simțea ca un vierme peste care trecuse un con- 
casor. Cu multe eforturi şi mai ales cu ajutorul cîtorva 
înghițituri zdravene de coniac, Vasile reușise nu numai 
să-l remonteze, dar. și să-l și convingă să doarmă, timp 
în care îi cîrpise cît de cît uniforma făcută ferfeniţă. Așa 
s-a ales Vasile cu un prieten devotat în armata americană, 
ai cărei soldaţi nu prea fnaternizău cu cei care trăiau pe 
marginea granițelor și mai ales în marginea legilor. Joe 
Hawkins, așa se numea sergentul, se mută în scurt timp 
la el, preferînd garsoniera elegantă pe care o ocupa româ- 
nul cantonamentului, altfel confortabil, al unităţii sale. 
În scurtă vreme Boianschi știa totul despre el: originar 
din Milwaukee, sergentul își întrerupsese școala de func- 
ţionari comerciali pe care o urma în orașul natal, înro- 
lîndu-se în corpul expediționar ce pleca în Europa să 
se bată cu fasciștii. Participase la operaţiunile de debar- 
care din nordul Africii şi din Sicilia, luptase la Monte 
Cassino. Acum, făcea parte din personalul militar ame- 
rican pentru administraţia și distribuirea - ajutoarelor 
U.N.R.R.A.!!, care supraveghea traficul ce trecea pe la 
Triest. Camarazii săi găseau că seamănă cu Humphrey 
Bogart şi îl porecliseră Bogey, denumire de care era 
tare mindru. Vasile nu găsea nici o asemănare între mutia 
lui blajină, de vînzător de bretele, şi profilul tragic al 
marelui actor de film, dar se ferise să i-o spună. La urma 
urmei, fiecare cu păsărica lui! Cu marinarul roșcovan se 
încăierase dintr-o dispută iscată la un pahar de whisky, 
nici el nu mai ştia despre ce fusese vorba. Își amintea 
vag că-i spusese marinarului „irlăndez împuţit“, după care 
începuse bătaia. 

Cînd îi veni rîndul la făcut confidențe, Vasile îi spuse 
pe scurt că venea din România și că plecase de acolo ca 
să scape de mizeriile ce i se făceau acasă. Bogey voi să 


UL UN.R.A. — United Nations Relief and Rehabilitation Ad- 
ministration = Administraţia Naţiunilor Unite pentru normali- 
zare şi reabilitare a fost înființată în anul 1943 pentru acordare 
de ajutoare materiale în ţările eliberate de sub nazism. Şi-a 
încetat activitatea în 1949. 

ştie dacă noul său prieten fusese comunist şi Boianschi 
i-a răspuns în doi peri că nu prea avusese timp să fie, 
lucru care l-a mulțumit din cale-afară pe american. Între- 
bat ce importanță putea avea pentru el eventualele sale 
credințe politice, Hawkins i-a destăinuit că, dacă ar fi 
fost comunist, el ar fi fost obligat să întrerupă orice 
relaţie cu Boianschi și să-l semnaleze serviciului lor de 
contrainformaţii. Vasile se fenise să comenteze amănuntul, 
iar Hawkins l-a întrebat din ce trăia acolo, la Triest. 
Românul răspunse scurt smuggling şi departe de a-l scan- 
daliza, faptul că amicul său se ocupa de contrabandă îl 
făcuse de-a dreptul fericit pe sergent. 

— Basil, exclamase el bătîndu-l cu putere pe spate, 
noi sîntem făcuţi să lucrăm împreună. Vom cîştiga bani 
cu grămada, my boy, ai să vezi! 

Pentru a-i risipi îndoiala, Bogey se apucă să-i explice 
că depozitele U.N.R.R.A. erau o adevărată mină de aur 
din care se putea sustrage, fără riscuri prea multe, o 
groază de mărfuri între care medicamente, îndeosebi an- 
tibiotice, de o valoare foarte mare. Camarazi de-ai lui 
făcuseră avere dijmuind stocurile de îmbrăcăminte, ali- 
mente şi medicamente adăpostite în magazii. Nu era mai 
puţin adevărat că unii fuseseră prinşi, dar aceasta se da- 
torase mai ales limbuţiei italienilor cu care lucraseră. De 
aceea, Joe, bine plasat pentru a se putea înfrupta din 
bunurile pe care le avea sub pază, ezitase pînă atunci să 
se lanseze într-o asemenea combinație. Unul ca Vasile 
era exact omul de care avea nevoie pentru a-l interpune 
între el şi localnici. 

— Bine, bine, Joe, îl temperă Boianschi, dar acolo, la 
voi, e țara lui Cremene? Nu există inventare, procese 
verbale de predare primire şi alte hirtii de soiul acesta? 
Nu se fac niciodată controale? 

Hawkins se uită cu milă la el apoi se apucă să-i explice 
ca unui profan ce era că medicamentele şi alimentele sînt, 
prin însăşi natura lor, materiale perisabile, care se degra- 
dează cu vremea și trebuie aruncate, respectiv scoase din 
evidență. Pînă și îmbrăcămintea se deteriorează uneori . . . 
Mai sînt şi transporturi care se rătăcesc sau care conţin 
altceva decît cele sarise în documentul însoțitor. În orice 
caz, acestea erau lucruri care-l priveau pe el. Vasile tre- 

buia doar să dispună de oameni îndrăzneţi, capabili să 
transforme cît mai repede în bani marfa furnizată de el. 

Oameni avea Vasile, şi încă ce oameni! Ştia el bine 
cum umblau Petru şi Sandro cu gura căscată după 
mărfurile americane. transformabile direct în aur şi biju- 
terii pe piețele clandestine, de la Cittanova pînă departe, 
la Timișoara. Dacă stătea să se gîndească, asociaţia cu 
Hawkins îl ridica serios în ierarhia contrabandiştilor: 
dintr-un simplu curier hărăzit să dispară, mai curînd sau 
mai tîrziu, pe porţile negre ale pușcăriei, devenea un soi 
de caid care aproviziona piața cu mărfuri procurate direct 
de la sursă. Cei doi au dat deci drumul afacerii și, în 
puţine săptămîni „s-au umplut de bani. Una din loviturile 
în stil mare de care Boianschi îşi amintea cu mîndrie a 
fost procurarea unei jumătăți de tonă de medicamente 
din cala unui vapor pe care o inundaseră apoi pentru a 
şterge urmele. Ceea ce a fost dat la scăzămînt ca repre- 
zentind medicamentele distruse au fost doar lăzile de 
„carton în care fuseseră ambalate mărfurile. Doar cîteva 
din aceste lăzi au fost lăsate intacte pentru a fi prezen- 
tate comisei de rebutare. 

Pe scurt, luarurile mergeau aia i minune în cea mai bună 
dintre lumi şi ar fi continuat să meargă multă vreme la 
fel dacă, prin octombrie 1947, Hawkins n-ar fi fost mutat 
cu serviciul în Germania, la Minchen. Aducîndu-i vestea, 
americanul îl întrebă pe Vasile ce avea de gînd să facă, 
iar acesta îi răspunse fără să ezite că-l va urma, dacă 
americanul n-avea nimic împotrivă. Era adevărat că-i 
părea rău să părăsească Triestul cu care se obișnuise și 
unde își făcuse tot felul de amici. Dacă rudimentele de 
nemțească moştenite de la Frâulein Ciornei nu i se păreau 
prea solide, în schimb, de cînd locuia cu Bogey, făcuse 
unele progrese la engleză. În ceea ce priveau afacerile, 
baza unor acțiuni aducătoare de venituri exista şi la 
Minchen tot așa de bine ca şi la Triest, ba chiar mai 
bine; Hawkins continua să aparţină corpului de pază a 
depozitelor unor organizaţii de genul UNRRA şi CAREI, 
internaționale cu numele, dar de fapt controlate şi finan- 

12 CA.R.E. — Cooperative for American Remittores to Euro- 


pa = Cooperativa pentru livrări americane în Europa, înfiinţată 
în 1945. Şi-a încetat activitatea în 1960. 

țate de americani. Vasile nu știa încă ce combinaţii ar fi 
„putut construi la Miinchen pentru scurgerea acestor măr- 
furi spre bursa neagră, dar se baza pe faptul că, din 
cîte auzise, existau acolo, alături de emigranţi din mai 
toate ţările Europei răsăritene, şi români cu care spera 
să găsească repede un limbaj comun. Numai că, atunci 
cînd îi pomeni lui Joe despre aceste proiecte, prietenul 
său îi trase un perdaf numărul unu, spunîndu-i: 

— Dacă vrei să-ţi pui lațul de gît, fă-o singur, Basil. 
Între emigraţii ăștia ai voştri sînt o mulţime de lepădături 
fasciste, deveniți fie agenţi ai nemților, fie ai C.1.C.'3-ului 
nostru, ceea ce e, de fapt, tot aia. Dacă ne încurcăm cu 
ei vom ajunge repede și sigur în boxa unui tribunal mili- 
tar american. Trebuie să lucrăm cu nemți serioşi, posesori 
ai unor referințe bune. Aici să te văd ce poţi! 

Ce era să facă unul ca Vasile al cănui univers se limita 
la cîteva persoane din Triest? Se consultă cu Petru şi 
Sandro, prietenii lui din zilele de început, iar aceștia au 
mers, la rîndul lor, pe căi ştiute doar de ei, pînă la Herr 
Ernst Schultze. Ăsta da, om serios! Fost ofițer, solid şi 
gras ca un simbol al prosperității, Schultze se purta ras 
în cap, probabil pentru a-și estompa chelia. Pe obraz, 
arbora cu mîndrie cîteva cicatrice, mărturie a unor dueluri 
din anii studenţiei. Mai pe nemțește, mai pe englezeşte, 
mai prin semne, Vasile se înţelesese și aranjase cu el o 
întîlnire în prima zi a lunii noiembrie, pe peronul gării 
principale din Miinchen. Odată ce rezolvă această pro- 
blemă, Boianschi îşi lichidă gospodăria de burlac din 
Triest și, la 14 octombrie 1947, ajunse la Miinchen înar- 
mat cu un paşaport „Dr. Nansen“ procurat prin Sandro. 
De fapt, acest document care îl costase vreo trei sute de 
dolari schimbaţi în lire italiene, nu i-a servit la mare 
lucru în timpul drumului căci, ajutat de niște americani, 
prieteni cu Bogey, se strecurase într-un camion militar 
cu care trecuse granițele fără nici o dificultate. La Miin- 
chen însă, şi-a folosit documentul de identitate pentru a 
intra în legalitate ca Basil Boiansky, comis-voiajor, fără 
cetățenie, de naţionalitate poloneză. Schultze îl sfătuise să 

13 CI.C. Counter Intelligence Corps = Corpul de contrainfor- 
maţii, denumire acoperită a spionajului militar american din 
Europa în anii 1945—49. 

opteze pentru naționalitatea unei țări ce fusese membră 
a coaliţiei aliate, antihitleriste; făcea, spunea el, o im- 
presie mai bună în fața autorităţilor de ocupaţie. 
 Şederea lui Boiânschi la Miinchen avea toate şansele să 
dureze mult timp, sub cele mai bune auspicii, dacă omul 
ar fi fost suficient de cuminte să-i asculte pe cei mai 
înţelepţi decât el. Atit Hawkins cît şi Schultze îi cereau 
stăruitor, ori de cite ori avea ocazia, să evite relaţiile 
cu compatrioţii săi, românii, între care se găseau, ca și 
în celelalte grupuri de emigraţi, tot felul de indivizi du- 
bioși. Considerînd că aceste sfaturi priveau exclusiv rela- 
țiile de afaceri, Boianschi își petrecea cam tot 
timpul liber chiar la restaurantul românesc „Die Kar- 
pathen“ de pe Maria Theresia Strasse. Această nesăbuin- 
ță îi era facilitată de faptul că Hawkins, al cărui ser- 
viciu se găsea destul de departe, în afara oraşului, dădea 
rar pe-acasă şi n-avea cum să bage de seamă absenţele 
lui repetate. Pe de altă parte, un anumit rol îl jucase și - 
faptul că Vasile nu reușise să-şi creeze un anturaj prin- 
tre nemți care, oricum, nu erau italieni. Cel puţin la „Die 
Karpathen“, patronul, nea Gică Zamfirescu, fost cîrciu- 
mar la Bucureşti în gura Oborului, îşi răsfăța clienţii cu 
ciorbe, sarmale, mititei şi alte bunătăţi „ca la mama acasă“. 
E adevărat că țuica, vinul sau drojdia nu aduceau nici 
pe departe cu băuturile din beciul lui Tudorică Olteanu 
de pe strada Bucovinei, dar lucrurile se petreceau într-o 
țară străină, fusese război şi era de mirare că Zamfirescu 
reuşea să se descurce pe timpurile acelea de lipsă. Seara, 
după ora zece, cînd clienţii nemți se trăgeau pe la ca- 
sele lor iar la mese rămîneau numai românii, apărea în 
local .un moș cu plete cănunte şi cu o vioară vrăjită care 
le înmuia sufletul cu doine, cîntece de pahar și altele de 
la ei de-acasă. Poftit de unul sau altul dintre clienți la 
un pahar de vin, bătrînul se așeza cuviincios la masă, 
sorbea cu nesaţ băutura, își ştergea cu dosul palmei mustă- 
țile albe şi apoi îl întreba pe cel care-l omenise ce cîntec 
i-ar place să audă, executînd în semn de mulțumire me- 
lodia indicată. Într-o seară îl poftise și Vasile la masa 
lui şi, după ce l-a cinstit după cuviinţă l-a mugat să-i cîn- 
te, dacă ştie, geamparalele și pandelașul. 

— Siînteţi dobrogean! ghici imediat lăutarul, apoi cîntă 
„fără greş cele două melodii. + 

Către închidere, Vasile l-a invitat din nou la masă și 
s-au dat în vorbă. Moşul i-a spus că-l cheamă Georg Ula- 
ritza, de fapt Gheonghe Olăriţă, că e de prin Bucovina şi 
că rămăsese pe aceste meleaguri de tînăr, de pe timpul 
lui Franz Iosef. Ularitza îl întrebase, la rîndul său, cum 
îl cheamă şi s-a bucurat auzindu-i numele; bănuise că 
era şi el bucovinean de origine, de pe lîngă codrii Boianu- 
lui. Vasile îi răspunsese că era posibil dar, neindoios, 
tatăl său se născuse în Dobrogea. La urmă, Ularitza i-a 
mai cîntat cîteva de inimă albastră, iar Vasile l-a dăruit 
cu zece dolari. Era o sumă mare şi, poate de la patron, 
poate chiar de la lăutar, faptul n-a întîrziat să se afle, 
stîrnind tot felul de comentarii printre obișnuiţii restau- 
rantului. În ceea ce-l privea, Vasile n-avea habar de toa- 
te astea și continua să semneze în fiecare seară condica 
la cîrciuma lui nea Gică. Într-o zi, la masa lui, s-a așe- 
zat fără să-i ceară voie un individ doar cu vreo cîţiva 
ani mai bătrîn decît el, cu o mutră uscată şi cu niște 
ochi tulburi, cenușii, care te făceau să crezi că posesorul 
lor a scăpat de curînd dintr-un azil de boli mintale sau 
“că ar trebui dus urgent acolo. Boianschi îl văzuse adesea 
la „Die Karpathen“ și băgase de seamă că lumea îl cam 
ocolea, cu excepția cîtorva asemenea lui. Se gîndi că, 
aşezîndu-se la masa lui, individul căuta giîlceavă cu lu- 
miînarea şi era gata-gata să-i dea prilejul; pe urmă, din 
respect pentru patron şi pentru ceilalți clienţi, se abţi- 
nuse. Atitudinea lui pașnică l-a încurajat, se vede, pe 
intrus care i se adresă suficient de tare ca să se audă în 
tot localul: 

— Bună seara, camarade! Sînt Aurel Gurău, coman- 
dantul garnizoanei legionare din Germania de sud. Nu 
mă cunoşti? 

Vasile își ridică nasul din farfuria cu mititei și îi răs- 
punse cît putu de calm, dar la fel de tare: 

— Nu te cunosc şi nu ţi-s camarad, măi, Aurel Gurău. 
Am sosit de puţină vreme aici în sudul Germaniei, unde 
spui că eşti un fel de bașbuzuc şi n-am avut timp să-i 
cunosc chiar pe toţi neterminaţii. Pe acolo, pe unde am 
fost înainte, oamenii care se respectă şi își respectă seme- 

nii cer permisiunea înainte să se aşeze la o masă ocupată 
de altcineva. Și asta numai atunci cînd în local nu mai 
există nici o masă neocupată. : 

— I-auzi, ripostă Gurău pe un ton care se voia ironic. 
N-ai vrea să ne spui şi nouă, întrebă el lăsîndu-se alene 
pe spătarul scaunului, nouă ăstora de aici, de unde ai 
apărut în Minchen și cu ce treburi. După nume, chică, 
ochi şi mutră aduci tare bine a slăv. Aș putea să pun prin- 
soare că ai fost trimis aici ca să-i spionezi pe românii ade- 
vărați. 

— Dacă prin români adevărați îi înţelegi pe legionari, 
atunci, să ştii, Gurău că n-am fost și n-am să fiu nici- 
odată asemenea „român adevărat“. În ce priveşte numele 
meu, sînt destul de avizat ca să știu că există și printre 
voi, ăştia „adevărații“ destui al căror nume sună aidoma 
numelui meu. Bunăoară, Vasile Iașinschi, fost, dacă-mi 
aduc bine aminte, ministru în guvernul de tristă amintire 
pe care l-aţi înjghebat într-o vreme. Lasă că şi decedatul 
vostru şef se numea Codreanu pe cît îmi spune mie Po- 
pescu ... 

— Să nu întinezi numele sfînt al căpitanului, liftă spur- 
cată, că te... - 

— Că mă, ce? 

— Ai să vezi tu! încheie Gurău amenințător, ridicîn- 
du-se cu parapon de la masă și ieșind din local îm- 
preună cu doi haidamaci ce-i şedeau mereu în preajmă. 

Rămas stăpîn pe teren, Vasile comandă încă o sticlă 
de vin de Mosela și-l rugă pe Ularitza să-i cînte din nou 
geamparalele, lipindu-i la urmă, de arcuș, încă zece do- 
lari. Pe cînd făcea plata însă, Gică Zamfirescu îi spuse 
îngrijorat. 

— Nu e bine, domnule Boianschi, credeţi-mă pe mine. 
Vă rog să nu vă mai luaţi în colț cu descreierații ăștia, 
-mai ales aici în local. Faceţi ca mine! Daţi o sută 
sau două de mărci lunar pentru ajutorul lor legionar și 
vă vor lăsa în pace. De ce să vă expuneţi unor atacuri, 
noaptea, la colțul străzii? Aștia au multe pe conștiință 
şi nu se vor împiedica de dumneata. 

— Îţi multumesc pentru sfatul cuminte, nea Gică, dar 
mă tem că nu-l voi urma. Cîştig binișor, recunosc, dar de 
ce să mă las dijmuit de o bandă de derbedei care, așa 

cum spui, n-au caracter nici de doi bani? Și apoi, dacă 
vor să se agațe de mine, noaptea, la colţ de stradă, n-au 
„decît să încerce! Americanii cu care lucrez în probleme de 
aprovizionare, îi vor găsi repede și bine. Chiar mîine le 
voi semnala ciocnirea cu acest Gurău. Ca să se ştie! 

Vasile era în situaţia unui jucător de poker care în- 
cearcă o cacialma, dar o făcea fiind sigur că legionarii nu 
vor îndrăzni să-i controleze spusele. Chiar să fi vrut s-o 
facă, n-ar fi ştiut unde, căci fiecare unitate avea propriul 
ei serviciu de contrainformaţii. Urmărindu-l și încercînd 
să afle cîte ceva la el acasă, legionarii ar fi descoperit că 
locuia cu Hawkins, iar aceasta n-ar fi contravenit deloc 
afirmațiilor lui, privind legăturile cu americanii. Dimpo- 
trivă. ; 

La început, se părea că socotise bine căci, după vreo 
două săptămîni de la incident, Aurel Gurău îl acostă din 
nou, tot la „Die Karpathen“, întinzîndu-i mîna cu un 
gest de împăcare: 

— Domnule Boianschi, data trecută se pare că ne-am 
cam înfierbîntat, şi eu şi dumneata. În ce ne privește, 
nu sîntem obișnuiți ca cineva, indiferent cine, să vor- 
bească așa cum ai vorbit dumneata despre noi şi mai ales 
despre căpitanul nostru. În sfîrşit... 

— La cele spuse de dumneata, domnule Gurău, răspun- 
se Vasile, ignorîndu-i mîna întinsă, ţin să precizez că n-am 
jignit pe nimeni. Am exprimat doar un adevăr pentru a 
pune la punct afirmaţiile dumitale despre pretinsa mea 
origine neromânească. Acum, că lucrurile sînt clare, ai pu- 
tea să-mi spui ce vreţi totuși de la mine? 

— Nimic deosebit, domnule Boianschi. Gîndeam doar 
“că un om cu stare, ca dumneata, care își poate permite 
să-l răsplătească regește pe lăutarul care i-a cîntat la 


ureche, nu va găsi prea mare sacrificiul de a dona lunar. 


o sumă modestă menită să contribuie la lupta împotriva 
„comunismului ce ne ţine departe de vetre, pe noi şi pe 
dumneavoastră, precum și la susținerea moralului celor 
din închisori. Ajutorul legionar. . . 

— Nu mă interesează ajutorul vostru legionar, dom- 
nule Gurău, i-o reteză scurt Boianschi. De unde să știu 
eu :unde se duce acest „ajutor“? Poate vă serveşte vouă, 
dumitale și gealaţilor care te însoțesc, să beţi seară de 

e si 


seară la „Die Karpathen“ şi prin alte cârciumi. La alţii! 
încheie el ritos, înlăturîndu-l din cale pe Gurău ca pe o 
draperie instalată la loc nepotrivit. 

Două zile mai tirziu, poşta îi lăsă în cutia de la ușă un 
plic a cărui adresă ca şi hîrtia din interior erau bătute 
îngrijit la mașină. Misiva ena în versuri şi suna după cum 
urmează: 


N 


DON BASILIO, 


Te dăduși cu-americanii 

De nu poţi să-ți numeri banii. 
N-ai nimic sfînt în fiinţă 

Nici tu ţară, nici credință! 
Crezi că dacă n-ai rușine. 
Dacă latri mult şi bine, 
N-avem noi, legionarii 

Un cartuș şi pentru tine? 


Antrenat pînă peste cap în niște operaţii la scară mare 
puse la cale cu Schultze, Boianschi uitase de Gurău și 
„de banda lui cînd, după alte două săptămîni, primi, tot 
prin poștă, o nouă misivă. De data aceasta plicul conţi- 
nea proză nemțească şi suna, în traducere, cam așa: 


„Atenţiune! Bolşevicul periculos, Basil Boianschi, a so- 
sit la Miinchen pentru a spiona lumea liberă. Nu-l lăsaţi 
să-și îndeplinească misiunea!“ 


Ceea ce-i fusese trimis era doar copia. Sus, în stînga 
textului, bătută la mașină, dar pe românește era făcută 
o menţiune care îl prevenea că „originalul a fost trimis 
autorităţilor“. 

Povestea începuse să-l agaseze şi, pentru a nu-l speria 
pe Hawkins, se decise să se sfătuiască cu Schultze. Acesta 
citi misiva, o întoarse pe faţă şi pe dos, își frecă gînditor 
căpăţina rasă şi spuse ca pentru el: 

— Deci, asta era! 

— Adică ce, Hem Schultze? insistă Boianschi. 

— N-am vrut să-ți spun pînă acum, dar cu cîteva zile 
în urmă am fost invitat la o discuţie de un fost camarad 

de regiment; acum lucrează într-o organizaţie de infor- 
maţii plătită de americani şi condusă de Gehlen, un 
fost general din Wehrmacht specialist în problemele Euro- 
pei de est. Din una într-alta, prietenul ăsta al meu a înce- 
put să mă descoase despre dumneata: cînd și prin cine 
te-am cunoscut, ce ştiu despre trecutul dumitale, cum ai 
ajuns în Germania, ce fel de afaceri învîrtim noi împreună 
şi multe altele aşișderea. Bineînţeles, nu i-am ascuns ni- 
mic, căci cele ce le ştiu despre dumneata nu te deza- 
vantajează. Omul mi-a mulțumit și a plecat în treaba lui, 
iar eu m-am tot întrebat de atunci cum de le-ai intrat 
în vizor. Acum înțeleg: te-ai certat cu legionarii. Să fi 
știut dinainte, găseam eu o cale să-l aranjez pe Gurău 
ăsta, care este, înțeleg, un adevărat măgar. Totuși, cred 
c-ar fi mai bine să te împaci cu el. Aştia sînt capabili de 

multe, iar aici, în Germania, găsesc mai totdeauna credit 
la autorităţi. Nu 'uita că au luptat alături de trupele noastre 
pină în ultima zi. 

— Ba, să-i ia draeu'! ripostă Vasile furios. La urma 
urmei, nu eu m-am certat cu ei, şi, dacă li s-a făcut de 
gîlceavă, o vor avea. 

Drept urmare, Boianschi îşi procurase mun ,„Mauser“, 
“calibrul 7,65, pe care-l purta mereu în buzunar; această 
măsură s-a dovedit inspirată căci, într-o seară pe cînd stră- 
bătea parcul din fața lui Technische Hochschule, pustiu 
la ora aceea, două umbre se repeziră asupra lui dintr-un 
tufiș. Indivizii erau înarmaţi cu niște măciuci pe care le 
scoseseră din mînecă asemenea unor scamatori. Vasile nu-i 
lăsă să se apropie prea mult, ci își scoase fulgerător pisto- 
lul, introduse un cartuș pe ţeavă și trase un foc în 
aer. Neașteptîndu-se la una ca asta, agresorii aruncară bî- 
tele şi fugiră mîncînd nori. Un poliţist, trezit se vede de 
detunătură, alergă la fața locului, dar Vasile apucase să 
arunce pistolul departe de el, într-un tufiș nu înainte de 
a-l fi şters îngrijit cu batista. A doua zi îl găsi tot acolo 
unde îl anuncase. 

Abia către sfîrşitul anului Băiea schi avu din nou sem- 
ne de la Gurău. Era a treia zi de Crăciun, cînd Schultze 
îl chemă la telefonul pe care şi-l instalase, nu demult, la 
domiciliu. Insista să-l vadă cît mai repede, imediat dacă 
era posibil. Glasul său, de obicei dominator şi arogant 

avea în el un tremur de teamă, iar amănuntul l-a de- 
terminat pe Boianschi să-i dea cît mai repede papucii fe- 
meii cu ioare-și amăgea singurătatea. Plecă în grabă spre 
cîrciuma din Schwabing unde-l aştepta partenerul lui de 
afaceri. 

Neamţul era de nerecunoscut. Din morga lui teutonică 
nu rămăsese nici urmă, iar fața lui, de obicei rumenă şi 
prosperă, căpătase o tentă cenuşie, de şoarece spălat cu 
petrol. 

— Vai de mine, dar ce-aţi pățit, Hemr Schultze? ex- 
clamă Vasile sincer mirat de mutra lui jalnică. Nu cumva 
sînteţi bolnav? 

— Nu, Basil, nu sînt bolnav, răspunse el cu o grimasă 
obosită ce se voia zîmbet. Sau, cel puţin, nu încă. Atîta 
doar că am avut acum o oră o discuţie cu şefii mei de 
la ODESSA. 

— Odesa? Care Odesa? Porţul? 

— Nu, măi copile! Aici, în Germania, O.D.E.S.S.A., cu 
doi de S, reprezintă inițialele lui „ORGANISATION DER 
BHEMALIGER SS ANGEHORIGEN“. Este o grupare 
clandestină care are drept scop salvarea de la judecată a 
membrilor SS urmăriţi pentru crime de război. Cei mai 
compromiși sînt scoşi clandestin peste graniță și ajutaţi 
să se instaleze în Spania sau în America de Sud. Întrucît 
am fost şi eu în SS, lucru pe care nu am găsit cu cale să 
vi-l spun, nici ţie nici lui Hawkins, sînt şi eu membru al 
ODESSA. În organizaţie domnesc vechile noastre reguli 
şi îndeplinim fără preget ordinele. Căci, cine nu îndepli- 
neşte ordinele... lăsă Schultze fraza neterminată și făcu 
un semn elocvent cu mîna în dreptul beregăţii. 

— Am priceput, cine nu îndeplinește ordinele, poate 
să-și ia adio de la viaţă. Nu cumva ai primit și dumneata 
ceva ordine? îl întrebă Boianschi începînd să înţeleagă în- 
cotro bătea. 

— Asta e, că am primit! Legionarii ăștia ai. voştri au 
legături vechi cu SS-ul. Chestie de pe vremea lui Him- 
mler ... Sînt unii de la noi care se gîndesc la înființarea 
unei organizaţii internaţionale neonaziste. În fine, poli- 
tică înaltă. Deocamdată, se pare că legionarii m-au re- 
clamat şefilor de la ODESSA ca pe unul care face afa- 

ceri cu tine, suspectat de ei ca agent comunist. 

Si? ; 
— Mi s-a pus în vedere ca, începînd de astăzi să în- 
trerup complet și definitiv orice relaţie cu persoana ta. 
— Mda, făcu gînditor Vasile, e şi asta o chestie. Și 
dumneata ce ai de gînd? 

Neamţul ridică din umeri neputincios: 

— Eu nu mai pot avea nimic de gînd. Execut și gata. 

— Poate că ai putea continua direct cu Hawkins, fără 
mine. S-ar găsi, eventual un alt intermediar. Am pu- 
e 

—- Nu putem nimic, Basil, zimbi trist Schultze. Ordi- 
nele sînt categorice și-l includ şi pe Joe. 

Era o lovitură grea, căci Schultze era singurul lor par- 
tener din Miinchen. Dar, întrucît se părea că omul n-are 
nici o vină, Vasile îi răspunse cu toată voioşia de care 
se mai simţea în stare: 

— Ce să-i facem, Herr Schultze? Dacă zici că nu se 
poate, nu se poate. Se vede că dumitale ţi-s mai dragi 
ochii celor de la ODESSA asta a voastră, decît banii pe 
care-i cîştigi de pe urma noastră. 

— Nu vorbi cu păcat, Basil! Am cîștigat bani frumoşi 
şi-mi vine tare greu să renunţ la ei. Cu voi, vreau să fiu 
corect pînă la capăt. Uite, m-am rugat de șeti să-mi apro- 
be această ultimă întrevedere cu tine pentru a face so- 
cotelile. Îţi voi plăti nu numai marfa deja preluată, dar 
şi cantităţile comandate pînă la sfirşitul acestui an. Mai 
mult nu pot: Am familie... 

— Cu bine, Henr Schultze! îi ură Boianschi băgînd în 
buzunar plicul ce i-l întinsese neamțul peste: masă în 
timp ce vorbea. 

— Mult noroc, Basil!... 

Vasile i-a dat imediat de veste lui Hawkins care făcu 
pe dracul în patru pentru a veni a doua zi acasă. Cei 
doi se așezară imediat la sfat: 

— Dă-l dracului de nazist, Basil, conchise americanul 
după ce ascultă povestea a cărei gravitate — se vedea — 
n-o sesizase. Între atiţia nemți care se ocupă de contra- 
bandă, vom găsi noi pe careva capabil să-l înlocuiască pe 
Schultze ăsta. Lac să fie. 

— Nu-i char așa, Joe. să zicem că vom găsi un alt 
neamţ, dar, urmărindu-mă pe mine, legionarii nu vor în- 

tirzia să-l afle şi atunci, cu sprijinul naziștilor de aici, 
îl vor demonta şi pe ăsta în doi timpi şi trei mișcări. Și 
pe urmă? 

— Dar dacă i-aş băga eu maţintăi în răcori pe legio- 
narii ăștia ai tăi? Am un prieten bun la Military Police 
pe “care l-aş putea .ruga- să simuleze o investigaţie asupra 
lui Gurău.. Mă rog, cu anchete făcute printre clienții cîr- 
ciumii ăleia, „Die Karpathen“ sau cum îi mai spune şi cu 
tot tacîmul. Asta i-ar putea, eventual, domoli. 

— Ba, să nu te împingă păcatul la o treabă ca asta. 
Mai mult ca sigur că printre puii ăştia de lele se găsesc 
destui care au legături cu serviciile voastre. Pînă acum 
n-au îndrăznit să se agaţe de tine, dar dacă-i vei zgîndări, 
o vor face precis. 

— Atunci? întrebă Bogey cu un aer obosit și nervos, 
atunci ce facem? 

— Eu m-aș gîndi s-o şterg din Germania. Cu cît mai 
repede cu atît mai bine. Nu prea-mi dau încă bine seama 
unde m-aș putea cuibări. Cu niște acte ca astea, n-aş avea 
curaj să mă duc nici acasă la mama. De fapt, dumneaei 
nu m-ar mai primi cu nici un fel de acte. Tu ai putea 
foarte bine să rămii. Am aranja ca prietenii mei din 
Triest să-ţi recomamde pe altcineva în locul lui Schultze 
și, odată cu dispariţia mea, atît legionarii cît şi naziștii de 
la ODESSA te-ar lăsa în pace. 

— Cu mine nu-ţi bate capul! Chiar ieri ne-a vizitat 
unul de la comandamentul diviziei .să ne întrebe care am 
fi amatori să facem un stagiu în Grecia. Drept să-ţi spun, 
mă atrage al dracului Mediterana. Alţi oameni, alt soare, 
alt vin, alte femei. Nici nu suportă comparaţia cu băutorii 
de bere și cu blondele lor. Poate vii şi tu cu mine? întrebă 
el plin de speranţă. 

Se vedea că băiatul se ataşase serios de Boianschi și 
constatarea aceasta îl mişcă pe român, care îi răspunse 
cu părere de rău: 

— Nu, Bogey, îţi mulţumesc pentru propunere, dar 
n-o pot accepta. Cu mutra mea blondă, aş arăta printre 
greci. ca o capră verde. Ai uitat, poate, că ăia umblă după 
comuniști mai dihai decît nemţii? 

— Și, atunci? 

— Nu știu. Să mă mai gîndesc, să mai văd... 

„Apoi au trecut zile şi pe urmă săptămîni. Se apropia 
primejdios de repede plecarea lui Hawkins în Grecia, dar 


căile viitorului lui Boianschi rămîneau întunecate şi pre- - 


sărate cu semne de întrebare. Trăia din câştigurile rămase 
de la vechile afaceri, dar banii începeau să se împuțineze. 
De Schultze nu mai auzise și nici Gurău nu-și mai făcuse 
simțită prezenţa. Presat de timp, Vasile se gîndea să 
facă „figura a opta“ adică să treacă clandestin frontiera 
spre altă țară europeană. Îl atrăgea mai ales Danemarca 
unde mai toţi locuitorii erau blonzi, asemenea lui, şi unde 
legionarii nu prinseseră cheag. În Danemarca ar fi găsit 
de lucru ca mecanic, căci susținea el, era hotărît să re- 
devină un om cinstit. Îl reţinuseră greutăţile legalizării şi 
miai ales dificultăţile legate de însușirea limbii daneze. 
Acum, ajuns la închisoare, îi părea rău... 

Soluţia, ideală la prima vedere, i-a sugerat-o pînă la 
urmă tot bunul lui prieten Hawkins. Bogey făcuse nu de- 
mult cunoștință cu un funcţionar al Înaltului comisariat 
american din Germania, iar acesta, tabonat cu prudență 
la început, se declarase dispus ca, în schimbul sumei de 
zece mii de dolari, să-l treacă pe Boianschi- pe o listă de 
imigrare în Statele Unite şi să-i obţină viza de intrare în 
această țară a făgăduinței. Banii urmau să fie plătiţi la 
urmă, odată cu înmînarea documentului de călătorie. Şi, 
cum pe timpul acela nu exista o cotă de imigrare rezervată 
românilor, urma ca Boianschi să ajungă în America dîn- 
du-se drept polonez. Exista, desigur, în cazul cînd ar fi 
fost depistat, riscul să fie condamnat la închisoare și apoi 
expulzat. Departe de a fi ipotetic, riscul era real, ţinînd 
cont că Vasile nu ştia nici un dram de poloneză. Funcţio- 
marul american, cu care nu întîrzie să intre, la rîndul său, 
în legătură, îl asigură că, în cazul aşa-ziselor „persoane 
deplasate“ între care se număra şi el, verificarea naţiona- 
lității e ca și imexistentă, rezumîndu-se la luarea drept 
bună a declarației solicitantului. Autorităţile de imigrare 
insistă mai mult asupra activității și credințelor politice 
ale celor ce bat la porţile S.U.A.; comuniștii n-au nici o 
șansă să fie primiţi, iar foştilor naziști li se pun de ochii 
lumii anumite piedici în obținerea vizei de intrare. Va- 
sile putea să scrie însă fără teamă în chestionar faptul că 

se născuse la Constanţa fără a preciza însă în ce ţară. : 
La New York, principala poartă de intrare în America a 

imigranţilor, nu se vor găsi prea mulți care să ştie exact 

unde se află acest oraş. Ulterior, în cazul cînd Vasile ar : 
fi fost cercetat, important era să se constate că declara- 

ţia dată de el la intrarea în America nu conținea, de fapt, 

inexactități. 

Pentru Boianschi, zece mii de dolari erau mult, chiar 
foarte mult dar, aiurit de reclama făcută de individ fai- 
moasei sale lumi noi şi șanselor pe care le oferea. această 
lume, se hotărî să plătească, nu fără a-l întreba pe Haw- 
kins, care pleca peste cîteva zile, dacă nu credea că sînt 
bani aruncaţi în gîrlă. Hawkins îi răspunse că investiţia 
era, după părerea lui, bună şi se oferi să-l ajute cu trei 
mii de dolari din economiile lui. La încercarea pe care o 
schițase de a refuza acest ajutor, Bogey îl îmbrăţişă fră- 
țeşte şi-i spuse: 

— Să nu mai vorbim despre asta, Basil! Fără tine m-ar 
fi mâncat de mult peștii din rada Triestului. Cu banii pe 
„care ţi-i ofer din toată inima vei putea să-ţi plăteşti un loc 
decent pe vaporul care te va duce la New York şi să reziști 
pînă-ți vei face un rost în America. Nu e chiar aşa de 
simplu, cum avea aerul să te convingă șmecherul de la 
Comisariat. Oricum, merită sacrificiul căci, odată scăpat de 
greutăţile începutului, îți vei găsi un rost, iar în cinci 
ani vei obține cetățenia. Este adevărat că va fi o cetățenie 
mai de mîna a doua care nu-ţi va da toate drepturile în- 
scrise în Constituţie, dar nu-l mai văd pe Gurău și nici 
pe amicii lui de la ODESSA căutîndu-ţi pricină. Aşa că, 
eu zic să plăteşti. 

Vasile plăti și rămase în aşteptarea actului de imigrare, 
primul său document autentic de identitate folosit în străi- 
nătate după fuga din ţară. Zilele se tirau încet mai ales 
datorită inactivităţii pe care și-o impusese. Hawkins ple- 
case în primele zile ale lunii martie și, rămas singur, Bo- 
ianschi nu voia să facă nimic de natură să-l scoată în 
calea lui Gurău. De aceea își întremupse cu totul vizitele 
la „Die Karpathen“ şi îşi schimbase domiciliul, închiriind 
o cameră modestă într-un imobil mare de pe lingă Viktua- 
lien Markt. Îşi trecea timpul citind cărţi şi ziare ameri- 
cane pentru a-și forma o imagine cît de cît veridică a 


pă 

lumii în care urma să trăiască și, mai ales, pentru a în- 
văța cu cît mai mult temei limba vorbită peste ocean. În 
iunie 1948, funcţionarul Înaltului comisariat, :al cărui 
nume nu La aflat niciodată, îi înmînase documentul de 
călătorie pentru care Vasile plătise prompt, conform în- 
țelegerii, suma de zece mii de dolari. Trei zile mai tîrziu, 
după ce își deschise cu cei 15.000 de dolari pe care-i mai 
avea un cont la Chase Manhattan Bank şi după ce-și li- 
chidă gospodăria modestă din Viktualien Markt, luă tre- 
nul spre Hamburg, iar la 5 iulie 1948 se îmbarcă, cu 
destinaţia New York, pe pachebotul italian „Leonardo da 
Vinci“. 

La 26 iulie 1948, Boianschi văzuse de pe punte silueta 
uriașă a Statuii Libertăţii. Cu o zi înainte se împliniseră, 
zi cu zi, un an şi nouă luni de cînd fugise din țară, ascuns 
în cala lui ,Chesapeake Espress*. . . 

— Bag de seamă că au rămas de depănat doar vreo 
trei ani și zece luni din zilele petrecute de tine pe alte me- 
leaguri, dar n-ai ajuns să-mi spui încă unde şi cum ai 
fost rearutat de serviciul de spionaj care te-a trimis în- 
coace, îl întrerupsei eu, jumătate în glumă, jumătate se- 
rios. 

— Va veni şi vremea aceea, cetățene anchetator, mă asi- 
gură el cu toată seriozitatea. 

— Oricum, pentru astăzi ajunge, spusei eu. Văd că pe 
acolo, pe unde ai umblat, ţi-ai cultivat niște talente de 
povestitor clasa întiia. Dacă te-ar fi auzit profesorul nostru 
de românește, mai că ţi-ar fi dat un nouă la compunerea 
liberă. 

— De ce nu zece? întrebă el atins. 

— Evident, din motive de gramatică. Lăsînd gluma la 
o parte, declaraţiile tale de astăzi nu fac decit să con- 
firme cele ce ţi le spuneam eu ieri: nu mizeria te-a gonit 
de acasă, ci apucăturile rele . 

— Bine, să zicem că e aşa, oftă el. Sînt gata s-o recu- 
nosc şi pe asta. 

— Nu fii provocator, Boianschi. În fond, nimeni nu ţi-a 
cenut să declari ce n-ai făcut. 

— În regulă! Îmi cer cuvenitele scuze răspunse el cu 
grabă, temîndu-se parcă să nu strice relaţiile dintre noi, 
normalizate cu atita greutate. 

Trecuse o săptămînă de cînd capturasem grupul 
„Arnold“. Acesta era, ne spuseseră Boianschi şi Chirvă- 
suță, numele de cod al echipei debarcate în pădurea Co- 
morova. Individual, în evidenţele Centrului N.A.T.0O., Bo- 
ianschi era „William“, Chirvăsuţă primise pseudonimul 
„Cyrus“ iar Caramitru devenise „Robert. 

În ultimele zile, ancheta arestaţilor făcuse progrese evi- 
dente: Boianschi vorbea fără reţinere, ca unul ce știa că 
viitorul său depindea direct de felul cum își va respecta 
promisiunea de loialitate, iar Chirvăsuţă o apucase şi el 
pe calea sincerităţii, convins că numai așa va putea să be- 
neficieze de oarecari circumstanțe atenuante în faţa tri- 
bunalului. Redus încă de la plecarea în misiune la rolul 
de subaltern al lui Boianschi, Chirvăsuţă nu avusese, în 
fond, prea multe de declarat. Ştia că ceilalți doi, împreună 
cu alţii, în majoritate legionari, urmaseră cursurile unei 
şcoli de spionaj în localitatea Lindau din Alpii bavarezi 
şi că Boianschi fusese adus acolo anume din S.U.A., bu- 
curîndu-se de încrederea americanilor. care-l pregătiseră 
separat înaintea plecării în misiune. În ceea ce-l privea pe 
Caramitru, acesta își primise însărcinările mai ales de la 
Comandamentul legionar din Madrid printr-un anume 
George Mușatescu venit anume din Spania la Uberlingen, 
unde se găsea grupul „Arnold“. Fuseseră transportaţi cu 
trenul la Neapole și îmbarcaţi pe submarinul care-i adu- 
sese în țară. Cei de la Centru se hotăriseră să folosească 
submarinul, întrucît la vizita medicală Caramitru fusese 
găsit inapt să sară cu parașuta; pe de altă parte, trimi- 
terea lui în Dobrogea unde avea legături și o oarecare au- 
toritate printre legionari era socotită ca esenţială. 

Adus de la Beirut cu numai trei săptămîni înainte de 
plecarea în misiune, Chirvăsuţă fusese instruit cu regu- 
lile muncii clandestine chiar de către Boianschi. Apoi fu- 
sese examinat de către un american numit Davidson, care-i 
dăduse misiunea de a se angaja pe unul din șantierele ca- 
nalului Dunăre—Marea Neagră, încercînd să afle cît mai 
multe date despre această construcţie importantă şi în- 

deosebi despre viitoarea ei utilitate strategică. Pe ameri- 
cani îi interesa mai ales informaţia referitoare la instalaţiile 
portuare ce urmau să fie construite la capul Midia unde, 
credeau ei, avea să fie amenajat şi un port militar. Chirvă- 
suţă ar fi trebuit să predea toate datele culese lui Bo- 
ianschi care le-ar fi trimis Centrului pe căi cunoscute de 
el și ar fi primit de acolo noi instrucţiuni pentru subal- 
ternul său. 

După ce declarase astfel tot ce știa despre grupul „Ar- 
nold“, Chirvăsuţă fusese pus de căpitanul Dracopol să 
relateze împrejurările în care rămăsese la Beirut, cum de- 
venise agent al organizaţiei de spionaj de acolo și mai 
ales toate amănuntele pe care le cunoștea despre acţiu- 
nile provocatoare întreprinse de spioni împotriva mari- 
marilor români ce făceau escală în marele port levantin. 
Tot ce spusese Chirvăsuţă fusese consemnat în procese- 
verbale de interogatoriu conforme cu exigenţele Codului 
de procedură penală. „Treabă de anchetator“, comenta 
satisfăcut căpitanul Dracopol. 

Folosind cu pricepere datele obţinute de la Chirvăsuţă, 
maiorul Burghelea reușise şi el să-şi înfiripeze dialogul 
cu Petre Caramitru care începuse prin a recunoaște, după 
multe ezitări, că în iunie 1950 fusese înlocuit de la coman- 
da „garnizoanei legionare din Italia de nord“ compusă din 
cinci-șase inşi, pentru a fi trimis la şcoala de spionaj din 
Lindau. Cu toate că majoritatea cursanților fuseseră legio- 
nari, desigur binecunoscuţi lui Caramitru, el refuzase să le 
dezvăluie numele reale pe motivul că toată lumea din 
școală folosea, ca și el, diferite pseudonime. În această 
problemă ne-ar fi fost de mare ajutor Boiamschi, care 
fusese şi el la Lindau dar, intrigat de relaţiile sale spe- 
ciale cu americanii, nea Ion insistase ca fostul meu coleg 
să fie lăsat să-și spună povestea fără a sări peste etape. 
Între timp, şeful își propusese să discute cu Caramitru 
despre misiunea primită de acesta din partea comandamen- 
tului legionar şi cum ştia de la Boianschi că aceasta im- 
plica luarea legăturii cu banda ce fusese ascunsă în pă- 
durea de la Babadag, avea de gînd să procedeze la ceea ce 
jucătorii de şah numesc un gambit. Mai exact, se gîndea 
să-l confrunte pe Caramitru cu una din căpeteniile bandei, 
„pentru a-i da astfel ocazia să afle că cei din pădurea Ba- 

badag fuseseră arestaţi încă din toamnă. Maiorul Bur- 
ghelea spera, nu fără temei, că şocul psihologic pe care-l 
va încerca Petre Caramitru va fi suficient de important 
pentru a-l determina să vorbească în continuare, fără re- 
ţineri. 

Așa stăteau lucrurile în seara cînd, sosit pe neaştep- 
tate de la Bucureşti, maiorul Hornaru ne invită în biroul 
șefului pentru a examina situaţia. Maiorul Burghelea îl 
puse la curent cu stadiul anchetei, iar oaspetele nostru 
îl ascultă atent, notîndu-și amănuntele mai importante pe 
o bucată de hîrtie. Remarcasem de rîndul trecut că Hor- 
naru nu folosea o agendă şi, la întrebarea ce i-o pusesem 
într-un moment potrivit, mă lămurise astfel: 

— Agendele astea sînt o adevărată belea. N-am nici- 
odată siguranța că le primesc la timp. Folosind un simplu 
petic de hîrtie, îl ard la plecare şi redevin un om liber. 
Atunci cînd voi avea nevoie de datele problemei la mine, 
la Bucureşti, te voi pune pe dumneata să-mi trimiţi un 
raport. 

Îmi stătuse pe limbă să-i spun că opinia sa nu mi se 
părea deloc conformă cu ordinele dar m-am abținut. De- 
altfel, Hornami nu se arăta deloc dispus să flecărească 
despre neajunsurile agendelor şi virtuțile peticelor de 
hîmtie. El "urmărea expunerea maiorului Burghelea și 
cînd acesta termină, luă imediat cuvîntul: 

— Desigur, n-am căderea să vă impun o tactică anu- 
mită în organizarea cercetărilor. Ca şef al Direcţiei re- 
gionale, dumneavoastră veți hotărî și în viitor în această - 
problemă. La urma urmei, faptul de a-l lăsa pe Boianschi 
să-și spună povestea respectind succesiunea cronologică 
a evenimentelor nu mi se pare un păcat prea mare. Dim- 
potrivă. Dîndu-i posibilitatea să vorbească nelimitat de 
întrebări îi vom întări sentimentul că avem încredere în 
el, că nu-l tratăm ca pe un infractor obișnuit. Aceasta 
poate avea o mare importanță pentru bunul mers al jo- 
cului pe care l-am început prin el. Mi se pare însă, şi 
acesta este principalul motiv pentru care am revenit atit 
de repede, că sîntem pe cale de a greşi grav reținîndu-l 
pe Boianschi în arest şi nedindu-i posibilitatea să se 
arate în oraş. 

— Credeţi? întrebă oarecum nedumerit maiorul Bur- 
_ghelea. 

— Aici nu este vorba de ceea ce cred sau nu cred eu, 
ci de faptul că sîntem obligaţi să luăm în considerare even- 
tualitatea ca Centrul să dispună şi de alți agenţi în zonă. 
Or, reapariţia lui Boianschi în oraşul unde s-a născut, a, 
trăit, are familie şi prieteni nu poate trece neobservată. 
Agentul sau agenţii Centrului, dacă există, ar trebui să 
raporteze data exactă cînd s-a produs evenimentul. Dacă 
raportul lor va întirzia, cei din străinătate vor fi în drept 
să-și pună legitime întrebări în legătură cu situaţia reală 
a lui Boianschi. 

— Mda, făcu gînditor Burghelea. Este şi aceasta o posi- 
bilitate deși se naște întrebarea de ce a fost nevoie să 
fie trimis aici grupul „Arnold“? 

— Trimiterea grupului nu poate infirma prin ea însăși 
existența pe litoral a altor surse ale serviciului de spionaj. 
Agenţii existenţi pot avea posibilităţi limitate sau se pot 
afla în atenţia securităţii pentru diferite motive. Ei pot 
fi uzaţi, îmbătrîniţi, incapabili să se adapteze orînduirii 
sociale. Dar, înainte de a fi retrași sau pierduţi, mai pot 
face servicii prețioase. 

— Aveţi dreptate. Se vede că noi am acordat nejusti- 
ficat de mult credit ipotezei că Boianschi va fi controlat 
şi contactat doar de oamenii Centrului veniţi la Constanţa 
ca marinari pe diferite vapoare. Păcătosul de secund de 
pe „Jennifer“ ne-a întărit această părere . .. 

— Poate că asta au și urmărit, acţionînd la început 
prin el. Dealtfel şi eu gîndeam la fel în primele zile. La 
Bucureşti însă, avînd răgazul să judec lucrurile la rece, 
mi-am pus unele întrebări între care: cum ar putea strecu- 

"ra un marinar străin pe plajă, la Mamaia, în buzunarul 
pantalonului lui Boianschi, bonul primit de la consignaţia 
gării? Eu unul, de pildă cunosc destul de bine locurile, 
dar n-aș putea garanta că pot găsi fără greş tufișul lîngă 
care se va dezbrăca Boianschi. Pentru a nu mă înşela 
ar trebui să mă ţin de el, să-l duc, practic, de mînă. Pe 
urmă, cum de ştiau cei de la Centru că toalsta din dreapta 
a grupului sanitar de la gară poate fi folosită. S-ar fi pu- 
tut să fie defectă, dezafectată. Să nu uităm că gara a fost 

construită acum aproape un secol, pe vremea turcilor. 
Desigur un agent experimentat venit din exterior, even- 
tual originar de pe aici, ar putea pregăti şi apoi executa 
toate aceste acțiuni, deși nu văd cum s-ar strecura nere- 
marcat la magazia de bagaje a gării. Dar aceasta nu ne 
dă dreptul de a respinge ipoteza existenței unui aseme- 
nea agent chiar printre localnici. Un asemenea individ, 
dacă există, putea raporta că Boianschi întîrzie să iasă 
la suprafaţă. Și atunci pentru stăpînii săi s-ar pune în 
mod firesc întrebarea: „Pe unde întirzie el? Nu cumva 


-pe la securitate? Aici e aici! 


— Sigur că ar fi bine să-l lăsăm pe Boianschi să cir- 
cule. Cu cît mai repede cu atît mai bine. Numai că, în 


calea acestui proiect, stau, probabil, şi obstacole legale. 


Mie mi se pare prea devreme să facem pentru el propu- 
neri de grațiere, spuse nea Ion nu prea familiarizat cu 
hățișurile procedurii. 

— Nici n-am putea, îl completă cu tact Dracopol. Din 
momentul în care a fost arestat, şi încă în flagrant, indi- 
vidul face obiectul unui proces penal ce nu poate fi în- 
chis decît în condiţii clar stipulate de lege. De grațiat, nu-l 
poate graţia nimeni. Atîta vreme cît n-a fost pedepsit, el 
nu poate fi nici iertat. 

— Aşa este, tovarășe căpitan. Dar procurorul are drep- 
tul să aprobe continuarea cercetărilor individului în stare 
de libertate. Aveţi aici, se adresă el lui Burghelea, o ordo- 
nanță emisă în acest sens de către Procuratura generală. 
Pentru deplina dumneavoastră acoperire ar trebui să o 
prezentaţi, spre ştiinţă, procurorului militar al regiunii. 

— Am s-o fac chiar mîine dimineaţă, încuviinţă șeful 
nostru. Noul procuror militar este un om de toată nă- 
dejdea. 

— Totuşi, această absenţă de peste o săptămînă a lui 
Boianschi din oraș, ne-ar putea da dureri de cap în 
viitor. ; 

— Nu ne va da, în măsura în care vom reuși s-o 
explicăm cît de cît plauzibil, mă trezii eu gîndind cu 
glas tare. Mie mi se pare firesc ca unul care a fugit în 
străinătate cu şase ani în urmă şi care nu ştie cum va fi 
primit să nu' se hazardeze să iasă pe Corso chiar din pri- 
ma zi. Dacă nu de altceva, măcar de ruşine. Este o chestie 

logică ce poate fi explicată, iar în această privinţă am 
putea face cîte ceva, mă întinsei eu la vorbă, dar mă 
oprii fulgerat de privirea aspră a lui nea Ion. 

Maiorul Burghelea nu era prea încîntat să-și vadă sub- 
alternii amestecindu-se neinvitaţi în vorba superiorilor 
lor, înainte de la cere permisiunea reglementară. În seara 
aceea eu eram al doilea, după căpitanul Dracopol, care 
încălca regulile. Observator fin, maiorul Hornaru băgase 
de seamă avertismentul din privirea şefului direcţiei re- 
gionale şi se grăbi să mă scotă din încurcătură: 

— Şi, cam ce crezi că s-ar putea face, tovarășe Mihăi- 
lescu? 

— Putem ca, înainte cu cîteva zile de a-l scoate la 
iveală pe Boianschi să lansăm între foştii săi colegi zvonul 
despre reîntoarcerea lui, precum și despre motivele pen- 
tru care a întârziat să se arate... 


E 


A doua zi, după-amiază, Sandu Luscan se întâlni, ca 
din întîmplare, pe bulevardul Tomis cu fostul său coleg 
Tică Darian devenit cazangiu la Şantierul naval. Băiat 
bun, Tică era însă tipul palavragiului absolut, iar modul 
cel mai sigur de a da în vileag un secret, era acela de a 
i-l încredința lui sub pecetea tainei. Într-o singură zi se- 
cretul adus la cunoștința lui Tică, devenea subiectul pre- 
dilect de discuţie al constănțenilor; a doua zi, povestea 
ajungea la Medgidia, Cernavodă şi Hîrşova și, cu puţin 
noroc, a treia zi putea fi auzit în Bucureşti la restauran- 
tul „Marea Neagră“ primul popas al celor ce soseau cu 
trenul de pe litoral. 

— Noroc, măi Sandule, îl înterpelă Tică pe fostul lui 
coleg. Cam rar pe bulevard! Bem o bere? 

— Bem, Tică, de ce să nu bem? Hai la „Continental“. 
Au bere brună la halbă. 

Cei doi se așezară la una din mesele de pe terasă și, 
în aşteptarea halbelor continuară discuţia: 

— E adevărat că în ultimul timp am ieșit mai rar prin 
oraș, recunoscu Luscan. Am mult de citit şi mi-am făcut 
un program de care mă ţin cu strășnicie. Mă bate gîndul 
să mă înseriu la cursurile fără frecvenţă ale facultăţii de 
mecanică. 

— Parcă facultăţile tehnice nu mai aveau cursuri fără 
frecvenţă? 

— Ba au, dar numai pentru cei câre luorează în spe- 
cialitatea respectivă. Eu mă încadrez. | 

— Ei, atunci să fie într-un ceas bun! 

— Să fie, nu zic nu, dar vezi că mai am ceva greutăţi 
cu matematica. 

— 'Toamai tu, mîndria profesorului Arghiropol? 

— Una mi se cerea la școala tehnică și alta îmi vor 
cere la facultate, răspunse Luscan, ştergîndu-şi cu do- 
sul palmei spuma albă ce-i rămăsese pe buze. Colac peste 
pupăză, acum vreo săptămînă m-am trezit și cu un mu- 
safir . .. 

» — Un musafir? Ce musafir? 

— Vasile Boianschi. Îl cunoști, desigur. Unul blonă 
care a iterminat școala cu un an înaintea noastră. A mai 
stat la mine acum vreo șapte ani. Tatăl său murise pe front 
iar mama sa vitregă îl gonise de acasă. De aceea a tras 
şi acum tot la mine. 

— ÎI ştiu, cum să nu-l știu! Dar, fugise parcă în străi- 
nătate? 

— A făcut-o şi pe asta prin 1946, dar s-a întors repede 
în ţară atunci cînd a văzut că nici pe acolo nu umblă 
cîinii cu covrigi în coadă. A trecut frontiera tot pe negru, 
de data aceea pe la Arad, dar nu a îndrăznit. să se arate 
prea curînd prin Constanţa. 

— Și atunci, unde a stat? 

— Iei, colo, prin Transilvania. Pînă la urmă l-a răzbit 
dorul de mare. Totuși se hotărăşte greu să iasă la vedere. 
Îi e ruşine de lumea care-l cunoaște, care l-a știut şi pe 
tatăl său. Probabil i-a fost și cam frică. Acum s-a mai 
potolit şi mi-a promis că zilele acestea se apucă să-şi 
caute o locuinţă și um serviciu. Bani mai“are, căci a venit 
cu ceva economii. Poate auzi şi tu ceva despre o cameră 
mobilată dar vezi, nu te apuca să baţi toba. E treaba 
omului să hotămască cui şi ce să spună despre el. 

— Vai de mine, dar cum poţi să-ţi închipui aşa ceva? 
Oricum, am să văd ce pot face ca să-l ajutăm să-și 
găsească o locuinţă, promise Tică. Acum, trebuie să plec, 
continuă el grăbit. Mă aşteaptă unul care mi-a promis 
cîteva foi de tablă galvanizată. 

foc îl privi îndepărtindiu-se, zîimbindu-și satisfăcut 
“în barbă. Pe urmă îşi goli fără grabă halba, plăti consu- 
_maţia și se îndreptă agale către clădirea Sfatului popular 
regional ai cărui colaboratori trebuiau să termine ziua de 
luaru dintr-un minut în altul. Între ei, apăru în ușă, nu 
după mult timp, Margareta Popescu, născută Boianschi, 
sora vitregă a lui Vasile, pe care Luscan o chemă deo- 
parte cu un semn scurt al mi.inii. 

— Bine te-am găsit Margareta, o salută el prietenos. 

— Bine ai venit la noi, la Sfat, Sandule, ciripi voioasă 
femeia. Ai poate ceva probleme de rezolvat, la serviciul 
financiar? Contează pe mine. Te voi servi cu plăcere. 

— De cînd a intrat tata la colectiv, nimeni din neamul 
nostru n-a mai avut de-a face cu perceptorul. De încre- 
dinţat, îţi voi încredința totuși ceva, spuse Luscan scoțind 
din buzunar un plic mic, alb. 

Redactată de Vasile cu unda meu, scrisoarea avea 
următorul conținut: 


Draga mea surioară, îţi scriu câteva rînduri pentru a te 
anunţa, e drept cu oarecare întîrziere, că m-am reîntors 
la Constanţa. Mi se pare firesc să ştii acest lucru de la 
mine înainte să ţi-l spună alții. Am aflat cu plăcută sur- 
prindere despre căsătoria ta. Pe soţ, acum locotenent- 
major mi se pare, l-am cunoscut de pe vremea cînd era 
abia elev în anul întîi al Școlii navale. Nădăjduiesc că atît 
voi cît și mama ta mă veți fi iertat pentru eventualele ne- 
cazuri ce vi le-a pricinuit plecarea mea în lumea largă. 
Acum, sătul de vagabondaj, şi convins că nicăieri nu-i 
mai bine ca acasă, vreau să încep totul de la început. 
Deocamdată stau la Sandu Luscan, omul cu inimă de aur, 
gata oricînd să sară în ajutorul unui prieten. Este o solu- 
ție provizorie căci va trebui să-mi găsesc cît mai repede 
o locuinţă a mea. Uneori, îndrăznesc să mă gindesc chiar 
cît de grozav ar fi dacă m-aţi primi iar la noi acasă. Dacă 
tu crezi că aceasta ar fi cu putinţă după toate cîte au fost, 
fă-mi un semn prin. Luscan. Veţi vedea atunci că aș ști 
să-mi preţuiesc cum se cuvine familia regăsită. Indiferent 
de răspuns, rămîn cu dragoste fratele tău, Vasile. 

Pe măsură ce citea, Margareta se întuneca tot mai tare 
la faţă, iar la sfîrșit, ochii ei aruncau adevărate fulgere. 
Ea rupse scrisoarea şi plicul în bucățele mici pe care le 
aruncă în coșul de gunoi din apropiere și apoi se adresă 
lui Sandu Luscan, atît de calmă pe cît putu: 

— Doar fiindcă ai acceptat rolul ingrat de curier al 
lui Vasile, te rog să-i comunici să uite că are, mai bine 
zis că a avut o familie. Nu vrem să mai primim scrisori 
de la el și cu atît mai puţin săA vedem. Să ne lase în pace! 

— Este şi mesajul tău personal? 

— Da Sandule, și al meu. La revedere! 

— Cu bine, Margareta! 

Seara mă strecurai în locuința lui Luscan care îmi spuse 
aftînd: 

— Gata! am făcut-o şi pe asta. Nu știu cu ce ţi-am 
greşit dar de peste șapte ani mi-l tot legi în mînecă pe 
Vasile ăsta. 

— Asta mă întreb și eu, dar cu referire la mine. 

Faptul că Sandu își îndeplinise cu brio misiunea a fost 
dovedit de cinci scrisori, dintre care trei anonime, trimise 
la securitate pentru a semnala, ca și raportul înaintat de 
locotenentul major Popescu şefilor săi, că transfugul Va- 
sile Boianschi se înapoiase la Constanţa și că se ascundea 
pe strada Mihai Dumitru nr. 5, acasă la Alexandru Lus- 
can. Tică Darian se prezentă personal la poartă cerînd să 
vorbească cu mine. Am coborit imediat, lăsîndu-l să-mi 
povestească tot ce aflase de la Luscan. La urmă, i-am 
răspuns că aflasem despre sosirea lui Boianschi în oraş şi 
că, personal, aşteptam nerăbdător să-l întîlnesc pentru 
a-i înmuia coastele. Infracţiunea săvîrşită de el fusese însă 
amnistiată la 30 decembrie 1947 cînd se schimbase din te- 
melie organizarea de stat a României. Acest lucru, nu 
tocmai adevărat, îi fu comunicat şi locotenentului major 
de marină, Virgil Popescu, drept răspuns la raportul său; 
în aceeași seară i-am pus la curent pe Burghelea şi pe 
Hornaru cu rezultatele acţiunii: toţi cei interesaţi aflaseră 
despre prezenţa în oraş a lui Boianschi precum și despre 
faptul că acesta nu avea motive să se teamă de o even- 
tuală arestare. Hornaru oftă ușurat și spuse: 

— De luni puteţi să-i daţi drumul prin oraş. Să-și 
„scoată actele, să-și caute o cameră, să se angajeze un- 
deva... 


% 

Luni dimineaţa Boianschi părăsi prin faţă locuința lui 
Luscan în care se strecurase tirziu, în puterea nopţii. El 
se duse întins pe strada Temişana, intrînd într-un imobil 
neterminat de la numărul 38. Casa, ridicată la roşu, cu 
o scară exterioară de beton, rămasă fără balustradă, fusese 
începută de misitul Leonidas Asteris încă înainte de răz- 
boi, dar vremurile grele care urmaseră îl împiedicaseră 
pe proprietar să termine construcția. Compromis într-o 
afacere cu devize, Leonidas Asteris murise de inimă rea 
înainte de a fi fost judecat. Rămasă singură în preajma 
vîrstei de cincizeci de ani, soţia lui, Sofia Asteris, îşi 
făcuse un venit din închirierea cîtorva camere mobilate 
pe care le amenajase în casa neterminată, mulțumindu-se 
să locuiască în încăperea din faţă unde prepara și vindea 
borş aaru mai mult de ochii lumii. În cartier se știa că 
dădea bani cu camătă luînd drept gaj bijuterii și monede 
de aur. Era o femeie mărunţică şi slabă căreia părul alb, 
pieptănat cu coc, îi dădea aerul distins al unei profesoare 
ieşite la pensie. Deşi se piingea că a rămas singură pe 
lume, cei iniţiaţi ştiau că avea nepoți și nepoate la ea 
în ţară, pe insula Kefalonia. Acestona le erau hărăzite 
bijuteriile şi aurul strîns cu răbdare și cu prudenţă de 
pătrînă. 

Ajuns la destinaţie, Vasile Boianschi bătu ușor la ușa 
din faţă care dădea chiar în stradă şi intră fără a mai 
aștepta să fie poftit. Madam Asteris care umplea o nouă 
putină cu borş se îndreptă de şale şi-l înterpelă bănui- 
toare: 

— Domnul? 

— Numele meu e Vasile Boianschi, madam Asteris. Ve- 
neam des pe aici, la chiriașa dumneavoastră Victoria 
Suciu. 

— A, da, Victoriţa Suciu, mi-aduc aminte. S-a măritat 
acum vreo cinci ani și s-a mutat de la mine. 

— Am aflat, madam Asteris. Şi eu am lipsit din oraş 
vreo cinci, şase ani. Am încercat să mă așez în Transil- 

vania, dar n-am reuşit. Alţi oameni, altă viață... Așa că, 
m-am întors din nou la mare. Gîndeam că aş putea locui 
o vreme aici, la dumneavoastră. 

Sofia Asteris îl mai cîntări o dată rapid, din ochi, pe 
vizitator, iar rezultatul îi se păru favorabil. Băiatul era 
curăţel şi îngrijit, politicos ca puţini alţii şi nu părea să 
fie o iscoadă a celor de la spațiul locativ. Unde mai pui 
că proprietăreasa avea de cîteva luni două camere goale; 
după reforma bănească de la începutul anului, nu prea se 
mai găseau amatori dispuşi să plătească chiria ce le-o 
pretindea madam Asteris. În conşecinţă, femeia se hotări 
să accepte și începu toomeala spunînd evaziv: 

— Şiu şi eu, domnule? De fapt nu prea mai avem voie 
să închiriem. 

— Dar cine mă poate obliga să recunosc că stau la 
dumneavoastră cu chirie? Aş putea fi foarte bine, de ochii 
bamii, o rudă mai îndepărtată a răposatului, soțul dumnea- 
voastră, care umblă să-și facă un rost. 

— Da, aşa ar mai merge. Totuși, va trebui să vă trec 
în cartea de imobil, să vă declar la Miliție. Aici e zonă de 
frontieră ... 

— Vom face totul cum se cere, madam Asteris. E şi în 

interesul meu. Deocamdată va fi suficient să mă treceţi 
în cartea de imobil. Zilele acestea îmi voi scoate noul 
buletin de identitate și voi înscrie pe el, ca domiciliu, 
adresa dumneavoastră. 
__— În ce priveşte chiria... Ştiţi, eu sînt o femeie sin- 
gură, fără alte venituri. Trăiesc din asta. Vremurile sînt 
grele. Rufele trebuie să fie spălate, călcate, camerele în- 
treținute . 

— Înţeleg, madam Asteris. Cît face asta? 

— Două sute cincizeci de lei, pentru dumneavoastră 
două sute, spuse grăbită femeia. La asta se adaugă plata 
apei și a curentului electric. larna, vă veţi procura singur 
combustibilul necesar pentru încălzire. 

— Două sute de lei sînt o mulţime de bani, madam! 
Am eu ceva economii, nu-i vorbă, dar vor trebui să-mi 
ajungă barem pînă voi găsi un serviciu. 

— Găsiţi repede, domnu' Boianschi. Acum, cu co 
ăsta .. 

— Bine, fie. Două sute de lei, acceptă Vasile care ştia 

că nu mai are unde să se ducă. Se plătește, probabil, 
„înainte? 

— Acum plătiți pe două luni și apoi la fiecare început 
de lună. Poftiţi sus ca să vedeţi camera. Dacă vreți, puteţi 
sta în aceea pe care o avea Victorița. Acum e neocupată. 

Încăperea era destul de mare și luminoasă, iar rufele 
de pat erau curate. Mobila era solidă, deși uzată de între- 
buinţarea îndelungată. Boianschi scoase din portofel patru 
bancnote albastre, le puse oftînd în mîna Sofiei Asteris 
și-și luă rămas bun de la ea, promițînd că va reveni pe 
seară cu bagajul. La ora nouă, mulțumit de felul cum 
începuse ziua, Vasile urca treptele fostului său liceu de- 
venit. școală medie hidrotehnică unde domnea o atmosferă 
voioasă de apropiată vacanţă. Intrînd în biroul pe ușa 
căruia scria „secretariat“, el se interesă de George Dragu 
ce ocupase postul de secretar al instituţiei timp de peste 
șaptesprezece ani, fiind capabil să înșire pe de rost numele 
absolvenţilor cutărei sau cutărei promoții, să refacă din 
memorie inventarul sculelor preluate în anul 1944 de la 
“fosta fabrică „Geta“, sau să-și amintească valoarea grada- 
„ţiilor tuturor profesorilor care predaseră cîndva în școală. 
Ajuns la vîrsta tîmplelor argintate, Dragu afișa un aer de 
distincţie naturală căpătat în tinerețe la Paris, unde fusese 
trimis de părinți ca să-și ia doctoratul în drept. După ce 
tocase în tavernele din Montparnasse toate paralele 
de acasă, Dragu se reîntoarse la Constanţa fără nici o 
diplomă, pentru a participa la funeraliile tatălui său, 
cerealistul Mișu Dragu, care se sinucisese ruinat de con- 
curență. Rămas fără resurse, George Dragu se hotărise 
să-şi câştige existența prin muncă, abandonînd toate nă- 
ravurile deprinse la Paris. Toate, afară de una: pokerul, 
pe care îl juca şi acum, pentru distracţie, într-un cerc 
de prieteni, la câţiva bani deschiderea. Chiar a doua 
zi era organizată o seară de poker la comandantul de 
cursă lungă Georgescu, iar Dragu se pregătea de zor pen- 
tru competiție, adunînd cît mai multă monedă măruntă. 
Boianschi îl găsi la casierie schimbînd o bancnotă de 
douăzeci și cinci de lei în monede de cinci, zece şi două- 
zeci şi cinci de bani. Vasile îl lăsă să termine această 

laborioasă acţiune și apoi îl abordă salutîndu-l cu respect: 

— Bumă ziua, tovarăşe secretar. Eu sînt Vasile Boian- 
schi. Vă mai amintiţi, sper, de mine. 

— Salutare, tinere! Cum să nu-mi amintesc? Ai absol- 
vit în 1945, la lăcătușerie. Actele și diploma ta zac de 
șapte ani la mine în dulap. Pe unde ai umblat? 

— Dar, pe unde n-am fost? În 1946, m-a pus dracul să 
plec din ţară pe un vapor american care m-a debarcat 
la Triest. Nu vă mai spun ce-am păţit pînă ce m-am 
văzut iar în țară. 

— De, măi băiete.. . Străinii nu te țin pe braţe, co- 
mentă Dragu cu aerul “omului care gustase și el pîinea 
amară a străinătăţii. Şi, cînd te-ai întors? 

— Imediat ce mi-am găsit un tovarăş de dei: Am 
venit în primăvara lui 1947 prin Iugoslavia, dar mi-a fost 
cam frică să mă arăt prin Constanţa. Mi-am căutat de 
lucru prin Arad, pe la Oradea, pe la Hunedoara... La 
urma urmei, mi-am luat inima-n dinţi și am venit acasă. 
E greu să-i faci un rost printre străini fără acte şi fără 
diploma de calificare. Dealtfel, m-am gîndit că n-au ce 
să-mi mai facă pentru o prostie săvîrşită acum şase ani, 
înainte de proclamarea Republicii. 

— Ştiu şi eu?... Abolirea monarhiei n-a adus, de fapt, 
amnistierea celor vinovaţi de trecerea frauduloasă a fron- 
tierei, dar nici n-am auzit despre judecarea vreunuia care 
a comis o asemenea ispravă înainte de 1948, comentă 
Dragu cu competența unuia familiarizat cu legile. Vasăzi- 
că ai venit după diplomă? 

— După diplomă și după acte, tovarășe secretar. 

— Bun. Şezi aici pe scaun şi scrie o cerere către direc- 
tor cerînd să-ţi fie eliberată patalamana căci actele ţi le 
voi da fără nici o formalitate. Apoi vei semna diploma în 
prezența mea, să fim siguri că toate formalităţile au fost 
îndeplinite. Pînă acum a semnat-o ministrul educaţiei 
naţionale, directorul şi cu mine. Doar semnătura ta lip- 
seşte, rise Dragu. 

Cu toate că secretarul îi rezolvase cererea pe loc, Vasile 
mai întîrzie în şcoală aproape două ore pentru a-l vizita 
pe director, fostul său profesor de tehnologie Ion: Răchi- 
ţeanu, și pe maestrul Costică 'Țonea de la care învățase 
meserie timp de opt ani. Ambilor, trebui să le povestească 

amănunțit istoria tribulaţiilor sale şi ambii îl mustrară 
părintește pentru prostiile făcute, sfătuindu-l să se apuce 
serios de muncă. În sfîrşit, către ora unsprezece, izbuti 
să scape, avînd sub braţ o mapă căpătată de la director 
pentnu a-și pune în ea diploma de absolvire şi preţioasele 
acte personale care-i dădeau posibilitatea să obţină docu- 
mente noi, valabile în anii aceia. Ziua de muncă a lui 
Boianschi se termină cu cîteva ore bune de alergătură pe 
culoarele Sfatului popular orășenesc unde după ce-şi de- 
puse cererea pentru eliberarea noului act de naștere, fu 
invitat să şi-l ridice a doua zi. Mulţumit de el, Boianschi 
intră la berăria „CGambrinus“ unde mîncă bine şi apoi 
se duse la gară unde se încăpăţină să aștepte apariţia 
unuia din cele cîteva taxiuri particulare ce mai existau în 
oraș. Peste vreo oră, cînd reuşi să găsească unul, se duse 
în strada Mihai Dumitru pentru a lua cele două geaman- 
tane cu lucruri personale lăsate în păstrare la Sandu Lus- 
can şi a le duce acasă la el. 

Din mesajul pe care mi-l lăsase pe masă la Luscan 
aflai şi eu, în aceeași seară, despre rezultatele demersu- 
rilor lui Vasile și mă grăbii să-mi informez superiorii. 
Hornaru se arătă deosebit de mulțumit de faptul că Bo- 
ianschi reușise să-şi facă rost de o locuinţă şi mă întrebă: 

— Cînd te-ai înțeles să te întîlneşti cu el? 

— Miine cînd va veni la Miliție să-și ceară buletinul de 
identitate. Apoi vom avea, poimîine, o nouă întrevedere 
acasă la Luscan. M-am gîndit că este singurul loc unde 
Vasile poate veni nesuspectat de nimeni. Poate motiva că 
a intrat ca să se odihnească între două curse. Sandu Luscan 
este toată ziua la serviciu. 

— Miine, la Miliție, nu uitaţi să-i aplicaţi cuvenita 
amendă pentru că a întirziat să-şi schimbe buletinul de 
identitate. Eliberaţi-i de asemenea, în baza unei cereri, o 
adeverinţă din care să rezulte că actele sale se află de- 
puse la autorităţi. Poate găsim tocmai în aceste zile o 
ocazie de a-l plasa într-un serviciu și atunci o asemenea 
adeverinţă ne va fi absolut necesară. Acum, că prezenţa 
lui în 'oraș a devenit cunoscută, îndrumă-l să se arate mai 
mult pe stradă, să caute prilejuri de a-și reîntilni vechile 
cunoștințe. Fixează-i un punct prin care să treacă zilnic 

la o anumită oră. Să avem de unde să-l luăm în cazul că 
vom avea să-i comiunicăm ceva. 

— De luat, îl putem lua oricînd și de oriunde, rîse 
maiorul Burghelea. 

— Adevărat, dar nu i-o putem spune şi lui. Pe de altă 
parte, n-ar fi exclus să aibă el ceva să ne comunice, 
ripostă Hornaru. În ce privește telefonul, mi se pare că 
e mai bine să-l excludem cu totul din sistemul de legătură 
cu Boianschi. Spuneţi-mi, se adresă el lui Burghelea, s-a 
făcut ceva cu supravegherea emisiunilor pe ultrascurte? 

— Specialiştii fac tot ce le stă în putinţă, răspunse cel 
întrebat. Treaba e însă dificilă, iar rezultatele îndoielnice. 
Se spune că emisiunile din această categorie sînt mult mai 
bine direcționate decît cele pe scurte şi dispar adesea prin 
fading. Am recurs la sprijinul marinei militare care dis- 
pune de un număr de staţii capabile să capteze, practic, 
orice emisiune îndreptată dinspre uscat spre mare. Su- 
praveghem frecvențele din planul de legătură al lui Boian- 
schi dar şi altele din aceeași gamă. E tot ce putem face 
cu mijloacele locale. 

— Bine şi atît. Mă îndoiesc să avem la București mij- 
loace mai bune. În plus, radiștii marinei cunosc bine cores- 
pondențţii locali şi caracteristicile emisiunilor lor, fiind 
astfel mai competenţi decît alţii să depisteze orice apariţie 
nouă în eter. Sînt convins că marinarii vor face treabă 
bună. 

Optimismul lui Hornaru se justifică a treia zi de dimi- 
neaţă cînd un nea Ion neras şi nedormit, dar zîimbind cu 
gura pînă la urechi, ne chemă pe Hornaru, pe Dracopol şi 
pe mine pentru a ne arăta triumfător un petic de hirtie 
pe care cineva sorisese cu creionul: 

„WILLY ALL RIGHT — TOMMY“ 

— 'Textul cifrat a fost transmis cu caractere „Morse“ 
aseară la ora 21,00 şi captat de postul instalat de marina 
militară la Tuzla, explică maiorul Burghelea. Scurtimea 
lui a constituit pentru decriptori un indiciu că nu fusese 
cifrat cu un cod de genul celui cu care fusese dotat 
Boianschi. Am sugerat specialiştilor să încerce descifrarea 
pornind de la prezumția existenței în text a cuvîntului 
William. Au reuşit destul de repede, constatind totodată 
că este vorba de un sistem mai vechi de cifrare, mult 

folosit în timpul războiului, în zona de operaţii. O chestie 
cu grătar şi încă nesupracifrată, spuneau ei. 

— Probabil cei care o folosesc nu ne cred capabili să-i 
interceptăm în banda de ultrascurte, spuse gînditor Hor- 
naru. Mare greşeală! Emisiunea poate fi auzită și din 
întîmplare. Oricum, se învioră el, acum știm precis că prin 
împrejurimi se aţține şi un „Tommy“. Quod erat demon- 
strandum! Ar fi foarte util dacă am reuşi să facem o 
listă a tuturor celor cu care s-a întîlnit Boianschi încercînd 


să ne dăm seama care din ei l-a putut informa pe 


„Lommy“ cu sau fără voie. 

— Prea greu n-ar fi, în afara vizitelor pe la diferite 
instituţii, omul n-a avut ocazia să discute decît cu doi, trei 
eunoscuţi. Cu toate măsurile noastre de a-l scoate basma 
curată, lumea îl evită, suspectîndu-l de tot felul de in- 
tenţii. Dealtfel, acest soi de boicot i-a creat lui Boianschi 
o stare de spirit destul de proastă; la ultima întîlnire pe 
care am avut-o cu el acasă la Luscan și-a manifestat amă- 
răciunea pentru faptul că nu va reuşi să recîştige nicio- 
dată încrederea oamenilor în mijlocul cărora a trăit şi, de 
_aceea, aşteaptă resemnat procesul. Cel puţin astfel, spu- 
nea el, va plăti societății ceea ce are să-i plătească. 

— Încearcă să-i scoţi din cap ideile astea cu orice preţ. 
O criză sufletească nu ne poate aduce decit rău. Asigu- 
ră-l că, ajutîndu-ne în mod ireproşabil, își va putea răs- 
cumpăra pe deplin vina, iar la timpul potrivit oamenii 
vor şti că nu ne-a fost dușman. Pe de altă parte, va 
trebui să folosim intens cele trei săptămîni de răgaz ce 
ne rămîn pentru a termina ancheta. S-ar putea ca după 
aceea să nu mai avem timp prea mult la dispoziţie. An- 
gajaţi-l fiotiv pe un șantier mai îndepărtat al Canalului 
pentru ca să poată justifica absenţele de acasă întreaga 
săptămînă. Astfel vom putea să-l anchetăm de luni dimi- 
neața pînă vineri seara iar sîmbăta și duminica să orga- 
nizăm libera sa circulație în oraș. Bineînţeles, la locul său 
de muncă fictiv vor trebui luate măsuri pentru a cunoaște 
dacă cineva se interesează de el şi pentru a confirma că 
lucrează efectiv acolo. Acum vă spun la revedere, pînă la 
patru iulie, cînd voi încerca să viu ca să particip la pre- 
zentarea lui Boianschi în piața Independenţei. 

— Să trăiţi și drum bun! îi urarăm în cor, dar rămi- 
nînd în cameră la un semn discret al lui nea Ion. 

— Ce fel de păsărească vorbi păgînul mai adineauri? 
ze interesă curios șeful. 

— Naiba ştie strînsei eu din umeri a neștiinţă. Părea 
să fie latină, iar la noi, la şcoala de meserii . . . 

— Latină era, ne dumiri căpitanul Dracopol, care ce- 
chetase cu această venerabilă limbă pe timpul cînd îşi 
dădea examenele la facultatea de științe juridice. Maio- 
rul zice că s-a dovedit ceea ce trebuie dovedit. 

— Latină, nelattină, eu unul nu prea cred că s-a dovedit 
chiar totul, ripostă sceptic nea Ion. Așa că, hai să ne 
" întoarcem la oile noastre. La anchetă! 

Cu tot îndemnul mobilizator al maiorului Burghelea, 
eu mi-am reluat ancheta abia a treia zi, adică după ce 
am reuşit să-i aranjez un loc de muncă fiotiv lui Boian- 
schi, devenit de ochii lumii mecanic la serviciul de între- 
ţinere a utilajului greu folosit pe șantierele Canalului. Cei 
ce încadrau acest serviciu erau atît de risipiţi încît nu se 
cunoșteau nici măcar unul pe altul. 

Foarte mulțumit de aranjamentul făcut, m-am reîntors 
în camera de anchetă pentru a-l însoţi pe Vasile Boian- 
schi în peregrinările sale de-a-lungul și sea latul Ame- 
ricii, 


„.. La. New York, formalităţile de debarcare se 
duvediră lungi și complicate. Toţi cei sosiți au fost adu- 
naţi pe chei și duşi în localul Oficiului de imigrare unde 
au trecut prin revizia vamală și controlul sanitar, fiind 
supuși şi unei chestionări amănunțite privind originile 
şi trecutul lor. Așa cum îl prevenise funcţionarul american 
din Germania, cei ce-l luaseră în primire pe Boianschi 
insistară îndeosebi asupra activității şi convingerilor sale 
politice. El s-a prezentat ca fiind o „persoană deplasată“ 
din estul Europei, lăsînd să se înțeleagă că fusese luat 

la muncă în Germania, pe timpul războiului. Bineînţeles, 
se ferise să dea amănunte asupra locului de unde fusese 
deplasat. Cei doi tipi care-l interogau au fost, în schimb, 
favorabil impresionați de vîrsta, calificarea de lăcătuș 
“mecanic și mai ales de contul de la Chase Manhattan Bank 
pe care îl declarase Vasile. Întrebat unde avea de gînd să 
se stabilească el a indicat, fără să ezite, oraşul Detroit. 
Ştia că acolo se află, alături de polonezi, unguri și alţi 
imigranţi din Europa de est, o puternică colonie româ- 
nească. Pe de altă parte spera să găsească mai ușor de 
“lucru în meseria lui, la uzinele Ford sau General Motors. 
Mai tîrziu şi-a dat seama că se orientase greşit și că, 
stabilit în altă parte, în Texas sau California, s-ar fi pier- 
dut în imensitatea continentului american, fără a da din 
nou, nas în nas, cu legionarii care-i purtau sîmbetele încă 
din Germania. 

Pînă una alta, scăpat de sub furcile caudine ale Oficiu- 
lui de imigrare, se hotărîse să petreacă vreo zece zile la 
New York pentru a face pe îndelete cunoștință cu lumea 
nouă. El și-a închiriat o cameră într-un hotel modest de 
pe cea de a 92-a East Street şi a început să bată cu rivnă 
cantierele marii metropole şi locurile despre care citise 
sau auzise cîte ceva. Hoinărise pe Broadway, pe Fifth 
Avenue, prin cartierul chinezesc, prin Harlem și, bine- 
înțeles, pe Wall Street. Marea aglomeraţie de la gurile 
Hudsonului l-a cam dezamăgit; oraşul era murdar, iar 
zgîrie-norii, îmbrăcaţi în majoritate cu cărămidă apa- 
rentă, îşi pierdeau, priviţi de aproape, orice urmă de mă- 
reţie. Harlemul, pe care îl văzuse într-o duminică dimi- 
neaţa, mirosea — spunea Vasile —a fum de șatră aidoma 
sălașelor negustorilor de haine vechi din gura Oborului. 
Acest amănunt i-a tăiat repede pofta să se mai plimbe 
pe acolo, deşi casele construite de coloniştii olandezi, 
aveau încă un anumit farmec și eleganţă. 

Dincolo de toate aceste impresii, îl alarma constatarea 
că dolarul, valoros în. Europa, era mult mai nevolnic la el 
acasă; fiecare zi de ședere la New York îl văduvea de trei- 
zeci — patruzeci de dolari... 

—  Deviezi, Boianschi, deviezi! îl întrerupsei eu, după 
ce-l ascultasem o vreme fără a încerca să-l opresc. Am 
spus eu că pe acolo, printre străini, te-ai ales cu oarecari 

talente literare. Povestești frumos, nu-i vorbă, dar eu îţi 
propun să ne întoarcem la momentele esenţiale ale activi- 
tăţii tale din Statele Unite. 

— Iartă-mă, mă lăsasem furat de amintiri. Am plecat 
deci la Detroit, hotărît să reîncep acolo o viaţă onestă, 
să-mi cîștig pîinea prin muncă cinstită. 

.„. Întîmplările pe care le trăise de la plecarea de 
acasă mărturisi Boianschi, îl săturaseră cu vîrf și îndesat 
de aventuri. Viaţa fără prieteni și fără un cuib al lui, cald 
și primitor, începuse să-și arate efectele; încerca tot mai 
adesea stări foarte apropiate de ceea ce se cheamă neuras- 
tenie. La început, Detroitul nu l-a dezamăgit, căci găsise 
în acest oraș aproape tot ce-i lipsea pentru a-și recăpăta 
echilibrul sufletesc: un post destul de bine plătit ca mun- 
citor calificat la „General Motors“ și o colonie românească 
stabilită aici de multă vreme 'care, în ciuda limbii ameste- 
cate cu engleza pe care o vorbea și care îl amuza grozav, 
îşi păstrase nealterate omenia și obiceiurile bune de-acasă. 
Oamenii l-au adopiat repede, mai ales atunci cînd au con- 
statat: că Vasile n-avea de gînd să le umple capul cu „sufe- 
rințele țării subjugate“ şi alte basme pe care le debitau 
legionarii ce reușeau să se strecoare în America, venind 
din Europa. Îndrumat de tovarășii lui de muncă români, 
Boianschi își găsise o cameră la John Dumbravă, un bătrîn 
pensionar al uzinelor Ford al cărui fiu, Mike Dumbravă, 
murise în război şi a cărui soţie se stinsese și ea cu doi 
ani în: urmă, lăsîndu-l singur într-un apartament de 
patru camere. Unica rudă apropiată a bătrinului John 
era nepoata lui, Mary, urmașa fiului său decedat, grozav 
de emancipată și devenită aproape americancă. Ea şi-a 
luat sarcina de a-l introduce pe Vasile în rîndurile tine- 
rimii române din Detroit, tirîndu-l dupăeapela party- 
urile organizate cam în toate sfîrșiturile de săptămînă. 
Singura plictiseală a noului său mod de viaţă o constituia 
pentru Boianschi obligaţia de a merge la biserică duminica 
şi de alte sărbători. Înceroase el, nu-i vorbă, s-o facă uitată, 
dar John Dumbravă i-a explicat cu răbdare că, mai presus 
de Uniunea și Liga românilor din America, principalul 
reazem al credinței și datinei româneşti era biserica; 
ocolirea ei ostentativă l-ar fi pus într-o lumină nefavora- 

bilă. Așa că, vrînd, nevrînd, Vasile a trebuit să bea 
aghiazmă. 

Povestea cu biserica îl irjta cu atît mai mult cu cît, 
atît episcopia ortodoxă din Detroit, ca şi aşezămîntul 
cuitural „Vatra“ ce funcţiona pe lîngă ea, încăpuseră pe 
mîna legionarilor ce reușiseră, nu demult, să cocoaţe în 
fruntea acestor instituţii un episcop de-al lor; acesta era 
un soi de asasin politic, fost conducător al unor echipe 
studențești ale morții. Sub pulpana acestui „prea sfinţit“ 
de ocazie se aciuaseră o droaie de tipi care încercau, după 
cum îi ducea mintea să-i îndoctrineze pe românii din 
vechea emigrație în spirit legionar. Unul din ei, Ovidiu 
Toporaș, condamnat în ţară la 25 de ani de muncă silnică 
pentru isprăvile comise în timpul rebeliunii din ianuarie 
1941, se agăţase de Boianschi cu un zel demn de o cauză 
mai bună. Cum îl prindea pe la „Vatra“, îl şi priponea 
într-un colț și începea să-l țină de vorbă, mai exact să-l 
descoasă: de unde era, cînd plecase de acasă, pe unde 
_umblase în Europa, cum reușise să capete viza de imi- 
grare şi multe altele de felul acesta. La sosirea în Detroit, 
Boianschi destăinuise povestea lui românilor care-l ajuta- 
seră, se aflase că venea de la Miinchen şi că obținuse viza 
de imigrare dîndu-se drept polonez. Toporaș, care se inte- 
resase probabil despre el, la camarazii săi din capitala 
Bavariei, îl amenințase după cîteva zile: 

— Am primit de la camaradul Gurău, o scrisoare despre 
dumneata, domnule Boianschi. Mi s-a părut interesantă, 
chiar foarte interesantă. Aproape că nu mi-a venit să cred 
ceea ce am citit acolo. Nădăjduiesc că, între timp, ţi-ai 
schimbat în bine părerile şi sentimentele faţă de legiune. 
Nu de alta, dar americanii nu obișnuiesc să glumească cu 
cei care fac declarații false în fața autorităţilor de imi- 
grare. 

Judecînd rapid, Vasile hotărî că ar fi fost o greşeală să 
nege relaţiile proaste pe care le avusese cu Gurău; mai 
întîi n-ar fi fost arezut şi apoi banda aceea sinistră l-ar fi 
transformat pentru totdeauna într-un fel de otreapă, șan- 
tajindu-l cu povestea obţinerii frauduloase a vizei de imi- 
grare. De aceea, îi răspunse lui Toporaş pe un ton ne- 
păsător': 

— În locul dumitale aș crede cu tot dinadinsul cele 
ce ţi le-a scris Gurău, domnule Toporaș. Dorinţa mea cea 
mai fierbinte a fost şi rămîne aceea de a fi lăsat în pace 
cu necazurile mele. Altfel veţi risca să constataţi, așa 
cum a constatat şi beţivul acela de Gurău că sînt tot atit 
de rău ca măgarul din fabulă: cînd mă atacă cineva, mă 
apăr. În ce privește declaraţiile pe care le-am făcut la 
Oficiul de Imigrare, nu-ţi bate dumneata capul cu ele; 
chiar prea onorabilul nostru episcop, fost șef al studenţilor 
legionari, mi se pare, condamnat în acelaşi proces și 
pentru aceleași motive ca dumneata, s-a jurat pe toți 
sfinţi în faţa reprezentanților oficiului că n-a fost fascist, 
astfel n-ar fi intrat în S.U.A. 

Toporaș îl fulgeră cu o privire asasină, iar buzele i se 
albiră de furie: 

— Obraznic, care va să zică! 

— Nu te-am întrecut, domnule Toporaș ripostă Boian- 
schi. Cel puţin, eu nu mă vîr nepoftit în sufletele oame- 
nilor. 

Mary Dumbravă, care se afla lîngă el, se pierduse de 
tot şi, după plecarea lui Toporaș, îi spuse îngrijorată: 

— Nu trebuia să te cerţi cu el, Basil. Toporaş trăiește 
cu Magdalena Miroiu, o babă bogată de aici din colonie și 
are, prin ea, legături bune cu poliţia. 'Ți-ar putea face 
mult rău. 

Să sperăm că mă vor lăsa în pace... 

Să ne oprim puţin aici pentru a lămuri o problemă, 
care mie unuia mi-e neclară, intervenii eu. La Minchen 
și, după cîte văd și la Detroit, ai avut ciocniri cu legio- 
narii în ciuda sfaturilor pe care ţi le-au dat alţii mai 
bătrîni și păţiţi să-ţi vezi de treabă și să cauţi să te împaci 
cu ei. Nu ţi-ai făcut socoteala că atitudinea ta de bravadă 
îți va aduce numai rău. De unde atîta intransigență pe 
tine? Și cum se împacă intransigența asta cu faptul că, 
în final, te-ai înhăitat cu unul ca Petru Caramitru? 

— „Înhăitarea“ mea cu Caramitru, pentru a .folosi ter- 
menul preferat de tine, este o problemă mai complexă a 
cărei lămurire ne va răpi tot timpul cât va dura ancheta. 
Gît priveşte „intransigența“ mea, termenul îţi aparține, de 
asemenea, ea are o explicație pe care nici măcar tu, 
prietenul meu vechi, n-o cunoști, pentru că nu ţi-am po- 

vestit-o niciodată. În noaptea de cinci spre şase septembrie 
1940, taică-meu a lipsit de acasă, participînd cu compania 
sa la recuperarea sediilor poștei, tribunalului şi prefecturii 
ocupate de legionari. În zori, aceștia au fost scoşi din 
clădiri; trei dintre ei căzuseră sub gloanţele soldaților. 
A fost un 'act grațuit, căci a doua zi legionarii au preluat 
puterea împreună cu Antonescu, iar celor trei morţi de la 
Constanţa li s-au organizat funeralii grandioase: car dra- 
pat cu verde tras de 48 de legionari, steaguri, torţe, cîntece 
şi restul. Ca şi mulţi alții, mi-am pierdut seara căscînd 
gura la această panoramă, iar într-un tîrziu m-am întors 
acasă fredoniînd obsedat refrenul imnului legionar. Tata, 
care se întorsese acasă şi se lungise în pat cu faţa în 
sus şi ochii larg deschişi, s-a sculat în picioare și mi-a 
tras două perechi de palme de mi-a strămutat căpriorii. 
L-am întrebat, mai mult uimit decît supărat: „de ce, tată?“ 
Bătrînul s-a îmbrăcat tăcut, m-a luat de mînă și m-a dus 
la spitalul militar. O sentinelă a încercat să ne oprească 
în poartă: „nu e voie, don' plutonier“, dar tata l-a dat 
blînd la o parte și m-a condus în fundul curţii unde zăceau 
înfrăţiți de moarte zeci şi zeci de țărani concentrați, cărora 
niște sanitari se străduiau să le scoată de pe trupuri 
hainele kaki ponosite. Mi-a spus: „Asta-i isprava derbe- 
deilor care cîntă pe străzi marșuri cu garda și căpitanul. 
Aceşti soldaţi vor fi îngropați pe furiș, la noapte, în 
cămaşă şi în indispensabili, într-o groapă comună. Dacă 
te-ai dat cu legionarii, să pleci la ei“. În loc de răspuns, 
i-am sărutat mîna. Cîteva luni mai tîrziu am citit o carte 
intitulată „Pe marginea prăpastiei“. Şi am jurat să nu 
întind niciodată mîna unui legionar. Sînt fiu de militar şi 
înţeleg să-mi ţin legămîntul. Acum, pot să-i spun în 
continuare povestea aventurilor mele în America? 

— Dă- drumul, încuviinţai eu gînditor . . . 

„„.„. O vreme, se păru că temerile lui Mary Dumbravă 
fuseseră neîntemeiate. Zilele treceau liniștite, iar la uzină 
cunoștințele pe care le căpătase în liceul industrial, între- 
gite cu o mare poftă de muncă îl ridicaseră repede deasu- 
pra colegilor săi. Devenise şeful unei echipe de depanare 
a automobilelor care, odată asamblate, refuzau să 
pornească cu mijloacele proprii. Era o treabă bine plătită, 

" plăcută și interesantă faţă de lucrul monoton la bandă. 


În plus, relaţiile lui Vasile cu Mary deveneau tot mai 
apropiate și tînărul se gîndea din ce în ce mai serios că 
sosise timpul să-și întemeieze un cămin. Căsătoria cu Mary 
am fi dus la adoptarea lui definitivă de către bătrînul 
Dumbravă care-l simpatiza mult şi implicit, la acceptarea 
sa de către membrii vechii colonii româneşti, care nu 
voia să aibă de-a face cu legionarii şi cu alţii ca ei veniţi 
după război în America. Viaţa senină era însă înșelătoare. 

Într-o seară după terminarea lucrului, Boianschi fusese 
aşteptat la ieșirea din uzină de doi indivizi îmbrăcaţi 
elegant, cu niște fețe grozav de oficiale. Tipii îl acostară 
discret și, la întrebarea lui Vasile, cu ce le putea fi de 
folos, îi răspunseră că aveau de discutat mai multe cu 
el și, în consecință, îl invitară la un whisky într-un bar 
din apropiere. Vasile răspunsese că nu obișnuia să bea 
whisky seara și îi întrebase din nou ce probleme ar avea 
de lămurit cu el după o zi de muncă istovitoare în fabrică. 
Mereu politicoși, cei doi precizară că erau de la F.B.. şi 
că doreau să afle lucruri legate de venirea sa în Statele 
Unite; unul din ei s-a și legitimat. Pentru a nu le deveni 
antipatic de la început, Vasile îi urmă fără multă vorbă 
la un bar. După ce chelnerul îi lăsă singuri, cel mai în 
vîrstă îi ceru să le povestească totul despre el. Vasile își 
făcu pe loc socoteala că ar fi fost inutil să-i mintă: De 
cînd venise la Detroit trecuse aproape un an şi F.B.I.-ul 
avusese tot timpul și mijloacele necesare pentru a afla 
tot ceea ce-l interesa cu privire la persoana lui. Începu 
deci cu începutul arătînd cine și de unde era, cine-i 
fuseseră părinţii, ce școală urmase acasă, cum murise tatăl 
său pe front, cum fugise din ţară ascuns în cala lui 
„Chesapeake Express“, isprăvile lui de la Triest, șederea 
în Germania şi tot restul. Se feri însă să-l amestece pe 
Joe Hawkins în povestea lui, susținînd că făcuse contra- 
bandă doar în complicitate cu nişte traficanţi locali. De 
asemenea, o scăldă cum putu mai bine în ceea ce privea 
originile neamului Boianschi, origini care-l îndreptăţiseră, 
susținu el, să ceară viză de imigrare în S.U.A. din cota 
poloneză. În general, anchetatorii care, aşa cum băga de 
seamă Vasile după unele cuvinte ce le schimbaseră între 
ei, erau bine documentaţi cu privire la persoana lui, se 

declanară mulțumiți de istoria pe care le-o servise. Cu o 
singură excepţie pe care cel mai în vîrstă ce părea să fie 
şeful i-o spuse pe șleau: 

— Mister Boianschi, dumneavoastră vă faceţi vinovat 
de inducerea premeditată în eroare a autorităţilor fede- 
rale de imigrare, faţă de care v-aţi dat drept polonez, 
fără a specifica măcar că sînteţi originar din România. 
Ca și în convorbirea cu noi, dealtfel... Sîntem. destul 
de avizaţi ca să ştim că dumneavoastră nu sînteţi, de fapt, 
polonez şi că numele dumneavoastră, deşi slavizat, ase- 
menea multor nume de români trăitori în nord-estul țării, 
derivă din numele unei păduri mari aflate în Bucovina. 
De aceea, sîntem mevoiţi să insistăm cu întrebarea: De ce 
aţi pătruns ilegal în Statele Unite, mister Boianschi? Ge 
misiune aveţi de îndeplinit aici, la noi? 

Treaba devenea din ce în ce mai urîtă şi, ca atare, 
Vasile se folosi de toată elocvența pentru a-și convinge 
interlocutorii că trecuse oceanul din motive absolut perso- 
nale în căutarea unei vieți mai bune pe care Europa 
secătuită de război nu i-o putuse oferi. 

— Am vrea să te credem, mister Boianschi, dar, vezi 
dumneata, infracțiunea pe care ai comis-o nu ne dă acest 
drept. Cine a minţit, va mai minţi. Cine ne poate garanta 
că, nefiind polonez, nu sînteţi în realitate, comunist român. 
Pentru a nu greși, va trebui să sesizăm organele Oficiului - 
de imigrare. Aceştia vă vor anula, în mod sigur, dreptul 
de a rămîne în State. 

— Vă rog mult să nu faceţi asta, gentlemen! Stiţi bine 
că nu mă pot întoarce la mine în țară. Pe de altă parte, 
oriunde altundeva în Europa, mă așteaptă lagărul. Aici 
mi-am găsit un loc de muncă, un rost, compatrioți .. . 

— Eu zic să nu ne grăbim, Jesse, interveni cel tînăr 
care tăcuse pînă atunci. La urma urmei, e păcat. 

— Pentru a-l lua pe garanţie, ar trebui să rămînem în 
legătură cu el. Să știm adică ce face, cu cine se adună şi 
restul. Numai astfel ne vom convinge şi vom putea con- 
vinge şi pe alţii că nu este un agitator sau un spion comu- 
nist. Eu, unul, n-am chef să ajung în faţa Comisiei pentru 
cercetarea activităţii antiamericane şi nici timp să mă 
ocup de opere caritabile. Poate ai tu? 

— Eu aş încerca... 

— Asta înseamnă că flăcăul va trebui să ne şi ajute 
într-un fel. De pildă, să ne facă rost de ceva informaţii 


de pe la ei, de la „Vatra“. În ultimii ami s-a adunat acolo 


tot felul de lume. Măcar şi legionarii ăștia... Să nu ne 
facă vreo surpriză, într-o bună zi. Ce zici? se întoarse el 
spre mine, ai fi de acord să fe vezi din cînd în cînd cu 
Bob şi să-l informezi despre românii din Detroit? 

Ideea de a se transforma într-un turnător de duzină, 
pus să-i vîndă pe cei care-l primiseră cu atîta omenie, 
îmi spunea Vasile, îi făcea pur şi simplu rău. Pe de altă 
parte, era bine prins la strîmtoare. A încercat deci e 
manevră mai mult așa, ca să-și adoarmă conștiința: 

— Dar eu nu mă am deloc bine cu legionarii, gentle- 
men. Or, am înţeles că ăştia vă interesează în primul 
rind... 

— Legionari, nelegionari, ne interesează toţi colțoşii 
cărora nu le place cum trăim noi aici, în America. Sînt 
convins că, încet, încet, vei face casă bună şi cu legionarii, 
îl încurajă Jesse. Și pe urmă — continuă el — nu trebuie 
să-ţi închipui că-ți vom cere cine ştie ce. Doar ce se 
mai spune şi ce se mai aranjează pe la „Vatra“, cine și 
ce comentarii mai face... Ştii, contactul cu noi rămîne 
singurul argument care ne permite să te luăm pe garan- 
ție, iar aceasta nu e puţin. Dacă se va dovedi că n-ai 
fost de bună-credinţă, noi vom fi cei care vom trage po- 
noasele, Este o chestie la care nu ne obligă nimeni, deo- 
camdată, și de care am putea să ne lipsim. Norocul dumi- 
tale că Bob acceptă să piardă ceva timp cu povestea asta. 

Pînă la urmă, Vasile trebui să accepte. Se simţea bine 
la Detroit şi era, susținea el, destul de naiv ca să mai 
creadă că America va sfîrşi prin a-l adopta. Așa ajunsese 
omul F.B.I.-ului ... 

— Adineori te-ai exprimat mai exact, îl întrerupsei eu 
iritat. Ai ajuns un turnător de duzină, iscoadă, gata să-i 
vîndă pe cei care-l primiseră cu omenie. Ca să-ţi fie ţie 
bine. Spune-mi, cînd ai încheiat acest tîrg, nu te-ai gîndit 
că, acceptind să servești serviciul secret al unei puteri 
străine, îţi trădai implicit şi țara? 

— Să-ţi spun drept, pe moment nu mi-a trecut prin 
cap o asemenea idee, îmi răspunse Boianschi, evitind cu 

grijă o eventuală polemică legată de prima parte a inter- 
venţiei mele. De asta mi-am dat seama mai tîrziu, cînd 
cei de la F.B.I. m-au livrat, legat de miîini și de picioare, 
Agenţiei Centrale de Informaţii. Să vezi cum a fost... 

— Avem tot timpul să vedem ce și cum a fost cu C.L.A. 
Deocamdată, povesteşte-mi ce isprăvi ai comis în folosul 
F.B.I. şi cum lucrai pentru ei. Cine, cum şi unde ţinea 
legătura cu tine, ce ţi s-a cerut să faci, dacă te plăteau 
şi restul! 

— Întrucît Jesse refuzase să se ocupe de mine, moti- 
vind că are treburi mai importante, am rămas în legătură 
cu Bob. Cred că hotărîseră aceasta încă înainte de a mă 
aborda. Bob, pe numele lui întreg Robert Healey, era un 
tip aparent cumsecade care nu mă tracasa cu prea multe 
însărcimări. 

— Şi unde vă întîlneaţi, tu și individul acela atit de 
cumsecade? 

— Pe la cîte un snack-bar aflat în cartierele mai înde- 
părtate de uzină şi de locuința mea. Important era — 
spunea mereu Bob — ca legăturile mele cu F.B.I.-ul să 
rămînă secrete. i 

— Cred şi eu! Totuși, un local public, indiferent de 
cartierul în care s-ar fi aflat, prezenta oarecari riscuri, 
Oricînd puteai întîlni acolo un cunoscut, venit cu o treabă 
sau alta în cartierul respectiv. 

— Depinde! În cazul acesta trebuia ţinut cont că De- 
troitul era de vreo douăzeci de ori mai mare decît Con- 
stanța noastră. Un soi de Babilon în care mulți dintre 
locuitori sînt grupaţi pe naţionalităţi și unde se vorbesc 
mai toate limbile europene. Şi nu numai europene... 
Oricum, un local public din cartierul italian al Detroitului 
era de preferat locuinței mele din apartamentul lui John 
Dumbravă. 

— Am înţeles. Continuă, îl îndemnai eu interesat să 
cîştig timp. 

„.. La început, Bob nu-l obosise din cale-afară cu în- 
sărcinări şi misiuni. Polițistul manifesta, în schimb, un 
mare interes pentru persoana lui Boianschi. Voia să cu- 
noască cît mai amănunţit trecutul lui, activitatea, rudele 
şi relaţiile pe care le lăsase în țară, persoanele cu care 

avusese de-a face în țările prin care trecuse şi tot felul 
de amănunte. Vasile îi făcuse, cu privire la aceste su- 
biecte, rapoarte lungi care se vede că erau studiate minu- 
țios la F.B.I. căci i s-au cerut completări la mai fiecare 
din ele. În plus, despre toate persoanele pe care le indi- 
case drept rude şi relaţii, i s-a cerut un fel de fișe indi- 
viduale. Un capitol important, care nu trebuia să lipsească 
din aceste fişe privea convingerile ideologice şi activi- 
tatea politică a fiecărei persoane ... 

— De pildă, tu i-ai interesat pe americani în legătură 
cu activitatea antifascistă pe care ai dus-o în ultimul an 
al războiului şi pentru apartenența la Partidul comunist, 
mă asigură Vasile. „Acesta va ajunge departe“, spu- 
nea Bob. 

— Încîntat de apreciere. Totuşi, în afara acestor date, 
să le spunem documentare, cu ce ai mai contribuit la îm- 
bogățirea cunoștințelor F.B.I.-ului! Ce ţi-au dat de făcut 
acolo, la Detroit? Ce români ai urmărit? Pe cine şi de 
ce ai denunțat? 

— Stai, că n-a fost chiar așa! protestă Boianschi. În 
ce-i privea pe români, e adevărat că Bob mă întreba de 
fiecare dată despre cele ce se petreceau în colonie şi în- 
deosebi la „Vatra“. Aceste întrebări n-au depășit niciodată 
cadrul unor generalităţi, fiind, ca să zic așa, niște între- 
bări de rutină. Aveam, de asemenea, obligaţia să semnalez 
orice individ, român sau neromân, care s-ar fi manifestat 
în prezența mea împotriva „modului de viață american“, 
propagînd idei „comuniste“ ori măcar „sindicaliste“, adică 
militînd pentru un salariu şi condiții mai bune de muncă. 
Dar, printre cei cu care veneam în contact nu s-au ivit 
asemenea cazuri. Fiind mai toţi imigranţi sau fii de imi- 
granți adică „cetăţeni de categoria a doua“, oamenilor le 
era pur şi simplu frică să spună cu toată gura ce gîndeau. 
Pe atunci, în America, prindea tot mai mult teren „vînă- 
toarea de vrăjitoare“ dirijată de comisia senatorială pen- 
tru cercetarea activităţii antiamericane. 

— Ştiu. Am auzit și noi pe aici, pe la marginea lumii, 
despre senatorul McCarthy și despre isprăvile sale. 

— Revenind la rapoartele mele, am rămas cu impresia 

că Bob mă întreba despre cele ce se petreceau la „Vatra“ 

mai mult pentru a avea un motiv să se întilnească regulat 
cu mine. Se vedea clar că informațiile pe care i le procu- 
ram eu îi erau cunoscut dinainte, de la unii mult mai bine 
plasați decît mine. 

— Ce te făcea să crezi asta? 

— Mi se întîmpla adesea să nu rețin exact un nume, 
un amănunt. Pentru a nu pierde timpul, Bob mă completa 
sau mă corecta imediat cu o bogăţie de detalii care depă- 
şeau, de regulă, cunoștințele mele. În rest, nu m-am 
pretat la denunţarea unuia sau altuia dintre compatrioţii 
sau tovarășii mei de muncă de la uzină, dacă nu pentru 
altceva, măcar dintr-un foarte sănătos instinct de con- 
servare. Pielea mea n-ar mai fi valorat două parale din 
momentul cînd muncitorii în mijlocul cărora trăiam ar fi 
bănuit măcar că lucrez cu F.B.1.-ul. Iscoadele, fie ele ale 
direcțiunii, fie ale poliţiei, nu erau deloc tolerate de mun- 
citorii americani. 

— Iscoadele nu sînt agreate de nici un muncitor, nică- 
ieri în lume. 

— Aşa este, dar aceştia din Detroit le fac, de regulă, 
să dispară în adîncurile lacului Huron. Cu toate acestea, 
înainte de a înceta să mă mai întîlnesc cu Bob am înde- 
plinit o misiune, cred, importantă pentru F.B.l. 

— Povesteşte, îl îmboldii eu ciulindu-mi urechile. 

„.. La o întîlnire pe care au avut-o imediat după Anul 
nou 1950, Bob îl pusese la curent cu faptul că, la vreo 
două luni după venirea lui Vasile la Detroit, se pripășise 
în oraș și un imigrant ucrainian în vîrstă de vreo 50 de 
ami. Omul se numea Ghenadi Smolin şi era supranumit 
de compatrioţii săi „colonelul“. Spre deosebire de alţi 
imigranţi vîrstnici care își găseau mai greu un loc de 
muncă, Smolin fusese angajat imediat ca funcționar la 
filiala din Detroit a „Uniunii cetățenilor americani de 
origine germană“. Un fel de „Vatră“ nemţească, bine- 
înțeles mult mai mare și mai bogată. În zilele sale libere, 
„colonelul“ se deplasa cu regularitate în diferite locali- 
tăţi din statul Michigan şi statele învecinate precum și în 
provincia canadiană Ontario, pentru a se întilni cu alţi 
ucrainieni ce lucrau la uzinele semănațe prin mai toate 
oareșele din jurul Marilor Lacuri. Agenţii F.B.I. puși să-l 

urmărească constataseră, de asemenea că Smolin era în- 
soţit întotdeauna, în timpul acestor deplasări, de doi 
zdrahoni „nu prea deștepţi, dar cu pumnul greu“ cum i-a 
caracterizat Healey. Unul din ei, Feodor Osipenco lucra 
la „General Motors“, în aceeaşi uzină cu Boianschi. Bob 
îi ceruse să facă cunoştinţă cu el și să-l tragă de limbă 
pentru a încerca să afle cîte ceva din preocupările „colo- 
neiului“. Hotăriseră împreună cu Vasile să se dea drept 
rutean din Bucovina; născut şi crescut printre români, 
nu-și cunoștea limba maternă dar era doritor să-și regă- 
sească fraţii aflaţi în exil. Pentru a nu părea cu totul 
străin de nație, Boianschi se apucase să înveţe la iuţeală 
cîteva sute de cuvinte şi expresii ucrainiene imprimate pe 
o bandă magnetică procurată de Bob. Plasate la locul 
potrivit, în cursul discuţiilor ulterioare cu Feodor, ele 
făcuseră adevărate minuni. Izolat de ceilalți muncitori cu 
care nu avuse nici timpul nici posibilităţile necesare să se 
împrietenească, Osipenco s-a simţit de-a drepțul onorat 
de atenţia pe care i-a acordat-o un șef de echipă; acest 
sentiment s-a transformat într-unul de adîncă simpatie 
la auzul poveştii debitate de Vasile. În rest, cîteva pahare 
de ,„„Bourbon“ oferit de Boianschi pe spezele F.B.I.-ului 
la o cârciumă mai curăţică din centru au dezlegat taina 
repede şi: bine: Smolin era onul organizaţiei de spionaj a 
lui Gehlen, despre care Vasile avusese ocazia să afle cîte 
ceva la Minchen, de la Schultze. „Colonelul“ fusese trimis 
în America pentru a stabili, prin reţeaua de ucrainieni 
care lucrau în întreprinderile din triunghiul Pittsburg 
— Detroit — Chicago, ce comenzi de armament se execu- 
bau acolo, pentru cine şi în ce cantităţi. Pe nemți îi mai 
interesau proiectele de construcție a unor arme noi, cu 
performanţe superioare, intrate recent în producţia de 
serie. Cu banii pe care-i primeau de la nemți, ucrainienii 
își finanțau activitățile proprii care constau adesea în 
răfuieli sîngeroase între organizaţiile rivale. Lui Boianschi 
i se păruse amuzant, pe vremea aceea, faptul că Gehlen 
era, la rîndul său, plătit de americani, pentru a organiza 
prim acești ucrainieni și prin alți transfugi asemenea lor, 
acţiuni de spionaj în Europa de est. Aceaşta nu-l împie- 
dica pe neamţ să ţină contabilitate dublă, organizînd în 

același timp şi cu aceiaşi bani activităţi de spionaj în 
folosul nou-proclamatului stat vest-german. Din cîte i 
le-a spus Bob mai tirziu, șeful F.B.l. Hoover, făcuse o 
adevărată criză de nervi cînd i se raportase activitatea 
lui Smolin și îl somase pe șeful C.I.A., Bedell Smith, 
să-și pună neamţul la respect înainte de a o face el. Încer- 
cînd să aplaneze lucrurile, Bedell Smith, „Beedle“ cum 
îl răsfățau subalternii, a propus să fie luată de bună expli- 
cația furnizată de Gehlen, cum că Smolin și ai săi fuseseră 
trimiși în S.U.A. la conservare, în așteptarea unor noi 
misiuni. Hoover însă l-a expulzat imediat pe Smolin și 
pe toți cei identificați ca fiind implicaţi în afacere, cu 
cîteva excepţii, între care amicul lui Vasile, Osipenco. 
Bob spunea că individul a fost „uitat“. doar pentru a 
acoperi participarea lui Boianschi la această afacere, dar 
acestuia povestea i s-a părut cusută cu aţă albă. Rămăsese 
„sigur, nu știa nici el de ce, că F.B.I.-ul îl înregimentase 
între timp şi pe Osipenco. Altfel, rezolvarea cu succes a 
cazului Smolin i-a adus lui Boianschi prima şi singura 
recompensă materială din partea F.B.I.-ului: o mie de 
dolari neimpozabili, plătiţi din fondurile secrete, la indi- 
caţia expresă a lui Hoover. De aici, Vasile trăsese con- 
cluzia că importanța lui ca agent secret crescuse; era 
cunoscut la Centru şi, din nefericire şi la C.I.A'... 

— Vrei să fii mai explicit? intervenii eu. 

— Am să încerc, promise anchetatul. Din cîte am reu- 
şit să aflu de la Bob, şi mai tirziu de la alţii, relațiile 
dintre C.I.A. și F.B.I. reprezentau un amestec interesant 
de colaborare și dușmănie. F.B.I-ul mai ales, era gelos 
că C.I.A. îi preluase toate atribuțiile pe care le avusese 
în străinătate, îndeosebi în America de Sud și n-ar fi ac- 
ceptat niciodată ca oamenii agenţiei să desfășoare vreo 
activitate pe teritoriul S.U.A. Pe de altă parte, natura 
înrudită a sarcinilor pe căre le îndeplineau, obliga cele 
două instituții nu mumai să se tolereze reciproc, ci să și 
coopereze, realizînd adesea compromisuri asemănătoare 
celui mai ordinar troc. 

— Adică? 

— Adică, trecerea mea la dispoziţia C.I.A. a fost con- 
secința directă a unui asemenea troc. În împrejurări nor- 

„male, Hoover n-ar fi acceptat în ruptul capului să cedeze 
C.L.A. unul din agenţii săi dar, în martie 1950, avea ne- 
voie imperioasă de probe pentru a-l „înfunda“ pe un fost 
funcţionar al Departamentului de stat, partizan al în- 
țelegerii cu Estul. C.I.A. deţinea asemenea probe, notele 
şi rapoartele unor oameni de-ai săi acoperiţi la Departa- 
mentul de stat, față de care diplomatul urmărit de F.B.. 
își exprimase, fără rezerve, părerile. Nu ştiu ce şi cît a 
oferit exact Hoover pentru a căpăta aceste materiale dar, 
în mod cert, printre aceste oferte figuram la loc bun și 
eu. C.L.A., care nu mă uitase după închiderea afacerii 
Smolin, a rămas cu impresia că eu aș fi fost omul potri- 
vit pentru una din misiunile lor, iar impresia s-a trans- 
format în certitudine atunci cînd mi-au citit dosarul în- 
ocmit de meticulosul Healey. Ştiu amănuntul acesta 
chiar de la el, căci mi l-a spus la ultima întîlnire avută în 
doi. Între noi se născuse, se pare, o anumită simpatie. 

— Cred și eu! Tu te-ai ales cu o mie de dolari şi el 
cu o avansare, 

— De unde știi că a fost avansat? tresări el. 

— Bănuiam numai. Ce mai ai de declarat despre co- 
laborarea cu F.B.L.-ul? 

„„„Asta fusese toată colaborarea, susținuse Boianschi. 
La 19 februarie 1950, într-o duminică, s-a întîlnit cu 
şetii săi din F.B.I. la un hotel din Kalamazoo, un oraș 
mai mic, aflat la vreo trei sute de kilometri de Detroit; 
venise el, Bob Healey, şeful direct al acestuia James 
„Jesse“ Conolly, precum şi un individ uscăţiv, potrivit 
de statură, îmbrăcat într-un costum de stofă englezească 
în carouri, bine tăiat, după ultimul jurnal. Acest ultim 
amănunt l-a izbit de la început pe Boianschi deoarece 
americanii, chiar cei cu rosturi mai înalte, nu prea se dă- 
deau în vînt după eleganţă; pe acolo oamenii purtau mai 
mult costume „de gata“. Tipul s-a prezentat simplu, ca 
„fiind Frank iar Comnolly a precizat că e „un coleg de la 
C.L.A.“. La o altă întîlnire în doi, cînd zăboviseră mai 
mult la un pahar cu whisky, Frank Boy i-a povestit că 
era licenţiat în drept, că lucrase în OSS, serviciul de in- 
formaţii american din timpul războiului şi condusese o 
reţea în zona Balcanilor. Către sfirşitul lui august 1944, 

-. Frank făcuse parte dintr-o grupă lansată cu misiune spe- 

cială în România. Grupa, care aterizase pe aeroportul 
Popești-Leordeni, se ocupase în mod special de recupera- 
rea piloților americami căzuţi prizonieri la noi în ţară. În 
realitate, obiectivul ei era capturarea cît mai multor do- 
cumente din -cele lăsate de serviciile secrete germane la 
București, în graba retragerii. . . 

— Interesant, foarte interesant! Altceva despre el nu 
ţi-a mai spus Frank ăsta? 

— El nu, dar Bob mi-a strecurat în aceeași seară amă- 
nuntul că omul era mare la C.I.A. Un fel de șef sau ad- 
junct. 

— Bine, mai vedem noi. Dar nu mi-ai spus cum aţi 
ajuns acolo, la Kalamazoo . 

„Bob şi Jesse veniseră împreună cu una din Stea 
biroului, iar Vasile, la volanul unui autoturism „Chevro- 
let“ închiriat. Frank venea direct de la Washington și fo- 
„_losise, probabil, avionul. Vasile aflase mai tîrziu, că 
C.I.A. dispunea de avioane proprii destinate unor ase- 
menea deplasări. 

Întîlnirea avusese loc seara, în restaurantul hotelului 
la care își reținuseră cu toţii camere, iar Bob re- 
zervase o masă într-un colț mai retras. Cinaseră tuspa- 
tru numai cu bucate şi băuturi scumpe, franțuzeşti, de 
care Vasile nu mai văzuse de la plecarea din Europa. 
Toate acestea, lumînările care ardeau în sfeșnice de ar- 
gint așezate pe masă printre vaze cu flori, ţigările bune 
și coniacurile fine de la sfîrşit, creaseră o ambianţă plă- 
cută, o intimitate accentuată de faptul că nimeni nu adu- 
sese vorba, în timpul mesei, despre „problemele de ser- 
viciu“. Abia la urmă, Frank mai comandă un rînd de co- 
niacuri şi începu să-şi debiteze numărul cu o voce caldă, 
convingătoare. C.I.A., spusese el, cunoaște calitățile in- 
formative pe care le relevase Mister Boianschi nu numai 
cu prilejul cazului Smolin dar şi în timpul romanticei 
sale activităţi din Italia şi Germania. Citind dosarul ro- 
mânului, el, Frank, reținuse amănuntul că tatăl acestuia 
murise pe frontul de est. Vasile ar fi vrut să-i spună că 
taică-său nu se dusese acolo de bună voia lui, ci mînat 
de la urmă, asemenea multor mii de români, dar se stă- 
pînise. Băgase de seamă că atunci cînd venea vorba des- 

pre lupta împotriva comunismului, Frank vădea un fel 
de exaltare mistică, iar el nu voia să riște. Mai credea încă 
și atunci în miracolul adoptării sale de către America. 
Citise el ceva în legătură cu asta pe postamentul Statuii 
libertăţii. 

În concluzia discursului, Frank îi eomunică oficial ceea 
ce Boianschi știa deja de la Bob: se hotărise trecerea lui 
la dispoziţia C.I.A. pentru a îndeplini, în afara granițelor 
S.U.A. o misiune secretă de luptă împotriva comuniștilor. 

Boianschi se străduise să facă o figură cît mai bună şi 
l-a întrebat dacă putea să spere că, după ce va fi înde-. 
plinită această misiune, va primi cetățenia americană şi 
dreptul de a trăi nesupărat în Statele Unite. Atît Frank, 
cît și vechile sale cunoștințe de la F.B.I. se grăbiră să-l 
asigure la unison că această cerere, cu totul legitimă din 
partea unui soldat al armatei secrete a S.U.A, va fi sa- 
tisfăcută prompt și integral. La urmă, tipul de la C.L.A. i-a 
spus: i 

— Îndeplinirea misiunii speciale la care m-am referit 
cere o pregătire tot atît de specială. Va fi necesar să atin- 
geţi o condiţie fizică situată mult deasupra mediei, pre- 
cum şi cunoştinţe şi tehnici de luptă cu și fără armă, de 
lansare cu parașuta, de comportare în timpul interogato- 
riilor şi multe altele de acest gen. Pentru aceasta am de- 
cis să vă trimitem la cursul nostru de la Fort Bragg. 

Fort Bragg sau bragă forto, erau, în seara aceea, cam 
totuna pentru Boianschi. El se întoarse deci la Detroit şi, 
trei zile mai tîrziu, spre uimirea colegilor și a tuturor 
prietenilor şi cunoștințelor pe care le avea în colonia ro- 
mână, își dădu demisia de la „General Motors“, declarînd 
oricui îl întreba că se decisese să-și încerce norocul pe 
coasta de vest, în California. De fapt, plecase cu trenul 
la Charlotte în statul Carolina de Nord. Pe peron îl aș- 
tepta Frank... . 

— Să ne oprim aici, îl oprii eu. Pe cît mă ajută suma- 
rele mele cunoștințe de geografie, îmi pot da seama că 
erai în drum spre Fort Bragg. Cunoaștem și noi cîte ceva 
despre acest ioc, dar vrem să avem de la tine o do- 
cumentare cît mai amănunţită cu privire la cele ce se pe- 
trec acolo. Miine va trebui să fii pregătit şi mai ales sufi- 
cient de odihnit. 

Cu toate că-i recomandasem să se odihnească, 
Vasile mi-a mărturisit a doua zi că somnul îl ocolise pînă 
tîrziu. Se gîndise, spunea el, la timpul petrecut la Fort 
Bragg, ajungînd la concluzia că acesta fusese cel mai stu- 
pid și mai sinistru episod al aventurilor sale în străină- 
tate. ș 
„.. Aflat în mijlocul unor pustietăți mlăștinoase pîrjo- 
„lită de veri toride, Fort Bragg aparținea formal forțelor 
armate ale SUA. Clădirile sale dispuse în careu fuseseră 
completate și adaptate noii destinaţii la fortului: școală 
de teroriști a serviciului de spionaj american. La Fort 
Bragg, Boianschi îşi pierduse ultimele iluzii-pe care le 
nutrea despre integrarea sa în rîndurile locuitorilor Ame- 
ricii înţelegînd, în sfirșit, că nu era decît unul dintre su- 
tele de mercenari școliți acolo pentru a deveni spioni, or- 
ganizatori de rețele subversive, sabotori, propagandiști 
și agitatori. Un simplu pion pe tabla de șah a războiului 
rece, pedestraș a ceea ce șefii săi definiseră într-o lecţie 
introductivă „armata secretă de invazie a ţărilor ce ur- 
mau să fie recucerite, deocamdată politicește“. 

Nu toţi cei recrutaţi pentru această armată secretă 
ajungeau la Fort Bragg; majoritatea achiziţiilor făcute 
în Europa erau pregătite la fața locului. Pentru a fi tri- 
mis la instructaj în S.U.A. candidatul trebuia să prezinte 
unele calităţi şi perspective deosebite: să fi fost tînăr şi 
vînjos, să nu se fi compromis ca fascist sau ca infractor 
în ţara de origine și să se poată reintegra astfel la locul 
îndeplinirii misiunii fără dificultăți prea mari. 

Cei ce prezentau asemenea calităţi ajungeau deci la 
„Fort Bragg unde li se repartiza un loc în pavilioanele fo- 
losite pentru cazarea recruţilor şi instructorillor. Alte cî- 
teva pavilioane adăposteau sălile de conferințe, clasele și 
laboratoarele necesare pregătirii tehnice; un altul, nou 
construit, adăpostea o bază sportivă cu săli pentru diferi- 
te discipline și cu un bazin de înot. Exista şi un pavilion 
cultural, cu bibliotecă și sală de proiecţii, unde se dă- 
deau aproape seară de seară filme artistice şi documenta- 

re legate de preocupările cursanților; o parte a aceluiași 
pavilion adăpostea bucătăria și sala de mese a școlii. În 
vecinătatea imediată a clădirilor se găsea un aerodrom 
a cărui pistă betonată făcea posibilă aterizarea şi decola- 
rea zilnică a unui „Douglas 3“, proprietate a C.I.A., care 
îi aducea şi-i ducea la Washington pe conferențiari, pre- 
cum și pe șefii din Centrală. Avionul aducea totodată ali- 
mente, medicamente, materiale didactice şi coresponden- 
ță cui avea de unde s-o primească. Același avion era fo- 
losit în cazurile de urgență medicală, pentru transporta- 
rea la spital a celor accidentaţi cu prilejul efectuării 
exerciţiilor practice. Gardul înalt din sârmă ghimpată 
care interzicea străinilor accesul pe teritoriul fortului 
se pierdea într-o pădure ce făcea parte din terenul nede- 
frișat de peste 400 de hectare afectat unităţii. Era un te- 
ren mlăștinos, străbătut de cîteva cursuri de apă, pe în- 
tinderea cămuia fuseseră construite diverse obstacole, cît 
mai asemănătoare celor de care cursanții aveau să se lo- 
vească în timpul executării misiunilor. Existau baraje de 
sîrmă ghimpată, porțiuni de fişie arată aidoma celor de 
la granițele statelor est-europene, machete ale nnor clă- 
diri ce erau aruncate în aer şi apoi zefăcute de cîteva ori 
pe săptămînă. O bună parte a acestor obstacole şi ma- 
chete reprezentau obiective specifice Americii Latine şi 
unor țări din Asia. Statele Unite erau confruntate cu ur- 
mările izgonirii lui Cian-Kai-Și din China, cu războiul co- 
reean şi cu activitatea tot mai intensă de guerilla desfă- 
şurată de forţele populare din Filipine, Thailanda, Birma- 
nia etc. Vasile nu se mirase deci prea tare de faptul că 
europenii erau în minoritate faţă de cei veniţi de pe me- 
leagurile altor continente. Condiţiile de cazare şi de hra- 
nă erau excelente, în măsura în care cursanților li se dă- 
dea timpul necesar pentru a se bucura de ele. O cameră 
era împărțită între doi cursanţi şi, pentru a împiedica 
formarea de grupuri rasiale închise, conducerea şcolii îi 
amestecase cum putuse mai bine. Boianschi împărţise 
camera cu un thailandez al cărui nume nu l-a știut nici- 
odată prea bine. Dealtfel, spunea el, se vedeau din paște-n 
crăciun. .. 

O dată pe lună, prin rotaţie, cîteva autocare îi trans- 
portau pentru week-end într-unul din orașele mai mari 

ale statului Carolina de Nord. Pentru aceste escapade, 
şi numai pentru durata lor, li se dădeau legitimaţii eu 
identități false din care rezulta că erau angajaţi ai forţe- 
lor armate ale S.U.A. În cazul cînd ar fi fost reţinuţi de 
autorităţi ca urmare a participării voite sau nevoite la 
vreun scandal, li se interzicea cu strășnicie să divulge 
apartenenţa la C.I.A. Cel căzut în necaz trebuia să indice 
numărul de telefon al unei unităţi militare din împre- 
jurimile Washingtonului, referindu-se la şeful său, un 
oarecare maior Williams, apoi trebuia să aștepte cu răb- 
dare să fie recuperat. Pe timpul cît fusese la Fort Bragg, 
Vasile avusese ocazia să cunoască mai multe cazuri de 
acest fel; îndeosebi cursanţii latino-americani considerau 
de datoria lor să tragă un chef monstru imediat ce ieşeau 
pe porțile fortului. A existat însă și un caz în care recu- 
perarea s-a dovedit imposibilă: un bolivian ucisese într-o 
încăierare la un cabaret din Charlotte pe fiul unui bogă- 
taş din localitate. În cabaret mai fuseseră doi cursanți, 
un american şi un neamț, care văzuseră tot spectacolul 
şi juraseră că bolivianul fusese în legitimă apărare, fiind 
atacat cu pistolul în mînă de tînărul furios ce consumase 
o mare cantitate de alcool; toată lumea din fort. era deci 
la curent cu felul cum se petrecuseră lucrurile și aștepta 
să vadă cum va fi „recuperat“ bolivianul. Acesta nu s-a 
mai întors însă, iar colegilor săi li s-a spus că fusese tri 
mis sub stare de arest la el în ţară unde urma să fie ju- 
decat pentru omucidere. Unul dintre cursanții americani 
i-a informat însă că bolivianul murise, în împrejurări ne- 
clare, în celula sa din arestul poliţiei locale. Întimplarea 
a constituit o învăţătură şi un avertisment. Vasile încă- 
puse pe mîna unei organizaţii care nu cunoștea mila și 
care nu ierta nimic năimiţilor ei. În consecinţă, afirma el, 
hotărîse ca pe viitor să-și ascundă cît mai bine gîndurile, 
ţinîndu-și gura închisă. Părerile personale trebuiau ză- 
vorîte pentru multă vreme în ungherul cel mai tainic al 
creierului, mai ales că se vorbea despre o apropiată ve- 
rificare a tuturor cu ajutorul nou introdusului poligraf 
sau „detectorul de minciuni“. .. 

— Am citit şi eu, nu demult, despre scula asta nouă, a 
americanilor. Au încercat-o, într-adevăr, și pe pielea ta? 


124 


— Da, au încercat-o și pe pielea mea şi pe pielea tutu- 
mor celor ce se găseau la Fort Bragg o dată cu mine. | 

„. «Prin mai 1950, cînd se apropia sfîrşitul cursurilor, 
sosiseră cu avionul doi specialiști din Centrală care aduse- 
seră cu ei, în două geamantane obișnuite, renumitul poli- 
graf. Poligraful „scria“ sau, mai bine zis, indica prin linii 
trase cu tușpeo hintie reacţiile fiziologice ale celor in- 
terogaţi la întrebările ce li se puneau în diferitele faze ale 
anchetei. Creatorii poligrafului porniseră de la ideea, mai 
mult sau mai puţin valabilă, că puși în faţa unor între- 
bări neașteptaie, cei anchetați ar prezenta reacţii care 
ar putea indica gradul lor de sinceritate. De pildă, dacă 
cel anchetat va fi întrebat pe neașteptate: „Eşti comu- 
nist?“ şi el era comunist dar ascundea acest lucru, va 
transpira mai abundent, pulsul i se va accelera, tensiunea 
ii va creşte și așa mai departe. 

La Fort Bragg, bilciul cu poligraful a durat mai mult 
de două săptămîni. Introduşi pe rînd în camera de anche- 
tă, cuzsanţii erau aşezaţi pe un scaun cu faţa spre un pe- 
rete fără ferestre și fără nici un fel de elemente decora- 
tive. La pupitrul de comandă al poligrafului, de care an- 
chetaţii erau legaţi prin tot felul de fire, stătea operatorul. 
Primele întrebări aveau un caracter de acomodare cu 
situaţia oarecum neobișnuită creată anchetaţilor în legă- 
tură cu experimentul ce se pregătea. După ce aparatul 
indica reintrarea în normal a reacţiilor organismului celui 
interogat, urmau adevăratele întrebări cuprinse în ches- 
tionare elaborate cu tot dichisul. Întrebările brutale de 
genul: „Eşti spion comunist?“ lipseau, lăsînd locul altora, 
aranjate după formele mult mai subtile, mai viclene. Cu 
toate acestea pînă la urmă, specialiștii au fost nevoiți să 
recunoască faptul că rezultatele obținute la Fort Bragg 
de către poligraf au fost pur şi simplu descurajatoare. . . 

— Cum așa? mă mirai eu. 

— 'Ți-am spus că, atunci cînd am fost examinaţi . ne 
apropiam de încheierea cursurilor, preciză Boianschi. Or, 
după ce ai trecut prin iad, nu te mai impresionează o 
simplă interogare, fie ea şi în prezenţa poligrafului. 

— Deci, pînă la urmă, americanii au renunţat, proba- 
bil, la acest instrument? 

— 'Te înşeli. Examinarea la poligraf a fost introdusă 
oficial drept mijloc de verificare periodică pentru între- 
gul personal al C.L.A., atît cel din Centrală cât şi cel aco- 
perit, ca să nu mai vorbesc despre agenți. 

— Spuneai că cele învăţate la Fort Bragg au făcut ca 
poligraful să nu poată servi cu nimic la verificarea voas- 
tră. În ce au constat aceste cursuri atît de „instructive“? 

„..Fort Bragg nu era numai o şcoală de spionaj și nu 
era în primul rînd şcoală de spionaj. Ea își înarma 
cursanţii cu tehnica luptei de guerilla şi urmărea pregă- 
tirea lor fizică multilaterală, astfel încît absolvenții să 
poată face față greutăților şi asprimii traiului în mijlocul 
unei naturi ostile, ale cărei capcane erau considerabil în- 
mulţite de cei care-i urmăreau pe spioni pentru a-i Li- 
chida. Pentru această pregătire, instalaţiile sportive sau 
bazinul de înot nu erau de prea mare folos. Pregătirea de 
bază se realiza pe terenul bazei cu riurile, bălțile şi pă- 
durile sale. Iniţial, cursanţii făceau marșuri de 30—50 
kilometri pe zi, pe terenuri ce musteau de apă, sub soa- 
rele dogoritor al Carolinei, la discreţia roiurilor agresi- 
ve de ţințari care-i devorau. Ei purtau pe umeri piese de 
armament greu, poveri diferite şi, de multe ori, trupu- 
rile unora din colegii lor căzuţi pe drum. Într-o perioadă 
următoare, cursanţii trebuiau să străbată tîrîş distanţele 
dintre două sau mai multe puncte fixate pe hartă, cău- 
tind să se strecoare neobservaţi pe lîngă posturile de 
pază. Apoi, viitorii diversioniști erau transportaţi indivi- 
dual, noaptea, în puncte necunoscute lor de unde trebuiau 
să se întoarcă la bază, pe jos, fără a folosi harta sau bu- 
sola. Multe din nopţi și le petreceau singuri, prin mlaș- 
tini sau păduri, dormind în adăposturi pe care şi le ame- 
najau cum puteau, camuflîndu-le cu strășnicie. Dacă erau 
găsiţi de un alt cursant, acesta avea datoria să-i atace 
prin surprindere, să-i captureze şi să-i transporte legaţi 
la fort. O asemenea păţanie era deosebit de ruşinoasă 
pentru cel prins şi contribuia întotdeauna la micşorarea 
calificativului de absolvire; ea constituia un pericol per- 
manent atîta vreme cît, pe terenurile aparţinînd fortu- 
lui, rătăceau, noapte de noapte, pe puţin o sută de 
cursanți. 

Pe durata antrenamentului oamenii se hrăneau cu ace- 
leași alimente pe care le primeau agenţii lansați în mi- 
siuni: concentrate și conserve de carne în ambalaje fără 
etichete, biscuiţi, ciocolată. De fumat, fumau pe riscul lor, 
căci mirosul tutunului ce rămînea în aer facilita repera- 
rea imprudențţilor. Asiaticii suportau cel mai bine aceste 
condiții, iar cel mai greu, latino-americanii. Între aceştia 
din urmă s-au înregistrat și cîteva cazuri de dezertare 
precum şi un caz de îmbolnăvire gravă. 

În ceea ce-l privea, ca unul care fusese hrănit multă 
vreme cu răbdări prăjite şi care trecuse prin școala de 
la „Dezrobirea“, Vasile se descurcase mai mult decît ono- 
rabil. E adevărat că, la sfirşitul cursului, cîntărea cam 
98 de kilograme față de cele 70 cu care venise la Fort 
Bragg, dar terminarea ciclului de pregătire fizică îi dă- 
dea dreptul să poarte, în interiorul fortului, bereta verde 
cu insigna de argint a trupelor de diversiune ale C.A, 
ce înfăţişa un cal troian. În plus, Boianschi fusese unul 
din cei care primise şi gradul de sergent în armata S.U.A, 
recompensă rezervată, de obicei, americanilor. . . 

— 'Spuneai mai adineauri că bazele sportive de la Fort 
Bragg nu erau folosite în cadrul ciclului de pregătire fi- 
zică a cursanților îi reamintii eu. Înţeleg acum foarte 
bine că, după un asemenea program, nu vă mai ardea să 
faceţi sport. De ce-or fi construit atunci americanii toate 
instalaţiile acelea moderne? 

— După ciclul de pregătire fizică generală a urmat 
pregătirea de luptă individuală. Orele afectate acestei 
materii erau precedate întotdeauna de un program spor- 
tiv la sală. În plus, la bazinul de înot am învăţat să ne 
batem în apă. 

— Și în ce consta pregătirea de luptă individuală la 
Fort Bragg? 

... Cursul avea drept prim scop cunoașterea și mâînui- 
rea întregii panoplii a armelor de foc portative: pistol, 
pistolet, pistol automat, carabină, pușcă-mitralieră, ba- 
zooka și celelalte. Se făceau şedinţe îndelungate de tra- 
gere cu fiecare din aceste arme atît ziua cât și noaptea. 
O mare parte a timpului era afectată tehnicilor de luptă 
individuală, fără arme specifice Extremului Orient: jiu- 
jitsu, karate, sambo şi altele. Se urmărea antrenarea 

cursanților în scopul dezarmării adversarului, posesor al 
unor arme albe sau de foc precum şi lovirea sa decisivă. 
Instructorul îi învățase, de exemplu, să ucidă un om, 10- 
vindu-l cu un jurnal... 

— Uite, pe asta n-o mai cred, îl întărîtai eu. 

— Nici n-ai să poţi s-o crezi, dacă nu ţii cont că ziarele 
americane sînt tipărite pe cel puţin o jumătate de kilo- 
gram de hîrtie. 

— Şi ce scriu ei pe toată cantitatea asta de hîrtie? 

— Destul de puţin, dacă te referi la ştiri şi comentarii. 
Ele cuprind, în proporție de 80—900/, reclame ale diver- 
'selor firme și produse. Apoi cotele înregistrate în ziua 
respectivă, la bursă, mică publicitate. . . 

— Mă rog, să fie la ei acolo. Mai bine spune-mi ce se 
mai includea în ciclul pregătirii de luptă. 

— Ceea ce ţi-am spus, la care se adăuga folosirea 
unor arme ascunse în obiecte de folosință curentă, de- 


numite de americani gadgets, adică şmecherii. De pildă, | 


un stilou care împușcă, șiretul de pantof care era în rea- 
litate, o lamă de fierăstrău pentru tăiat oţelul, şi multe 
altele care nu-mi vin acum în minte. ș 

— Să ţi le reaminteşti cu grijă pe toate şi să-mi faci o 
listă completă a lor. Să ne mai punem și noi la curent cu 
tehnica americană. Ce mai putem adăuga în contul pre- 
gătirii individuale? 

— Faptul că aceste ore nu aveau un caracter obișnuit, 
didactic; încăierările erau adevărate; adesea unul din 
cursanţi se alegea cu oasele rupte sau cu cîțiva dinţi lip- 
să, după o şedinţă de pregătire. 

— Se vede că chirurgii erau ţinuţi la cinste mare aco- 
io, la Fort Bragg. 

— Nu chiar la Fort Bragg, ci în Raleigh, capitala statu- 
lui, unde cei accidentaţi erau transportaţi în aceeași zi, 
cu avionul. 

— Cît a durat acest ciclu al pregătirii individuale - de 
luptă? 

— Cam o lună de program intens, în fiecare dimineaţă. 
După-amiezele erau, în general, rezervate unor confe- 
rințe ideologice destinate întăririi convingerilor antico- 
muniste a auditoriului. Conferinţele nu erau însă urmate 

de întrebări sau de discuţii și nici seminarizate ulterior. 
Erau ascultate şi gata. 

— De ce? 

— Nu ştiu. Poate din lipsă de timp. În orice caz conţi- 
nutul lor era destul de slab. Eu, de pildă, nu sînt unul 
dintre cei pe care-i dă erudiţia afară din casă, dar felul 
cum a fost prezentată concepția materialistă asupra lu- 
mii m-a deziluzionat. M-a enervat chiar. În rest, am as- 
cultat povești debitate de diverşi renegaţi. . . 

— Ca tine, de exemplu. Sau ai fi vrut, poate, ca ăia 
să facă propagandă concepţiei materialist-ştiinţifice, 

— Nu să-i facă propagandă, dar măcar s-o combată cu 
niște argumente cît de cît serioase. lar pe mine, te rog 
să nu mă -taxezi de renegat. Eu nu mi-am abandonat mi- 
siunea cu care am plecat în străinătate şi nici n-am avut 
de gînd să-mi trădez ţara. Sînt doar victima propriei me- 
le prostii şi a unor visuri nesăbuite, de aventură. 

— Rezultatul final contează, spunea Churchill, bătrî- 
nul buldog. Hai să nu ne mai certăm fără rost. Într-un 
fel, ai dreptate. Numai tribunalul va fi în măsură să ho- 
tărască dacă ești sau nu renegat. 

— Pentru tine 6 fi fără rost, dar nu și pentru mine. 
În fine, eu sînt cel anchetat, aşa că nu-mi rămîne altceva 
de făcut decît să-ți vorbesc cuminte despre ciclul al trei- 
lea “de pregătire. 

... Ciclul în cauză cuprindea tactica luptei de guerilla 
și se desfășura, tot pe terenul aflat în dotarea fortului. 
Cursanţii organizau capcane și ambuscade după modelul 
celor folosite în trecut de Pieile Roşii şi, mai recent, de 
partizanii ce luptaseră în timpul războiului în spatele 
fronturilor hitleriste. Unii asigurau protecţia depozitelor 
şi punctelor vulnerabile pe care alţii se străduiau să le 
arunce în aer, se organizau pătrunderi, prin baraje _de 
sîrmă ghimpată asigurate cu semnale de alarmă sau stră- 
bătute de curent electric. Se organizau, de asemenea, tre- 
ceri peste fîşiile arate de teren, se studiau şi se neutrali- 
zau sisteme de alarmă. În cadrul exerciţiilor se simula 
suprimarea fără zgomot a sentinelelor sau se organiza ră- 
pirea lor; de asemenea erau anihilate posibilităţile de 
urmărire ale cîinilor poliţişti. Pentru organizarea unor 
lupte de stradă, cei de la Fort Bragg s-au deplasat, timp 

de o săptămînă, într-un orășel minier din munţii Apalași, 
abandonat de locuitorii săi rămași fără lucru ca urmare 
a închiderii minei din apropiere. Apoi, au urmat patru 
sau cinci lecţii privind lamsarea cu parașuta încheiate 
prin două salturi colective, de zi și de noapte. Cu aceasta 
ciclul trei s-a încheiat, iar elevii au itrecut la partea cea 
mai interesantă a cursului denumită „Tehnici auxilia- 
me“... 

— În ce constau aceste „tehnici auxiliare“? 

— Mai întîi, într-un ciclu de lecţii şi aplicaţii practice 
privind cooptarea şi îndrumarea agenților. Fiecare din- 
tre elevi a fost repartizat unui instructor selecționat din- 
tre vechii operativi ai Oficiului Serviciilor Strategice. Al 
meu se numea Robert West, dar cred că era un pseudo- 
nim. Omul condusese o antenă C.I.A. din Orientul apro- 
piat şi fusese scos din circulaţie de o boală de cord. Îl 
cunoştea bine pe Frank dar îl disprețuia pentru fanatis- 
mul său anticomunist. După părerea lui West, un ade- 
vărat „meseriaș“ nu trebuia să fie un fanatic intolerant 
ci unul care se străduieşte să afle, să înțeleagă. . . 

— Cam oportunist dumnealui. . . 

— Să nu crezi asta, protestă Boianschi. Activitatea prin- 
tre orientali îl învățase o groază de lucruri, iar vîrsta îl 
domolise, făcîndu-l un fel de înțelept. El îmi spunea: 
„Will, (la şcoală îmi spuneau William Barlay, nume tre- 
cut şi pe legitimaţia cu care ieșeam în oraș), nu ştiu ce 
fel de anticomunist ești tu și nici ce împrejurări te-au 
adus în baraca noastră, dar ţine minte că pielea trebuie 
să-ți fie întotdeauna mai aproape decît cămașa. Comu- 
niștii nu ne sînt cu nimic inferiori, iar la ei acasă au avan- 
tajul terenului. Dacă ţi-au căzut pe unme, nu încerca să-i 
duci, ci fugi cît te ţin picioarele și cît mai ai posibilitatea. 
Dacă nu poţi fugi, predă-te fără nici un fel de scrupule. 
„Asta-ţi va aduce salvarea de la pedeapsa capitală și-ţi va 
da posibilitatea de a mai spera. Lasă eroismul gratuit pen- 
tru magniticii invincibili ca alde John Wayne și pentru 
autorii de romane „tari“. Ăştia nu înfruntă nici un risc și 
cîştigă şi o groază de bani. Unde mai pui că seara se cul- 
că liniștiți în paturile ilor. Tu ţine minte că un spion mort 
nu prețuiește nici măcar cît un măgar viu. De aceea, să 
nu încerci să foloseşti otrava pe care ţi-o vor oferi mă- 

rinimos ai noștri la plecare. Acești gentlemeni n-au luat 
niciodată otravă“, 

— Mi-e greu să cred că C.I.A. îl plătea pe acest West 
pentru a da astfel de poveţe agenţilor ei. 

— M-am gîndit şi eu la asta și, în consecință, m-am 
ferit să comentez în vreun fel spusele lui îmi răspunse 
Vasile. Mă temeam să nu fiu obiectul unei provocări. Am 
constatat însă că West nu ţinea cu orice preţ să-mi afle 
părerea. Acestea erau, afirma el, constatări făcute de-a 
hmgul a peste două decenii de muncă informativă și ţi- 
nea să mi le împărtășească aşa, ca între „meseriași“. Răz- 
boiul — susținea West — trebuie să rămînă un secret în- 
tre cei care-l fac. 

— N-a susținut-o numai el, ci şi alții, cu mult înainte, 
mormăii eu, admirator necondiționat al lui Remarque. 
După părerea mea, concepţiile lui West ăsta nu depă- 
șesc mentalitatea unui mercenar de duzină. Un ofițer 
care luptă pe frontul secret pentru ţara lui, trebuie să 
fie animat nu de fanatism ci de convingeri nestrămutate. 
Uneori, în numele acestor convingeri trebuie să accepte 
chiar jertfa supremă. Nu poţi trăi oricum! 

— Nu zic că n-ai dreptate, dar asta nu prea ni se po- 
trivea nouă, celor de la Fort Bragg. Pe mine, unul, mă 
aranjau tocmai concepţiile lui West. Aş spune chiar că 
erau tot atît de valabile şi pentru americanii ce se antre- 
nau împreună cu noi acolo. Erau şi de-ăștia. 

— Aşa o fi. Dar nu mi-ai spus încă ce te-a învățat 
West. 

„„. West îi explicase lui Vasile importanța de a avea 
surse de informare în tabăra adversă, îl învățase să se- 
lecţioneze şi să studieze oamenii ce ar putea deveni ase- 
menea surse, îi indicase căile de acces spre ei; cum să-i 
convingă şi, la nevoie, cum să-i silească să facă ce li se 
cere. Au făcut împreună și o aplicaţie practică, studiind 
şi cooptînd pe una din operatoarele centralei telefonice 
din Charlotte pe care o plăteau ca să le furnizeze steno- 
gramele convorbirilor poliţiei locale. Reușita acestei ac- 
țiuni îl umpluse de mîndrie pe Vasile și, pentru a-l tem- 
pera, West s-a hotărît să-i spună că femeia era, în rea- 
litate, agenta F.B.].-ului şi că acceptase să-i facă serviciile 
cerute numai după ce primise aprobarea lui John Sinclair, 

şeful secţiei locale. Aceasta, i-a spus West, dovedea că 
recrutarea unui om implica riscuri serioase între care cel 
mai mare era acela de a „cădea“ peste o sursă a adver- 
sarului. Tot de la West, Vasile învățase felul cum se or- 
ganizează şi se menţin legăturile cu agenţii, metodele de 
obţinere și transmitere a materialului informativ, repro- 
ducerea şi păstrarea copiilor făcute după documentele se- 
crete. Boianschi organizase, îndrumat de West, atît legă- 
tura cu operatoarea „recrutată“ de el, cît și cu un in- 
divid pe care i-l prezentase chiar instructorul și care făcea 
și el pe agentul, furnizîndu-le informaţii militare. În rea- 
litate, tipul era tot elev al unui curs C.I.A. ce se ţinea în- 
tr-un alt loc. West își mai învățase elevul cum să desco- 
pere urmărirea şi cum putea să scape de urmăritori, să 
se ferească de iscoadele trimise anume să-i cîştige în- 
crederea. Toate acestea erau pentru Boianschi lucruri noi, 
pasionante, care-i prezentau activitatea secretă altfel de- 
cît teroarea, asasinatul, sabotajul și diversiunea cu care 
instructorii ceilalţi îl obişnuiseră pînă atunci. Noţiunile 
învățate de la West se adresau laturii inteligente și nu 
forței brute și instinctelor sale primare ca cele însuşite 
la alte cursuri. Subtilităţile tehnicii informative îi redeș- 
teptau treptat gustul pentru aventură care îl stîrnise de 
acasă și, susținea el, dacă n-ar fi fost vorba de România, 
s-ar fi lăsat amestecat în această tevatură cu inima ușoară 
şi cu reale şanse de succes. 

— Lasă că în România tot ca spion ai venit. Aiurea, 
ai fi ucis cu sînge rece nişte oameni care luptau pentru 
libertatea și drepturile lor. 

— În România am ratat din primul minut, după cum 
ştii. Restul ar necesita o discuţie prea lungă în care n-ar 
avea rost, cred, să ne lansăm. Ar depăşi stadiul anchetei. 

— Exact! Pentru a rămîne în limitele acestui stadiu, 
să ne întoarcem la „tehnicile auxiliare“! 

„..O importanţă deosebită, mai mare decît tehnicii in- 
formative, îi fusese acordată, în acest ciclu, „tehnicii in- 
terogatoriilor“. Cei care terminau cu bine cursurile de la 
Fort Bragg trebuiau, în concepția pedagogilor de la C.I.A. 
nu numai să poată conduce un interogatoriu, dar să şi 
reziste unei cercetări la care ar fi fost supuşi, dacă ar fi 
căzut în mîinile adversarilor. Predarea acestei tehnici s-a 

făcut pe zone geografice, pe baza faptului că temperamen- 
tul, mentalităţile şi metodele de constrîngere psihică și 
fizică folosite, de exemplu, de asiatici, difereau sensibil 
de cele utilizate de europeni care, fiind mai puţini la nu- 
măr, s-au pregătit împreună cu nord-americanii. Partea 
amuzantă era, în ce-l privea pe Vasile, că unii îl consi- 
'derau european, iar alții, care ţineau seama de faptul că 
fusese trimis la cursuri de Centrala din Washington, îl 
socoteau american sadea. Toţi americanii albi au fost eu-. 
ropeni sau urmași ai europenilor, se spunea ulterior, cu 
prilejul unui incident al cărui „erou“ fusese chiar el și pe * 
care se angajă să mi-l povesteacă mai tîrziu. 

Pregătirea propriu-zisă a „tehnicii interogatoriilor“ a 
constat mai întîi din prelegeri cu subiecte ca: psihologia 
prizonierului, căile înfrîngerii sale morale prin trata- 
mente de felul „spălării creierului“ sau prin metode ca 
alternarea durității cu bunătatea. După aceea, s-au făcut 
exerciţii practice în care fiecare cursant devenea pe rînd 
anchetator și anchetat, trebuind, în această ultimă situa- 
ție, să suporte timp de trei zile toată gama metodelor dure 
de interogatoriu adică bătaia, torturile şi umilințele de 
tot felul... 

— Pe de-adevărate? întrebai peizieeat, 

— Foarte pe de-adevărate. 

— De ce trei zile și nu una, două, șase sau două- 
sprezece? 

— Nu prea știu bine căci nu ni s-a spus. Unii credeau 
că termenul de trei zile era suficient pentru a oferi C.I.A. 
răgazul necesar să afle despre cădere și să ia măsuri de 
limitare a pagubelor, intervenind, eventual, pentru sal- 
varea celui căzut. Mi s-a părut că această supoziţie ar fi 


cea mai apropiată de adevăr, bineînţeles, exceptînd acţiu- 


nea pentru salvarea celui căzut. 

„..„ Pentru Vasile, aceasta fusese pentru partea cea mai 
penibilă a stagiului de la Fort Bragg; nu numai pentru că 
fusese bătut şi schingiuit ca un eretic căzut în mîinile in- 
chiziţiei, dar şi pentru că a trebuit să-i plătească cu ace- . 
eași monedă individului cu care se pregătea, un sergent 
negru de la C.I.C., Serviciul de contrainformaţii militare 
american. Atunci s-a petrecut şi incidentul despre care 

ami vorbise şi care n-a făcut decît să-i mărească dez- 
gustul pentru treaba pe care era pregătit s-o facă... 

— Spuneai că ai de gînd să-mi povestești! 

— De fapt, acest episod m-a familiarizat ca să spun 
așa, „pe viu“ cu implicaţiile concrete ale problemei ra- 
siale din S.U.A... 

— Cum asta? 

— Personal, credeam că segregaţia rasială din America 
se manifesta într-un fel de sens unic, că numai albii îi 
urăsc şi îi disprețuiesc pe negri. Ar fi fost deci suficient 
deci, ca albii să devină mai buni, mai îngăduitori, pentru 
ca negrii recunoscători să-i îmbrăţișeze cu căldură frater- 
nă. La Fort Bragg şi nu numai acolo mi-am 'dat seama că 
lucrurile nu stăteau chiar așa. Deceniile îndelungate de 


exploatare a sclavilor negri aduşi din Africa, folosirea | 


ulterioară a urmașilor liberi ai acestora pentru efectuarea 
muncilor celor mai grele și mai prost plătite, inegalitatea 
de drept şi de fapt manifestată, printre altle, prin inter- 
dicţia impusă copiilor negri de a frecventa şcolile rezer- 
vate albilor şi multe altele, au adunat în sufletele celor de 
culoare munţi de amărăciune şi ură. Un gunoier negru nu 
şi-ar alinia niciodată camionul mai pe dreapta pentru a 
lăsa să treacă „Pontiacul“ şefului alb, iar în armată sol- 
datul alb ajuns în subordinea gradatului negru nu va 
avea deloc o viaţă uşoară. E adevărat că albii sînt în 
majoritate, iar deasupra veghează ofiţerul, mai totdeauna 
alb şi el... 

Ajuns în America în posesia unui ten blond pe care 
mi l-ar fi invidiat şi Marilyn Monroe, am avut ocazia să 
simt pe pielea mea cît de adincă e ura negrilor împotriva 
celor cu ochii albaștri. Dar experienţele trăite aiurea au 
fost nişte fleacuri în comparaţie cu ce-am păţit la Fort 
Bragg. 

— Aşteptam să-mi spui şi mie. 

— Toţi cei care făceau pereche pentru exerciţiul prac- 
tic al tehnicii interogatoriului se cam înţeleseseră, care 
pe șleau, care tacit, să nu întindă prea tare coarda. În 
baza tragerii la sorţi, mi-a revenit în prima repriză rolul 
de anchetator și, în această calitate, mi-am menajat cît 
am putut partenerul. În orice caz, palmele, pumnii şi be- 
ţele pe care i le-am cărat nu reprezentau nici jumătate 

din ce-i putea duce spinarea şi mai puţin de un sfert din 
ceea ce ar fi trebuit să-i administrez în conformitate cu 
exigenţele exerciţiului. Spre surprinderea mea, am consta- 
“tat că, ajuns la rîndul meu în poziţia de anchetat, am de- 
venit victima unui tratament pe care, nu l-aș fi încasat în 
România nici dacă aș fi fost cercetat de Sofia Boianschi, 
născută Tomescu. 

— Sau de Mihăilescu Constantin. 

— Tu ai spus-o, mi-o întoarse el. Partenerul meu era 
Noah Cotton, pe românește Noe Bumbac, iar distracţia 
lui favorită era să mă trîntească pentru început cu mutra 
în praful de pe podea, şi să măture conștiincios camera 
cu obrazul meu. Apoi Noah sărea cu bocancii pe spinarea 
mea pentru a executa acolo un dans frenetic care mă 
obliga să-mi fac seară de seară un amănunţit examen 
clinic şi radiologic. Toată această activitate era însoţită 
de expresii intens colorate între care „cîine alb“, „secătură 
cu ochi de gîscă“, „pore cu şoriciul roz“, erau monedă 
curentă. Individul nu strălucea prin cine știe ce imagi- 
nație, dar nutrea sentimente de ură adîncă pe care nu le 
meritasem prin nimic şi care mă scoteau, pur și simplu, 
din sărite. Spre sfîrșitul zilei a treia, m-am înecat ca ţi- 
ganul la mal; am sărit drept în picioare de pe podea și 
i-am aplicat lui tata Noe un pumn, un singur pumn, în- 
tre ochii lui negri ca noaptea. Asta i-a luat piuitul pe o 
bună bucată de timp, dar cînd şi l-a recăpătat, cu aju- 
torul medicului de serviciu, nerușşinatul tiz al venerabi- 
lului personaj biblic s-a apucat să facă gălăgie, raportînd 
la toate nivelurile unde a reuşit să se facă primit că nu- 
mai sentimentele mele rasiste mă determinaseră să în- 
calc regulile exerciţiului şi să-l lovesc. În consecinţă, Noah 
Cotton cerea, în numele drepturilor sale de cetățean ame- 
rican şi ia regulamentelor militare ce domneau în școală, 
să fiu pedepsit în mod exemplar. 

Evident derutaţi de cele întimplate, şefii organizară 
un fel de judecare în faţa unei comisii ad-hoc unde se ho- 
tări să fiu consemnat în fort pînă la sfîrșitul cursurilor, 
adică vreme de trei săptămîni. Era o glumă căci, de fapt, 
în perioada examenelor de absolvire nici un cursant nu 
mai ieşea în oraş. 

— Crezi că hotărîrea ar fi fost aceeaşi dacă cel în gre» 
şeală ar fi fost sergentul de culoare Noah Cotton? îl în-- 
trebai eu oarecum tendenţios. 

— Evident că nu. Tipul ar fi fost degradat şi retrimis; 
pachet Pentagonului. Nu numai pentru că era negru, ci 
și pentru că aparţinea armatei și nu C.I.A. 

— Se vede că tot au dreptate negrii ăștia, comentai eu, 
lăsînd de-o parte chestia cu armata. 

— Au, pentru că în cazul meu, unul din șefi a ţinut: 
să mă convoace între patru ochi pentru a mă ruga să 
înţeleg şi să accept sancţiunea ce mi-a fost dată, contri- 
buind astfel la limpezirea atmosferei a cărei persistenţă 
ar fi accentuat nu numai inevitabilele animozități cu Pen- 
tagonul, dar şi riscul unei publicități nedorite de presă. 
Am înţeles, ce era să fac? N-au înţeles-o în schimb' yan- 
keii care săriseră în apărarea mea, amenințind că vor pă- 
răsi în bloc Fort Bragg dacă nu va fi anulată pedeapsa 
dată lui Will Barlay. Era mai cu seamă unul cu gura 
mare de prin Atlanta care nu se sfia să spună că l-a „fo- 
tografiatk pe sergentul Noah Cotton și că prietenii săi 
din armată vor avea grijă de el. Închipuie-ţi că nenoroci- 
tul urma să plece chiar în zona de operaţii din Coreea. 

— Din cele ce le spui, înțeleg că măsurile luate de 
conducerea şcolii n-au mulțumit pe nimeni. Cum s-a ter- 
minat, de fapt, incidentul? 

„„.„In faţa reacţiilor furioase ale albilor americani, 
Noah Cotton pricepuse că se găsea într-o situație critică. 
Cu atît mai mult cu cît, din spusele unora și altora, re- 
zulta că tipul cu gura mare din Atlanta făcea parte din 
Ku-Klux-Klan și că „prietenii săi din armată“ erau, de 
asemenea, membri ai clanului. În pofida calmării subite 
a sergentului, albii rasiști au continuat să vocifereze, fă- 
cîndu-i lui Boianschi, oriunde apărea, adevărate mani- 
festaţii de simpatie. Odată au improvizat chiar un cor 
care l-a întîmpinat în sala de mese cu cîntecul For he's 
a jolly good fellow, un fel de „mulţi ani trăiască“ de-al 
lor. Alarmaţi de cele ce-ar mai fi putut urma, șefii l-au 
convocat din nou pe Vasile pentru a-l ruga să se folo-— 
sească de influența pe care o căpătase asupra bandei, 
pentru potolirea deplină a spiritelor. Așa că fostul meu 
coleg îi adunase într-o seară pe cîţiva dintre căutătorii de 

pilceavă şi le ceruse să se astimpere pentru ca astfel să 
se poată termina cu bine cursul. Vasile le-a spus, așa cum 
fusese învăţat, că amplificarea dezordinii ar putea fi so- 
cotită drept un rezultat al unei conspirații dușmane în- 
dreptată spre subminarea moralului celor din corpul 
„Beretelor verzi“. Într-un asemenea caz, puteau deveni 
cu toţii victimele vreunei echipe de „vînători de vrăji- 
toare“ venite să caute agenţii comuniști infiltraţi la Fort 
Bragg. Boianschi ar fi fost, desigur, primul care ar fi 
trebuit să plătească oalele sparte. Acesta şi alte argu- 
mente la fel de simţite i-au convins pe indivizi s-o lase 
baltă; s-au despărţit deci cu strîngeni de mînă şi bătăi 
amicale pe spate după ce flăcăii l-au asigurat încă o dată 
pe Vasile de întreaga lor simpatie. Acest examen de abi- 
litate a făcut ca prestigiul românului să crească consi- 
derabil, nu numai în ochii instructorilor de la școală, dar 
şi în ochii șefilor din Centrală . 

— Deci, una peste alta, ai ajuns cu bine la banchetul de 
absolvire a cursului. 

— Se vede că n-ai habar de felul cum trăiesc ăia pe 
acolo peste 'ocean, mă ironiză Boianschi. Asemenea ban- 
chete s-or fi dînd la universităţi; zaiafeturi dintr-astea fes- 
tive își mai permit grangurii din conducerea vreunei fir- 
me la încheierea bilanțurilor anuale sau la înghiţirea 
vreunei întreprinderi concurente. Noi, mercenarii, ne-am 
încasat frumușel solda pe ultima lună şi am plecat s-o 
bem nevăzuți şi neștiuţi de alţii și mai ales de şefi, prin 
barurile cu fete nostime din Charlote. Eu n-am scăpat 
nici cu această ocazie de noii mei amici şi a trebuit să 
plec la Raleigh avîndu-l la remorcă pe georgianul din 
Atlanta şi pe încă unul, un irlandez roșu ca focul, fost 
polițist la New York. I-am dus la un restaurant italian 
pe care îl identificasem mai înainte după aromele ce nă- 
văleau din bucătărie; îmi amintea în modul cel mai plăcut 
de Triest şi de cariera mea meteorică de contrabandist 
norocos. Cu ajutorul patronului le-am încropit primitivi- 
lor cu care venisem un menu pe cinste: Insalta capric- 
iciosa, osso buco, bistecca fiorentina şi bineînțeles tot fe- 
lul de paste făinoase, spaghetti, lazane, macaroane. La 
urmă după ce stropisem festinul cu cîteva butelii vechi 
de Falerno, am comandat cîte o casată napolitană mare. 

Am încheiat tot după datina italiană cu cafele „scurte“ 
în cești mici ca un degetar care fac să-ţi treacă un şoc 
electric pe şira spinării. Să fi fost după mine m-aș fi oprit 
aici, dar după ce m-au felicitat pentru rafinamentul cu- 
linar, americanii mi-au declarat că ei ieșiseră în lume să 
se îmbete şi să se distreze cu fete. A trebuit să mă duc 
cu ei într-un cabaret îmbibat de brandy, gin, whisky, 
tequila şi tot felul de asemenea licori, unde cîteva „girls“ 
cărora noi, constănțenii le spuneam „dame de consuma- 
ție“, le-au luat ochii cu fulgerele paietelor. Pe la miezul 
nopţii, am plecat de acolo, afumaţi zdravăn, fiecare la 
brațul uneia din girls. Cea la care am dormit mi-a luat 
cincizeci de dolari, dar făcea banii, după luni de absti- 
nenţă la Fort Bragg. Unde mai pui că dormisem într-o pi- 
jama curată oferită de ea, iar dimineaţa în timp ce dama 
îmi pregătea omletă şi cafea, m-am folosit de baia ei și 
de o trusă de bărbiert de prima calitate curăţită după toate 
regulile sanitare în vigoare. 

Pînă să vină autocarul care urma să ne ducă înapoi. 
la Fort Bragg, am intrat să mă dreg la restaurantul ita- 
lian; la ora aceea, eram singurul client. Am comandat 
o cafea și un fernet, singurele băuturi capabile să-mi re- 
pună în ordine stomacul ars de alcooluri. Cu fernetul în 
faţă m-am apucat să-mi fac socotelile. Desigur, nu era 
vorba de bani: cu toate că risipisem în seara aceea o bu- 
nă parte din solda pe ultima lună, mai aveam destui bani 
la mine, în dulap. Fusesem bine plătit pentru a învăţa să 
ucid iar acolo, în America, nici o investiţie nu rămînea 
nefiructificată. Mai curînd sau mai tîrziu, trebuia să 
înapoiez cu dobîndă paralele cheltuite la Fort Bragg. Cum? 
Probabil reîntorcîndu-mă clandestin în România pen- 
tru a dinamita şi a incendia, pentru a ucide și 
a-mi teroriza compatrioţii. Din punctul de vedere al 
patronilor mei, românii erau vinovaţi. Vinovaţi pen- 
tru că îndrăzniseră să smulgă din mîinile străinilor 
propria lor avuţie, petrolul de exemplu. Şi nu era vorba 
doar de petrolul românesc împuţinat de războaie și ja- 
furi. Neextirpat, exemplul celor din România ar fi putut 
să-i contamineze şi pe alţii. Va trebui deci ca eu, Vasile 
Boianschi, omul C.L.A., împreună cu alţii, să mă întorc 

acasă pentru ca, ajutat de cei izgoniți de la putere şi de- 
posedați de averi, sau 'ajutîndu-i pe aceştia, „să recucerim 
ţara politicește“, cum spusese grangurul venit la Fort 
Bragg pentru a deschide cursurile. Adică, să-i supun pe 
cei ce se răzvrătitseră, iar pe cei care nu se vor supune 
să-i lichidez în cea mai veritabilă tradiţie a serviciilor de 
spionaj. Numai că, făcînd aceasta eu, Vasile Boianschi aş 
fi scuipat pe memoria tatei, și în obrazul celor care îmi 
întinseseră frățeşte mîna la ceas de restriște. Căci ei erau 
cei care se răzvrătiseră. Ei erau fraţii mei şi cu ei nu 
mă puteam lupta. Nu voi ridica niciodată mîna împotriva 
lor. Ideea mi-a ţișnit în minte, limpede ca un izvor din 
Carpaţi ... A 

—- Bine, bine, am priceput. Nu-i nevoie să-mi faci 
capul calendar, l-am întrerupt eu. Ştiam şi fără tine cine 
a luat puterea în România și de ce nu ne iubesc capi- 
taliștii. Numai că, în pofida hotărîrii pe care spuneai că 
ai luat-o, ai pătruns totuşi clandestin în ţară. Noaptea, 
hoțește! Pregătit să ne faci tot răul pe care juraseși că 
nu-l vei face. Acestea sînt faptele, Boianschi! Fapte şi 
nu vorbe sau gînduri rumegate după o noapte de beţie, 
în faţa unui pahar cu fernet. E adevărat, ai fost de-al 
nostru. Dar pentru asta ești mai rău decît Caramitru. 
El barem ne-a fost duşman pe față, din totdeauna. 

— Nu uita că am fost arestat imediat ce am pus pi- 
clorul pe pămîntul României. Altfel, mi-aş fi dovedit, 
poate, cumva buna-credință. În rest, ai dreptate, zîmbi 
el înfrînt și parcă brusc obosit. N-are nici un rost să te 
învăţ cine a luat puterea și de ce nu vă iubesc ame- 
vicanii. Vrei să chemi să mă ducă în camera mea? 

L-am privit lung, cu nedumerire. Apoi, în pofida voin- 
ței am apăsat pe buton. Mi-adusesem brusc aminte 
de recomandările lui Hornaru și am înţeles că făcuse 
rău lăsîndu-mă tirît de sentimente. Încă o discuţie ca 
asta şi aș fi stricat totul. Ar fi fost păcat să se întîmple 
aşa căci, cu toate cele întîmplate, nu izbuteam să-l urăse 
pe Boianschi și nici să-l consider un adevărat dușman. 
Pentru mine era clar că Vasile rămăsese acelaşi caracter 
slab şi influențabil care avusese nenorocul să înfrunte 
încercări mai puternice decît îi îngăduiau puterile. 

Din cîte mi-a mărturisit mai tîrziu, Vasile ceruse 
să fie dus în camera sa anume pentru a rămîne singur cu 
gîndurile lui, să revadă aievea toate cîte se petrecuseră și 
mai ales, să încerce să ghicească cîte ceva din cele ce aveau. 


să urmeze. Era şi el furios că se lansase în tirada lirico- 


patriotică ce-i atrăsese remarci atît de aspre din partea 
mea dar, în final, recunoscu că avusesem dreptate să-i tai 
macaroana. Toată reprezentaţția aceea, ca și orice fel de: 
declaraţii de bune intenții, indiferent de frumuseţea și 
meșteșugul cu care ar fi fost făcute, își spusese el, nu fă- 
ceau doi bani după ce fusese prins cu miţa în sac. Prin 
urmare, n-avea nici un rost să apară în fața anchetato- 


rului, adică a mea, ca un şmecheraș de duzină ce încearcă 


să obțină clemenţă prin mijloace ieftine. Mai încercase 
și altă dată, iar rezultatele jalnice pe care le obținuse îl 


" determinaseră să-și promită că n-are s-o mai repete, 


că are să-şi controleze mai bine vorbele şi atitudinile. 
Altfel, credea el, risca să provoace bănuiala că în spatele 
comportării sale s-ar afla ceva fapte pe care nu dorea să 
le declare. Vasile hotărî că. asemenea eventualitate. tre- 
buia înlăturată cu orice preț... Îl rodea totuși, aseme-: 
nea unui vierme, dorința de a mă convinge că nu era. 
chiar atît de ticălos pe cît mi se părea mie și că în, 
sufletul său se mai găsea loc destul pentru iubirea de ţară. 
Dacă voia să scape cît mai ieftin din situaţia în care se 
găsea, își spuse el, trebuia să-și suprime, deocamdată, 
această dorinţă. 

În consecinţă, socoti că ar fi de prisos să-mi mai poves-- 
tească a doua zi, felul cum își petrecuse concediul de 
două săptămîni pe care îl căpătase după terminarea cursu- 
rilor de la Fort Bragg. Fusese, pur și simplu, la Detroit 
unde găsise gazdă la vechiul său prieten John Dumbravă, 
foarte bucuros să-l revadă. O vizitase pe Mary care se 
căsătorise între timp cu fostul lui coleg de echipă, de la 
„General Motors“, Theo Mocăniţă, un băiat bun, frumos, 
ca o fată. Pe urmă se întilnise cu toţi cei de la uzină și 
cu cei de la „Vatra“. Tuturor le-a vîndut aceiași moși pe 

groși despre slujba lui la o uzină de aviație din California 


şi despre intenţia de a-și deschide, de cum va fi strîns 


bani destui, un garaj la Los Angeles. 

Într-o zi, cînd n-a mai avut ce face, i se năzărise să 
dea o fugă pînă la Niagara Falls, să vadă și el cascada; 
a închiriat un automobil și după ce a căscat gura pe sătu- 
rate la hăul de ape, a trecut în Canada, înapoindu-se la 
Detroit prin Toronto şi Windsor. Ţinutul canadian al ma- 
rilor lacuri, atît de asemănător regiunii învecinate din 
Statele Unite, l-a dezamăgit oarecum. Pentru el, Canada 
însemnase întotdeauna păduri seculare de brazi, cursuri 
imense de apă, preerii întinse și zăpezi eterne. Acestea 
erau însă mult mai la nord, iar el n-avea timp să hoină- 
rească pînă acolo. Mai mult pentru a face haz de necaz, 
cumpărase cinci ilustrate pe care le-a trimis unora din 
cunoștințele sale mai noi sau mai vechi: lui John Dum- 
bravă, uinei Maria, lui Petru Simian, lui Gică Zamfi- 
rescu, la Miinchen, și lui Hawkins, uitat de rele şi de 
Pentagon în Grecia. 

După ce le reciti, Vasile aruncă vederile în cutia poșs- 
tală din fața unei staţii de benzină și-și văzu de drum. 
Cea trimisă lui John Dumbravă a ajuns la destinaţie a 
treia zi după ce o expediase, dîndu-i speranţe că şi cele- 
lalte erau în drum spre destinatarii lor, Între timp, î se 
terminase și vacanța; şi-a luat deci rămas bun de la cei 
din Detroit pe care-i vedea, pentru ultima dată și plecă 
cu trenul la Boston, unde trebuia să se întîlnească cu 
Frank. Toate acestea avea să mi le povestească însă Vasile 
abia mai tîrziu. A doua zi după discuţia noastră se mul- 
ţumise să-mi spună, ca și cum nimic nu s-ar fi întîmplat 
că la terminarea cursului de la Fort Bragg, fiecare dintre 
absolvenţi primise un plic sigilat în interiorul căruia se 
găseau ordinele ce le aveau de executat în continuare... 

— De ce în plic sigilat? 

— Pentru a nu da prilej celor din conducerea şcolii 
să cunoască și ei aceste ordine. 

„„.Lui Vasile i se indicase să se întilnească cu Frank 
în holul aeroportului de la Boston și să-l însoţească în 
Europa. Într-adevăr, în ziua și la ora fixată, l-a găsit 
pe omul de la C.I.A. la barul aeroportului. Frank îl în- 
trebă dacă-și luase toate bagajele și Boianschi i-a răs- 

puns afirmativ, precizind că acestea se află în port- 
bagajul taxiului care-l adusese de la gară şi care aștepta 
în faţa clădirii. Imediat, Frank a făcut un semn disaret 
unuia care-și pierdea timpul prin preajmă, dîndu-i cu o 
voce scăzută indicaţiile necesare. Vasile încercase să le 
dea banii trebuitori pentru plata cursei destul de lungi 
pe care o făcuse cu mașina prin oraş, dar Frank i-a res- 
pins oferta cu un gest sourt. Între timp, individul luase 
la remorcă un hamal din aeroport; Vasile îi revăzu după 
cîteva minute împingînd un cărucior în care se găseau cele 
două geamantane ce conţineau lucrurile sale. La puţină 
vreme după aceea, Frank l-a condus printr-un coridor 
pustiu direct pe aeroport unde s-au îmbarcat pe un avion 
cvadrimotor „Liberator“ aparţinînd U.S.A.A.F., adică for- 
elor aeriene ale armatei Statelor Unite. În avion se mai 
găseau cîțiva ofițeri în uniformă, pasageri ca și ei. După 
îmbarcarea călătorilor, „Liberatorul“ a decolat imediat, - 
fără nici un fel de formalităţi vamale sau de frontieră. 
Zborul a ţinut mult deoarece, după o primă escală pe 
aeroportul militar de la Keflawick, în Islanda, mai fă- 
cuseră una la baza militară aeriană de la Ruislip, lîngă 
Londra. Abia după 14 ore, Frank şi Vasile au debarcat cu 
bine pe aeroportul de la Miinchen. În pofida duratei sale, 
drumul nu i s-a părut plictisitor lui Boianschi, deoarece 
Frank manifestase mai tot timpul multă vervă, antre- 
nîndu-l în tot felul de discuţii. Îi spusese, printre altele, 
că incidentul cu Noah Cotton, precum şi comportarea mo- 
derată pe care o adoptase Vasile cu acea ocazie fuseseră 
larg dezbătute la C.I.A., unde şefii rostiseră cuvinte de 
laudă -la adresa lui. În ce-l privea, ca unul născut pe 
Mississippi, Frank era de părere că, asemenea comuniști- 
lor şi agitatorilor de toate felurile, singurii negri buni 
erau cei morţi. Despre Boianschi avea o părere excelentă 
şi i-a spus că îl va păstra în rezervă pentru o misiune cît 
mai importantă; pînă la apariția unei asemenea misiuni, 
agentul urma să rămînă camuflat, sub numele de William 
Barlay, la batalionul de informaţii din Kaiserslautern. 
Din cîte i le-a spus Frank în avion şi după cum s-a du- 
mirit Vasile singur mai tîrziu, batalionul, folosit de ochii 
lumii pentru paza unor depozite de armament, era în 
realitate un fel de infanterie a spionajului. Încadrată cu 

„Berete verzi“, absolvenţii ai unor serii mai vechi ale 
cursurilor de la Fort Bragg și din alte părți, precum și 
cu agenţi ai C.I.A. recrutaţi dintre fugarii est-europeni, 
unitatea din Kaiserslautern furniza, la cerere, diverse- 
lor servicii secrete ale americanilor, mai ales Corpului 
de contrainformaţii militare, echipe pentru urmărirea sus- 
pecţilor, instalatori de microfoane la domiciliul unor per- 
soane bănuite de activitate comunistă și grupe pentru su- 
pravegherea sediilor întreprinderilor şi organizaţiilor ce 
întrețineau legături cu ţările de dincolo de Elba. 

Dar pînă să ajungă la Kaiserslautern, cei doi ateri- 
zaseră, în cursul dimineţii, la Minchen unde se trarisbor- 
daseră aproape imediat într-un avion intern al campaniei 
„Lufthansa“ care i-a dus în mai puţin de o oră la Frank- 
furt pe Main. Acolo, cei doi au reușit, în fine, să se în- 
tindă omenește şi să doarmă cîteva ore într-un hotel 
din apropierea gării. Pe scară, în urma unui telefon dat 
de Frank, un ins de vreo 35-—40 de ani, înalt, cu alură 
de sportiv şi cu părul blond, ondulat, amenințat de un 
început de chelie a venit să-i caute. Tipul l-a salutat res- 
pectuos pe Frank şi apoi i-a scuturat cu energie mîna lui 
Vasile: 

— Numele meu e David. Davidson, dar mi se spune 
Dave, se recomandă el. 

— Bucuros să te cunosc Dave. Eu sînt William Baraly, 
Will pentru prieteni, i-am răspuns. 

— Nu trişa, Basil, îl corectase Frank, rîzînd. Cît timp 
sîntem între noi, poţi să te foloseşti de numele adevărat. 
Dave, care va fi şeful tău aici, în Europa, știe bine cine 
eşti şi cum te cheamă. 

După ce tterminaseră cu aceste formule de politeţe, se 
așezaseră la masă unde cinară cu bucate tot atît de insi- 
pide ca cele din America; apoi, în fața unor cești mari de 
cafea, pregătită tot atît de prost, se apucaseră să discute 
pe îndelete asupra celor ce le aveau de făcut. 

După-masă, Dave îi dădu lui Boianschi o legitimaţie eli-  - 
perată de comandamentul Corpului cinci al armatei ame- 
ricane care atesta că sergentul William Barlay făcea parte 
din efectivele acestei mari unităţi. Pe colțul de sus, stînga, 
se lăfăia o poză de-a lui Vasile, în uniformă, făcută mai 
demult, la Fort Bragg. El primi, de asemenea, copia unui 

ordin adresat maiorului George Stanley, comandantul Ba-- 
talionului de informaţii de la Kaiserslautern, prin care 
acesta era anunțat că sergentul Barlay fusese trecut sub 
ordinele lui de la 1 iulie 1950. Apoi, Dave s-a apucat să-l 
dăscălească asupra comportării sale viitoare, interzicîndu-i 
categoric să-și dea în vileag numele sau alte date perso- 
nale de natură să facă posibilă identificarea sa de către 
cei de la batalion. Pentru ei, Boianschi trebuia să ră- 
mînă pînă la sfirşit sergentul Barlay din Corpul cinci al 
armatei S.U.A. din Europa. Vasile şi-a manifestat îndo- 
iala că, auzindu-l vorbind englezește, viitorii lui şefi şi 
camariazi vor crede că se numește într-adevăr William 
Barlay, dar Dave o ţinu pe-a lui: 

— N-au decît să creadă ce vor, Basil. Din partea mea, 
sînt liberi să te decreteze regele mincinoșilor. Important 
pentru noi rămîne să-ți păstrezi anonimatul. În bata- 
lionul acela sînt vreo trei sute de inși şi nimeni nu ne 
poate garanta că toţi sînt „cușer“. S-ar putea ca unul 
sau altul să fi ajuns acolo dinadins ca să afle cîte ceva 
despre noi. Pe urmă, nu uita că majoritatea vor pleca îna- 
poi de unde au venit, pentru a îndeplini unele misiuni. 
Unii vor fi, desigur, prinşi. De ce să le încărcăm me- 
moria cu lucruri utile celor ce-i vor cerceta? Dealtfel, ofi- 
țerii din corpul de comandă al batalionului cunosc regula 
şi nu vor insista să-ți afle numele adevărat. 

La despărţire, Dave i-a dat numărul său de telefon din 
Frankfurt pentru ca Vasile să-l poată căuta, la nevoie. 
Altfel, inițiativa întilnirilor viitoare rămăsese asupra lui 
Dave, căci, lucrînd în clădirea comandamentului Corpului 
cinci, putea aranja chemarea lui Boianschi la Frankfurt 
ori de cîte ori ar fi fost nevoie... 

— Spune-mi, intervenii eu, ai fost vreodată în sediul 
unde lucra acest Dave? 

— Nu. Niciodată, dar l-am văzut, a doua zi după prima 
noastră intrevedere, din stradă. Erau cîteva clădiri mari 
în mijlocul unui parc, străjuit de un gard înalt din fier 
forjat. Poarta era păzită de doi militari pe căştile cărora 
scria „M.P.“, adică „Military Police“. La intrare se putea 
citi, pe o placă de alamă lustruită, inscripţia: United Sta- 
tes Army. Headquarters of the fifth Corps. În fine, cam 
așa ceva. Am aflat că aceste clădiri aparținuseră, pînă în 

"4945, concernului german „|. G. Farbenindustrie“, ştii, 
acela desființat pentru crime de război. 

— Știu, ştiu, îl întrerupsei. Numai că, acolo nu se află 
nici un fel de comandament militar, ci sediul C.I.A. pentru 
Europa. 

— 'Tot ce se poate. La vremea aceea chestiunea nu m-a 
interesat, iar ulterior nu m-am mai abătut prin Frank- 
furt. 

„„„După ce-i spusese tot ce avusese de spus, Dave ple- 
case, iar Vasile mai rămăsese o vreme în restaurant cu 
Frank, să bea cu acesta un brandy. Mult n-au mai întir- 
ziat nici ei căci Frank și-a luat, la rîndul său, rămas bun, 
motivînd că a doua zi trebuia să se scoale devreme pen- 
tru a prinde avionul spre Berlin. Într-adevăr, dimineața 
la nouă cînd coborise, Vasile nu l-a mai găsit pe Frank 
în hotel; la recepţie i-au spus că americanul plecase de 
la șase, achitînd atit nota lui cît și pe a însoţitorului său, 
Vasile plecă şi el la gară unde-şi. cumpără un bilet pentru 


Kaiserslautern la un tren care pleca din Frankfurt după 


amiază. Pe urmă, a dat o raită prin oraș, reperînd cu aju- 
tonul unui pliant turistic, cumpărat într-un Tabaktrajik, 


locurile de interes cultural şi istoric. Atunci dădu și de 


sediul în care lucra Dave, pe care-l recunoscu după in- 
scripția de la poartă. Pe la ora unu prînzise la un re- 
staurant mai bun ca cel al hotelului unde trăsese; era un 
restaurant specializat în peşte şi, cel puţin, îl prăjea bine. 
Pe la trei, Vasile părăsise hotelul, luînd drumul gării, 
iar seara, la nouă, intra pe poarta Batalionului de in- 


formaţii din Kaiserslautern. Ofiţerul de serviciu l-a ca-. 


zat, pînă a doua zi, într-un soi de cameră pentru oaspeţi 
care, după cum aflase mai tîrziu, servea şi drept arest, 
iar a doua zi, la prima oră, îl prezentă comandantului. 
Maiorul George Stanley, un texan înalt şi uscățiv, n-a- 
vea nimic de militar în înfățișare în afara uniformei; pă- 
rea mai degrabă un fermier prosper din Sud, ceea ce şi fu- 
sese probabil. După ce îl ascultă pe Vasile prezentîndu-se, 
el îi strînse voiniceşte mîna, urîndu-i bun venit la el 
în unitate; în final l-a repartizat la compania întîia pe un 
post liber de șef de grupă şi îl dădu în primire șefului 
său direct, locotenentului Walter King. Tiînăr, aproape 
de-o seamă cu Vasile, acesta l-a remorcat prin dormitoa- 

rele companiei pentru a-l prezenta noilor săi camarazi și 
apoi l-a instalat într-o cameră cu două paturi unde mai 
locuia un sergent care se prezentă James Taylor și care 
vorbea engleza cu un puternic accent maghiar. Atît de 
puternic, încît Vasile se gindise involuntar că i-ar fi stat 
mai mult bine să-l cheme lakob Szabo.!:1 Trecerea pe la 
diversele servicii ale batalionului, echiparea şi luarea în 
primire a cazarmamentului, instalarea în dormitorul re- 
partizat, i-au luat mai toată dimineața. Abia către prînz 
reușise să se prezinte din nou, pentru instrucțiuni şi or- 
dine, la locotenentul King. EI află că în săptămîna viitoare 
compania urma să preia pentru o lună paza unui depozit 
aflat în vecinătate; pînă atunci nu erau prevăzute alte 
activități. Dacă, între timp, se iveau cereri de oâmeni pen- 
tru îndeplinirea unor sarcini speciale, ele urmau să fie 
satisfăcute în conformitate cu indicaţiile comandantului 
de batalion, singurul care cunoștea posibilităţile și cali- 
ficarea fiecăruia din cei ce formau unitatea. Altfel, cu- 
noașterea oamenilor era greu de realizat deoarece majo- 
ritatea părăseau unitatea la scurt timp după sosire, pen- 
tru a nu se mai reîntoarce niciodată. Sergentul pe care-l 
înlocuise Boianschi, un ucrainian după toate aparențele, 
stătuse la Kaiserslautern doar trei săptămîni. Din tot ce 
i s-a spus, Vasile a priceput că nu era cazul să se omoare 
cu firea; după șmotrul de la Fort Bragg, perioada de re- 
facere de la Kaiserslautern îi căzuse tare bine. În Ger- 
mania, dolarii pe care-i primea drept soldă erau mai va- 
loroşi decit în America, iar ţigările, ciocolata, conser- 
vele şi celelalte delicatese pe care le primea fără restric- 
ţii de la magazinul batalionului rămîneau deosebit de atră- 
gătoare pentru frumuseţile locale cu care își mai omora 
timpul, cînd şi cînd. Imediat după apelul de dimineaţă, 
cei ce nu intrau de gardă puteau ieși în oraș cu obligaţia 
de a se reîntoarce la cazarmă înainte de miezul nopţii. 
Vasile băgase de seamă chiar că, în intenţia de a nu da 
oamenilor prilejul să se împrietenească unii cu alţii, ie- 
şirile individuale în oraş erau încurajate pe toate căile, 
iar componența grupelor şi a plutoanelor era pe cît se 
putea de pestriță. Ca și ofiţerii, subofițerii erau, în genere, 


14 Szabo = croitor (maghiară) — Taylor = croitor (engleză). 

americani, dar mulţi erau în realitate tot atît de yankei 
ca Boianschi sau colegul său Taylor. Vasile se adaptase 
destul de repede acestor condiţii și, după vreo două săp- 
tămîni, se simţea de parcă fusese de cînd lumea la Kaisers- 
lautern. Dave nu dădea semne că i-ar fi fost dor de el 
şi nici Boianschi nu murea de nerăbdare să-l revadă, ast- 
fel încît se gîndea din ce în ce mai rar la viitorul ce i-l 
hărăzise C.A. Asta pînă într-o seară cînd, abătîndu-se 
pe la clubul batalionului, avusese surpriza să-i audă pe 
doi inși, pe care nu-i mai văzuse pînă atunci, vorbind în- 
tre ei cea mai curată limbă românească. Ba, judecînd 
după vorba bre folosită de unul din ei, avu motive să 
creadă că se afla în prezența unor dobrogeni. Vasile s-a 
aşezat pe un scaun mai aproape de ei, şi a început să-i 
asculte fără nici un fel de dificultate; se vedea că cei 
doi cumetri erau convinși de faptul că erau singurii ro- 
mâni de pe acolo şi deci puteau să flecărească în voie 
fără riscul de a fi înţeleși. Cel mai în vîrstă, trecut bine 
de cincizeci de ani, cărunt, gras şi țeapăn, o mutră tipică 
de chiabur îi spunea celuilalt, un ins de 28—30 de ani, 
oacheș ca un ţigan, cu o faţă şireată şi rea, ca de 
vulpe: 

— Măi Fane, eu socot că ne pierdem vremea de po- 
mană pe aici, printre liftele astea. Cînd am plecat, le-am 
promis alor noștri că ne-om întoarce cu americanii, dar se 
vede că ăștia n-au nici un chef să bată război de dragul 
nostru. Acu', după ce ne-am răcit gura un an şi mai bine 
pe la tot felul de adunări și posturi de radio, am ajuns un 
fel de slugi pe simbrie. Asta nu-i de noi. Mai bine ne-n- 
toarcem așa cum am venit, pe puterile noastre. 

— Eu aş zice să mai aşteptăm o leacă, bre nea Gheor- 
ghe. De aici pînă la noi în baltă, calea-i lungă și plină 
de primejdii. N-ar fi rău, zic, să rămînem pînă peste 
“iarnă. Dacă plecăm acum, ne prinde frigul pe drum. 
Avem de călcat în picioare ca la două mii de kilometri. 
Alta ar fi dacă ne-ar duce cu avionul . . . 

— Ba, eu cu parașuta n-oi sări! Tu, Fane, faci cum 
vrei. Eu îs prea bătrîn pentru o treabă ca asta. Așa spunea 
și doctorul ăsta al lor. Uite, dacă vrei să mai rămii, eu 
nu mă-ncontrez. Da” eu plec acum spre casă, pe jos! 

— Dacă pleci matale, plec și eu, bre nea Gheorghe. 

Am promis la plecare țaţei Nastasia că, orice s-ar întîm- 
pla, nu mă despart de matale, Împreună am venit, îm- 
preună plecăm! Matale ești mai mare, matale hotărăști! 

— Bine, om mai vorbi! îi curmă vorba bătrînul, arun- 
cînd deodată o privire bănuitoare spre Boianschi. 

După plecarea celor doi, Vasile se apucă să cugete asu- 
pra întîmplării. Îl sîcîia îndeosebi faptul că Dave nu gă- 
sise cu cale să-i spună că la Kaiserslautern se află şi 
niște compatrioți de-ai lui. Şi-a fi făcut socoteala că, apar- 
ținind unor companii diferite, românii nu vor ajunge să 
se întîlnească unii cu alţii? Nu ştia despre prezenţa celor 
doi în batalion? Sau îi semănase în calea lui Boianschi 
pentru a verifica în ce măsură şi cum își va păstra acesta 

“ anonimatul? Această ultimă ipoteză l-a hotărît pe Bo- 
ianschi să aibă o discuţie cu Dave pe care l-a și chemat, 
a doua zi de dimineaţă la telefon propunîndu-i o între- 
vedere la Frankfurt sau la Kaiserslautern. Dave s-a oferit 
să vină el la Kaiserslautern, cu mașina, motivînd că era 
mai puţin complicat decît să aranjeze  învoirea de la 
cazarmă a lui Vasile, pentru o noapte. Au convenit deci 
ca Vasile să-i iasă înainte la intrarea în oraş și, după ce 
s-au întîlnit, s-au şi înfundat într-o Weinstube. Acolo, în 
fața unui taler cu cîrnaţi şi a unei carafe de vin alb de 
Mosela, Vasile povestise toată tărășenia, ferindu-se să-i 
facă vreunul din reproșurile la care se gindise. După ce-l 
ascultă fără să-l întrerupă, Dave îi spuse: 

— Ştiam despre ăștia doi, Basil, dar uitasem, pur și 
simplu, să-ţi vorbesc despre ei. De fapt, nu eu mă ocup 
de ei, ci unul dintre colegi pe care l-au adus în pragul 
asteniei. Cel bătrîn, Gheorghe Cizmaru, a fost în timpul 
războiului şef al unui post de jandarmi într-o comună 
de prin delta Dunării. A condus multe raiduri pentru 
prinderea partizanilor comuniști ascunși în deltă şi a 
omorît cîţiva chiar cu mîna lui. Pentru treburile astea 
a fost condamnat în lipsă, în 1946, la muncă silnică pe 
viață. În lipsă, pentru că Cizmaru se ascunsese în deltă 
încă din primăvara anului 1945 împreună cu alți cîţiva. 
Prin 1948, autoritățile au început să-i încolțească, rărin- 
du-le rîndurile la fiecare ciocnire. Convins de temeinicia 
poveștilor „Europei libere“ care nu ostenește să-și asigure 
auditorii că războiul se află undeva, după colţ, Cizmaru 

s-a hotărît să vină aici, în Vest, pentru a-i convinge pe 
americani să năvălească cît mai repede în România. Un 
soi de exaltat, un fanatic... Celălalt, Ștefan, Bordea, îi 
vine un fel de nepot. A plecat cu Cizmaru din însărci- 
narea familiei, să aibă grijă de el. Asta da, ar fi de folosit, 
dar nu-l putem despărţi de bătrîn. Imediat ce au ajuns aici, 
tipii au fost adoptați de legionari și puşi să dea spectacole 
adevărate atît în Europa occidentală, cît și în America, 
fiind prezentaţi ca „luptători cu arma în mînă împotriva 
bolşevismului, eroi veniţi de pe front pentru a zgilții 
conştiinţa adormită a Occidentului“ şi altele de felul 
acesta. Cu timpul „numărul“ s-a învechit, pierzindu-și 
considerabil din interes. Abandonaţi de impresarii lor, Ciz- 
maru și Bordea au fost „culeși“ de antena de la Munchen 
şi plasați la Kaiserslautern pînă la luarea unei hotăriîri 
în ce-i priveşte. Dacă s-au decis să plece pe cont propriu, 
cum spuneai, eu, unul, cred că va fi foarte bine. Îl voi 
sfătui pe colegul meu să aranjeze lucrurile în așa fel în- 
cît nimeni să nu-i împiedice. Numai că, după cîte s-a 
aflat la noi, grupul acela al lor din deltă a fost lichidat în 
totalitate. Desigur, nu sîntem obligaţi să le-o spunem. 

Vasile nu știa ce-o mai fi făcut Dave sau colegul său 
în chestia asta, dar cei doi dispăruseră din Kaiserslautern 
la vreo zece zile după aceea. Boianschi nu mai auzise ni- 
mic despre ei, de atunci... 

— Hai să-ţi spun eu ce-a mai fost cu ei, deşi nu se 
obișnuiește ca anchetatorul să facă confidențe ancheta- 
tului, mă oferii eu rizînd. Cei doi cumetri, cum le spui 
tu, au ajuns la Dunăre, pe care au trecut-o înot, ceva mai 
jos de Turnu Severin, în octombrie 1950. Ştefan Bordea 
a contractat cu acest prilej o dublă pneumonie şi, lipsit 
de asistenţă medicală, și-a dat duhul într-o şură părăsită 
pe cîmpia Romanaţilor, vegheat de unchiul său, Gheorghe 
Cizmaru. Rezistent ca un taur, bătrînul şi-a continuat, 
peste miriști și islazuri, drumul spre casă. Într-o noapte, 
pe la începutul lui noiembrie, s-a culcușit să doarmă în- 
tr-un lan de porunib, necules încă, pe mereauai5 Topolo- 


15 Merea, corect miri&, termen turcesc desemnînd pămîntul ce- 


dat de stat locuitorilor unei comune spre folosinţă. În prezent, in- 
dică, în Dobrogea, vatra satului. 

gului. Se vede că s-a trezit tîrziu, căci a fost găsit în po- 
rumb de ţăranul care venise să-și termine culesul. Omul 


l-a luat din scurt, crezînd că Cizmaru avusese de gînd să-i 


fure din bucate. Violent şi nu prea înţelept, fostul jan- 
darm a scos de sub haină o armă cu ţeavă retezată, ame- 
ninţindu-l cu ea pe ţăran. Cei din Topolog sînt de felul 
lor oameni dirji care nu se sperie cu una cu două; ță- 
ranul și-a făcut scăpat ciomagul din mînă, pălindu-l pe 
Cizmaru drept în moalele capului şi scoțindu-l din circu- 
laţie pentru o bună bucată de timp. Apoi, l-a suit în că- 
ruţă, pornind cu el spre sat, la postul de miliţie. Pe drum, 
badea Gheorghe şi-a revenit şi, zărind în paie un topor, 
a încercat să-l folosească pentru a crăpa cu el capul 
ţăranului. Uitasem să-ți spun că în căruță se găsea şi 
tatăl topologeanului, un bătrîn de 75 de ani, care a stri- 
gat, prevenindu-și feciorul. Acesta a oprit căruţa, a smuls 
unealta din miinile lui Cizmaru și i-a tras o bătaie soră 
cu moartea după care l-a legat cu lanţul, deși nu mai 
era nevoie. Trei zile au cîrpit chirurgii la Gheorghe Ciz- 
maru. A fost anchetat aici, la serviciul de cercetări penale 
și m-am dus să-l văd. De câte ori se așeza sau numai 
se mișca pe scaun, gemea de-ți rupea inima. Acum e 
vindecat și așteaptă să fie judecat, iar noi doi ne putem 
întoarce liniștiți la discuţia pe care ai avut-o cu David- 
son. Deci, ce noutăţi ţi-a mai spus Dave? 

— Nu prea multe. Se grăbea să se reîntoarcă la Frank- 
furt încă în seara aceea. Mi-a spus că am făcut bine 
neintrînd în vorbă cu cei doi. A folosit. prilejul pentru 
a-mi reaminti despre importanța păstrării anonimatului 
în vederea misiunii ce avea să vină. Pe urmă ne-am des- 
părţit și nu l-am mai văzut pînă la plecarea mea din 
Kaiserslautern. 

— Ei, stai puţin! Doar n-ai să-mi spui că ai plecat 
de la batalion fără să fi participat la nici una din misiu- 
nile acelea exterioare care-i angajau, cînd şi cînd, pe 
membrii săi. 

— Şi totuși, cu o singură excepţie, asta a fost realita- 
tea. Pentru treburile acelea, exterioare cum li se spunea, 
erau preferaţi cei care vorbeau nemțeşte mai bine decît 
mine. Era firesc să fie așa, întrucît băteau mai puţin la 
ochii oamenilor de pe stradă și chiar a celor urmăriţi. O 

în 


singură dată am fost folosiţi, întreaga mea grupă, pentru 
urmărirea unui profesor de la Heidelberg și supraveghe- 
rea domiciliului său pe care doi specialiști l-au înțesat cu 
microfoane. 

— De ce era urmărit profesorul? 

— Tipul, un social-democrat denumit în rapoartele 
noastre „Dr. Elephant“, era suspectat ca fiind favorabil 
coexistenței cu Germania democrată. Asemenea oameni 
erau taxaţi drept „tovarăşi de drum ai comuniștilor“ și 
urmăriţi permanent de către serviciile americane și orga- 
nizaţia generalului Gehlen finanțată de ei. 

— Deci, la Kaiserslautern ai cam mîncat degeaba do- 
larii contribuabililor americani, glumii eu pentru a mai 
destinde atmosfera. Cind spuneai că ai plecat de acolo, 
de la batalion? 

— Spre sfîrşitul verii, la 28 sau 29 august, am fost 
chemat de comandantul batalionului, maiorul George 
Stanley. Aceasta mi-a adus la cunoştinţă că, în conformi- 
tate cu ordinul comandantului Corpului cinci al armatei 
S.U.A. din Europa, stagiul meu la ei lua sfîrșit la 1 sep- 
tembrie 1950; de la această dată treceam la dispozi- 
ziţia comandamentului. În consecinţă, maiorul Stan- 
ley m-a autorizat să predau, începînd din aceeași zi, 
efectele şi armamentul luat în primire, exprimîndu-și 
convingerea că mă simţisem bine la ei, la Kaiserslautern, 
şi urîndu-mi mult noroc în viitor. L-am asigurat că timpul 
servit la batalion fusese pentru mine o adevărată perioadă 
de destindere şi i-am mulțumit frumos pentru urările de 
bine, întrebiîndu-l dacă noua mea destinaţie însemna că 
trebuie să mă prezint la sediul din Frankfurt al co- 
mandamentului. Stanley mi-a răspuns negativ precizînd 
că ondinul era să mă deplasez în localitatea Lindau, o sta- 
ţiune de odihnă din Alpii Bavariei şi să mă întîlnesc la 
1 septembrie ora 10, pe peronul gării, cu delegatul Corpu- 
lui cinci... i 

„.. Ajuns la destinaţie, Vasile n-a fost nevoit să-și bată 
prea mult capul pentru a-l identifica pe „delegatul Corpu- 
lui cinci“; era chiar buna lui cunoștință, Dave, care arăta 
în acea dimineaţă a sfirșitului de vară aidoma oricărui 
turist evadat de pe țărmurile ceţoase ale Mării Nordului 
pentru a se bucura timp de cîteva zile de lumina și căl- 

păi 
dura blîndă a soarelui alpin şi de aerul ozonat de pe 
munte. 

„_— Hello Will!, îl salută el pe Vasile, strîngîndu-i prie- 
teneşte mîna imediat ce acesta aterizase pe peron. Cum 
ai călătorit? 

— Așa cum călătoresc întotdeauna de cînd m-am în- 
curcat cu voi. Adică, precum melcul cu casa în spinare, 
glumi Boianschi. Așteaptă-mă cîteva minute să-mi scot 
geamantanele din vagonul de bagaje și pe urmă îţi voi sta 
la dispoziţie. 

— Te voi ajunge imediat din urmă cu un hamal. 

Fiind singurul călător ce avea de debarcat bagaje la 
Lindau, lucrurile merseră repede cu toate că, negăsind 
un Trăgerit cei doi trebuiră să se mulțumească cu un 
cărucior cules de pe peron. În timp ce Vasile își aranja 


bagajele pe bancheta din spate a mașinii lui Dave, iacesta 


îi spuse: 

— Vila pe care am închiriat-o pentru treburile noastre 
mai are nevoie de curăţenie și de ceva mobilier. De aceea, 
astăzi și miine vom sta la un Gasthausi! din afara locali- 
tății. Vom putea discuta astfel, în linişte despre viitor. 

Învățătura de la Fort Bragg și, poate, mai mult decît ea 
toate cîte le trăise în ultimii ani îl obişnuiseră pe Vasile 
să nu se arate prea curios din fire şi mai ales să nu-i 
înghesuie cu întrebări pe indivizii de soiul lui Dave. El 
răspunse decît în modul cel mai natural cu putință: 

— O.K.,, boss! Cum vrei tu. 

Altfel, n-a trebuit să aștepte prea mult pentru a se 
lămuri asupra felului cum îi croise C.LA. viitorul căci, 
pe seară, Dave îi propuse să admire cu el apusul soare- 
lui pe malul unui piîrîu, într-o poiană smălțată cu flori. 
Totul de pe acolo respira a curat, era pieptănat şi ordonat 
ca într-o farmacie nemțească. Atît de ordonat că n-avu- 
seseră nici pe ce să se așeze; o bancă ar fi desfigurat, 
se vede, peisajul, iar tolănirea pe iarbă ar fi atras asupra 
lor dacă nu miînia cerului, cel puţin o amendă serioasă 
aplicată de unul din paznicii plasați cu discreţie prin ase- 


16 'Trăger — Hamal (germ.). 
W Gasthaus — Pensiune (germ.). 

menea locuri. Au luat-o deci la vale, pe cursul apei şi 
Dave începu: 

— Ştiu bine, Basil, că cei de la Fort Bragg ţi-au um- 
plut capul cu istoriile despre comuniști și despre misiu- 
nea sfîntă a americanilor şi a celor aliaţi cu ei de a-i li- 
chida. De aceea, nu cred că este cazul să te mai dăscălesc 
şi eu pe tema asta. La noi, se înmulţesc pe zi ce trece 
tipii care cred că o încăierare generală ar fi rămas sin- 
gura soluţie de a-i cuminţi pe adversarii noştri. Cu răz- 
boiul din Coreea și cu toate cîte se întîmplă astăzi în 
Europa şi aiurea, nu-i chiar atît de greu să predici o cru- 
ciadă anticomunistă. O face cu un zel demn de o cauză. 
mai bună chiar secretarul nostru de stat, John Foster 
Dulles. Eu, drept să-ţi spun, nu cred deloc în eventuali- 
tatea unei confruntări militare; dacă nu dintr-alte motive, 
măcar din acela că pretutindeni, în Vest ca şi în Est, lu- 
mea este sătulă de război. Pe tine te interesează însă mai 
puţin ce cred eu şi mai mult ordinele pe care le vei avea 
de executat. De mai bine de un an, serviciile C.I.A. pre- 
gătesc cu grabă oameni pentru a-i trimite în Est unde 
nu ne-am creat încă nici o posibilitate cît de cît serioasă 
de a şti ce se petrece în realitate... 

— lartă-mă că te întrerup, Dave, dar apreciind înţe- 
lepciunea hotărîrii tale de a mă scuti de o prelucrare, hai 
să-i spunem ideologică, nu înţeleg totuşi de ce m-ai adus 
aici, în pădurea asta bavareză, pentru a-mi împărtăși, de- 
parte de eventuale urechi indiscrete, ceea ce citesc, de la 
o vreme, prin toate ziarele, spuse iritat Boianschi. 

— Iar eu, apreciind atenția cu care m-ai ascultat pînă 
acum, mă întreb de ce dracu' mă întrerupi tocmai cînd 
eram pe punctul să-ți deslușesc rostul prezenței noastre 
la Lindau, îi răspunse Dave pe același ton. 

— Nici ev nu știu, Dave. Probabil unde nu-mi plac 
introducerile lungi... 

— Ei bine, aici, la Lindau a fost înfiinţat cursul de 
pregătire a agenţilor ce urmează să fie trimiși în Româ- 
nia, iar tu faci parte din cei ce vor urma, în parte sau în 
totalitate, acest curs. 

— După cîte ştiu, ați mai trimis ceva du în Romă- 
nia. Nu mai departe decît astă- -Brimă vară, 

— Grupul trimis în primăvară a fost prins, judecat, 
condamnat și executat la puţin timp după lansarea lui. 
Studiind această experiență amară, cei de la Diviziunea 
operații au ajuns la concluzia că echipa n-a dispus de 
pregătirea necesară, fiind trimisă să opereze într-o regiune 
pe care n-o cunoștea şi unde nu dispunea de o bază 
pentru sprijin. Lasă că erau şi o bandă pestriță, indivizi 
nelegați prin nimic unul de altul, din care doi au fost 
parașutați din greșeală în regiunea respectivă. Pilotul i-a 
lansat pe toţi odată deoarece uitase, pur și simplu, că 
cei doi constituiau o echipă separată, destinată altei mi- 
siuni. De fapt, am căzut victimă propriei noastre pro- 
pagande despre faimoasele grupuri de rezistență din Fă- 
găraş care i-ar aștepta cu gurile căscate pe americani. 
Nimeni n-a văzut încă grupurile acelea, iar în loc să fie 
primiţi cu flori şi cu masa întinsă, agenţii noștri au fost 
întîmpinaţi de ofiţeri de securitate. Am cam subestimat 
noi Securitatea asta! 

— O constatare pe cît de neplăcută pe atît de tardivă! 

— Pentru a ne feri în viitor de asemenea necazuri, con- 
tinuă Dave prefăcîndu-se că nu bagă de seamă între- 
ruperea, ne-am hotărît să folosim singura grupare româ- 
nească ce dispune aici, în Occident, de oameni cu expe- 
rienţa activităţii clandestine, legaţi între ei printr-un fa- 
natism militant, dușmani de moarte ai comunismului, cu 
legături în țară... 

— Termină cu tonul ăsta care plasează marfă proastă 
clienţilor, îl întrerupse Vasile dezgustat. Înţeleg și fără 
reclama asta că te referi la legionari. 

— La ei, Basil. Între noi și comandantul lor de la Ma- 
drid a intervenit, nu demult, o înţelegere conform căreia 
C.I.A. le va plăti pentru fiecare agent pus la dispoziție 
cinci mii de dolari. Un adevărat chilipir! Desigur a trebuit 
să acceptăm ca, odată cu misiunile primite din partea 
noastră, băieţii să se ocupe și de problemele lor legio- 
nare. Pentru ei, această chestie apare ca un fel de justi- 
ficare morală a relaţiilor cu noi. Dealtfel, între ceea ce le 
cerem noi și ceea ce li se cere pe linie legionară nu există 
o diferență prea mare. 

— Frumos! Dar voi care umblaţi tot timpul cu Bi- 
blia, în buzunar, ce fel de justificare morală v-aţi găsit 

pentru cîrdăşia cu asasinii ăştia patentaţi? Nu de alta, 
dar poate mi-ar fi de folos şi mie. 

— Pe noi nu ne frămîntă prea mult aspectul moral al 
colaborării cu legionarii. Într-o meserie ca a noastră, asta 
ar însemna faliment curat. Noi vom fi mulțumiți să pri- 
mim date de la faţa locului şi să strecurăm în România, 
odată cu legionarii şi cu sprijinul lor, nişte tipi ca tine, 
capabili să organizeze acolo, cu timpul, reţele de infor- 
maţii a căror activitate nu va avea nimic comun cu ac- 
tivitatea legionarilor. Vor fi şi legionarii buni să creeze, 
la timpul indicat de noi, diversiunile și tulburările preli- 
minare unor operații de amploare mai mare. 

— Cunosc! Cucerirea deocamdată politică . . . 

— Exact cum ai spus! Aici la Lindau vor fi instruiți 
primii agenţi ce ni i-a pus la dispoziţie comandamentul 
legionar. Cu tine cu tot, veţi fi zece inşi. Pentru toţi 
ceilalți din școală, profesori și elevi, vei continua să fii 
sergentul Willian Barlay din armata americană, ajutor 
al instructorului pentru acţiuni de comando. La celelalte 
cursuri, diferite de cele ce le-ai urmat la Fort Bragg, vei 
participa ca elev. O școală cu profil similar, amenajată 
nu departe de Paris pregăteşte alţi cîțiva agenți recrutaţi 
dintre nelegionari. Acestor prime serii le vor urma altele 
pentru care comandamentul legionar la selecționat pînă 


acum cam douăzeci şi cinci de candidați. 


— 1 am sorry, Dave! Îmi pare rău dar va trebui să-ţi 
cauţi altul, spuse Vasile pe un ton sec. Cu legionarii nu 
mă amestec! Poate că pe voi, cei de la C.I.A. vă frămîntă 
mai puţin latura morală a colaborării cu legionarii. În ce 
mă privește, n-aş vrea să crezi că fac pe sfîntul. Am co- 
mis destule isprăvi în cei cîţiva ani de cînd tot vîntur lu- 
mea, dar prieteșugul cu legionarii ar depăşi cu mult 
toate păcatele mele. Eu... 

Vasile se întrerupse brusc, amuţit de expresia batjo- 
coritoare ce apăruse pe fața lui Dave, care profită de acest 
moment pentru a-i răspunde: 

— Se pare că e rîndul meu să-ți cer să termini cu 
predica de duzină. Îți răcești gura degeaba, lămurindu-mă 
tocmai pe mine ce fel de păsări sînt legionarii ăștia ai 
voştri. Se vede că n-ai băgat de seamă că sînt evreu, Ba- 
sil. Chiar dacă n-am avut ghinionul să le cad în gheare 

cînd erau mari şi tari, ştiu poate mai multe decît tine 
despre legionari şi crimele lor. Dar, dă-mi voie să te în- 
treb: cu ce sînt mai răi, la urma urmei, gardiștii ăștia 
ai voştri, faţă de naziștii pe care-i folosim aici, în Ger- 
mania? Te-ai întrebat vreodată cîți SS-işti „specialiști“ 
ai Gestapoului, lucrează pentru noi în reţelele lui Gehlen, 
„tascistul nostru“, cum îl denumesc afectuos fraţii Dulles? 
Sînt cu sutele. Dacă ne-am lipsi de ei, cu cine ne-am mai 
îace treaba? 'Ţi-am spus doar că lumea e sătulă de război, 
de informaţii, de sabotaje, de teroare... Toată lumea în 
afară de fasciști. Ăștia continuă să se bată, de data asta 
pentru noi. De ce le-am da cu piciorul? 

— Mă rog, păstrați-i sănătoși, miîrîi acru Boianschi. 
Dar nu contaţi pe mine în treaba aceasta. Cum spuneam, 
îmi pare rău... 

— Nici nu știi ce adevăr ai rostit, băiete. Eu unul, 
pot să te asigur de pe acum că are să-ţi pară al dracu- 
lui de rău. Compania!5 a investit o groază de parale în 
pregătirea ta, iar acest capital va trebui valorificat cumva. 
Ştiai tot atît de bine ca și noi, că vei fi trimis în misiune 
în România. Dacă treaba asta nu-ţi mai convine, dintr-un 
motiv sau altul, există şi alte locuri unde te poţi face util. 
De pildă, în Extremul Orient... Vei întîlni acolo indivizi 
pe lîngă care legionarii cu toate isprăvile lor ţi se vor părea 
nişte amatori şi vei avea ce povesti nepoților ani și ani 
de zile. Dacă te vei mai întoarce, dacă vei mai avea ne- 
poţi... 

— Din cele ce mi le spui, înţeleg că am de ales: ori în 
România cu legionarii, ori cu bandele lui Cian-Kai-Şi sau 
ale lui Syng Man Rhee. Aveţi desigur locuri de consilier 
și pe lîngă cei ce luptă împotriva partizanilor în junglele 
Filipine? 

— Exact, Basil. Ai putea să-mi spui că alternativa pe 
care ţi-am pus-o în față seamănă grozav a șantaj. Nu voi 
nega această calificare şi nici nu vreau să socotesc refuzul 
din seara aceasta drept ultimul tău cuvînt. Cred chiar că 
e mai bine să-mi dai acest răspuns mîine dimineaţa. Se 
spune că noaptea e un sfetnic bun. Hai să ne întoarcem 
la han, căci s-a întunecat de-a binelea şi simt că frigul 


„18 Compania — Denumire dată C.L.A. de către lucrătorii ei 

a început să mă cam strîngă de spate. Din păcaie nu mai 
am anii tăi. 

Vasile n-avea idee de felul cum dormise Dave în noap- 
tea aceea, dar el frămîntase pînă în zori așternutul ima- 
culat al pensiunii bavareze. Avusese, nu-i vorbă, şi înainte 
prilejul de a regreta faptul că-și părăsise țara de dragul 
unor aventuri ale căror urmări nu le putuse prevedea. De 
data aceasta însă, ajunsese la inevitabila scandenţă a tu- 
turor prostiilor sale. Dacă ar fi refuzat în continuare mi- 
siunea în România ar fi ajuns, în mod sigur, într-un grup 
de comando, la antipozi, iar această perspectivă nu-l în- 
cînta deloc. Foștii lui colegi de la Fort Bragg îi povesti- 
seră multe despre metodele de tortură şi exerminare 
practicate acolo; văzuse chiar fotografii cu oameni îngro- 
paţi de vii pînă la gît și lăsaţi pradă nemilosului soare 
ecuatorial precum şi insectelor şi animalelor de tot felul. 
În ce privea decapitarea prizonierilor, ea era practicată 
pe scară largă cu dezinvoltură, dar nu înainte de tortu- 
rarea victimelor cu metode izvorîte parcă dintr-un coșmar. 
Desigur, cei ce luptau pentru independența ţării nu ră- 
mîneau datori cu nimic dușmanilor lor și sfetnicilor yan- 
kei ai acestora. Parcă tot mai bine era să mori acasă, 
secerat de gloanţele plutonului de execuţie decît pe pă- 
mînturile acelea străine aflate dincolo de marginea lumii. 

Pe de altă parte, din motivele pe care mi le împărtă- 
şise, perspectiva cîrdăşiei cu legionarii îi stîrnea o repul- 
sie aproape fizică. De cînd trecuse în Vest, fiecare ciocnire 
a lui Vasile cu aceşti indivizi: Gurău, Toporaş și alții, 
avusese urmări nefaste pentru el. Într-un fel, chiar rearu- 
tarea lui de către serviciile secrete americane li se datora 
tot legionarilor. 

Aflat în situaţia de a alege între rău și mai rău, Vasile 
se gîndise o clipă să încerce scăparea prin fugă; destul 
de aproape de Austria și Elveţia, ar fi reuşit, poate, să 
ajungă pînă a doua zi dimineața pe teritoriul uneia din 
aceste ţări. Gîndindu-se bine, hotărî să renunțe la o ase- 
menea tentativă; cu C.I.A. şi cu organizaţia de spionaj 
vest-germană pe urmele lui risca să fie prins chiar dacă 
ar fi reușit să treacă una din graniţele apropiate. Patronii 
săi nu făceau parte din cei ce se încurcau în chiţibușurile 
dreptului internaţional, iar el ar fi murit, cu siguranţă, de 

o moarte violentă. Cadavrul lui ar fi fost găsit de tre- 
cători la o margine de drum fără nici: un document sau 
indiciu care să poată servi la identificare. Morţii n-au 
niciodată dreptate și nici posibilitatea să acuze pe ni- 
meni pentru sfîrşitul lor. Ei nu puteau să se aştepte la zile 
mai bune, iar Boianschi continua să spere cu încăpă- 
ţinărea unui catîr că va găsi o cale pentru a ieşi din te- 
vatura în care se virise singur, ca prostul. Cu această 
convingere, a doua zi la dejun, îi spuse „boss“-ului pe 
tonul cel mai natural cu putinţă: 

— Să ştii că m-am gîndit la discuţia noastră de aseară 
și am ajuns la concluzia că ai dreptate, Dave. Dacă pe 
voi nu vă deranjează colaborarea cu legionarii, nu văd 
de ce m-ar deranja pe mine. Consideră deci că răspunsul 
meu la propunerea de a urma şcoala cu ei și a pleca în 
misiune cu o echipă legionară este afirmativ. 

— O.K., Basil! Eram sigur că noi doi ne vom înţelege 
pînă la urmă şi că nu ne vom face de rușine în fața șefilor 
și mai ales a lui Frank, care are o părere atît de bună 
despre tine. Acum, ascultă aici! Încă de astăzi ne vom 
muta la vila în care va funcţiona școala. Este o casă cu 
două etaje, situată în mijlocul unei grădini mari, pe 
Hauptgasse numărul 1. După cum indică şi numele, Haupt- 
gasse este strada principală a orăşelului, iar numărul unu 
se află în capătul opus al părții din care venim noi. Eu 
voi pleca primul, în mașina mea, deoarece socot că n-ar 
fi bine să dăm celorlalţi certitudinea că întreţii relații 
prea apropiate. Desigur, nu vom ascunde că ne cunoaștem, 
fiind amîndoi membri ai corpului expediționar american. 
Dar eu sînt împreună cu un colonel francez, co-directorul 
şcolii iar tu sergentul Barlay ajutor al instructorului pen- 
tru acţiuni de comando. Pentru a rămîne în acest cadru 
şi pentru ca ceilalți să nu știe că vei pleca şi tu în mi- 
siune, vei îmbrăca din cînd în cînd uniforma militară 
şi vei participa doar ca auditor la cursurile pe care n-ai 
avut ocazia să le urmezi la Fort Bragg. Uniforma ame- 
ricană îți va area un anumit ascendent asupra celorlalți 
şi te va scuti de tentativele lor de-a dreptul plicticoase de 
îndoctrinare. În rest, pornind de la faptul că ești român 
ca și ei, va trebui să le cîştigi simpatia și încrederea, 
încercînd să cunoşti la timp eventualele încercări ale fran- 

cezilor de a-i determina pe unii ca, odată ajunși în ţară să 
lucreze exclusiv în folosul lor. După cum îţi spuneam, o 
parte din profesori sînt ofițeri ai secţiei „Action“ din 
Serviciul francez de informaţii cu care împărțim profi- 
turile şi pierderile acțiunii din România. 

— De ce să le împărţiţi și mai ales de ce cu francezii? 
se miră Boianschi. 

— Psihologii noştri au hotărît că francezii sînt mai 
apropiaţi temperamental de voi, românii, că vă înţe- 
legeţi cu ei mai bine decît cu nemţii. De aceea, le-am 
propus să facem treaba împreună. Au trecut timpurile 
cînd puteam opera singuri, de capul nostru, aici în Europa. 
E adevărat că francezii sînt parteneri mult mai incomozi 
decât: nemţii dar, de la retragerea lui de Gaulle şi mai 
ales de la constituirea N.A.T.O., merge mult mai bine. 

— Mda!... am cam priceput, încuviință Vasile cu o 

„ jumătate de gură. 
- — Restul, văzînd şi făcînd! Eu plec chiar acum la vilă 
să văd cum mai stau lucrurile pe acolo. Voi locui cu voi 
cîteva zile în fiecare lună iar aceasta ne va da posibili- 
tatea să ne mai vedem, să mai discutăm. La o oră-două 
după plecarea mea, pune-te și tu în mișcare. Ca să nu vii 
pe jos încărcat ca o cămilă, cere-i patronului să-ți închi- 
rieze o maşină. Oricum, la noapte vei dormi acolo. Miine 
dimineaţă încep cursurile. 

— Cu discursuri și prelegeri inaugurale? 

— Nu, deloc. Doar legionarii au cerut permisiunea 
să-și aducă un popă de-al lor de la Miinchen să le facă 
o sfeștanie. Chestie de o jumătate de oră... 

— Și de gust, supralicită Boianschi. 

Pe la patru după-amiază, automobilul procurat prin 
patronul pensiunii îl depunea pe noul elev şi tot calaba- 
lîcul său, în fața unei porți înalte de fier forjat care stră- 
juia intrarea într-un pare împădurit cu copaci bătrîni, 
viguroși. Pe grilaj, în dreapta, era fixată o placă de ala- 
mă lustruită unde scria: Hauptgasse nr. 1, iar pe aleea 
principală a parcului se plimba David Davidson în com- 
pania unui individ mai virstnic. Pentru Vasile toate 
acestea erau semne neîndoielnice că nimerise exact la 
locul indicat, adică la școala pentru pregătirea spionilor 
ce urmau să fie lansați în România... 

— Şcoala de la Lindau şi amănuntele privitoare 
la fiecare din cei ce au trecut pe acolo au pentru noi o im- 
portanță deosebit de mare, i-am spus lui Boianschi a 
doua zi, reluînd ancheta. Va fi necesar deci, să nu te gră- 
bești, pentru a-ţi aminti cît mai multe despre foştii tăi 
colegi şi profesori, despre unele episoade din trecutul lor, 
pe care le-ai aflat din întîmplare sau dinadins, despre 
locurile lor de obiîrşie, despre isprăvile săvîrșite în ţară 
pentru care au fost judecaţi şi condamnaţi și mai ales 
despre viitoarele misiuni pe care trebuiau să le îndepli- 
nească. Mai pe scurt, pe cine, unde şi cînd trebuie să-i 
așteptăm. d 

Pretenţiile mele îl făcură pe Boianschi să pufnească în 
ris, iar eu, intrigat de această comportare, mă pregăteam 
toomai să-i cer socoteală.pentru ceea ce mi se părea cu- 
rată lipsă de seriozitate, cînd arestatul îmi spuse: 

— Nu ştiu cum vă merg treburile cu alţii, cetățene 
anchetator, dar raporturile voastre cu mine mi se 
par de-a dreptul amuzante. Pe de o parte mă tratezi 
ca pe un trădător de patrie, iar pe de altă parte mă pui 
la treabă mai abitir decît pe unul din oamenii voştri, 
fără ca, aparent, să-ţi treacă prin cap că te-aș putea în- 
şela pe ici, pe colo. Nu ţi se pare că pe undeva s-a 
strecurat o anomalie? Şi, în caz afirmativ, nu crezi de 
datoria ta să lămureşti lucrurile? 

Departe de a mă supăra pe Vasile pentru îndrăzneala 
sa, îmi dădui seama că el ridica o problemă de fond, că 
avea dreptate s-o ridice. Eu nu puteam însă să-i dau un 
răspuns la această problemă şi de aceea, îi răspunsei pe 
gînduri: 

— Să nu crezi că noi luăm de bune toate cîte ni le 
spui fără a le verifica. Altfel, cred că ai și tu puţină 
dreptate, Vasile. Pînă la sfîrşit, va trebui să stabilim exact 
în ce categorie te încadrezi şi, în funcţie de aceasta, să 
luăm o hotărîre în ce te priveşte. Acest lucru nu va fi 
posibil însă înainte de terminarea cercetărilor şi acțiunii 
începute cu ajutorul tău. În ce mă privește pe mine per- 

sonal, nu vreau să-ţi ascund că mă frămînt de multe zile 
pentru a-mi forma o opinie clară despre tine. Faptele tale 
reprezintă, pînă la proba cohtrarie, acte neîndoielnice de 
trădare. Dar mie mi-e pur și simplu greu să mă împac cu 
ideea că tu ţi-ai fi putut vinde țara. Prins în această di- 
lemă şi nevoind să mă las dominat de sentimente, de- 
"vin adesea mai aspru decît aș vrea. Cred că asta mi se 
trage şi de la ordinul șefului de a prelua personal cerce- 
tarea ta. Pentru tine era mai bine, poate, să mă fi recu- 
zat. Un altul care nu ţi-ar fi fost prieten, așa cum ţi-am 
fost eu, te-ar fi tratat, desigur, cu mai. multă obiectivi- 
tate. 

Spusele mele l-au emoţionat, se vede, pe Boianschi; 
avea şi el nevoie de un cuvînt bun, de păstrarea încre- 
derii în oameni, de optimism. Așa cum avusesem prilejul 
să constat, niciodată, în anii pribegiei sale Vasile n-avusese 
parte de un mesaj încurajator şi sincer ca cel pe care mă 
străduisem să i-l transmit. Acest moment de adevăr era 
destinat, în intenţia mea, să-l împiedice să se înrăiască 
şi să se despartă definitiv de lumea căreia îi aparținuse 
şi faţă de care era vinovat. Acesta era felul în care în- 
țelesesem, după îndelungă chibzuinţă, să îndeplinesc indi- 
caţiile maiorului Hornaru de a-l menţine pe Boianschi 
într-o stare de spirit favorabilă nouă, asigurîndu-ne loia- 


litatea lui. Se vedea că atitudinea adoptată de mine co- . 


respunsese scopului urmărit; înghiţindu-și anevoie no- 
dul ce i se urcase în gît, Vasile mi-a spus: 

— Mie nu-mi pare rău că nu te-am recuzat, Titi. Şi 
mă voi purta astfel încît să n-o regreţi nici tu. De pildă, 
schimbă el tonul, ştiind că nu iei leafă doar pentru a 
sta la taclale cu mine, voi începe prin a-mi stoarce me- 
moria de toate cîte le-am aflat la Lindau. 

— Cred că ar fi bine să începem cu datele referitoare 
la fiecare din cei pe care i-ai întîlnit acolo, îi propusei. 

„.. Organizatorii cursului de la Lindau luaseră măsuri 
- pentru a proteja cît de cît anonimatul fiecărui participant. 
Boianschi rămăsese, aşa cum îl sfătuise Dave, sergentul 
american William Barlay și, pentru a acredita cît mai 
bine această identitate, purta cînd şi cînd, la orele de 
curs, uniforma militară. Ceilalţi primiseră nume româ- 
nești [azi cele mai răspîndite: Popescu, Ionescu, Geor- 

gescu şi aşa mai departe. Dar iniţiatorii acestor măsuri 
de conspirare nu ținuseră seama de faptul că mai teți 
cei veniţi la Lindau erau vethi legionari, care se cunoş- 
teau dintr-o activitate comună de mulţi ani. încă din 
primele zile, aceştia se adresau unii altora pe numele lor 
adevărate, iar seara, în sufragerie, stăteau la poveşti care 
aveau mai totdeauna drept subiect isprăvile lor din ţară. 
De Boianschi nu se prea fereau, socotindu-l omul ameri- 
canilor, român de origine. În plus, Boianschi reuşise să 
"cîştige simpatia şefului lor, denumit în şcoală Alexan- 
drescu Traian, care se numea în realitate Aurei Năstase 
și era inginer, absolvent al secției de mecanică din cadrul 
politehnicii bucureştene. Devenise legionar prin 1938 şi 
se afirmase repede ca militant de bază în rîndurile tine- 
retului. În anii „prigoanei“, cum denumeau gardiștii pe- 
rioada dictaturii lui Garel al 1-lea, fusese unul din con- 
ducătorii corpului studenţesc legionar. Cu toate că trăia 
în clandestinitate, a fost identificat şi arestat destul de 
repede, dar lovitura de stat din septembrie 1940 l-a salvat 
de la judecare şi, probabil, de la moarte. După rebeliunea 
din ianuarie 1941, fusese din mou arestat ca unul ce 
deținuse responsabilităţi importante în conducerea legie- 
nară. Întrucît nu s-a putut dovedi că a comis sau a orga- 
nizat personal crime sau jafuri, a fost condamnat doar 
la trei ani închisoare pe care ti-a făcut în întregime la 
penitenciarul Aiud. Insurecția de ia 23 August 1944 l-a 
găsit la batalionul disciplinar de la Sărata, unde era pre- 
gătit să fie trimis pe front. În urma hotăririi guvernului 
format de legionari la Viena, a dezertat şi a fugit în 
Germania. Activitatea sa şi autoritatea de care ajunsese 
să se bucure printre ceilalți legionari i-au adus titlul de 
comandant „Buna Vestire“ şi decorația. „Crucea Albă“, 
cea mai înaltă distiacţie a legionarilor. Cu toate acestea, 
Năstase încetase demult să mai fie ceea ce se ehema una 
legionar fanatic. Din cîte spunea chiar el, fără a se feri 
de nimeni, intrase în Garda de fier crezind că această 
organizaţie îi va oferi posibilitatea să lupte pentru ceea 
ce el numea „propășirea poporului“ şi „ridicarea țără- 
nimii“. Deși a constatat repede că se înșelase, a rămas 
totuşi în mişcare dintr-un sentiment confuz de loialitate, 
mei bine zis de culpabilitate față de cei pe care-i atrăsese 
id 

personal în rîndurile legionarilor. Această loialitate față 
de „camarazi “ și comportarea sa corectă, apropiată cu cei 
din jur făceau ca „bădia Aurel“ să fie, dacă nu iubit, 
cel puţin stimat de toţi ceilalţi. Se spunea despre el că va 
fi împuternicit să reorganizeze și să conducă în țară un 
nou comandament clandestin în locul celui lichidat cu 
cîțiva ani în urmă. Pentru aceasta, el urma să-şi subordo- 
neze toţi ceilalţi legionari parașutați în țară cu sarcina de 
a îndeplini acţiuni similare pe plan regional. Un alt 
cursant, Constantin, Gurău, îi spusese însă -lui Vasile că, 
de fapt, „comandantul de la Madrid i-a făcut vînt în ţară“ 
pentru a scăpa de un concurent serios la şefie. În rezumat, - 
Aurel Năstase era un tip de caracter, chiar dacă negativ 
prin concepţiile pe care le apăra... 

— De unde era originar acest Năstase? 

— Din Vilcea, dintr-un sat aflat pe malul Oltului pre- 
ciză Vasile. Toţi ai lui sînt ţărani, iar Năstase a făcut 
ce a putut pentru a nu-i amesteca în activitatea lui poli- 
tică şi, mai ales, în acțiunile sale clandestine. 

„ Vasile ştia de la Dave că Năstase respinsese cu toată 
energia ideea de a fi parașutat pe meleagurile natale și 
de a-și folosi neamurile ca bază de sprijin. Cînd Boianschi 
era pe punctul să plece de la Lindau, cei de la Centru 
umblau să-i găsească lui Năstase un radist bun, capabil 
să facă şi alte treburi tehnice, ca falsificarea actelor, și 
dispunînd de un potenţial bogat de rude și prieteni. O 
condiție deosebit de importantă era şi aceea ca omul să 
nu fi fost compromis printr-un trecut legionar. Din cîte 
spunea Dave, găsiseră un candidat în persoana unuia din 
cursanţii școlii din Franța pe care se apucaseră să-l veri- 
fice pe toate căile. Era un fost sublocotenent originar și 
el din Oltenia, dispărut pe frontul de vest în aprilie 1945 
cînd, de fapt, se predase nemților. Dave nu-i spusese cum 
îl chema dar l-a asigurat pe Vasile că omul era un foarte 
bun radist şi failsificator. Dacă această candidatură avea 
să reziste tuturor verificărilor, Centrul putea să-l trimită 
pe Năstase în țară pînă în toamna anului în curs. Planul 
ințial prevedea ca Năstase să fie lan:at încă din primă- 
vară... 

— Altceva? insistai eu. 

— Cu Năstase, nimic, răspunse Boianschi. Poate doar 
semnalmentele. 

— Păi, da, semnalmentele! 

— Înălţimea 1,72—1,74, vînjos, bine clădit, în vîrstă de 
aproximativ patruzeci de ani. Păr negru, aspru des. Nu 
are nici un fir de păr alb. Fruntea îngustă și sprîncenele 
stutoase îi dau un aer de bandit la drumul mare, de asa- 
sin, cu atît mai mult cu cît ride rar, cu zgîrcenie. Este 
o aparenţă înșelătoare, deoarece Năstase are un tempera- 
ment mai degrabă blajin. Era un tip curajos, fără a avea 
însă nimic din agresivitatea provocatoare a unora din 
acoliţii săi. Scutierul credincios al lui Năstase era Ghiţă 
Ciolan. 

— Cum adică? 

. Gheorghe Ciolan era tînăr, cam de vîrsta lui Vasile. 
Se născuse în cartierul Fratelia din Timișoara, unde ai 
lui țineau o băcănie așezată la vad bun. Tatăl său se 
nevoise să-și ţină feciorul prin şcoli, să-l facă, cum s-ar 
spune, domn. Cu toate că nu era deloc prost, Ghiţă era 
un fel de coadă de cîine din care n-avea cum să iasă vreo 
sită de mătase. După ce repetase vreo două clase de liceu, 
Ciolan s-a înscris, în toamna anului 1940, în „Frăţiile de 
cruce“ unde activase atît de intens și mai cu seamă atît 
de zgomotos încît, după ianuarie 1941, fusese dai afară 
din școală fără dreptul de a se reînscrie la o alta. Apa- 
rent cuminţit, se instalase în spatele tejghelei lui taică-său 
pentru a-l ajuta la treburi; pe sub mînă monta însă tot 
felul de operaţii speculative ce se transformaseră, după 
război, într-o intensă contrabandă în şi din Banatul iugo- 
slav. În vara anului 1946, în pericol de a fi prins chiar 
pe graniță, a zbughit-o în Vest, unde colindase mai toată 
Austria şi Germania occidentală. Cu Năstase se cunoscuse 
la Hanovra, unde Ciolan fusese închis de autorităţi pentru 
vina de a fi furat cîteva bidoane de vopsea. Aflînd că este 
vorba de un român, Năstase, care îndeplinea pe atunci 
funcția de comandant al garnizoanei legionare din nordul 
“Germaniei, s-a prezentat la poarta lagărului și a cerut 
să vorbească cu deținutul. Înduioșat de tinereţea lui Ghiţă 
Ciolan, el plăti pe loc vopseaua și-l eliberă pe hoț luîndu-l 
pe garanţie... 

— De ce? 

— Vezi, Năstase simţea nevoia de a se dedica faptelor 
bune. În. cazul acela, fapta bună era recuperarea lui 
Ciolan, un „frate de cruce“ care apucase pe calea răului. 
Năstase punea în rezolvarea acestor probleme răbdarea şi 
pasiunea pe care alţii o depun pentru cucerirea unei femei. 

— E toamai ceea ce voiam să remarc. Nu cumva acest 
Năstase era tributar unor năravuri, ca să zic așa, bizan- 
tine? 

— Dacă era homosexual? Nu, precis nu! protestă Boian- 
schi. Într-un colectiv închis format în totalitate din băr- 
baţi, ca cel de la Lindau, un asemenea viciu n-ar fi 
putut să fie ascuns multă vreme. Desigur, nu se poate 
spune că omul era absolut normal din punct de vedere 
al vieţii sexuale. Era un fel de abstinent, de anahoret, şi 
nu se sfia să recunoască acest lucru. Pentru a dovedi că 
se poate trăi şi fără femei devenise un bun bucătar iar 
bucatele pregătite de el mai ales borşul țărănesc se 
bucurau de aprecierea unanimă. Spunea că la Aiud își 
dăduse pentru prima oară seama cît era de important 
pentru unul care trăia în afara legii, înfruntînd perma- 
nent riscul închisorii, să nu fie tributar viciilor și pasiu- 
nilor de tot felul. Tot la Aiud se lăsase și de fumat. În 
ce-l privea pe Ciolan, ăsta era afemeiat şi stricat pînă-n 
măduva oaselor. În relaţiile cu Năstase însă, era un ade- 
vărat model de respect şi bună cuviinţă. Îl socotea drept € 
un frate mai mare: „bădia“ în sus, „bădia“ în jos; dacă 
Năstase nu i-ar fi interzis, Ghiţă i-ar fi făcut şi pantofii. 

— Un lingușitor... 

— Să nu crezi asta! Cu toţi ceilalţi, inclusiv cu șefii 
americâni şi francezi, Ghiţă se purta în maniera sa natu- 
rală, adică obraznic. Mutra lui afișa atîta impertinenţă 
încît cerea palme. Altfel frumușel, cu ochii verzi de secă- 


tură, înalt spre 1,80. m, pînă şi cicatricea din bărbie îi 


venea bine. O căpătase de la unul care obișnuia să se 
bată cu chevaliera pe deget. Ciolan avea de gînd ca indi- 
ferent de ce i-ar fi cerut americanii să se reîntoarcă la 
Timișoara spre a-și regăsi neamurile și prietenii. Numai 
între ei s-ar fi simţit în siguranță. 

— Dar noi, cum am putea găsi, la o adică, neamurile 
şi prietenii lui Ghiţă Ciolan? 

— Prăvălia lui Ciolan bătrînul, azi probabil închisă, 
era vestită în cartier. În ce-l privea pe Ghiţă, acesta tre- 
buia să aibă un dosar bogat la miliția din Timişoara, dacă 
nu și la securitate. Un amănunt important ar fi putut 
îi acela că insul nu urmase cursul de parașutism. Spunea 
că se va întoarce în țară singur, pe jos, prin Banatul 
iugoslav, pe căi ştiute numai de el. A refuzat să facă 
echipă cu alții, considerînd că aceasta ar fi fost calea cea 
mai sigură spre cădere. Pe linie legionară, avea drept 
misiune să-și reorganizeze foștii camarazi din Timișoara 
şi mai ales să construiască un canal sigur de legătură cu 
Occidentul prin Jugoslavia. Apoi, trebuia să aștepte 
să fie contactat de Năstase cu care-și fixase modalităţi de 
întilnire cunoscute numai de ei. Dealtfel toţi legionarii 
care se pregăteau să plece în ţară primiseră de ia coman- 
damentul lor misiunea de a reînființa onganizaţiile legio- 
nare pentru a le unifica ulterior sub conducerea unui 
organism intern dirijat de Năstase. De pildă, Constantin 
Gurău trebuia să repună pe picioare, ajutat de un alt 
cursant, anume Șovăilă Ion, organizaţiile ce au existat în 
zona Brașov-Făgăraş. 

— L-ai mai pomenit o dată pe acest Constantin Gurău. 
Avea vreo legătură cu omul tău de la Miinchen? 

— Era fratele lui mai mare, Gurău bătrînul, cum i se 
spunea. Un tip mult mai serios şi mai temperat decît 
Aurel Gurău. Apucase să termine, în 1943, facultatea 
de agronomie, dar în Ocident își cîştigase pîinea muncind 
ca tîimplar. Slab și mărunt de statură cu părul albit îna- 
inte de vreme, purta, numai la citit, ochelari cu rama 
subţire de aur. Era considerat unul dintre intelectualii 
mișcării, iar Năstase, cu care era bun prieten, îi spunea 
în glumă „nihilistul“. De fapt era legionar fanatic, cu con- 
vingeri fasciste adînc înrădăcinate. Era căsătorit cu o fostă 
colegă de facultate pe care o lăsase în ţară; femeia lucra 
la niște sere de pe lîngă Brașov. Deși nu divorțaseră, soția 
îşi reluase numele de fată care avea o rezonanţă slavă; 
o chema Vera și era originară din Chişinău. 

— Alde Gurău erau și ei tot de pe acolo? 

— De unde! Erau ardeleni de pe Tirnave. Toţi ai lor 
erau țărani dintr-o comună de pe lîngă Sighișoara al cărei 
nume nu l-am ştiut niciodată, bine, Ighiș sau Coveş. Avea 

gazde bune în toată regiunea, oameni care-l ascunseserâ 
pe el şi pe fratele său înainte de a fugi din ţară, în 1948. 
Între ei, Gurău conta mult pe un sas ce locuia undeva, la 
marginea Braşovului și care fusese membru al Grupului 
etnie german. Mi-a spus o dată că acest sas cîştiga o 
mulțime de bani de pe urma culturii florilor şi a legu- 
melor. 

— De ce nu l-au pregătit pe fratele său mai tînăr şi 
mai dinamic? 

— Acesta era cotat pînă și de legionari drept un ne- 
chibzuit şi un violent care n-ar fi putut avea autoritatea 
necesară faţă de cei aflaţi în ţară. Pe urmă, asemenea lui 
Năstase, Gurău era şi un concurent periculos pentru 
„şeful“ din Madrid sau, cel puţin un opozant potenţial. 

— Pentru Gurău se găsise un radist? 

— Nu. Asemenea lui Ciolan, Gurău dorea să-și cifreze. 
şi să-și transmită singur mesajele. Cum spuneam, el făcuse 
echipă cu un anume Ion Şovăilă care trebuia să se ocupe, 
sub directa îndrumare a lui Gurău de formarea unei gru- 
pări legionare în Făgăraş. Originar el însuşi din Făgăraș, 
comuna Scorei, Şovăilă era tipul clasic al pistolarului. 
Înalt de aproape doi metri, trăsăturile sale vădeau forţă şi 
mai ales cruzime. Nu prea bogat la minte, individul avea, 
în schimb, un tir neiertător: la exerciţiile de tragere fie- 
care din împușcăturile sale făcea zece puncte din zece, 
iar la lupta individuală, fără armă, instructorul, un francez 
care-și spunea „Jacques“ refuzase să se mai ocupe de 
el. Nebunul îi luxase o mînă în timpul antrenamentului. 
A fugit din România în anul 1946 împreună cu frații 
Gurău, după ce ucisese în prealabil, din pură cruzime, 
pe milițianul din comuna unde stătuse ascuns, care nici 
nu bănuise măcar prezența lui acolo. Individul începuse 
ceva studii de filologie la Cluj, dar nu le terminase nicio- . 
dată; fusese încurcat, „logodit“, spunea el, cu una Mia 
Mătăsaru, şefă de „cetățuie“ la Sibiu. Cam asta e tot ce 
știu despre Şovăilă, căci individul nu prea făcea sat cu 
nimeni în școală, iar faţă de mine nutrea o aversiune pe 
care nu se ostenea deloc să și-o ascundă. Sentimentul 
era, dealtfel, reciproc. Oricum, părerea mea este că nu va 
fi prea greu să daţi de Şovăilă, dar va fi al dracului de 
complicat să-l prindeţi viu. 

— Om trăi şi-om vedea. Pînă atunci să vedem, mai 
degrabă cine urmează pe listă. 

— Următorul poate fi oricare dintre cei nepomeniţi 
încă. Am putea continua cu Dumitru Chehaian-Miti. 

— Asta ce fel de pasăre mai este? Vreun concetăţean? 
N-am prea auzit de armeni care să fi devenit legionari. 
știa aveau un partid al lor. 

— Miti Chehaian nu ne era concetățean. El făcea parte 
dintr-o veche familie de armeni stabiliți în Moldova prin 
secolul al cincisprezecelea. Urmașii acestor familii şi-au 
păstrat numele, dar nu mai vorbesc armenește de gene- 
raţii. Astfel Chehaian, născut la Vaslui şi fost student în 
litere la lași se consideră, şi de fapt este, tot atît de român 
ca tine şi ca mine; ba încă mai abitir, căci noi nu ne-am 
putea număra strămoşii pe parcursul a patru secole. 

_— Da? Şi cum a ajuns acest domn Chehaian dintr-o 
familie atît de ilustră la școala de spionaj de la Lindau? 

— Această familie ilustră a scăpătat serios. Miti îl acuza 
de această decădere pe bunicul său care, avind o fire 
deosebit de petrecăreaţă a reuşit să irosească mai toată 
avuţia Chehaienilor. Ceea ce a scăpat bunicului a tocat 
Chehaian tatăl în Franţa unde se dusese, chipurile, să 
studieze filosofia. La naşterea lui Miti, din toate acaretu- 
rile şi moşiile familiei mai rămăsese casa bătrînească din 
Vaslui. Chehaian tatăl a fost nevoit deci să intre în învă- 
ţămînt, dînd şi meditații pentru a-și întreţine familia. 
Ceea ce mi s-a părut interesant, era faptul, povestit de 
Miti, cum că tatăl său, mort de vreo doi ani înainte de 
război revenise din străinătate animat de convingeri socia- 
liste. Dimpotrivă, devenit student la Iași, Miti Chehaian a 
căzut complet sub influenţa legionarilor, devenind unul 
dintre cei mai calificaţi organizatori de „echipe ale morţii“. 
La aceasta a contribuit, fără îndoială antisemitismul său 
feroce manifestat în toate împrejurările. A participat la 
mai toate acţiunile şi tulburările organizate de legionari 
la Iaşi şi, drept urmare, a luat, în 1941, drumul Germa- 
niei. Era un conspirator înnăscut, iar Năstase spunea 
despre el jumătate în glumă, jumătate serios că era un 
monument de perfidie asiatică. Departe de a se supăra, 
Chehaian lua aceasta ca pe un compliment. Ca toţi cei- 
lalți îl simpatiza şi-l respecta pe Năstase, dar prietenul 

și confidentul său era Costică Gurău cu care se cunoştea + 
din anii studenției. 

— Și, cam ce planuri avea acest Chehaian? 

— El urma să fie paraşutat în regiunea deluroasă a 
Moldovei, pe Siret, în apropiere de un sat unde avea o 
gazdă sigură care-l ţinuse ascuns în 1941. Nu şțiu cum 
se numeşte satul, dar ştiu că e undeva între Roman și 
Vaslui. După ce s-ar fi legalizat sub o identitate de îm- 
prumut, Chehaian, ca şi ceilalți, trebuia să intre în legă- 
tură cu legionarii din Moldova și mai ales din Iași pentru 
a-i reactiviza. 

— Avea de gînd, probabil, să-şi revadă şi familia de 
la Vaslui... 

— Nu cred. Părinţii lui au murit, iar în casă locuia 
doar o mătușă bătrînă, soră cu tatăl său. Aceasta ocupa 
doar o cameră, restul imobilului fiind naționalizat şi re- 
partizat de Spaţiul locativ unor chiriaşi străini de familie. 

— Cu cine urma să facă echipă Chehaian? 

— Cu nimeni. A cerut să plece singur, pentru a nu 
purta, spunea el, grija altuia. Era un bun operator şi 
depanator de radio. 

— Un tip destul de dificil! Altul? 

— Prăștieru Nicolae, originar din Turnu Severin. Un 
tip şters, devenit legionar ca urmare a insistențelor unuia 
din colegii săi de liceu. A fugit și el în Germania pentru 
că în timpul guvernării legionare lucrase în București, la 
„romanizare“. Fusese plasat acolo de o rudă influentă la 
legionari şi profitase de ocazie pentru a-i spori averea 
tatălui său. N-avusese alte grade sau responsabilități le- 
gionare deosebite, dar era tînăr și sănătos, capabil să în- 
frunte greutăţile legate de îndeplinirea unei misiuni în 
țară. Nu-i fusese fixâtă încă nici o sarcină precisă, se 
plănuise, în principiu să fie trimis ca radist al unui legio- 
nar mai important. De aceea preocuparea, sa de căpetenie 
era pregătirea radio. 

— De ce n-a fost cuplat, de exemplu, cu Năstase? 

— Năstase era prea important pentru a folosi baza de 
sprijin oferită de familia lui Prăştieru, binecunoscută în 
toată regiunea ca un clan de negustori compromiși de com- 
plicitatea cu legionarii şi autorităţile antonesciene, rău 
văzuţi de organele actuale ale puterii. I-a fost oferit ca 

” îmsoţitor lui Chehaian, dar acesta a motivat că baza de 
sprijin a lui Prăştieru era prea departe de Moldova și 
a refuzat net oferta. În particular, i-a spus lui Gură că 
Prăştieru o fi el băiat bun, dar n-are minte niei cît o 
găină, lucru ce se citește cu uşurinţă pe fața lui ca o lună 
plină înflorită de un zîmbet ce n-are parcă alt most decit 
acela de a lăsa să i se vadă caninul îmbrăcat în aur. În 
plus, individul trăgea foarte prost la ţintă, iar la antre- 
namentul de lupte se mișca precum ochiul mortului. Dacă 
va fi totuşi parașutat, va fi prins înainte să atingă bine 
pămîntul. 

— Ca voi, de exemplu, îl necăjii eu. 
— Lasă-ne pe noi, se zborși el. Se vedea de la o poștă 
că pe noi ne-aţi așteptat la punct fix. Să vă văd eu cum 

îi veţi prinde pe Dumitru Cîrciumaru! 

— Te pomeneșşti că acest Cîrciumaru o fi vreun om 
invizibil. Sau, poate, e numai iute de picior. N-ai vrea 
să-mi spui şi mie ce însușiri deosebite vădește jupînul 
acesta, Cîrciumaru? 

— Cîrciumaru Dumitru, născut la Galaţi este fiu și 
nepot de contrabandist. A făcut de mic școală de hoţi sub 
privegherea lui taică-său. Cu şcoala cealaltă n-a prea avut 
noroc fiindcă, spre disperarea iubitorului său părințe, nu-i 
plăcea cartea. Cu chiu, cu vai, pe la 19 ani terminase şi el 
cele patru clase gimnaziale necesare pentru a fi angajat 
ca subagent clasa a treia la Chestura poliției din Galaţi. 
Chestorul, care ştia cu cine are de-a face, a închis ochii 
la conţinutul pestriţ al cazierului familiei şi l-a angajat 
pe Dumitru, mulțumit să aibă sub mînă o asemenea enei- 
clopedie ambulantă a contrabandiștilor de ia Dunărea 
maritimă. Numai că nici Dumitru nu era atît de prost 
să-i spună noului său patron tot ce ştia; le turna numai 
pe caiafele ce încurcau socotelile clanului Cîrciumaru şi 
pe noii veniţi care refuzau să respecte regulile stabilite de 
ei în branșă. Restul lumii interlope prospera spre mulţu- 
mirea tuturor, ba gurile rele dădeau de înţeles că prospera 
pînă și chestorul. Numai că băiatul avea impresia că 
avansează cam încet în ierarhia poliţiei oficiale, şi, de 
aceea, în 1940, a făcut prostia să treacă în poliţia legie- 
nară. Şi astfel pentru mai puţin de trei luni cît primise 
o leafă egală cu „cea de agent clasa doua, Cîrciumaru se 

văzu amenințat cu trimiterea la batalionul disciplinar de 
la Sărata și cu plecarea pe front. Clanul Cîrciumaru com- 
pus din tatăl şi alţi doi fraţi ai poliţistului fără noroc, 
hotări că era cazul să-l pună la adăpost pe Mitică și-l 
strecură pe un remorcher german ce pleca la Viena. S-a 
întîmplat însă, în ultimul timp, pe cînd autoexilatul făcea 
rezistență la cataramă pe la granițele Austriei, fratele 
său mai mic, rămas în ţară, să fie încercat de o dorință 
nebumă de a vedea lumea largă. De aici s-a născut și 
planul de pătrundere a lui Mitică în România, fără 
parașută și fără avion. 

— Jartă-mi neștiința, dar cum făcea Cîrciumaru rezis- 
tenţă la graniţele Austriei? 

— Simplu, făcînd contrabandă. Austria era raiul contra- 
bandiștilor după război. 

— Asta era deci rezistența? Şi planul acela de pătrun- 
dere? : 

— Mitică va veni la Constanţa îmbarcat pe un vapor 
străim sub o falsă identitate. Aici se va substitui fratelui | 
său doritor de hoinăreală, rămînînd pe uscat în locul lui. 
Cei trei frați seamănă între ei ca picăturile de apă şi 
verbesc grecește mai abitir decît răposatul Venizelos; 
mama lor era grecoaică originară de prin Arhipelag. Va 
fi deci suficient ca fraţii Cîrciumaru să-și asigure compli- 
citatea comandantului de vas pentru ca substituirea să se 
facă fără nici un fel de dureri. Iar atunci cînd Mitică va 
ajunge între vechile lui legături din rîndurile contra- 
bandiștilor trăitori între Brăila și Sulina va fi foarte greu 
să-i mai daţi de urmă. Bineînţeles, aceștia nu vor ști cu 
ce hram s-a întors firtatul lor de prin străini; omul va 
spune oricui va dori să-l asculte că i-a fost, pur şi simplu, 
dor de ţară. 

— M-ar mira ca acest Cîrciumaru să fie chiar un legio- 
mar fanatic! 

— Nici nu este! E dcar un aventurier aterizat din în- 
timplare printre, gardiști. Aștia se înșală amarnic, jude- 
cîndu-l după atitudinea ce o adoptă în relaţiile cu ei. 
Ei nu-i cunosc pe contrabandiști și mai ales pe cei de aici, 
de la porțile Levantului capabili să sfeterisească un vapor 


cu căpitan cu tot. Eu l-am citit însă repede, căci la Con- 

stanţa, aveam și noi mulţi dintr-ăștia. Îţi mai ii giteștă 
de Tasuli? 

— Lasă-l în pace pe bietul Tasuli. L-au găsit acum doi 
ani cu propriul său cuţit înfipt între omoplați. Cei din 
branșă spuneau că avusese un atac de tuberculoză galo- 
pantă. În ce-l priveşte pe Cîrciumaru acesta, ne-om nevoi 
să nu ne facem de ruşine. Doar trăim şi noi într-un port. 
Altul? 

— Mai era Moise Cornu, singurul nelegionar în afară 
de mine. A dezertat acum doi ani. Adormise în post și, la 
trezire constatase că-i lipsea arma pe care i-o luase șeful 
său de grupă în intenţia de a-i da o lecţie de vigilenţă. 
De teama consecințelor, a sărit din lac în puț. E ardelean 
dintr-o comună situată pe la nord de Zalău. Îl veţi iden- 
tifica ușor căci a fost judecat şi condamnat pentru dezer- 
tare şi trădare de patrie. În lipsă, bineînţeles. Unul gras 
şi greoi despre care golanul de Ciolan spunea că are 
slănină pînă şi pe creier. Deşi era tare greu de cap, se 

“conta mult în baza de susținere oferită de numeroasele lui 
neamuri, ţărani înstăriți, nu preâ favorabili regimului. În 
contrast cu neamul de palavragii al Prăştierilor, cei din 
neamul lui Cornu ştiau, spunea el, să tacă și să facă. 
Numai că, pînă la plecarea mea de la Lindau, necăjitul 
de Cornu nu reuşise încă să deslușească tainele aparatului 
de radio şi rămăsese complet străin de alfabetul Morse. 
Instructorii, care scontau să continue să-l pregătească indi- 
vidual, după terminarea şcolii, erau totuşi optimişti; ei 
spuneau că într-un an, un an și jumătate vor reuși să 
scoată ceva din el. Atunci ar fi putut face o pereche bună 
cu oricare din emisarii comandamentului legionar. Cei de 
la Madrid căutau încă de acum cîteva luni prin America 
pe unul potrivit să fie trimis în Transilvania de nord. 

— Am priceput că pe Cornu va trebui să-l așteptăm 
'ceva mai tîrziu. Cine a mai rămas? 

— Doar eu şi Caramitru care fusese miruit şef de garni- 
zoană aici, în Dobrogea. 

— Cu voi am avut prilejul să ne cunoaștem îndea- 
proape, iar despre Caramitru și misiunea lui ne vei da 
mai tîrziu o declaraţie separată. Chirvăsuţă n-a fost deloc 
da Lindau? 

— Nu. El mi-a fost ataşat după ce fusesem retras de la 
şcoală în vederea plecării în România. 

_— Fiecare din cei pregătiţi la şcoala din Lindau au 
primit de la comandamentul din Madrid însărcinări legate 


de reactivizarea activităţii subversive a Gărzii de fier în 


România. Relatarea ta lasă impresia că Centrul N.A.T.O. 
a cheltuit sume mari de bani, asumîndu-și totodată riscuri 
serioase ca pierderea unor avioane doar pentru a le da 
legionarilor posibilitatea să-și refacă organizația din ţară. 

—— Concluzia ta conţine un sîmbure de adevăr în mă- 
sura în care Centrul N.A.T.O. era şi el interesat în exis- 
tenţa unor nuclee teroriste capabile să acționeze în spatele 
unei viitoare zone de operaţii militare. De aceea reprezen- 
tanţii N.A.T.O. au acceptat, fără fasoane ca agenţii pre-. 
gătiţi şi lansați de ei să primească instrucţiuni corespun- 
zătoare de la Madrid. Această tactică mai avea un avantaj: 
în cazul cînd unii dintre agenţi ar fi fost arestaţi, ei 
n-ar fi putut atribui N.A.T.O. iniţiativa unor asemenea 
activități subversive, prost privite de opinia publică din 
țările vestice. Dar, în afara creării unei structuri subver- 
sive, Centrul N.A.T.O. urmărea şi obiective specifice de 
spionaj care vizau, în primul rînd introducerea în Româ- 
nia a unor surse ce-i aparţineau exclusiv şi care erau in- 
struite anume pentru a recruta agentură și pentru a 
culege şi transmite date secrete. 

— -Ca tine, de exemplu. 

— Ca mine, ca Horaţiu Chirvăsuţă şi probabil ca majo- 
ritatea celor instruiți în Franța, despre care știam de la 
Dave că nu erau legionari, ci mai ales foști militari din 
vechea armată. 

— Dacă lucrurile stăteau într-adevăr așa, șefii voştri 
au comis o greşeală de neiertat amestecîndu-te cu legio- 
aarii. 

— Greşeala n-a început chiar de aici. Nu uita că legio- 
narii nu-mi cunoşteau adevărata identitate, după cum 
nu cunoşteau nici faptul că voi pleca în misiune cu unul 
dintre ei. Pentru toţi, cu excepţia lui Caramitru, eu am 
rămas sergentul american de origine română William 
Barlay, ajutor al instructorului pentru operaţiile de co- 
mando. Nici Caramitru n-ar fi aflat mai mult dacă Dave 
n-ar fi luat măsura să completeze grupul „Arnold“ tocmai 

cu Chirvăsuţă care mă cunoștea din țară. Dacă americanii 


n-ar fi comis această prostie monumentală, l-aş fi lăsat 


pe Caramitru în gară la Medgidia şi aș fi plecat în ireaba 
mea fără să-i las cartea de vizită cu numele adevărat și 
noua adresă. Chiar dacă l-aţi fi arestat, aţi fi aflat de la 
el povestea cu sergentul Barlay şi nimic mai mult. 

— Ba da, îl contrazisei eu suav. Am fi aflat, de pildă 
semnalmentele tale precum și faptul că te afli incognito 
în Dobrogea. Dar, toate astea şi mai ales cele ce mi le 
spui tu reprezintă doar o pură teorie. Teorie în numele 
căreia n-ar fi trebuit să-i cunoşti nici tu pe cei ce urmau 
să fie parașutat în ţară dintre legionari. 

— Am înțeles, dimpotrivă, că în legătură cu niște pla- 
nuri viitoare ale C.I.A. era absolut necesar să-i cunose pe 
toți și să mă pot face recunoscut de ei, la momentul Opor- 
tun. De aceea m-au şi băgat între ei. Din păcate pentru 
voi, nici măcar Dave n-a găsit ou cale să-mi spună ce 
scopuri viza această măsură şi cînd urma să se ivească 
acel moment oportun. Deocamdată eu trebuia să mă dedic 
exclusiv activităţii informative, pentru a astimpăra, spu- 
nea Dave, adevărata foame de informaţii ce se manifesta 
la nivelul diverselor eșaloane de comandament ale Alian- 
ței. Organizarea la zi a armatelor din Est, dotarea lor 
cu armament și alte mijloace de luptă, principiile stra- 
tegice și tactice introduse recent în practica acestor armate 
rămăseseră, în mare parte, necunoscute la Cartierul Gene- 
ral. De aceea, nu numai eu ci şi toţi ceilalți ce urmau să 
fie introduși în ţară, au studiat cu temei tehnica informa- 
țiilor cu instructorul francez Ren& Duval. Acesta, mi-a 
spus Dave, se numea în realitate Alain Beaufort şi era 


colonel aparţinînd secției „Action“, Împărțea cu Davidson. - 


conducerea școlii, dar spre deosebire de american, stătea 
permanent la Lindau. El ne-a învăţat să studiem aero- 
dromurile de campanie, concentrările de trupe precum și 
parcurile de artilerie și tancuri, indicîndu-ne metode prae- 
tice de apreciere vizuală a efectivelor umane şi a materia- 
lelor. Tot de la el am deprins citirea hărților de stat-major 
și executarea unor schițe de situaţie a obiectivelor obser- 
vate. Pentru a putea evalua pe loc informaţiile culese, 
am studiat, după materialele capturate de la germani, 

ași 


i 


' ordinea de bătaie şi sistemul de organizare a vechii armate 


române precum şi locurile de amplasare a comandamen- 
telor şi formațiunilor ei mai importante. Ne-au fost, de 
asemenea, descrise în amănunţime, de către tehnicieni 
aparţinînd forțelor aeriene ale S.U.A., tipurile de avioane 
MIG 15 şi 17 intrate în dotarea armatei noastre, Duval- 
Beaufort ne-a spus că Serviciul de informaţii al N.A.T.O. 
oferă e primă specială pentru procurarea unui costum 
presurizat purtat de piloţii acestor avioane la marile alii- 
tudini. Tehnica informaţiilor s-a dovedit a fi un curs 
dificil pentru elevii de la Lindau, nu prea familiarizați 
cu problemele de armament ce depăşeau complexitatea pis- 
toalelor în mînuirea cărora se specializaseră. Beauitort, 
tipul soldatului albit sub drapel, bun camarad şi gata ori- 
eînd să bea un păhărel cu „bobocii“, a făcut tot ce depin- 
dea de el pentru ca lucrurile să se termine cu bine, dar 
Prăştieru, Cornu şi alţi cîțiva s-au dovedit adevărate anti- 
talente în materie. După cum ai ghicit, probabil, cel mai 
bun elev am fost eu, care urmasem, e drept la modul 
general, un asemenea curs la Fort Bragg. La Lindau s-a 
insistat, în schimb, mai puţin pe tehnicile specifice ale 
studierii şi recrutării agenţilor, pornindu-se de la premisa 
că în ţară asemenea acţiuni vor avea drept bază convinge- 
rile legionare ale celor selecționați. Căci, insist, toţi cei ce 
urmau să fie lansați în România erau datori să culeagă şi 
să transmită Centrului, informaţii militare. 

Um at curs la care m-am remarcat a fost cel al falsi- 
ficării de documente pentru eare m-a recomandat pregă- 
țirea mea de desenator, absolvent al liceului industrial. 

— Bine că nu-i aici nea lenică, profesorul nostru, ca 
să te audă! 

— Gursul, continuă Boianschi, făcîndu-se că n-a reţinut 
remarca, era predat de un tip adus anume de la Paris 
care se prezentase sub numele de Pierre YTorta. În mai 
puţin de e oră am ştiut de la colegi că, de fapt, omul se 
numea Petre Toartă, legionar originar din București, fost 
„tehnic“ al şefilor gărzii. Intrat de tînăr în mişcare, 
Toartă avusese o viață aventuroasă care iînclusese paraşu- 
area sa în spatele frontului româno-sovietic, în octombrie 
1944. În iarna aceea cînd fusese nevoit să se ascundă prin 

păduri şi dealuri, contractase o pneumonie de care scăpase 


greu și care-i lăsase beteșuguri pe plămînul drept. Toartă 
reușise totuși să se strecoare în străinătate, imediat ce 
starea sănătăţii îi permisese, iar acolo, şefii îl recoman- 
daseră francezilor și americanilor ca maestru falsificator. 
Aceștia îl plăteau generos şi, înmuiat de trai bun, Toartă o 
lăsase mai moale cu credințele sale legionare din trecut. 
Mi-a dat întîlnire la Paris, la braseria Lipp din Saint- 
Germain-des-Pres, unde, spunea, era de găsit în toate 
după-amiezile. Nu m-am dus. 

Restul cursurilor nu le-am mai urmat deoarece le asimi- 
lasem mult mai temeinic la Fort Bragg; în lipsa unor ocu- 
paţii cît de cît intense trăgeam ici și colo cu urechea, ajun- 
gînd să aflu cam toate cîte ţi le-am declarat. O făceam, 
bineînţeles, din pură curiozitate şi din dorința de a deduce 
cu un ceas mai devreme ce-mi rezerva viitorul. Din 
aceleaşi motive, aşteptam cu nerăbdare vizitele lui Dave 
care, influenţat favorabil de bunele referinţe ce le aveam 
la C.L.A., mi-a spus multe lucruri pe care nu le ştiam şi, 


„probabil, n-ar fi trebuit să le ştiu. Zilele cele mai plicti- 


sitoare pentru mine au fost acelea cînd ceilalți au plecat 
în Franţa pentru a învăţa să sară cu parașuta pe un aero- 
drom aparţinînd secţiei „Action“. În lipsa lor, am șters-o 
la Miinchen împreună cu Cîrciumaru şi cu Ciolan și i-am 
tras un chiolhan pe cinste într-o cameră discretă din spa- 
tele prăvăliei lui Gică Zamfirescu. Se pare că cineva din 
prăvălie ne-a văzut şi ne-a turnat lui Aurel Gurău căci 
cei doi au fost chemaţi de Năstase pentru a da socoteală, 
iar eu am fost admonestat, e drept cu blindeţe, de către 
Dave. Cam așa a fost la Lindau unde am trăit lipsit de 
griji pină la 15 ianuarie 1952 cînd ne-am trezit cu David 
Davidson venit să ne spună „la mulţi ani“. E i-a anunţat 
pe profesorii francezi și pe cursanți că „începînd de la 
1 februarie, sergentul William Barlay este rechemat la 
Comandamentul forțelor armate ale S.U.A. din Europa“. 


Apoi, invitîndu-mă la o plimbare pe aleile înzăpezite ale 


parcului, Dave mi-a spus să mă prezint la data respectivă, 
ora 10 dimineața pe peronul gării de la Uberlingen, o 
localitate situată la cealaltă extremitate a lacului Bo- 
densee, pentru a primi noi instrucțiuni ... 

Din dispoziţia maiorului Burghelea, am întrerupt 
pentru cîteva zile discuţiile cu Boianschi; era 3 iulie, şi 
noi trebuia să pregătim prezentarea lui Vasile la întîlnirea 
din Piaţa Independenţei. Pe de altă parte, aflînd ce decla- 
rase Boianschi despre cei ce urmaseră cursurile şcolii de 
spionaj din Lindau, şeful hotărise ca aceste date să fie 
puse neîntîrziat pe hîrtie și trimise prin curier special la 
București maiorului Hornaru, care putea să dispună ur- 
mărirea indivizilor pe întreg teritoriul țării. 

În consecinţă, toată ziua de vineri, fostul meu coleg de 
şcoală și-a dictat mărturisirile unui tînăr anchetator penal 
din colectivul lui Dracopol, iar eu m-am apucat să studiez 
topografia Pieței Independenţei în căutarea unor locuri 
bune pentru instalarea posturilor de pîndă. La prima ve- 
dere, lucrurile păreau simple: pe latura dinspre răsărit 
a locului se înșirau unul după altul cîteva restaurante şi 
o cofetărie, pe terasele cărora se vînturau toată ziua o 
grămadă de mușterii. Nimic nu părea mai ușor decît să 
introduc printre ei cîțiva băieţi cu privirea ageră. Dealt- 
fel, în drumul său către Cazino, Boianschi era obligat să 
defileze tocmai prin faţa acestor terase ce ocupau o bună 
parte din trotuar. Necazul era că observatorul instalat la 
“oricare dintre zecile de mese, n-avea posibilitatea să-i va- 
dă decît pe consumatorii aflaţi în imediata lui apropiere. 
Locurile nu ofereau o vedere de ansamblu a teraselor. Acest 
dezavantaj putea fi oarecum compensat prin mărirea nu- 
mărului de ofiţeri însă, fiind mai toți localnici, aceștia 
erau cunoscuţi de multă lume; concentrarea prea impor- 
tanţă de forţe n-ar fi trecut neobservată. Pînă la urmă, 
ne-am hotărît să plasăm cîte un ofițer pe terasa fiecăruia 
din localuri, instalînd totodată un post de observație în 
podul unei case dărăpănate situate pe partea opusă a 
pieţii, în dreapta primăriei. Era un imobil vechi și igrasios, 
părăsit de locatari încă din timpul războiului, cînd zidu- 
rile sale fuseseră zgilțiite serios de un bombardament 
aerian. Nimeni nu bănuia pe vremea aceea că sub zidurile 
jerpelite ale acestei case se ascundea frumosul edificiu 

au mozaic care face astăzi mîndria Constanţei. Deşi imobi- 
iul se afla cam la o sută de metri de trotuarul ce me im- 
teresa, cu ajutorul unei lunete puternice aveam de acolo 
e vedere generală a meselor instalate pe latura de est 
a pieţii, remarcînd astfel pe toţi cei care ar îi apărut în 
preajma orei zece sau ar fi plecat imediat după trecerea 
jui Boianschi. Acesta ar fi fost, gîndeam noi, indiciul 
care ne-ar fi putut duce la identificarea misteriosului 
„Tommy“ pe care-l cunoșteam numai din eter. Apre- 
ciind importanța postului de pe partea primăriei, maiorul 
Burghelea îmi spusese: 

— Aş fi vrut tare mult să mă aflu şi eu lîngă luneta 
pe care o veţi monta acolo. Cred însă că este mai bine 
să-mi păstrez libertatea de mișcare şi posibilitatea de a 
fi contactat oricînd, de oricare din voi. De aceea în podul 
casei te vei instala tu! Eu, împreună cu alţi doi băieţi 
şi cu o mașină ne vom ascunde pe strada Elena; Pavel, în 
curtea şcolii din spatele moscheii. Copiii sînt în vacanţă, 
iar clădirea este în reparaţie. Fiind și duminică, locul va 
fi cu siguranță pustiu. Vom plasa, de asemenea, peste 
drum, înspre port, un om care nu va putea fi văzut din 
piață, dar va putea ţine legătura de vedere cu tine. La 
rîndul lor, cei ce se vor afla la mese îţi vor semnala ţie 
apariția unor eventuale indicii. Stabileşte deci un cod 
simplu de semnale cu ajutorul cărora să ne putem înțelege 
unii cu alţii. 

Am construit şi codul, deși mă cam îndoiam de eficaci- 
tatea lui. Din păcate însă, împrejurările nu permiteau 
instalarea unor linii telefonice, iar aparatura portabilă de 
radio ţinea încă de domeniul viitorului. 

Peste toată tevatura, Anetei îi venise ideea să mergem 
în duminica aceea la plajă. Neîndurîndu-mă s-o refuz, 
am convenit cu ea să mă aștepte, începînd de la zece şi 
jumătate, pe terasa: cofetăriei din Piaţa Independenţei; în 
eazul că nu aş fi apărut pînă la ora unsprezece, nu-i 
rămînea decît să-şi îndulcească amarul cu o înghețată şi 
să se reîntoarcă acasă. » 

Aceştia au fost participanţii, voluntari și involuntari, la 
„spectacolul“ organizat de mine, duminică 6 iulie 1952, 
în Piaţa Independenţei. Cu toată dorinţa de a fi şi el pre- 
zent la acţiune, maiorul Hornaru ne telefonase de la Timi- 

şoara că nu putea ajunge la noi mai devreme de luni 
dimineaţa. În aceste condiţii, în podul casei din dreapta 
primăriei m-am urcat doar eu şi colegul ce mînuia luneta. 
La zece, cu o exactitate astronomică, Vasile își făcu 
apariția la capătul bulevardului Tomis, angajindu-se pe 
pasajul rezervat pietonilor ce trecea prin mijlocul pieţii. 
Individul, care prinsese cîteva duminici bune de plajă, 
era bronzat ca o reclamă „Nivea“ și iradia prin teţi porii 
numai sănătate şi optimism. El se opri a reculegere în 
fața statuii lui Ovidiu, simulînd că citeşte epitaful nefe- 
ricitului bard de la Sulmona şi apoi îşi continuă fără 
“grabă drumul spre Cazino. Totul durase mai puţin de 
cinci minute, iar acest interval de timp ne-a fost sufi- 
cient pentru a constata că toate măsurile luate pentru a-l 
identifica pe „Tommy“ fuseseră zadarnice. Cu teate câ 
dimineața frumoasă de duminică atrăsese multă lume la 
plajă, rărind considerabil numărul amatorilor veniţi să 
bea bere pe terasele din Piaţa Independenţei, n-am putut 
sesiza nici un bărbat sau femeie care să fi precedat tre- 
cerea lui Boianschi prin piaţă, după cum dispariţia lui nu 
îndemnase pe nimeni să-l urmeze sau să plece, pur și 
simplu, spre oraş. Dacă s-ar fi întîmplat ceva de felul 
acesta, oricare dintre noi ar fi observat cu uşurinţă mișca- 
vea căci pe terase nu se găseau, la ora aceea mai mult 
de treizeci de clienţi. După alte cinci minute, am fost obli- 
gaţi să constatăm că pierdeam timpul degeaba şi că nu 
ne vămînea altceva de făcut decit să ne fofilăm spre 
sediul nostru, aflat ia o azvirlitură de băț mai încolo. 
Trebuie că aveam nişte mutre tare lungi şi amărite 
căci maiorul Burghelea, care ajunsese cu cîteva minute 
înaintea noastră, se mulțumise să ne privească lung, com- 
pălimitor, şi să ne ordone odihnă pînă a doua zi dimi- 
meața. Eu m-am dus direct la cofetărie s-o prind pe Aneta 
înainte să plece; deşi trecuse binişor peste ora unsprezece, 
fata continua să aștepte cuminte cu îngheţata în față. Am 
lăsat-o să-şi termine în linişte porţia şi, pe urmă, ne-am 
dus împreună la plaja „Muncitorul“, unde n-am stat 
decît e oră. Pielea mea albă ca telemeaua n-ar fi putut su- 
porta mai multă vreme razele soarelui de iulie. Pe de altă 
parte, eram cum nu se poate mai necăjit, deşi, mă coen- 
) 

solam eu, nici nu era de așteptat să-l identificăm atât 
de repede şi de ușor pe „Tommy“. Tot așa gîndea, desi- 
gur, și maiorul Burghelea care se abținuse să ne facă 
vreun reproş pentru eşecul înregistrat. Şi el, ca şi noi 
toţi, aştepta, probabil, mai mult de la acţiunea ce urma să 
aibă loc peste două săptămîni, la Mamaia. 

Cum plecasem de acasă în zori fără a apuca să mănînc 
ceva, am simţit dintr-o dată că peste amărăciunea şi preo- 
cupările mele se instala o senzaţie sănătoasă de foame la 
apariţia căreia contribuise, în mod cert, şi partida de înot 
în care mă întrecusem cu Aneta. Am propus deci logodni- 
cei mele să intrăm într-o grădină de vară pentru a mînca 
ceva, iar fata acceptă bucuroasă. Pe de altă parte, văzînd 
cît eram de mahmur, Aneta făcea tot ce putea ca să mă 
scoată din apatie. Eu o ascultam cu o ureche, aruncîndu-i 
cînd şi cînd un răspuns monosilabic şi continuînd să mă 
gîndesc la ale mele. Acesta este, fără îndoială, cusurul 
capital al tuturor celor care lucrează în contrainformaţii: 
imposibilitatea de a se rupe total de preocupările profesio- 
nale care îi hărţuiesc pînă şi în somn. Aneta cunoștea 
bine această meteahnă care se manifesta şi la fratele ei 
și nu se supăra niciodată pentru aparenta lipsă de atenţie 
cu care o tratam uneori. Acum, ca şi altă dată, ea își 
continuă perseverentă eforturile de a mă smulge acestor 
preocupări abordînd, fără să ştie, un subiect care mă inte- 
resa grozav: 

— Nu ştiam că Vasile Boianschi s-a reîntors la Con- 
stanţa. L-am văzut azi-dimineaţă trecînd prin Piaţa Ovidiu. 

— Da, răspunsei eu. S-a întors acum cîteva săptămîni. 

— La început am crezut că mă înșel, reluă Aneta. 
Boianschi venea din jos, dinspre Cazino şi a trecut cam 
pe la trei metri de masa mea. Se vede că l-am privit 
destul de insistent, căci un cetățean de la o masă alăturată 
m-a întrebat: „Îl cunoaşteţi cumva pe tînărul care a tre- 
cut pe aici, adineauri?* I-am răspuns că a fost coleg cu 
un văr de-al meu la liceul industrial. 

Chiar atunci au trecut spre oraş Dracopol împreună cu 
- locotenentul Dănilă; m-au salutat cu risipă de zimbete, 
iar Dracopol a ţinut să se oprească pentru a-mi spune 
că vei apare și tu, în curînd. După plecarea lui, m-am 


180 


întors din nou către vecinul meu de masă, dar acesta 
nu mai era acolo: plecase fără să-şi fi băut măcar cafeaua. 

Mi-am mușcat buzele ca să nu înjur ca la ușa cortu- 
lui. Dănilă fusese de serviciu peste noapte și-l văzusem 
dimineaţa în uniformă. Lasă că şi Dracopol era cunoscut 
ca ofițer de securitate de mai toată lumea din oraş. 

— Nu-ţi aduci aminte cît era ceasul cînd s-a petrecut 
chestia asta? o întrebai eu. 

— Cred că trecuseră cîteva minute peste ora unspre- 
zece. A fost cam cu cinci minute înainte să vii tu, răs- 
punse fata. Dar de ce? 

— Şi tipul care a intrat în vorbă cu tine era de mult 
acolo? 

— Nu. Se aşezase la masă cu puţin timp înainte de 
apariţia lui Boianschi. 

— Înainte sau după? 

— Bineînţeles că înainte. Altfel, cum ar fi pitt con- 
stata că mă interesează persoana lui Vasile? 

— Din ce parte venise? Dinspre oraș sau din jos, din- 
spre Cazino? continuai să întreb. 

— Uite pe asta nu cred că ţi-aş mai putea-o spune, se 
îndoi o clipă Aneta. Adică, stai! Venise sigur dinspre 
Cazino. Dacă ar fi venit dinspre oraș mi-ar fi trecut prin 
față pentru a lua loc la masa-unde era aşezat. 

— De ce nu prin spate? 

— În spate, locul de trecere era ocupat de cîteva lăzi 
cu sticle de limonadă. 

— A plecat totuşi fără să-l vezi... 

— Da, Eu eram atentă la ce-mi spunea Dracopol, iar 
în timpul acesta insul s-a strecurat afară, desigur tot 
spre Cazino, fiindcă n-a trecut nici de data aceasta prin 
faţa mea. | 

— Încearcă să mi-l descrii pe omul acela. Cum arăta 
el, de fapt? cerui eu golindu-mi dintr-o sorbitură paharul 
de bere. 

— Bra brunet, dar cu părul cărunt, pieptănat îngrijit 
spre spate. Trecut bine de cincizeci de ani, trebuie să fi 
umblat mult pe. mare căci avea faţa tăbăcită de soare şi 
de vînt. Altfel, zvelt ca unul de douăzeci de ani. În orice 
caz, un localnic pe care cred să-l mai fi văzut undeva. 

— Înalt? 

— Nu mai înalt de un metru şaptezeci şi cinci. Era 
manierat şi avea vorba aleasă; felul în care mi s-a adre- 
sat n-avea nimic vulgar sau provocator. Cu toate că era 
cald purta pantofi, nu sandale, şi un sacou crem de buret. 
Avea e cămașă albă cu gulerul răsfrînt peste sacou, 

— Înteresant, comentai eu ca să spun ceva. Tu ai fi 
bună de investigator. Ce-a spus chelnerul cînd a văzut că 
muşteriul îi plecase fără să-și bea cafeaua? 

— Nu ştiu. Cînd am plecat cu tine, cafeaua era tot 
pe masă. 

— După ce terminăm de mîncat, trecem pe la cofetărie 
să bem și noi o cafea. Să mi-l arăţi pe chelnerul care v-a 
servit, pe tine și pe individul acela. 

La ora prînzului cofetăria era aproape goală, iar chelne- | 
rul care mă interesa se așezase trudit pe un scaun, la 
umbră. S-a nimerit să-A cunosc; lucrase la restaurantul 
„Suzana“, unde mergeam adesea prin 1947, la o friptură 
şi un pahar de vin. Se numea Dumitru Ionescu şi locuia 
pe strada Dumbrava Roșie în jos, spre bulevard. 

— Bine te-am găsit, nea Mitică, îl înterpelai eu. Va- 
săzică ai schimbat fripturile pe prăjituri şi şpriţul pe 
limonadă, glumii eu pentru a-l zădări la vorbă. 

— Bun venit, Titi! îmi răspunse omul prietenos. Am 
schimbat ce era să fac? Restaurantul nu mai era de mine. 
Sint bătrîn. La restaurant, muncă multă, nebuni de toate 
soiurile, scandaluri. Aici, cel puţin, e mai multă linişte, 
iar beţivii ne ocolesc. E adevărat, se cîștigă mai puţin, 
dar... Nu mi-aţi spus încă ce doriţi să vă servesc, se 
întoarse el brusc la îndatoririle profesionale. 

— Dă-ne cite o cafea. Numai să fie tăcută bine, ca la 
Stambul. Nu de alta, dar prietena mea îmi spunea că azi 
dimineaţă un client a plecat de la voi fără să-și mai bea 
cafeaua. 

— Aşa este. A lăsat cafeaua negustată pe masă şi s-a 
dus de parcă pierdea trenul. Naiba știe ce muscă l-o fi 
înțepat. y 

— Barem o plătise? 

— A lăsat, pe farfurioară, sub ceașcă, o hîrtie de cinci 
lei. 

— Bi, ce să-i faci? Fiecare cu ale lui. Era poate un 
client mai vechi? 

— De unde? Nu l-am mai văzut niciodată prin cofe- 
tărie, cu toate că mutra mi-e grozav de cunoscută. L-am 
mai întâlnit eu pe undeva, poate la restaurant . . . 


* 


Luni, la prima oră, ținurăm din nou sfat în biroul 
şefului. Hornaru aterizase şi el în zori, venind toemai din 
capul celălalt al ţării să afle ce se întiîmplase în ajun. 
Îndemnat de maiorul Burghelea, am raportat cu lux de 
amănunte întîmplările din Piaţa Independenţei, completîn- 
du-mi expunerea cu cele aflate de la Aneta. Acestea erau 
lucruri noi pînă și pentru mea Ion, căruia nu avusesem 
vreme să i le povestesc. Ele îndulciră sensibil pilula 
amară a eșecului nostru din ajun, destinzînd fața neodih- 
nită a lui Hornaru și ridurile privirii încruntate pînă 
atunci a maiorului Burghelea. Lucru de necrezut urechi- 
lor, şeful spuse: 

— Sincer vorbind, nici nu m-am aşteptat ca simpla 
apariţie a lui Boianschi în Piaţa Independenţei să ni-l 
ofere plocon pe „Tommy“. Locul oferă o panoramă vastă 
ce poate fi contemplată cel puţin de pe patru din stră- 
zile ce dau în piaţă. Se vede că „Tommy“, care nu e 
deloc prost, a ales varianta cea mai bună: a cincea. Știind 
că Boianschi se va prezenta după jumătate de oră și pe 
faleza Cazinoului, l-a așteptat acolo. Aşezat pe o bancă 
din parc, la umbra copacilor, el a putut nu numai să-și 
vadă omul, dar să şi constate în ce măsură respectă 
acesta instrucţiunile primite la Centru. După ce l-a văzut, 
s-a ridicat de pe bancă, plecînd spre oraş înaintea lui 
Boianschi. Mă întreb doar ce naiba a urmărit intriad în 
verbă cu Aneta? 

Întrebarea aceasta mi-o pusesem şi eu, iar dincolo de 
ea nu m-am putut opri să constat că bătrînul minţea cu 
dezinvoltura unui englez, afirmînd că nu așteptase rezul- 
tate concrete de la acţiunea de ieri. Parcă-l vedeam sum 
regretase sîmbătă că nu se poate urca să privească prin 
lunetă. Dar, se vede că șefii nu greşesc niciodată şi că au 
răspuns la toate. De pildă, maiorul Hornaru care se grăbi 
să împrăștie nedumeririle lui nea Ion, spunînd: 

— Ar exista totuşi o explicaţie privind tentativa în- 
dividului de a înnoda discuţia cu Aneta. Probabil eă el 

nu l-a cunoscut niciodată personal pe Boianschi şi era 
în căutarea unei dovezi care să-i confirme că omul pe 
care-l văzuse la Cazino era, într-adevăr, cel așteptat. Vă- 
zînd că Aneta are aerul că-l cunoaște pe trecător, s-a 
gîndit să se folosească de împrejurare pentru a-și risipi 
îndoielile. Numai că apariția tovarăşului Dracopol şi a 
colegului acestuia l-a pus, pur și simplu pe fugă. 

— De unde dracu' era să știu că individul ce se pre- 
gătea să-și bea cafeaua chiar sub nasul meu era faimosul 
„Tommy“, mormăi atins șeful serviciului de anchete. 

— La drept vorbind, nici acum nu știm precis dacă in- 
sul era sau nu era „Tommy“, spuse Burghelea. Interesul 
manifestat faţă de persoana lui Boianschi ca și faptul că 
a şters-o fără să-și bea cafeaua atunci cînd a constatat că 
Aneta are prieteni la securitate nu reprezintă încă dovezi 
certe. 

— Nu reprezintă dovezi, dar sînt totuşi indicii destul de 
serioase, intervenii eu. 

— Desigur, desigur. Este o pistă pe care trebuie s-o 
urmărim cu multă discreţie pentru a nu-l alarma pe iîn- 
divid. Am putea, fără îndoială, apela la Aneta și chiar 
la chelnerul acela, Ionescu, să se  aţină o vreme prin 
punctele obligatorii de trecere din centrul orașului. Dacă 
omul este un localnic, așa cum pare să fie, el va apare 


foarte curînd pe bulevardul Tomis între Farmacia nr. 2 


şi cinematograful „Republica“. Sau seara, pe faleza Ca- 
zinoului. Există însă riscul ca „Tommy“ să-i vadă şi el 
să-și pună ceva întrebări despre rostul prezenţei lor în 
drumul său. Așa că, vom începe prin a face rost de fo- 
tografiile tuturor celor ce au lucrat pe vapoarele Servi- 
ciului Maritim Român şi care au în prezent între 45 şi 
60 de ani, pentru a le arăta separat Anetei și chelneru- 
lui. Nu vor fi chiar atît de mulţi căci S.M.R.-ul n-a avut 
niciodată peste douăzeci de vapoare. 

— De ce să răsfoim praful de pe hirțoagele S.M.R.-ului 
şi să nu ne folosim de evidențele la zi ale marinarilor cu 
carnete eliberate de Căpitănia portului? întrebă nedu- 
merit Dracopol. 

— Între timp, dată fiind lipsa de vapoare, unii din foş- 
tii marinari s-au lăsat de meserie. Alţii au pierit fără ur- 
mă în valuri pe timpul războiului. De unde să ştim noi 

dacă unul din acești morți n-a înviat între timp? Din par- 
tea mea, puteţi să consultaţi și evidenţele la zi, dar să nu 
renunțăm cu nici un preţ la studierea arhivei S.M.R.-ului. 
Ce credeţi, tovarășe maior, se întoarse el spre Hornaru. 

— V-am urmărit raţionamentul şi sînt întru totul de 
acord atît cu concluziile cît şi cu ordinele date de dum- 
neavoastră. Şi eu cred că trebuie să urmărim pista indi- 
cată de logodnica tovarăşului Mihăilescu, întrucît mi se 
pare că omul cu care a discutat ea este totuşi „Tommy“. 
Un „Tommy“ pe care mă cam îndoiesc că vom reuși să-l 
identificăm la 20 iulie, la Mamaia. 

— De ce? se interesă curios Dracopol. 

— Un agent cu experiența lui nu va risca, probabil, 
să se prezinte la gară pentru a lăsa în consignaţie o vali- 
ză destinată lui Boianschi. În eventualitatea arestării 
acestuia din urmă, „Llommy“ ar putea fi cules de acolo 
ca o pară mălăiaţă. Din acelaşi motiv, individul se va 
feri, cred, să se apropie de hainele pe care „colegul“ său 
i le va lăsa pe plajă. 

—Şi atunci? insistă Dracopol. Să nu uităm că domnul 
„Lommy“ va trebui să-l înzestreze, într-un fel, pe Bo- 
ianschi cu un aparat de radio. 

— Mă tem că individul a urzit pentru asta un plan 
propriu. Poate va recurge la o contactare prin surprin- 
dere, poate la altceva. Această ipoteză ne obligă să-l lă- 
săm pe Boianschi în libertate pentru următoarele două 
săptămîni. Omul va trebui să trăiască și să se comporte 
conform cu ce lam lăsat să se știe despre el. 

— Din cîte spuneţi, mi se pare că nici n-ar trebui să 
mai organizăm acțiunea de la Mamaia. 

— Dimpotrivă, vom acţiona chiar cu forțe mai mari 
decît cele pe care le-aţi mobilizat ieri în piaţă. Pe dum- 
neata, tovarășe căpitan, nu te vom lua însă, căci ești, de- 
sigur, cunoscut de „Tommy“ după întîmplarea de ieri. 
Și acum, destulă vorbă! La treabă! încheie Hornaru bine 

Am trecut noi la treabă, dar rezultatele continuau să 
me ocolească cu încăpăţinare. Atît logodnica mea cît şi 
Dumitru Ionescu au studiat îndelung pozele marinarilor 
pe care le scosesem din arhiva S.M.R. și de la Serviciul 
evidenţei populaţiei. Anetei i-au fost create condiţii să . 

examineze discret, în carne și în oase, doi dintre mari- 
narii ce semănau cu cel căutat de noi. Pînă la urmă, am 
fost nevoiţi să admitem că omul nu se afla printre sala- 
riaţii fostului Serviciu Maritim Român și nici printre cei 
angajaţi la noua companie de navigaţie creată după răz- 
boi. Rezultatele negative au dat, de asemenea, investiga- 
ţiile făcute printre pescari şi printre alte categorii de oa- 
meni ce-și ciîștigau pîinea pe mare sau pe țărmurile ei. 
lar în timp ce noi ne speteam căutîndu-l, individul își 
vedea liniștit de ale lui, aşa cum ne demonstra telegrama 
captată în seara de 9 iulie de postul de radio „Coasta“: 

WILLY LOOKS WELL AND HAPPY — „TOMMY“, 

În ce-l privea, Vasile era într-adevăr fericit. Dormea 
seară de seară acasă unde venea mai totdeauna întovă- 
răşit de cîte o fetişcană veselă şi frecventa, cu o riîvnă 
demnă de o cauză mai bună, bufetul „Niculiţei“ deschis 
de curînd în localul ce adăpostise odinioară cârciuma lui 
Nicu Chioru. O făcea la indicaţia noastră, cu scopul de 
a-i crea lui „Tommy“ posibilitatea să-l contacteze pe ne- 
așteptate. Se vedea însă că bătrînul vulpoi înțelegea să 
atace numai pe terenul şi la timpul ales de el. 

Aşa ne-am tot agitat pînă în ajunul zilei de 20 iulie 
cînd urma să ne încercăm din nou norocul, la Mamaia. 
Pînă şi maiorul Hornaru își lăsase din nou treburile baltă 


şi venise să ne sprijine în acţiunea noastră. Cu tot scep- - 


ticismul manifestat de el, eram sigur că, în cazul cînd 
ar fi riscat să vină ia Mamaia, „Tommy“ îşi va lăsa pie- 
lea acolo. Spre deosebire de Piaţa Independenţei cu mul- 
tele ei căi de acces, Mamaia dispunea pe timpul acela 
doar de una singură: şoseaua ce venea dinspre Constanţa 
şi, mai precis, staţia terminus a autobuzelor ce asigurau 
transportul oamenilor din oraş la staţiune. În ipoteza că 
„Lommy“ n-ar fi luat autobuzul ci ar fi venit pe jos, sau 
pe mare, cu o ambarcaţiune, el ar fi fost remarcat de de- 
parte. Şi pentru ca socotelile să-mi iasă precum mă aștep- 
tam, o invitasem la Mamaia și pe Aneta care l-ar fi re- 
cunoscut fără greșeală pe individul ce intrase în vorbă 
cu ea la cofetărie. Iniţiativa mea n-a prea fost pe placul 
maiorului Burghelea care ar fi dorit să ne descurcăm 


î3 Willy arată bine şi fericit — Tommy (engl.). 

singuri și să nu ne expunem desconspirării aducînd fata 
pe plajă, în văzul celui urmărit. M-am angajat faţă de 


„şef că o vom deghiza, bazîndu-mă pe observaţia făcută 


demult că femeile în costum de baie nu seamănă deloc 
cu imaginea ce ne-o oferă atunci cînd poartă rochii ci, 
dimpotrivă, seamănă foarte bine una cu alta. În rest, 
niște ochelari de soare mari cît roata carului și schim- 
barea pieptănăturii Anetei mi se părură absolut suficiente. 

Ziua de 20 iulie veni și, odată cu primele grupuri ale 
iubitorilor de soare, sosirăm şi noi, rînd pe rînd, luîn- 
du-ne în primire locurile stabilite pe plaja din faţa toboga- 
nului. Pe la ora nouă apăru și Boianschi care se dezbră- 
că rapid la adăpostul arbuștilor în preajma cărora trebuia 
să-și lase hainele. Rămas în costum de baie, el străbătu 
plaja şi apoi pasarela toboganului cu pași mari și repezi, 
aruncîndu-se imediat în apă. Noi, cei puși să-i păzim ca- 
labalicul, ne-am lungit gîturile şi ne-am holbat zadarnic 
ochii oră după oră, în direcţia tufişului. Pînă la patru 
după-amiază, nimeni, cu excepția lui Vasile care ieșise 
din apă de vreo cîteva ori fie să se sorească, fie să-şi 
aprindă o ţigară, nu s-a apropiat sub trei metri de hai- 


“nele lui. Conform celor stabilite, la patru, Vasile se îm- 


brăcă și-și luă tălpăşiţa spre staţia de autobuz, încadrat 
de colegii noştri aduși anume de la Medgidia, Hîrşova şi 
Tulcea. Înţelesei din semnul discret pe care mi-l făcuse 
trecînd prin dreptul locului unde mă disimulam, că fostul 
meu coleg nu găsise nimic în buzunarele proprii. 

După ce plecă autobuzul în care se îmbarcase Vasile și 
însoțitorii lui, o pornii şi eu spre staţie cu Aneta pe ur- 
mele mele. Era ca o retragere lipsită de glorie, de-a drep- 
tul umilitoare şi demoralizantă, cu atît mai mult cu cit, 
pe moment, nu-mi puteam imagina deloc ce-am mai pu- 
tea face pentru a da de „Tommy“. Era adevărat că Va- 
sile nu-și primise încă emițătorul, iar aceasta ne mai lăsa 
oarecari şanse. Cu toată viclenia lui, odată şi odată in- 
dividul trebuia să calce iar în străchini, așa cum greșise 
cu două săptămîni în urmă  intrînd în vorbă cu Aneta. 
Căci spre deosebire de Bunghelea şi de Hornaru, eu eram 
convins că cel ce discutase cu ea, în cofetărie, era 
„Tommy“. 

Din aceste gînduri, în care amărăciunea insuccesului 
se amesteca cu optimismul vag al unei reuşite viitoare, 
m-a smuls brusc Aneta care, apropiindu-se de mine, mi-a 
şoptit din spate: : 


— Uite-l, Tiţi! Al treilea din rîndul celor ce așteaptă 


autobuzul! 

Mi-a fost de ajuns să-l privesc o singură dată pentru 
a căpăta sentimentul că-l cunosc dintotdeauna. Era în- 
tru totul aidoma descrierii făcute de cei care-l văzuseră 
cu două săptămîni înainte: Fața smeadă, arsă de soare 
şi vînt, părul cărunt, pieptănat îngrijit spre spate, trupul 
zvelt, ca de adolescent... Ca şi Aneta, ca și Mitică 1o- 
nescu, am fost imediat sigur că îl mai văzusem pe omul 
acela prin oraș, că aveam de-a face cu un localnic, dar 
nu reuşeam deloc să-mi amintesc unde-l mai întilnisem. 
M-am retras iute la umbra unui pom aflat în marginea 
aleii şi i-am şoptit Anetei care continua să se ascundă în 
spatele meu: “ 

— Întoarce-te imediat pe terasa restaurantului și cau- 
tă-l acolo pe Negrea. Este un băiat blond, înalt, îmbrăcat 
într-un tricou marinăresc. . . 

„_— Îl cunosc, mă întrerupse ea nerăbdătoare. E prieten 
„cu frate-meu. 

„—Spune-i că l-am găsit pe individ și că plec spre oraș 
cu el în același autobuz. Să-l anunțe imediat pe șef, prin 
telefon, și apoi să pornească încet cu maşina după mine. 
Să nu se apropie prea tare, dar să fie atenţi la staţii şi 
să oprească în preajma aceleia la care voi cobori. Tu, ia 
cursa următoare şi du-te direct acasă. Dacă te va vedea 
undeva, pe traseu, individul va intra precis în bănuială. 

Aneta dispăru ca gîndul printre pomii stufoși ai parcu- 
lui, iar eu o rupsei la fugă spre staţia unde autobuzul so- 
sise chiar în timp ce vorbeam cu ea. Reuşii să mă agăţ de 
mașină în ultima clipă şi să pun un picior pe scara din 
spate. Atit aglomeraţia din autobuz cît şi poziţia mea, 
altfel incomodă, mă aranjau de minune căci, pe de-o 
parte îl împiedicau pe „Tommy“ să mă vadă, iar pe de 
altă parte îmi permiteau să cobor din autobuz fără a-l 
mai străbate pînă la ușa din faţă. Desigur, aceste avanta- 
je erau temporare şi ele aveau să dispară imediat ce au- 

tobuzul ar fi început să se golească. După aceea situația 
s-ar fi schimbat în defavoarea mea: între cei rămași în 


„autobuz „Tommy“ m-ar fi remarcat: cu siguranță şi nu 


era deloc exclus să mă știe ca pe ofițerul de securitate ce 
fusese coleg de școală cu Boianschi. Speram însă că, în- 
tre timp, m-ar fi ajuns din urmă mașina noastră și voi 
putea coborî, continuînd urmărirea cu ajutorul colegilor 
mei. Eram convins că această urmărire va fi încununată 
de succes numai dacă voi putea angaja în acţiune un grup 
cît mai numeros de ofițeri. Singur, aş fi fost descoperit 
vepede, iar „Tommy“ ar fi făcut tot ce depindea de el 
pentru a dispare. 

În realitaw, totul se petrecu mult mai simplu decît îmi 
imaginasem eu: „Tommy“ se dădu jos la staţia „Soveja“, 
prima oprire din oraş, scrutînd atent cele cîteva persoane 


“care coboriîseră cu el. Mie nu-mi rămase decît să mă în- 
ghesui cît mai strîns între pasagerii aflaţi pe scara din 


spate şi să-mi continui drumul pînă la stația următoare. 


“Continuam să sper că pînă acolo voi fi ajuns de maşina 


serviciului şi astfel mă voi putea reîntoarce la „Soveja“ 


“suficient de rapid pentru a-mi putea găsi omul. Am fost 


însă nevoit să alerg între cele două stații pe propriile pi- 
cioare căci, din motive pe care nu reușeam să mi le ex- 
plic, „Pobeda“ nu m-a ajuns nici la a doua staţie. În pofi- 


«da acestui ghinion, se vedea că în ziua aceea m-am aflat sub 


zodia binecuvîntată a zeiței Fortuna, prietena tuturor ne- 


-căjiților de pe malurile Pontului Euxin: l-am regăsit pe 


„Lommy“ instalat la o masă din bodega „Popasul Pesca- 


'rilor“ cu o cinzeacă de rom în faţă. Era în compania lui 
“Mihai Sînzianu, marinar bătrîn, scos nu demult la pen- 


sie, Sînzianu fusese toată viața o „gură bogată“, gata să 
se ia la harţă cu toţi șefii mari şi mici care încălcau, după 


„părerea lui, drepturile marinarilor. Din această cauză fu- 


sese arestat, nu o dată, în trecut; îl anchetase însuși ches- 
torul Nicolau, convins că Sînzianu era un periculos agi- 
tator comunist. Se găsise și la noi, în securitate, un nerod 
care-l arestase în 1949 pentru „instigare“. Era pe vre- 


mea cînd Sînzianu protestase împotriva preluării unui 


vapor de către bătrînul comandant Bălănescu pe care l-a 


miumit în fața întregului echipaj „mumie inconștientă“. 

Afirmațiile sale cu privire la Bălănescu se dovediră, din 
păcate, adevărate după numai cîteva luni, cînd moş Bă- 
lănescu izbutise să scufunde cabotierul „Sulina“, încărcat 
mult peste capacitatea sa, în rada portului Latakia, Între 
timp, Sînzianu stătuse „în păstrare la Dreptatea“, cum 
botezase el securitatea şi dăduse declarații peste decla- 
raţii în faţa unui ofițer încadrat în instituţie doar de două 
luni. Ofiţerul eram eu și mi-a trebuit multă vreme și 
“eforturi, nu atît pentru a-l pune în libertate, cât pentru 
a-l reintegra în toate drepturile, inclusiv acela de a na- 
viga în apele internaţionale. De atunci bătrînul mă ţinea 
în mare simpatie, lăudîndu-mă faţă de toţi prietenii săi. 

Observîndu-i prin geamul deschis n-am întârziat să re- 
marc faptul că „Tommy“ şi Sînzianu se tutuiau, părînd 
a fi cunoștințe vechi; „Tommy“ îi spunea bătrinului 
„Mike“, iar acesta din urmă nu-l scotea din „Freddy“. 
„Acest amănunt m-a umplut de bucurie, căci eram con- 
vins că voi afla fără nici o greutate de la Sînzianu nume- 
le complet al individului ce mă interesa, fără a mai risca 
să mă iau după el, de unul singur, pe străzile pustii ale 
acelei margini de oraș. Așa că am aşteptat cît mai liniștit 
în preajma bodegii pîndind plecarea lui „Tommy“. În 
sfîrşit, pe la şapte seara, cînd amurgise bine, el ieși din 
local şi plecă pe bulevard în direcţia centrului. Deşi 
ardeam de nerăbdare, l-am lăsat să ajungă cît mai depar- 
te şi, sigur că nu se mai întorcea, am năvălit voios în cir- 
ciumă, salutîndu-l cu un zîmbet larg pe moș Sînzianu: 

— Salutare, nea Mișule! Ce mai faci? 

— Ce să fac, Titi? Încerc să mint şi eu plictiseala cu 
țoinul ăsta de rom. Tu? 

— Așa şi așa. Am fost la un prieten care stă pe aici, 
pe Soveja, dar nu venise încă acasă. L-oi găsi mai tîrziu. 
Cînd am trecut în sus, te-am văzut pe fereastră și de aia 
mi-am zis: ia să intru niţel, să mă răcoresc cu un șpriţ 
şi să mai schimb o vorbă cu nea Mişu Sînzianu. Dar, par- 
că erai cu cineva, sau m-am înșelat? 

— Eram cu un marinar de-al nostru. Unul Alfred Du- 
mitrescu. . 

— Alfred Dumitrescu? N-am auzit. A lucrat cumva pe 
la „Ancora“? 

— Nu. N-a lucrat şi nici n-aveai cum s-auzi de el. Asta 
n-a navigat cu noi decît la începutul carierei, pe „Împă- 
ratui Traian“. Pe urmă, s-a angajat la compania engleză, 
„Three Anchors Line“ care făcea curse peste Atlantie, 
în America de Sud. În 1941, a fost internat într-un lagăr 
din Canada, undeva în munţii Stîncoşi, ca cetăţean al 
unei țări inamice. N-a dus-o rău, căci acolo erau internaţi 
şi generalii Axei luaţi prizonieri de aliaţi. După război 
„Three Anchors Line“ i-a făcut o pensie frumușică, iar 
omul s-a întors s-o pape acasă. 

— O îi fost comandant de vas? 

— Nu. Doar radiotelegrafist, dar bun. Englezii nu an- 
gajau chiar pe oricine. 

— Probabil și la noi şi-a găsit repede de lucru. Dacă 
nu ca telegrafist, măcar la vreo întreprindere comercială 
din port. Vorbeşte, desigur, perfect englezește. 

— Vorbeşte şi englezește și franțuzește şi spanioleşte, 
dar n-a vrut să mai lucreze. Bani are destui, și-a cumpă- 
rat o casă cu o sfoară de grădină mai jos pe strada Banul 
Mihalcea, are şi o barcă cu care iese cînd şi cînd la spe- 
riat peştii. . . 

— Mă rog, să-i fie de bine, o scurtai eu temător că Sîn- 
zianu ar fi putut să bage de seamă că mă interesa subiec- 
tul. Mai iei un rom? 

— De la tine cu plăcere, Titi, fiindcă eşti băiat bun! 

Comandai romul, îmi băui șprițul, mai schimbai cu MIOŞ 
Sinzianu o vorbă despre bancul de lufari ce se apropia 
de coastele noastre și apoi îmi luai în grabă tălpăşiţa spre 
sediu. I-am găsit pe cei doi maiori în: mare agitaţie pe 
chestia dispariției mele. 

— De ce? mă mirai eu. Doar ştiaţi că plecasem după 
„Tommy“, . . 

— Semne de la „Tommy“ am mai primit între timp, și 
noi, dar nu și de la tine. 

— Eu m-am ţinut de el pînă ce am fost sigur că-l voi 
putea identifica. Apoi l-am lăsat în pace. Nu voiam să 
misc o urmărire de unul singur, prin Tăbăcărie, duminica 
seara. | . 

— Şi l-ai identificat? 

În loc de răspuns, m-am aplecat peste biroul lui nea 

Ton, am cules de pe el o hîrtie și am scris cu creionul a- 
flat la îndemînă: Alfred Dumitrescu, domiciliat pe strada 
Banul Mihalcea, pensionar al companiei de navigaţie en- 
gleze „Three Anchors Line“. Radiotelegrafist. 

— Ăsta-i omul, murmurai eu plin de modestie, înmî- 
nîndu-i şefului hîrtia. 

— Eşti dat. dracului, Mihăilescule, exclamă Burghelea 
entuziasmat, părăsind canoanele regulamentului discipli- 
nar. Spune-ne repede cum a fost! îmi ceru el trecînd no- 
„tița scrisă de mine maiorului Hornaru. 

Am raportat pe scurt momentele principale ale urmă- 
ririi lui „Tommy“, scoțind în evidenţă sprijinul, ce-i drept 
involuntar, pe care mi-l dăduse Sînzianu în identificarea 
individului. O făceam cu atît mai multă satisfacţie cu cît 
unul dintre cele mai serioase obstacole de care mă izbi- 
sem atunci cînd mă străduiam să-i redau lui nea Mișu 
avizul de navigaţie în apele internaţionale fusese opoziția 
maiorului Burghelea care era de părere că „bătrînui în- 
curcă-lume tulburase destul aceste ape şi era timpul să 
lase locul unora mai tineri ca el“. Îmi încheiai expunerea 
propunîndu-le șefilor să suspende imediat urmărirea lui 
„Tommy“ pentru a nu-i da acestuia ocazia s-o observe. 

— Nu-ţi face griji pe chestia asta, mă liniști nea Ion. 
Faptul că individul ne-a dat semne de viaţă nu înseamnă 
că am și reușit să ne luăm după el. 

Apoi, şeful începu să-mi spună că, pe la șapte și ju- 
mătate, se prezentase la Vasile acasă un copil din cartier 
care-i înmînase un plic. Spunea că i l-a dat un om care-l 
oprise în colțul străzii, cerîndu-i să-l ducă domnului Bo- 
ianschi de la numărul 38. Cel care-i dăduse plicul îi spu- 
sese copilului că domnul Boianschi se va bucura atît de 
tare încît îi va mai da cinci lei peste cei doi pe care-i dă- 
duse el. Fostul meu coleg, care se pregătea tocmai să-și 
ia drumul către „Niculiţel“, se grăbise să deschidă plicul 
în care găsise o cheie mică „Yale“ şi o foaie de hîrtie pe 
care fusese alcătuit un text, prin lipirea, una lîngă alta, 
a unor litere decupate. din ziarul local „Dobrogea nouă“. 
Textul, pe care mi-l înmînă și mie maiorul Hornaru, pă- 
rea să fie o poezie pentru copii, sunînd după cum urmea- 
ză: 

Jos, la Valul lui Traian Ca să-l scoţi din nou afară 
Unde-s pomii de cinci ani Locu-i lesne de găsit 

Se găsește în pămînt După planul ce-ţi trimit. 
Purtătorul de cuvînt. Doar aşa te-om auzi 


Du-te deci, chiar mîine seară Vineri, la sfîrşit de zi. 


Pe spatele hiîrtiei fusese desenat planul plaritaţiei de 
salcîmi din apropierea gării Valul lui Traian. Locul era 
binecunoscut şi îndrăgit de constănțenii care ieșeau la 
iarbă 'verde în zilele de sărbătoare. Desenatorul hașurase 
cu linii groase careul în care erau plantați salcîmii de cinci 
ani şi figurase separat această porţiune, marcînd cu roşu 
pomul sub care se afla îngropat aparatul: al zecelea din 
rîndul șapte numărînd dinspre gară. 

— Şi, ce-a făcut Vasile? mă interesai eu. 

— Ce era să facă? I-a dat mesagerului cei cinci lei pro- 
miși de expeditor, apoi s-a grăbit să ajungă la „Niculiţel“ 
unde a predat discret pliaul îngerului său păzitor. Acesta 
a încălecat bicicleta pe care o ţinea la îndemînă și a fugit 
încoace cît l-au ţinut pedalele. În ce-l priveşte pe 
„Tommy“ acesta a şters-o, probabil, de cum a fost sigur 
că mesagerul său de ocazie a ajuns în faţa lui Boianschi. 

— Ar fi, poate, cazul să vorbim cît mai urgent cu Va- 
sile, opinai eu. 

— Așa gîndeam și noi, dar a trebuit să așteptăm să 
apari de undeva, răspunse Hornaru. Ofiţerul cu bicicleta 
este jos, în curte. Putem deci să-i transmitem lui Bo- 
ianschi să vină la ora zece la Luscan acasă. Dumneata, 
tovarășe Mihăilescu, vei ajunge acolo mai devreme pentru 
a-l convinge pe om să ne primească în casă la ora aceas- 
ta tîrzie, în ziua lui de odihnă. Iar pentru a nu avea sur- 
prize, îl vom lua în control pe maestrul „Tommy“ de pe 
acum, pe toată durata întîlnirii. Sper că va fi ajuns acasă. 

M-am dus imediat la Luscan care citea un roman, dez- 
brăcat în pijama, şi care m-a boscorodit aşa cum se cu- 
venea pentru necuviința mea și a lui Boianschi, spunea 
el. M-a amenințat că, în disperare de cauză, îşi va lua 
o amantă pe care o va ţine tot timpul în casă. Doar așa 
mai spera să scape de noi. Pînă la urmă însă, înţelegător 
ca totdeauna, Sandu se echipă şi o şterse să prindă o gus- 

tare şi cîteva sticle de bere ia „Transilvania“, astfel ca 
eu şi Hornaru să putem discuta liniștiți cu Vasile. L-am 
învățat cu amănuntul cum să ajungă a doua zi, pe seară, 
la Valul lui Traian cu trenul-cursă de Feteşti, cum să se 
strecoare spre plantație nevăzut de cei din gară şi cum 
să găsească, fără greş, locul unde fusese îngropat apara- 
tul. I-am înmînat, totodată, o valiză conținînd o  cazma 
fără coadă cu care urma să sape sub salcîmul indicat pe 
plan. După recuperarea aparatului, Vasile trebuia să se 
întoarcă în Constanţa cu personalul de Bucureşti ce oprea 
la Valul lui Traian la 21.50; de la gară, el avea să vină 
direct la Luscan acasă unde îl aşteptam noi. În tot acest 
timp, „Tommy“ urma să fie ţinut sub ochii cîtorva ofiţeri. 
Se părea însă că necazurile noastre se diminuaseră sim- 
țitor odată cu identificarea zisului „Tommy“ care, după 
ce luase măsurile ce depindeau de el pentru a-l dota pe 
Boianschi cu aparatul de radio, renunțase să-și mai bată 
capul cu verificarea acestuia. Ofițerii care-l urmăreau ra- 
portaseră luni seara că omul se afla la George Dragu, se- 
cretarul şcolii hidrotehnice, unde se reunise cercul ama- 
torilor de poker al cărui membri erau atît gazda cît şi 
„Tommy“. Ne-am lămurit astfel cum de aflase individul 
atît de repede de apariţia lui Boianschi în oraș. 

Tot luni seara, dar mai tîrziu, spre miezul nopţii, Va- 
sile ajunse, mort de obosit la întîlnirea cu noi. El scoase 
tăcut din valiză aparatul de radio dezgropat la Valul lui 
Traian, nu mai mare decît o carte. În comparaţie cu alte 
apanate ce ne căzuseră pînă atunci în mînă şi care atin- 
geau dimensiunile unui acumulator de camion, cel tri- 
mis lui Boianschi părea un bibelou, înfrumusețat de lu- 
minile de control albe, roşii și verzi și prevăzut cu un 
adaptor ce permitea alimentarea sa la 220, 110 şi 6 volți. 
După ce am admirat ca niște profani ce eram această 
realizare a tehnicii, ne-am strecurat tustrei în maşina 
ce ne aștepta pe o stradă laterală. Am ajuns repede şi 
bine în biroul maiorului Burghelea, plecat de cu seară 
la o ședință a Consiliului judeţean. 

— Aparatul îl voi lua cu mine, la București, hotări ma- 
iorul Hornaru. Înainte de a-l folosi va trebui să fie exa- 
minat de specialiștii noştri. S-ar putea ca în timpul trans- 
portului să fi fost lovit şi defectat involuntar de către cei 

ce l-au avut în grijă. Joi, mă voi reîntoarce cu el la Con- 
stanța pentru a formula împreună textul primului raport 
al lui „Will“ către Centru. Miine şi poimiîine va trebui 
deci să faceți un efort pentru a încheia discuţiile privi- 
toare la întîmplările ce au precedat trimiterea în ţară a 
grupului „Arnold“. Şi ca să nu iroseşti timpul cu drumu- 
rile, se adresă el lui Vasile, săptămîna aceasta vei rămi- 
ne aici, la: sediu. g 

— E în regulă, domnule, îi răspunse acesta apatic. La 
numeroșii ani de închisoare pe care-i voi avea, probabil, 
de ispășit, o săptămînă sau două în plus nu mai contează. 

Hornaru îl privi lung, luptîndu-se, evident, cu dorinţa 
de a răspunde cum se cuvenea spuselor lui Boianschi. 
Pînă la urmă se stăpîni, întorcîndu-se către mine: 

— Condu-l la el în cameră și apoi întoarce-te aici. Mai 
avem cîte ceva de discutat. 


12. 


L-am lăsat fără prea multă ceremonie pe Vasile 
în grija ofițerului pus să-l păzească și, cinci minute mai 
tirziu, intram din nou în biroul maiorului Burghelea, ale 
cărui uși capitonate se deschideau și se închideau fără 
zgomot. Rămas pe un fotoliu, Hornaru închisese ochii 
parcă pentru a-i feri de lumina puternică împrăștiată de 
lampa montată în plafon. Eu m-am oprit lîngă ușă, 
străduindu-mă să nu-i tulbur momentul de relaxare. 
Omul părea zdrobit de oboseală şi, judecînd după pun- 
gile vinete de sub ochi îl chinuia, pe deasupra, o hepa- 
tită cronică destul de avansată. Culcuşit în adîncimile fo- 
toliului tapisat cu pluș vișiniu, maiorul își pierduse cu 
totul morga autoritară; părea mai mic, mai slab, pe cale 
să se năruie sub povara necazurilor şi problemelor căro- 
ra trebuia să le facă faţă de dimineaţa și pînă noaptea 
tîrziu. Ştiam de la şeful meu, Burghelea, că Hornaru, 
descendent al unei familii înstărițe din Iași, o rupsese cu 
ai săi din anul 1942, cînd devenise membru al partidului 

comunist, angajindu-se cu trup și suflet în activitatea 
ilegală. Un an mai târziu, fusese arestat de Gestapo și in- 
ternat într-un lagăr de exterminare din Ucraina unde 
deţinuţii erau hrăniţi mai ales cu mazăre furajeră. Acest 
regim îi distrusese ficatul şi îi provocase un început de 
paralizie a membrelor inferioare a cărei evoluţie tusese 
“oprită cu greu, nu se ştia pînă cînd. Renegat de familie 
al cărei nume nu-l mai purta (Hornaru fusese numele lui 
conspirativ în ilegalitate) omul rămăsese şi fără soția cu 
care se căsătorise la puţin timp înaintea arestării şi care 
ignorase, la început, activitatea lui clandestină. Femeia 
obținuse divorțul încă din prima lună a detenţiei soțului 
ei. 

Îndelungatele suferinţe fizice și încercările sufleteşti 
prin care trecuse întipăriseră pe chipul maiorului o ex- 
presie de asprime pe care cei ce-l cunoșteau cît de cît o 
știau înșelătoare. Devenit comunist dintr-un înalt ideal 
de dreptate și înfruntînd situaţii-limită care-i solicitaseră 
în gradul cel mai înalt spiritul de solidaritate umană, Hoi- 
naru era întotdeauna gata să ia apărarea obidiţilor, să 
se bată pentru binele și dreptatea generală. În această 
atitudine se vădeau nu numai convingerile sale politice 
ci și aleasa lui ţinută de intelectual. Pînă la a-mi da pe 
deplin seama de toate acestea, trebuie să mărturisesc că 
aerul său natural de superioritate şi duritate aparentă 
ce-i era întipărit pe faţă mi-l făcuse iniţial antipatic. 
Era în acest sentiment și ceva din influenţa lui Burghe- 
lea care nu-i înghiţise deloc pe șefii de la București ve- 
niţi, spunea el, să-l înveţe „cîte roate are vaporul“. Ul- 
terior, în timpul scurt cît lucrasem cu el, îmi dădusem 
seama că aveam ce învăța de la Hornaru. Mă impresio- 
nase faptul că, spre deosebire de Burghelea şi chiar de 
mine, bucureșteanul îi acordase de la început lui Vasile 
circumstanțele atenuante legate de vîrsta și de situația 
specifică în care se găsise la fuga sa din țară, arătîndu-se 
gata să încerce readucerea păcătosului pe calea cea 
bună. Hotărît lucru, Vasile avusese un noroc porcesc! 

Giîndurile mi-au fost curmate brusc de Hornaru care, 
simţindu-mi, se vede, prezența în încăpere, deschise ochii 
şi spuse cu un zîmbet vinovat: 

— Te-ai întors demult? Pe mine încerca să mă fure 
somnul. Îţi cerusem să revii, ca să-ţi fac o propunere de 
la burlac la burlac: ce-ar fi să ne destrăbălăm o oră, două 
în noaptea asta? ; 

— Da? zimbii eu, întrebîndu-mă ce-o fi înţelegînd unul 
ca Hornaru prin destrăbălare. Şi cam ce vă gîndiţi să fa- 
cem? Nu de alta dar aici, în port, posibilităţile sînt prac- 
tic nelimitate. . . 

— Ei, nici chiar așa! Mă sîndeam doar că în ciuda orei 
înaintate am mai putea găsi pe undeva o friptură și ceva 
de băut. Sigur, n-ar fi rău dacă ar fi și puţină muzică. 
Am mai sta și de vorbă. 

— Am priceput. Ca militar respectuos cu prevederile 
regulamentului disciplinar, v-aş putea propune să mer- 
gem la „Dobrogea“ sau la „Transilvania“. Sînt restauran- 
tele mari care pregătesc fripturile după canoanele sta- 
bilimentelor similare de la București. Ar fi însă o pro- 
punere absolut ipocrită, cu atît mai mult cu cît aceste 1o- 
caluri respectabile ne-ar pofti afară după ora unu. De 
aceea vom alege, probabil, altceva. Rog, ordonaţi pleca- 
rea! : 

Hornaru se ridică de pe fotoliu şi mă urmă cuminte, 
fără să mai întrebe nimic, pînă în fața gării unde ne-am 
suit într-unul din cele patru taxiuri hodorogite ce se în- 
căpăţinau să aștepte ultimul tren de noapte sau, poate 
primul tren de dimineaţă. Orientat de mine, șoferul ne 
duse spre cartierul „Viile noi“, pe malul mării, unde mai 
străjuia pe atunci cîrciuma „La Toma necredinciosul“. 
Patronul, Toma Vidopol, avea prieteni de nădejde la cher- 
hanaua Costineşti, iar această împrejurare îi permitea 
să-și resfeţe clienţii la orice oră din zi și din noapte cu 
ciorbă grecească de lapţi, calcan prăjit, secrumbii albastre 
şi chefali  fripți în pergament, înnecaţi în sos ,„ă la 
grecque“, creveţi, midii, mă rog, cîte ceva din întreaga 
faună ce înota sau vegeta în adîncurile Mării Negre. Aces- 
tor minuni culinare li se adăuga sortimentul nemaipo- 
menit de vinuri provenite din fostele pivnițe Costaras, 
cumpărate pe mai nimic de Toma la plecarea în Grecia 
a fostului proprietar. lar dacă veţi pune la socoteală pe 
cei trei palicari cu banjouri care se învîrteau printre me- 
sele răsfirate pe țărm, îngînînd manele și cantate greceşti, 

veţi conveni că viaţa era frumoasă în grădina lui Toma. 
În ce privea relaţiile mele cu patronul, ele erau cel pu- 
ţin condiale. Simpatia lui pentru mine se născuse în sea- 
ra cînd, intrat în local să disec o scrumbie, dădusem pes- 
te un găligan beat ce dirija asistența cu ajutorul unui pis- 
tol pe care-l ținea strîns în mîna dreaptă: 

— 'Toată lumea pe mese căci trag pe sub mese! 

Şi după ce-i cocoța sus printre farfurii şi pahare, in- 
dividul schimba cadrilul: 

— 'Toată lumea sub mese căci trag peste mese. 

Fără a-mi pierde timpul cu întrebări de prisos sau cu 
apelurile la raţiunea aburită de rachiu a  zdrahonului, 
i-am sărit în cap şi, cu o lovitură la carotidă, l-am ex- 
pediat pentru un bun sfert de oră în lumea aurită a vi- 
selor. Cînd s-a trezit, dirijorul avea cătușa la mîini şi era 
-cărat de doi milițieni în uniformă către o „,Skodă“ 
aparținînd aceleiași instituţii. Pistolul cu care fusese în- 
grozită asistența se dovedise a fi fost un fel de jucărie 
din acelea cu care se dădea startul în întrecerile de atle- 
tism. Acest amănunt nu-l salvase pe proprietarul pocni- 
toarei de la șase luni bune de pușcărie şi nici nu-l îm- 
piedicase pe Toma să mă adopte și să mă iubească „ca 
pe copilul lui“. Cel puţin aşa le spunea tuturor celor dis- 
puşi să-l asculte și să-l creadă. În seara aceea însă, vă- 
zîndu-mă în compania unui străin, cîrciumarul îşi în- 
firînă urgent manifestările de simpatie pe care mi le re- 
zerva de obicei şi, ca o gazdă perfectă ce era, ne conduse 
la o masă mai retrasă, desfundind din iniţiativă proprie 
o sticlă de „Sarica“ şi plasînd între mine şi Hornaru un 
platou cu scrumbii marinate, ciuperci în sos de untde- 
lemn și lămîie şi măsline verzi de Kalamata. 

— Pune la rece și o sticlă mare de apă minerală, îl rugă 
maiorul, ruşinat parcă de caracterul pueril al cererii 
sale. 

— Şi o sticlă de „Murfatlar 1945“ pentru desert, com- 
pletai eu. 

— Cum de te-ai gîndit să mă aduci tocmai aici, la un 
local specializat în produse de pescărie? mă întrebă Hor- 
naru, respirînd cu nesaţ briza sărată şi răcoroasă a mării. 

— Dacă aţi fi fost ardelean, v-aş fi dus: undeva, pe 
aproape, în preajma abatorului unde-şi desfac parlagiii 

specialităţile și unde se beau rachiuri tari. Moidovenii 
însă, se dau în vînt după pește şi după vin bun. O știu 
de la Sadoveanu, dar şi din istorie, rîsei eu. Numai în 
ţara Moldovei a putut urca pe scaunul domniei unul ca 
Petru Majă. 

— Drept ai grăit, răspunse Hornaru, folosind involun- 
tar accentul moldovenesc de acasă. Îţi rămîn mulțumitor 
pentru această idee care, sînt convins, ne va oferi cîteva 
ore binecuvîntate de destindere. Hotărăște dumneata ce 
mîncăm căci, oricît de amatori de peşte am fi noi, mol- 
dovenii, nu ne punem cu voi, cei de la mare. Eu am să 
mă încred în virtuțile orientale ale patronului şi am să-l 
rog, la urmă, pentru o cafea din acelea fierte la nisip. 

— Eu, unul, pot să vă asigur că Toma este un meșter 
desăvirşit în cafele, dar avînd în vedere ora înaintată, 
vă sfătuiesc să nu-l puneţi la încercare. Mai bine niște 
baclavale înmuiate în sirop de trandafiri sau, pur și sim- 
plu, clătite cu dulceaţă de vişine. Vom sorbi atunci, cu 
aprobarea dumneavoastră, un pahar rece de „Murfatlar“ 
despre care noi, dobrogenii, spunem că e la fel de bun 
ca şi „Cotnarul“. Dacă nu mai bun... 

Cu toate că, după-masă, onoră cum se cuvenea atât ba- 
clavalele cît şi ,„Murfatlarul“, singurul pahar de vin ce 
şi-l permisese în seara aceea, Hornaru își revendică to- 
tuși cafeaua la care poftea, obligîndu-mă indirect să-i ţin 
companie. Aprinzîndu-şi o ţigară „Bugiukklup“, turcească 
şi ea, oferită de Toma „din partea casei“, maiorul pufăi 
de cîteva ori din ea înainte de a-mi spune: 

— Nu-mi place deloc starea de spirit a băiatului ăsta, 
Boianschi. Pare să se fi înrăit, să se fi descurajat. Ar tre- 
bui să facem mai mult pentru a-l ţine pe linia de plutire. 
În această privință, mi se pare important, în primul rînd, 
aportul dumitale. Nu-i ești străin, așa cum îi sîntem toţi 
ceilalţi și ai un oarecare ascendent, o anumită autoritate 
asupra 'lui. 

— Așa este, recunoscui eu pe gînduri. Numai că po- 
ziţiile diametral opuse pe care ne-am regăsit după șase 
ani n-au prea favorizat acest ascendent bazat, la vremea 
lui, pe prietenie, pe încredere. În momentul de faţă, pen- 
tru Vasile, eu reprezint legea despre care el știe că a în- 
călcat-o şi că îl va pedepsi. Într-un fel, vina pentru aceas- 

tă situaţie îmi aparţine şi mie. Să vă spun drept, reapa- 
riția lui în postură de spion m-a incomodat grozav de 
“tare, după cum m-a incomodat ordinul de a mă ocupa per- 
sonal de ancheta sa. Acest ordin putea să însemne foarte 
bine, desigur nu pentru maiorul Burghelea care mi-l dă- 
duse, dar pentru cîțiva, alţii, un prilej, de a-mi găsi nod 
în papură. La acestea s-au adăugat încercările lui Vasile 
de a mă trata ca şi cum nimic nu se întimplase, ignorînd, 
cu bună știință sau fără să-şi dea seama, sentimentul de 
amărăciune pe care mi-l lăsase atunci cînd, înşelîndu-mi 
în mod grosolan încrederea și prietenia, a șters-o chiar 
de sub nasul meu. După ce s-a hotărît să-l folosim în jo- 
cul operativ cu Centrul N.A.T.O., am încercat să încăl- 
zesc cît de cît atmosfera relaţiilor dintre noi. Uneori în- 
să, iritat de tiradele patriotarde pe care Vasile s-a simţit 
dator să mi le debiteze din timp în timp, l-am mai readus 
la realitate, recunosc, nu prea delicat. La cele spu- 
se pînă aici şi care îmi sînt imputabile mie, s-au adău- 
gat şi constatările, deloc încurajatoare, făcute de Vasile 
de cînd a fost pus în libertate. Foştii prieteni și colegi 
de şcoală îl evită ca pe unul capabil de orice faptă rea, 
iar propria lui soră care nutrea pentru el, în trecut, multă 
afecţiune, a refuzat să-l mai vadă. Într-un fel, o înţeleg. 
Soţul ei este ofițer de marină, iar o rubedenie ca Vasile 
este destul de compromițătoare pentru a-l scoate din ar- 
mată. Singura excepție notabilă a acestui boicot o consti- 
tuie Sandu Luscan, dar Vasile este suficient de deștept 
“pentru a înțelege motivele. În consecință, se pare că Bo- 
ianschi e din ce în ce mai convins că, în eventualitatea 
graţierii sale, el nu-și va recîştiga implicit şi dreptul de 
a trăi cu fruntea sus între oamenii din rîndul cărora s-a 
ridicat. Atunci, în faţa perspectivei de a sta într-o închi- 
soare fără gratii, el o acceptă pe cea adevărată unde crede 
că va avea cel puţin dreptul de a fi egal cu cei din jurul 
său. 

— Mda. Treaba se dovedește tare complicată, recunoscu 
Hornaru încet, ca pentru el, aprinzindu-și o nouă ţigară 
„Bigiikklup“ în locul primei ce se consumase aproape 
nefumată în timpul expunerii mele. lar situația se va 
înrăutăți curînd şi mai tare. De aceea spuneam că va tre- 

bui să te ocupi de remontarea omului, acordînd acestei 
probleme cel puţin tot atita atenţie cît şi anchetei pro- 
priu-zise. 

— Ce vă face să spuneţi că situaţia se va înrăutăți? în- 
trebai eu îngrijorat. 

— Ca să înţelegi, îţi voi spune, cu titlu strict personal, 
cîteva lucruri care depășesc cadrul local al problemei, 
îmi răspunse Hornaru. Vorbind cinstit, pînă la dezvălui- 
rile lui Boianschi, noi n-am știut mare lucru despre pla- 
nurile Centrului de informaţii al N.A.T.O. cu privire la 
România. Primisem, e drept, prin 1950, o informaţie ce 
ne semnala înfiimţarea acestei oficine cu concursul ante-: 
nei europene a C.I.A., al secţiei „Action“ din serviciul 
de spionaj francez, şi, bineînțeles, al „Organizaţiei Geh- 
len“ din Germania occidentală. Anul acesta, pe la sfîrși- 
tul lui aprilie, ne-a fost trimisă de la cabinetul directo- 
rului nostru general informaţia privind apropiata lan- 
sare în România a grupului „Arnold“ pe care v-am co- 
municat-o imediat aici. A fost meritul vostru că i-aţi dat 
atenţia cuvenită, reuşind astfel să-i capturați pe cei trei 
imediat ce au pus piciorul pe pămîntul țării. După aceea, 
jocul operativ pentru aprobarea căruia a trebuit să in- 
sist pînă la ministru, dar mai ales declarațiile lui Bo- 
ianschi, ne-au furnizat datele preţioase pe care le cunoști 
şi ne-au dat posibilitatea să luăm iniţiativa, organizînd 
pe baze solide urmărirea și neutralizarea agenților pregă- 
tii pentru lansarea în România. Ca un prim rezultat, săp- 
tămîna trecută a fost arestat la Timișoara Gheorghe Cio- 
lan pe care rudele și complicii săi îl cred plecat în Bana- 
tul iugoslav pentru refacerea unei vechi căi de trecere a 
frontierei. Individul a confirmat întru totul ce ştiam de 
la Boianschi despre școala din Lindau şi cursanții ei, re- 
latind în plus că Dumitru Cîrciumaru este și el în drum 
spre ţară, că Năstase cu radistul său vor fi parașutați în 
Oltenia către sfirșitul lunii setpembrie, după ce, o lună 
mai devreme vor fi lansați, tot din avion, în regiunea 
Tîrnavelor, Gurău și Şovăijă. Ca urmare, la Bucureşti 
s-a înființat o unitate anume destinată urmăririi și depis- 


tării agenţilor N.A.T.O. ce vor fi trimiși astfel în ţară. 


i-am spus toate acestea pentru a scoate în evidență că, 

în pofida tuturor păcatelor sale, Boianschi ne-a ajutat muult 
dovedindu-se sincer şi corect în relaţiile cu noi. Aceasta 
este o dovadă că omul nu este un dușman înrăit, un ire- 
cuperabil precum Caramitru, că greşelile sale au fost mai 
degrabă urmarea unui concurs de împrejurări nefaste 
pentru el şi că nu avem motive să respingem ca fiind 
fățarnice toate manifestările lui verbale de fidelitate faţă 
de ţară. Dimpotrivă, trebuie să-l ajutăm să treacă de la 
vorbe la fapte, să apreciem cum se cuvine ajutorul ce ni-l 
dă, să-l răsplătim corespunzător. De n-ar fi decât jo- 
EU, 

„— Foarte bine, intervenii eu impacientat de această 
prelungită scoatere în evidență a meritelor lui Vasile. 
Vom continua deci jocul. 

— Acestei propuneri, întru totul conformă cu interese- 
le noastre operative, i se opun argumente și forțe deloc 
neglijabile, mă dumiri Hornaru. Directorul general, la 
raportul căruia m-am prezentat înainte de a veni încoace 
nu prea vrea să continuăm acest joc operativ. El crede că 
este mai important ca arestarea grupului „Arnold“ să 
devină cunoscută cît mai repede populaţiei. În concepţia 
lui, arestaţii trebuie predaţi cît mai urgent justiţiei pen- 
tru a fi judecaţi şi pedepsiţi exemplar. Aceasta ar face să 
crească încrederea cetățenilor în capacitatea Securităţii 
de a-i apăra împotriva spionilor şi elementelor subversive 
de tot felul. Desigur, pentru crimele comise de cei ares- 
taţi, procurorul va cere pedeapsa capitală. În ce-l priveşte 
pe Boianschi, directorul general ar fi de acord, ţinînd cont 
de sprijinul ce ni l-a dat, să semneze o propunere de co- 
mutare a acestei pedepse într-un termen de zece cinci- 
sprezece ani de închisoare. Acest punct de vedere este 
împărtășit întru totul şi de maiorul Burghelea cu care di- 
rectorul general a vorbit, în prezența mea, la telefon. 

— De fapt, rostii eu pe gînduri, nici unul dintre noi 
nu i-a promis mai mult lui Boianschi. 

— Adevărat, dar ţinînd seama de sprijinul important 
pe care ni l-a dat după arestare, am putea propune scoa- 
terea băiatului de sub urmărirea penală. Legea ne oferă 
oarecari posibilităţi ca unora ce se ocupă cu ancheta pe- 
nală. Numai că, cei în drept refuză să semneze o aseme- 
nea propunere. 

—De ce? Pentru opinia publică ar fi suficientă, cred, 
judecarea lui Caramitru și a lui Chirvăsuţă. în plus, 
după cum spuneaţi au mai fost şi vor fi arestaţi și alții... 

Hornaru zimbi trist, pufăi alene din ţigare și-mi răs- 
punse: 

— În ce-i priveşte pe cei arestaţi recent, cercetarea lor 
va dura pe puţin două luni, timp socotit prea îndelungat 
pentru atingerea obiectivului, hai să zicem, propagan- 
distic, urmărit prin organizarea procesului. Cît despre se- 
pararea lui Boianschi de restul grupului, pot să te infor- 
mez că problema a fost discutată cu ardoarea dezbaterilor 
ecumenice privind sexul îngerilor. A participat însuși 
şeful direcției de anchete penale, colonelul Bartok; el în- 
suşi mi-a spus odată, e drept în glumă, că are un cap 
atît de tare încît poţi bate cuie cu el. Cred că avea drep- 
tate! A prevalat punctul lui de vedere, conform căruia cei 
trei formau un grup constituit nu de noi, ci de spio-" 
najul străin, și deci, Boianschi nu poate fi separat de 
cei cu care s-a însoţit. Altceva ar fi fost, spunea Bartok, 
dacă Boianschi s-ar fi predat înainte de a fi fost arestat 
împreună cu ceilalţi. Am ripostat că omul n-avusese 
timpul material să o facă, dar a fost zadarnic. Eram în mi- 
noritate absolută. 

— Atunci, ce rămîne de făcut? 

— Pînă una, alta, eu îmi pun oarecari speranțe în rea- 
lizarea legăturii radio dintre Boianschi şi centrul din 
străinătate. Dacă vom reuși să transmitem acolo date care 
să-i intereseze pe patronii lui Vasile şi să-i determine la 
acţiuni favorabile nouă, vom avea un nou argument, şi 
încă unul solid, în favoarea punctului nostru de vedere. 
Trebuie să gîndim bine această mutare, iar pentru aceasta 
avem neapărat nevoie de concursul .neprecupeţit al lui 
Boianschi. Acesta era motivul pentru care insistam asupra 
consolidări moralului său. 

— În ce mă privește, sînt întru totul de acord cu dum- 
neavoastră. În cazul cînd lucrurile vor lua totuşi o întor- 
sătură proastă pentru Vasile, gîndesc că ar trebui să-l 
prevenim din timp. N-aş vrea să-l las să-și clădească spe- 
ranțe și iluzii în legătură cu ce putem face pentru el. 

— Fără îndoială, încuviință Hornaru cu vioiciune. Să 
sperăm însă că nu vom ajunge aici. 

— Şi „Tommy“?... întrebai eu mai mult ca să mă aflu 
în treabă. i 

Subiectul pe care-l abordasem îl indispuse vizibil pe 
Hornaru care-mi răspunse totuşi cu loialitate: | 

— Asta-i altă giscă. „Tommy“ nu există, el va trebui 
uitat. Să presupunem, de pildă, că n-am reuşit să-l iden- 
tificăm. Adevărul, pe care-l discutăm acum pentru ulti- 
ma oară, este că directorul general a fost de acord cu pă- 
rerea că arestarea individului ar fi o măsură ieftină. 
EI poate și trebuie să rămînă liber o vreme, cu atît mai 
mult cu cît el, evident, nu aparţine organizaţiei hibride 
de spionaj înjghebată de N.A.T.0O., ci unui serviciu cu ex- 
perienţă şi tradiţii îndelungate împotriva căruia nu prea 
avem în toate zilele posibilităţi de a acţiona. 

— Vă referiţi la „Intelligence Service“? 

— Dumneata ai spus-o. Momentul dificil al acţiunii îl 
va constitui luarea sub control al lui „Tommy“ și deter- 
minarea lui să joace după cum îi vom cînta noi. Este o 
treabă de făcut încă înainte de judecarea agenților 
N.A.T.O. 

— Vă mulțumesc pentru încredere şi vă rog să mă 
iertaţi pentru întrebarea proastă. Adevărul este că m-aș 
bucura mult să particip la această confruntare cu „Intel- 
ligence Service“. 

— Văzind și făcînd. S-ar putea ca „Tommy“ să nu 
accepte discuţiile cu unul mai tînăr ca el. Oricum, am re- 
ținut oferta. Acum, că am discutat în liniște despre aface- 
rile noastre, n-ar fi rău să încercăm să şi dormim o oră, 
două. Aerul şi ambianța asta plăcută mi-au făcut tare 
bine. Mă întreb doar cum naiba vom mai ajunge la ceasul 
ăsta în oraș. 

— Păi, tot cu covorul fermecat care ne-a adus de acolo. 

— Doar n-ai făcut prostia să-l plătești ca să ne aştepte! 
se îngrozi maiorul. 

— Bineînţeles că nu. Dar pentru şofer ena indiferent 
unde își va parca mașina pentru a dormi în ea. La gară 
ar fi putut lua o cursă, după cum ar fi putut să nu ia 
nici una. Noi, cel puţin, eram o cursă sigură. 

— Dar ce? Șoferul nu se duce şi el seara acasă? 

— Ba da. La ora opt îl va schimba un altul care trăiește 
de pe urma aceluiași taxi. 

— Am priceput! Acum cheamă-l pe Toma ca să-i plă- 
tim ce-i sîntem datori. 

— Aici, la Toma, banii dumneavoastră n-au curs. Nu-i 
aşa, cumbare2? mă adresai eu negustorului ce apăruse ca 
din senin în spatele lui Hornaru. 

— Sigur, domnu” Titi, încuviinţă palicarul care știa că 
a doua sau a treia zi voi trece pe la el pentru a plăti 
nota. 

— Nu se prinde, flăcăule! rise Hornaru. Nu uita că eu 
te-am invitat pe dumneata și nu invers. 

— Aici, la Constanţa, eu sînt gazda, susținui eu încăpă- 
țînat. 

— Da, dar eu sînt mai mare în grad, aşa că... 

Așa că l-am lăsat să plătească, apoi l-am dus cu taxiul 
la hotelul „Conţinental“, continuîndu-mi apoi drumul 
pînă la mine, în cartierul Coiciu. Naivul de Hoinaru nu-și 
dăduse seama că, la urma urmelor, șoferul mă păgubise 
de vreo două ori mai solid decît îl încasase pe el Toma 
Vidopol. Mie nu mi-a părut însă rău de nimic, ci m-am 
bucurat din inimă să-l revăd pe peronul gării la nouă 
dimineaţa, proaspăt şi bine dispus, ca după un întreg con- 
cediu. j 


13. 


Cu toate că mă culcasem abia pe la patru di- 
mineaţa, m-am sculat devreme; voiam să termin cit mai 
repede, așa cum îmi ceruse Hornaru, ancheta lui Boian- 
schi. Mai devreme decît mine venise la serviciu Dracopol 
care, aflînd că intrasem pe poartă, trecu să-mi lase copia 
uneia din declaraţiile cu Chirvăsuţă. 

— E despre Boianschi, răspunse el privirii mele între- 
bătoare. 

Mi-am aruncat repede ochii peste cele două file dar- 
tilografiate, aflînd că în seara de 14 aprilie 1952 pe cînd 
Caramitru, Boianschi și Chirvăsuţă se aflau într-o excursie 
de cîteva zile la Paris, Vasile o ştersese englezește de Iîn- 

să acoliţii lui, întorcîndu-se după miezul nopţii, beat 
criţă. Numai intervenţia lui Davidson, interesat in ple- 
carea la timp a grupului în misiune, îl ferise pe infractor 
de o cercetare amănunţită și de cuvenita săpuneală. 

Am pus declaraţia la loc bun în mapa de lucru și i-am 
chemat pe Boianschi; revenirea la condiţia de arestat îl fă- 
cuse parcă mai morocănos decit îl lăsasem de cu seară. 
M-am făcut că-nu bag în seamă amănuntul : 

— Rindul trecut am întrerupt discuţia la momentul 
plecării tale spre Uberlingen. Îţi propun să încerci să 
reconstitui cele petrecute în această localitate. 

— Ca şi la Lindau în gară, la Uberlingen mă aștepta 
Dave Davidson. Revederea lui m-a mirat întrucîtva, de- 
oarece la plecare îl lăsasem în poarta școlii. Avusese însă 
timp să depășească trenul la volanul mașinii sale pentru 
a-mi ura bun sosit la destinație, după cum mi-a spus 
chiar el, rîzind ca de o şotie bună... 

.„. De la gară, Dave îl dusese cu maşina la o reşedinţă 
situată în afara localităţii, pe malul lacului Bodensee. În- 
chiriat pe numele şefului antenei CIA din Germania oc- 
cidentală, George Morgan, cunoscut ihtiolog, domeniul 
era înconjurat de un zid înalt de piatră, iar la debar- 
cader era ancorat, printre alte ambarcații, și un mirc sub- 
marin, folosit de ochii lumii pentru cercetăriie şi expe- 
riențele ştiinţifice efectuate de proprietar. Accesul spre 
reşedinţă era interzis explicit printr-o pancariă vizibilă 
de departe şi scrisă în germană și engleză. Curiosul care 
ar fi ignorat avertismentul „Trecerea oprită. Proprietate 
particulară“, s-ar fi trezit după vreo sută de metri în fața 
unei bariere păzite de un vlăjgan îmbrăcat într-un costum 
tirolez de operetă dar înarmat cu o foarte reală pușcă de 
vînătoare și însoţit de un cîine lup de dimensiuni potri- 
vite cu ale lui. Aceasta era doar partea vizibilă a dis- 
pozitivului. 

Toate aceste avertismente nu se refereau însă la Dave 
care, ajuns la destinaţie, se comportă cu dezinvoltura 
unuia de-ai casei, grăbindu-se să-l instaleze pe Vasile 
într-o cameră cu vedere spre lac și să-l prezinte intenden- 
tului cu ordinul: „De azi înainte îl pui la porție şi pe 
sergentul William Barlay, din trupele de comando“. 

În afama personalului de serviciu, la Uberlingen nu se 
mai afla nimeni în dimineaţa sosirii lui Vasile şi Dave. 
Către seară, un „Ford“ de opt cilindri îl aduse acolo şi 
pe Frank, sosit în Europa — spunea el — doar cu cîteva 
zile mai înainte. Împreună cu Dave, mai degrabă în pre- 
zența acestuia, noul venit îl instruise pe Boianschi pînă 
spre miezul nopții 'şi toată dimineața următoare cu sar- 
cinile pe care urma să le îndeplinească pentru CIA în 
România ... 

— De ce numai pentru CIA? Pînă acum înţelesesem 
că toţi cei pregătiți la Lindau eraţi agenţi ai Centrului de 
informaţii al NATO, făcui eu pe nedumeritul. 

— Deşi fusesem pus la dispoziţia Centrului, eu ră- 
mîneam în realitate omul americanilor, recrutat și instruit 
de ei la Fort Bragg anume pentru a le îndeplini ordi- 
nele. 

„.„.„ Aceasta fusese una din problemele printipale ac- 
centuate de Frank în discuţiile de la Uberlingen. Numai 
pentru a folosi mijloacele de legătură ale unora din ser- 
viciile ţărilor membre ale Alianţei, Boianschi trebuia să 
trimită, cînd și cînd, informaţii din categoria celor so- 
licitate de NATO. În principal însă, el trebuia să-și fo- 
losească timpul și posibilităţile pentru a crea în România 
o rețea de agenți cunoscuţi numai americanilor. 

— Să ne înţelegem, Basil, insistase Frank, noi n-am 
avut prea mulţi agenţi la tine în țară, iar atunci cînd 
războiul ne-a obligat să-i facem, ne-am orientat către 
odraslele protipendadei bucureștene amatoare de whisky 
și muzică de jazz. Ăștia nu mai valotează acum nici 
bruma ce o mai făceau în trecut. Avem nevoie de oameni 
cu poziţii cît de cît importante în aparatul de stat şi în 
economia românească de astăzi. De pildă, fostul tău co- 
leg de școală, Constantin Mihăilescu despre care am aflat 
că de vreo doi ani lucrează la Securitatea din Constanţa. 
Desigur, pe moment, va trebui să-l eviţi, dar eu unul nu 
exclud deloc posibilitatea ca în viitor, cînd prezenţa ta 
în oraş va reintra în limitele obișnuitului, să poţi relua 
legăturile cu el. De aici pînă la recrutarea unuia ca el 
e cale lungă, dar nu avem nici un motiv să ne grăbim. 
Şi alţi colegi de-ai tăi au ajuns probabil în posturi intere- 
sante, căci astăzi în România specialiştii tineri sînt la 

mare preț. Treaba ta de căpetenie, mai importantă decît 
colectarea istoriilor care-i pasionează pe strategii noștri, 
este racolarea unora din băieţii ăștia. Pentru asta sîntem 
dispuşi să plătim serios; problema nu se limitează însă 
la bani şi nu înseamnă în primul rînd bani. E vorba 
de fler, de pasiunea pentru risc și de unele tehnici pe 
care, chiar după cursurile de la Fort Bragg și de unele de la 
Lindau, le cunoşti doar foarte rudimentar. De fapt, nici o 
școală, cît de savantă, nu ţi-ar fi putut oferi mai mult 
căci asta e o meserie care se învață numai practicînd-o. 
Pe scurt, reușita unor asemenea isprăvi depinde numai 
de tine. Dacă vei reuşi să recrutezi măcar vreo doi-trei 
oameni utili, în împrejurările de azi, vei fi un om fă- 
cut, ţi-o promit. 

Pretinzînd că nu dorea să-i strice cheful, Vasile se ferise 
să-l întrebe ce s-ar întîmpla dacă ar da greș, fie chiar 
într-un singur caz. Se mulțumise să-și aducă sîrguincios 
contribuția la întocmirea unei liste de candidaţi poten- 
ţiali la recrutare din rîndul prietenilor lui constănţeni, 
listă pe care eu figuram la loc bun. Această listă devenise 
elementul de bază al viitoarei misiuni, dar nu unicul, 
căci a doua zi discuţia continuase cu enumerarea infor- 
maţiilor ce interesau direct CIA şi care trebuiau în conse- 
cință căutate și transmise cu prioritate de Boianschi. Ca 
și pînă atunci, Frank nu acordă o importanţă prea mare 
informaţiilor militare cerute de NATO. Aceste informaţii 
— spunea — își pierd în majoritatea cazurilor valoarea 
în mai puţin de zece zile de la obținerea lor. Ampiasarea 
unei mari unităţi sau a unui aerodrom se schimbă perma- 
nent în condiţiile războiului modern, iar tehnica aflată 
în dotarea armatelor evoluează și ea într-un ritm tot mai 
rapid. De aceea, în cazul României, CIA era interesată 
mai degrabă în obţinerea unor date referitoare la situaţia 
politică și economică a ţării. Chiar dacă la început aceste 
date n-ar fi fost de natură absolut secretă, ele prezentau 
avantajul unei observări directe, la fața locului, a feno- 
menelor respective. Pe plan politic, spusese Frank, C.L.A. 
era interesată mai ales în identificarea oricăror forme 
de rezistenţă împotriva regimului existent în România. 
În îndeplinirea acestei sarcini, ca și pentru culegerea date- 
lor militare, Vasile află că „va fi ajutat de un băiat origi- 

nar şi el din Constanţa“ și că va pleca în misiune la 
bordul unui submarin însoțit de Petre Caramitru şi de 
viitorul său subaltern. Rostul stagiului de la Uberlingen 
era acela ca echipa să se antreneze pe micul submarin 
aflat la debarcader, deprinzîndu-se să-l părăsească în larg 
şi să ajungă înot la un punct de pe mal dinainte sta- 
bilit. : 

— Ar fi fost bine să mai fi aşteptat cu antrenamentul 
ăsta, mormăise Vasile. Sîntem încă în plină iarnă. 

— E adevărat, încuviințase Frank, dar primăvara, lacul 
Bodensee e liniştit, nu seamănă deloc cu marea. Şi pe 
urmă, sîntem în criză de timp. Am vrea ca la începutul 
lunii mai să fiți în România. 

— Și nu s-a găsit undeva, în Mediterana, un loc mai 
potrivit? Doar v-aţi instalat acolo mai ceva ca la voi 
acasă. 

— Posibilităţile CIA nu sînt aceleași cu ala Flotei a 
6-a; pe urmă, Mediterana nici nu oferă discreția necesară 
unor asemenea antrenamente. 

Pornit să facă nazuri, Vasile se apucase sa obrecteze 
asupra prezenţei în echipă a lui Caramitru, a cărui ac- 
tivitate trecută îl menţinuse mai mult ca sigur în atenţia 
securităţii. La toate acestea Frank răspunse împăciuitor 
că sentimentele lui Boianschi fiind cunoscute, nimeni nu-l 
obliga să rămînă în legătură cu fostul legionar după de- 
barcare. Întrucât se presupunea că, plecat de mai multă 
vreme din ţară şi de o vîrstă mai înaintată, Caramitru 
s-ar fi descurcat mai greu la început, sarcina lui Vasile 
era să-l călăuzească într-o gară aflată dincolo de zona de 
frontieră și să-l lase să-şi continue singur drumul mal 
departe. Numai în cazul că nu și-ar fi găsit camarazii ce 
trebuiau să-l aștepte în pădurea Babadagului, Caramitru 
primise permisiunea să-l caute o singură dată pe Vasile 
pentru a comunica prin el situația de fapt. După aceea 
trebuia să continue să caute singur alte căi de a intra 
în legătură cu legionarii locali, așa cum fusese instruit 
de sefii săi de la Madrid. Dacă evenimentele din România 
ar fi evoluat într-un sens favorabil americanilor, Boian- 
schi ar fi primit de la CIA orientările necesare pentru a 
intra în legătură cu legionarii instruiți la Lindau și lan- , 
saţi între timp în țară. Prezenţa la Lindau a lui Vasile 

avusese tocmai rostul ca el să-i cunoască și la nevoie să 
se facă recunoscut de ceilalți curanţi. Pînă la concreti- 
zarea unei asemenea situaţii, pentru moment ipotetică, 
_ Boianschi trebuia să se ocupe de identificarea altor gru- 
pări disidente ce nu aveau încă legături cu străinătatea. 
CIA era interesată să cunoască situația și preocupările foş- 
tilor ofițeri îndepărtați din armată, ale membrilor fostelor 
partide „istorice“, precum și ale acelor sectanți care se 
plasaseră pe o poziţie potrivnică noului regim. 

— Mai ales ăştia trebuie cultivați, Basil, insistase 
Frank. Nu numai pentru influența pe care reușesc s-o ca- 
pete asupra unor minţi simple, ci şi pentru faptul că 
cercurile lor conducătoare se găsesc de regulă în Occident 
și mai ales la noi, în America. Războiul a întrerupt legă- 
turile dintre aceste centre și prozeliţii din estul Europei, 
dar, cu timpul, lucrurile se vor ameliora. 

Simţind că ameţește sub avalanşa de sarcini și instruc- 
țiuni Vasile îşi întrerupsese interlocutorul pentru a-l în- 
treba dacă nu socotea totuşi că un singur om era cu 
totul insuficient pentru a acoperi toate obiectivele urmă- 
rite de CIA în România. Întrucît el-personal nu se consi- 
dera un superman capabil de asemenea performanțe, 
poate ar fi fost mai bine să nu i se spună atîtea lucruri 
de natură să-i intereseze în cel mai înalt grad pe anche- 
tatorii securităţii în caz că aceştia ar fi pus mînă pe el. 

Evident atins, Frank ripostase că agenţii care pleacă 
în misiune trebuie să cunoască aceste obiective chiar dacă 
nu le vor realiza pe toate. În ce-i privea pe anchetatorii 
securităţii, aceştia n-ar fi avut prea multe de aflat faţă 
de cele ce puteau fi citite printre rîndurile unor articole 
apărute în presa americană sau în declaraţiile unui John 
Foster Dulles. Oricum, intervenţia lui Vasile contribuise 
la scurtarea discuţiei, căci Frank se grăbise să încheie 
cu precizarea că, spre deosebire de telegramele adresate 
Centrului NATO, cele pentru CIA trebuiau să înceapă 
cu indicativul codificat DAVE. În prezenţa acestui indi- 
cativ, cei de la „US Signal Corps“?! aveau instrucţiuni să 


2 US. Signal Corps. — Corpul de transmisiuni ale armatei 
S.U.A. 

oprească descifrarea telegramei şi s-o predea, așa cum 
o primiseră, şefilor lor. 

Apoi, Frank își luase rămas bun de la Vasile și de 
la Dave şi plecase la Frankfurt, refuzînd să rămînă la 
masă, dar promițind că va reveni să ureze noroc echi- 
pei înainte de plecare. După ce rămăseseră singuri în su- 
frageria de la parterul vilei, Dave îi reproșă lui Vasile: 

— Nu trebuia să-i faci afrontul ăsta. Doar îl cunoşti 
destul de bine pentru a şti cum se încălzește imediat ce 
încalecă pe calul anticomunismului. În fond, Frank te 
simpatizează şi te prețuieşte... 

Boianschi îi răspunsese că, fiind convins de sentimentele 
ce i le poartă Frank, nu voise totuși să-l lase să-i pună 
pe umeri mai mult decît ar putea duce, fapt pentru care 
apelase la acea formulă, poate nu prea elegantă, dar care 
adusese lucrurile la dimensiuni rezonabile. Cu aceasta 
discuţiile se terminaseră, iar spre seară Dave plecase în 
oraș cu maşina pentru a reveni cu un individ bărbos 
care se uita speriat în toate părţile şi în care Boianschi 
îl recunoscuse imediat pe Horaţiu Chirvăsuţă. 

— Will, te rog să faci cunoştinţă cu Toader Guguianu, 
Theo pentru prieteni, care te va însoţi în ţară. 

— Las-o moartă, Dave, îi răspunsese Vasile. Cu puţin 
eiont aţi fi putut afla că domnul Theo și cu mine ne cu- 
noaștem de o grămadă de vreme. Asta te-ar fi scutit de 
prezentări inutile. 

Loial, Davidson luă gafa asupra lui, motivînd că nu 
primise încă dosarul lui Chirvăsuţă, iar acesta din urmă, 
liniştit vizibil de prezența lui Boianschi, îl îmbrăţișase 
cu căldură. Apoi se așezaseră tustrei la masă, unde Dave 
desfunidase o sticlă cu whisky pentru a sărbători — spunea 
el — întîlnirea celor doi prieteni. După cină, americanul 
se grăbise să se retragă, lăsîndu-i pe cei doi în faţa sticlei. 
Cu toate că nu avusese niciodată o părere prea grozavă 
despre Chirvăsuţă, pe care-l socotea mai degrabă un in- 
divid de nimic, Vasile era cum nu se poate mai bucuros 
de întilnirea care-i dădea prilejul să mai afle cîte ceva 
din cîte se petrecuseră acasă după plecarea lui. Fără să-i 
pese prea mult de microfoanele cu care fără îndoială era 
înţesată încăperea, Vasile îl supusese pe bărbos unui ade- 
vărat interogatoriu. Încălzit de whisky și de focul din 

cămin, Chirvăsuţă se întinsese bucuros la vorbă, povestind 
că lucrase la șantierul „Ancora“ pînă în toamna lui 1949, 
cînd fusese în sfirşit îmbarcat ca matelot pe cabotierul 
„Constanţa“, unul din cele patru vase de mic tonaj con- 
struite într-un șantier de pe Dunăre pentru marina co- 
mercială. La al doilea voiaj fusese ademenit de unul din 
piloţii portului Beirut, Izet Faik, să dezerteze de pe vas. 
Tot Faik îl pusese în legătură cu un transfug român, fos- 
tul comandor de aviaţie Avramescu, care îi propusese să-i 
finanţeze serile petrecute prin taverne, pentru a-i atrage 
și iscodi pe marinarii români amatori de băutură pe 
gratis. Pe unii dintre ei, care s-ar fi arătat dispuşi să 
dezerteze sau să transporte, în schimbul unei recompense, 
pachete şi scrisori în țară, trebuia să-i prezinte lui Avra- 
mescu care se ocupa în continuare de ei. Cunoscînd doar 
cîteva sute de cuvinte englezești, Chirvăsuţă n-avusese 
niciodată legături directe cu americanii. De aceea, cu 
vreo zece zile în urmă, cînd Avramescu îl luase la el 
acasă pentru a-i prezenta pe un anume Johnny, și mai 
ales cînd acest Johnny îi spusese să-și facă bagajele 
pentru a pleca a doua zi în Germania, intrase la tot felul 
de idei. Abia la Frankfurt unde fusese întîmpinat de un 
moşulică, vorbitor de românește, care pretindea că fusese 
ataşat militar în Germania lui Hitler, înțelesese că era 
vorba să fie retrimis clandestin în țară, perspectivă care 
nu-i suridea deloc. Acum că-l întilnisse pe Vasile, se mai 
liniștise, dar continua să se întrebe pe unde vor scoate 
cămașa. 

Boianschi îi răspunsese că amindoi ar fi trebuit să-și 
pună această întrebare cînd le venise ideea de a pleca din 
țară, apoi insistase din nou să afle noutăţi de acasă. 

Chirvăsuţă îi povestise că Margareta se măritase cu 
George Popescu, locotenent în marina militară și că urma 
să nască spre sfîrşitul anului 1949. Numărul vapoarelor 
românești crescuse de la două la unsprezece, iar aceasta 
asigurase posturi tuturor marinarilor care scăpaseră cu 
bine din război. Docherii de la „Dezrobirea“ scăpaseră și 
ei de „cîrcă“, fiind înzestrați cu tot felul de maşini de 
stivuit, de transportat și de încărcat mărfuri, iar bătrînul 


Mitică Dăscălescu murise în 1950 de un atac de inimă. - 

„Ardeal“. Una din noutăţile care — credea Chirvăsuţă — 
îl vor interesa pe Vasile, era aceea că prietenul său ne- 
despărțit, Constantin Mihăilescu, fusese încadrat cu cîteva 
luni înainte de plecarea lui la Direcţia judeţeană a secu- 
rităţii din Constanţa. „Dacă ăstora le-ar veni ideea să 
ne trimită în Dobrogea, glumise Chirvăsuţă, vei avea chi- 
lipirul să-i pici în mînă“. 

Din câte îmi spunea, Vasile nu gustase deloc gluma lui 
Chirvăsuţă dar se abţinuse de la comentarii, continuînd 
să-l iscodească despre situația de acasă. Asemenea discuţii 
aveau loc în fiecare seară în sufragerie în fața unei sticle 
de whisky; dimineţile erau rezervate plimbărilor şi exer- 
ciţiilor în aer liber destinate menţinerii echipei într-o for- 
mă cît mai bună. Pe timp uriît, cei trei, căci între timp ve- 
nise şi Caramitru, îşi făceau antrenamentele în sala de 
gimnastică, sau trăgeau cu pistolul la subsol. Altfel, Ca- 
vamitru nu prea se amesteca cu ceilalți doi, preferînd să 
stea în camera lui unde citea cu hărnicie din cărţile de 
căpătii ale legionarilor. Individul păstra un aer sumbru 
care descuraja în fașă orice încercare de discuţie. 

Îndată ce apa lacului Bodensee ajunsese la o tempera- 
tură suportabilă, echipa își începuse antrenamentul; mai 
întîi curse obișnuite de înot, apoi deplasarea pe sub apă 
cu ajutorul costumului subacvatic şi al aparatului de oxi- 
gen. Instructorul Joe, detașat din marina americană anu- 
me pentru pregătirea celor trei, nu era deloc încîntat de 
condițiile ce le oferea lacul. „Nu-i totuna cu marea“, 
spunea el cu regret. „Unde mai pui că munţii ăștia îţi 
taie perspectiva orizontului. Dar, vorba ruşilor: Unde 
nu-i peşte şi racul e pește“. Dave îi prevenise că Joe 
nu aparţine serviciului, interzicîndu-le să abordeze pro- 
bleme ale activităţii informative în faţa lui. Încolo, mari- 
narul se dovedise a fi un băiat bun ce nu se dădea înapoi 
de la cîteva pahare de whisky şi care le spusese un sac de 
poveşti, unele trăite de el, altele adunate prin barurile 
și tavernele zecilor de porturi pe unde acostase. Aduna- 
rea devenise şi mai animată prin sosirea în cantonament a 
locotenentului de marină Bob Jackson și a sergentului 
Dick Flaherty, comandantul şi respectiv timonierul sub- 
marinului de buzunar. Cu venirea lor şi cu încălzirea 
apei la 18 grade, activitatea de pregătire se intensificase 

iar cele cîteva furtuni care agitaseră lacul au fost privite 
de instructori ca o mană cerească. În scurt timp, stră- 
duințele americanilor făcuseră din cei trei adevărate am- 
fibii, pînă şi Petre Caramitru făcea figură onorabilă, în 
pofida vîrstei şi a unei aversiuni atavice faţă de apă. Cu 
toată intensitatea antrenamentului, celor trei le rămînea 
suficient timp pentru odihnă și pentru plimbări îndelun- 
gate prin parcul ce împrejmuia domeniul; Davidson se 
opusese cu hotărîre propunerii ca după-amiezele să fie fo- 
losite pentru repetarea și consolidarea noțiunilor de bază 
învățate la Lindau. El argumentase că i se părea mai im- 
portant ca echipa să ajungă în România într-o perfecţă 
condiție fizică și mai ales cu creierul nesurmenat de o bu- 
chiseală fără sfîrșit. Bineînţeles, prevalase punctul său 
de vedere. 
Către sfîrșitul lunii martie, instructorii îi raportaseră 
lui Dave că, după părerea lor, antrenamentul se 
terminase și că elevii lor nu mai aveau ce învăța. Ca 
urmare, flăcăii îşi făcuseră bagajele şi o şterseseră plini 
de bucurie către meleagurile însorite ale Mediteranei de 
unde veniseră. Apoi, cei trei au fost și ei îndemnați să-și 
stringă catrafusele, iar în ziua de 3 aprilie un helicopter 
al forțelor aeriene ale S.U.A. îi îmbarcă chiar de pe pa- 
jiștea din spatele vilei și-i duse la Miinchen unde trecură 
pe un avion militar care-i transportă pe aeroportul Villa- 
coublay din apropierea Parisului. Pe pistă erau așteptați 
de un adevărat comitet de recepţie; Un american ce se 
recomandase Herold Field şi care se grăbise să-l salute 
cu respect pe Dave, un francez care-și spuse Jean Millet 
(mai tîrziu Vasile avusese ocazia să afle că acesta era nu- 
mele său real şi că era colonel, șeful biroului Europa 
de est la Direcţia Supravegherii Teritoriului). Era, de 
asemenea, prezent şi reprezentantul „garnizoanei legionare 
din Franța“, Traian Roşu. Însoţiţi de aceste feţe, Bo- 
ianschi și colegii lui se deplasaseră cu două mașini în- 
br-un apartament situat la etajul trei al imobilului aflat 
pe rue Mary Davy nr. 38, în arondismentul 14. Aparta- 
mentul, compus din cinci camere, aparţinea unei anume 
Miţa Cantacuzino, nepoată a fanariotului legionar Canta- 
cuzino — Grănicernul. Nu mai puţin fascistă decît decedatul 

ei unchi, ea pusese la dispoziţia „mişcării“ casa în care nu 
locuise niciodată. 

De aici porneau seară de seară către localurile de noapte 
ale Parisului, Vasile Boianschi şi Horaţiu Chirvăsuţă, în- 
soțiţi la început de Harold Field sau de Jean Millet, iar 
mai 'apoi lăsați doar în compania unor midinete ce se 
străduiau să le facă viaţa cît mai agreabilă. Cu timpul, 
pînă şi Caramitru, de felul său posac și arțăgos, se nărăvise 
la plăcerile vieţii de noapte ale Parisului și la îmbrăţi- 
șările experte ale franţuzoaicei Marion, cea mai „coaptă“ 
dintre damele ce le fuseseră atașate. Cît o privea pe Jeanet- 
te, partenera lui Boianschi, mai tînără și mai prostuţă, nu se 
putuse reţine să nu-i povestească frumosului blond că ea 
şi celelalte fete trebuiau să raporteze scris în fiecare di- 
mineaţă ce făcuseră şi mai ales ce spuseseră partenerii 
lor. Monsieur Millet, șeful de la DST, le selecționase anu- 
me din sediul demimondului parizian şi le plătea generos 
pentru treaba pe care o făceau. Prea generos în com- 
paraţie cu obiceiul poliţiei franceze. Aceste revelații tă- 
iaseră considerabil avînturile erotice ale lui Vasile şi, pînă 
la plecarea din Paris, se mulțumise să-și facă veacul 
la „Alcazar“, un cabaret din Cartierul latin unde progra- 
mul îi plăcuse mai mult decit în alte locuri. Era croit mai 
simplu şi cu mai mult gust, diferit de marile stabilimente 
„Moulin rouge“ sau „Lido“, întocmite anume să-i atragă 
şi să-i jumulească de bani pe străini. Alteori, se ducea 
cu Jeanette la „Tagada“, un local de noapte din vecină- 
tatea Esplamadei Invalizilor, unde programul artistic era 
asigurat de către toți salariaţii, toată lumea, de la gar- 
derobieră pînă la director cîntau flamenco, passo doble 
şi alte melodii din folelorul spaniol, acompaniindu-se de 
chitare şi banjouri pe care le mînuiau cu virtuozitate. 
Clienţii stăteau la mese mici, rotunde, aidoma celor pe 
care răstoarnă țăranii mămăliga, iar vinul roșu și aspru 
adus de pe podişurile toride ale Spaniei se servea în por- 
ron, o pungă din piele de oaie cu lîna pe dinăuntru; 
strinsă în pumn această pungă făcea să ţișnească vinul 
printr-o ţeavă îngustă din lemn. În rest, cei trei circulaseră 
destul de puţin prin Paris; li se atrăsese atenţia că în 
oraș trăia o numeroasă colonie românească şi că mulţi 
dintre membrii ei nu erau deloc ostili noii orînduiri in- 

staurate în ţară. Tot pentru a fi feriţi de contactul cu 
membrii coloniei li se interzisese să meargă duminica la 
biserica română din Paris ce se găsea în Cartierul latin 
ca şi la cele cîteva restaurante cu specific naţional. Pri- 
miseră, de asemenea, adresele sediilor reprezentanţei di- 
plomatice române din Franţa: rue Br&montier nr. 17 unde 
se găseau birourile legaţiei şi rue Saint Dominique nr. 123, 
reşedinţa însărcinatului cu afaceri. Erau locuri ce tre- 
buiau ocolite cu străşnicie, dacă nu de altceva, măcar pen- 
tru a nu intra în atenția posturilor de supraveghere in- 
stalate în zonă de către poliția franceză. Cusurgii şi sus- 
picioşi, francezii ar fi fost capabili să le facă cine știe 
ce procese de intenție, motivase Dave care trecea zilnic pe 
la:ei 

— Uitte-aşa am trăit mai mult de o lună de zile, pînă 
la 5 mai la Paris, pe banii americanilor, încheie Vasile 
visător. Măcar n-am reușit să-i cheltuiesc pe toţi; i-am 
lăsat în păstrare lui Dave peste o sută de dolari. 

— Norocul lui, îi răspunsei eu. Gurile rele spun însă 
că într-o seară ai luat-o razna, singur, de-a latul Pari- 
'sului şi că te-ai întors abia spre dimineaţă, beat cui. 
Asta cum a mai fost? 

— Uitasem, îmi răspunde repede Vasile. De fapt, mă 
cam săturasem să fiu dus de căpăstru, seară de seară, de 
mam'zel Jeanette și de paţronii ei. Am vrut, cum să zic, 
să umblu pe cont propriu, de capul meu, prin cetatea. pier- 
zaniei. Şi am umblat... 

— Adică? insistai eu. 

— Adică, am șters-o englezește din cotețul coanei Miţa; 
cam cu două ore înainte de sosirea lui Jeanette. Am ieșit 
la Sena în dreptul catedralei Notre-Dame unde m-am 
îmbarcat pe un vaporaș. Am căscat preţ de vreo oră 
urechile la litania unui ghid instalat în prova care ne 
lumina pe noi, turiștii, în franțuzeşte limbă pe care n-o 
pricep eu şi în englezeşte, un idiom nu prea familiar 
ipochimenului, ce se vede în dreapta şi în stînga noastră. 
După cum vezi, de pe urma acestei escapade cultura mea 
generală n-a avut decît de câștigat, iar conştiinţa acestui 
fapt mi-a făcut o foame teribilă. Ca atare, am rămas la 
bord unde am luat masa ce m-a costat cel puţin dublu faţă 

de prețurile practicate pe uscat. Dar nu-mi pare rău. 
Am trăit şi eu la Paris o seară ca leii. 

Limbajul folosit de Vasile pentru a-mi răspunde la în- 
trebare suna cam fals. Se părea că individul își pregătise 
din vreme explicaţia pe care mi-o servise, iar aceasta m-a 
determinat să insist: 

— Asta putea să-ți fi luat două ore, să zicem trei. 
Şi, în restul timpului? 

_—_ Am debarcat tot lingă Notre-Dame, băgînd de sea- 
mă că nu prea mai avem ce face. Mă plictiseam. Atunci, 
am intrat în prima tavernă întilnită în cale, „La Guin- 
gueite“ mi se pare că-i spunea, şi am căzut într-o sticlă 
cu Pernod. Un soi de rachiu de anason aidoma celui de-i 
zice pe la noi „Şterge-mă din cartea de imobil“. Mirosul 
mi-a amintit de casă şi, înduioșat, am stat la sfat cu pa- 
harul pînă pe.la două noaptea, ora închiderii, cînd m-au 
dat afară. 

— Asta a fost tot? 

— Dacă nu punem la socoteală scandalul pe care mi 
l-a făcut a doua zi Millet, care se dădea responsabil cu 
securitatea noastră, asta a fost tot. Eu i-am motivat esca- 
pada mea lui Dave care m-a înţeles, aplanînd conflictul 
cu franţuzul, pe cale să ia proporții. 

— Cînd spuneai că s-au petrecut toate astea? 

— Păi, să vedem, propuse Vasile, începînd să socotească 
în gînd. A fost în noaptea de 14 spre 15 aprilie. După 
aia, pînă la 5 mai cînd am plecat cu trenul din Paris 
prin gara de Lyon, am stat cuminte ca un elev în in- 
ternat. 

— Şi, te-au lăsat francezii în pace preţ de trei săptă- 
mîni fără să te ancheteze pentru păcatele tale? 

__ Ce erau să-mi facă? Eram omul americanilor și mă 
aflam în preajma plecării în misiune. Doar Jeanette mi-a 
făcut mutire, plingîndu-se că pentru faptele mele fusese 
penalizată cu cîştigul pe trei zile. Am despăgubit-o re- 
gește, dindu-i de la mine o sută de dolari, ceea ce re- 
prezenta cîştigul ei pe zece zile. Cu aceasta, toată lu- 
mea, probabil mai puţin Millet, a rămas mulţumită, iar 
"Yucrurile au reintrat în normal. 

Lipsit de elementele care mi-ar fi permis să insist asu- 
pra acestei probleme, nu prea clare pentru mine, m-am 

hotărit să revin mai tirziu asupra ei, trecînd la episodul 
următor. A fost o greșeală ale cărei consecințe aveam să 
le suport mai tirziu. Am continuat deci cu întrebăriie: 

— iSpuneai că ați plecat la 5 mai din Gara Lyon. În- 
cotro? 

— Spre Neapole, principala bază a N.A.T.O. în Medi- 
terana. Acolo ne-am îmbarcat pe submarinul care ne-a 
adus la țărmul românesc. 

— Stai, ia-o mai încet! Nici n-ai plecat bine din Paris 
şi ai și ajuns la țărmul românesc, îl temperai eu. Mai întii 
să vedem cînd și cum aţi ajuns la Neapole. 

— Simplu. Am ajuns la 7 mai cu trenul. Ne-a însoțit 
Dave, iar la Ventimiglia am fost întîimpinaţi de un italian 
ce s-a recomandat a fi fost căpitanul de marină Amedeo 
Talarrigo de la S.I.F.A.R, Serviciul de informaţii al 
Italiei. Acesta ne-a ușurat trecerea pe teritoriul italian in- 


tervenind ori de cîte ori a fost cazul în disputele nvastre 


cu autoritățile locale: carabinieri, feroviari etc. Tot Ta- 
larrigo ne-a îmbarcat în maşina care ne-a transportat de 
la gară în clădirea unde am locuit vreme de trei zile. 
Era un fel de hotel folosit de ofițerii flotei a șasea ame- 
ricane și se găsea, după aprecierea mea, ceva mai la sud 
de marele bazar al oraşului pe care am fi dorit tare mult 
să-l vedem. Ca şi întregul oraş dealtfel. Dave nu ne-a 
mai permis însă să ieşim din casă. 

"— Şi atunci, ce aţi făcut vreme de trei zile la Neapole? 

— Am primit de la unul ce s-a recomandat ca fiind 
Steve Brown, echipamentul pentru plecarea în misiune 
şi explicaţiile necesare folosirii lui. Brown ne-a dat cămă- 
șile cu gulerul otrăvit, şireturile de oţel, pistolul, cuțitul 
şi planurile de legătură la ascunderea cărora am lucrat 
fiecare sub supravegherea sa. Am primit de asemenea, 
costumele subacvatice pe care le-am probat într-o seară 
după lăsarea întunericului într-un golt mic aflat dincolo 
de Sorrento. În ziua de zece mai am primit vizita lui 
Frank şi a unui român sărit bine peste cincizeci de ani 
despre care Dave mi-a șoptit că era însuși comandantul 
de la Madrid. Veniseră, spuneau, ca să strîngă mîna și 
să ureze succes luptătorilor curajoși ce plecau în țară să-i 
înfrunte pe comuniști. Pe chestia asta, șeful de la Ma- 
drid ne-a ţinut un discurs sforăitor dar destul de încîl- 

cit. Mie, cel puţin, acest şef care părea cam surd mi-a 
făcut impresia unui redus mintal. După ce s-a terminat 
partea oficială a întîlnirii, şeful de la Madrid s-a bari- 
cadat cu Caramitru într-o cameră pentru a mai discuta 
de-alte lor. Noi, cu Frank, cu Dave şi cu Chirvăsuţă am 
dat-o tare pe whisky. Așa, ca la despărţire. Pe la ora 
21,00 'apăru și Talarrigo care ne-a îmbarcat într-o mașină 
pe cei trei care plecam, transportîndu-ne în port. Acolo 
ne-am îmbarcat pe submarin. Asta a! fost toată povestea, 
încheie Vasile. Restul îl știi. 

— Trei săptămîni îmi par al naibii de mult pentru a 
ajunge, fie şi cu submarinul, de la Neapole la Comorova, 
remarcai eu. 

— Păi, n-am venit chiar direct, răspunse Vasile. Sub- 
marinul a făcut cîteva escale și ocoluri pentru a-şi pierde 
urma. În noaptea de 15 spre 16 mai de exemplu am acostat 
într-un port din Malta pentru a acoperi cu vopsea numă- 
rul de identificare al submarinului și inscripţiile „U. S. 
Navy“ de la prova şi de pe turelă. Pe urmă am așteptat 
la nord de Creta, vreme de trei zile, întîlnirea cu „Jen- 
nifer“ care trebuia să ne acopere. 

— Cei de pe „Jennifer“ mănîncă toţi pîine de la C.I.A.? 
întrebai, aşa, într-o doară. 

— Numai comandantul şi secundul. Firma care-i patro- 
nează este însă o creaţie a Serviciului de informaţii na- 
vale a S.U.A., O.N.I., care folosește agenții îmbareaţi pe 
asemenea vapoare pentru observaţii directe în apele te- 
ritoriale ale ţărilor cercetate. Uneori, așa cum s-a petrecut 
în cazul nostru, C.I.A. apelează și ea la concursul pro- 
prietarilor lui „Jennifer“. Punem punct? 

— Să punem punct, încuviințai eu cam cu o jumătate 
de gură. 


14. 


În timp ce Dracopol şi băieţii lui de la secţia de 
anchete penale definitivau dosarul cercetărilor întreprinse 
asupra grupului „Arnold“ pentru a-l putea preda cît mai 

repede procurorului, maiorul Hornaru și cu mine ne-am 
apucat, fără multă convingere, să intrăm în legătură cu 
Centrul. Era drept că, într-o nouă şedinţă ţinută la mi- 
nistru, maiorul obținuse dezlegarea ca, în prezența unor 
prime rezultate cît de cît promițătoare, Boianschi şi im- 
plicit Chirvăsuţă să nu fie trimiși în justiţie, iar Cara- 
mitru să fie judecat împreună cu membrii bandei legio- 
nare capturate în pădurea Babadag, dar cînd se pusese 
“problema informaţiilor ce trebuiau incluse în telegra- 
mele trimise de Vasile ne-am lovit de veto-ul directoru- 
lui general. Acest important personaj ne-a interzis în 
scris să comunicăm orice informație care ar fi dat ra- 
poartelor lui Boianschi aerul de verosimilitate strict ne- 
cesar pentru a păstra interesul celor de la N.A.T.O. îaţă 
de activitatea agenților săi din România. Embargoul se 
referea chiar la datele de domeniul public ca: locul de an- 
corare al vaselor militare în portul Constanţa, începerea 
lucrărilor de construcţie a noului port la Mangalia şi nu 
„la Midia, unde, presupuseseră cei de la N.A.T.O,, exis- 
"tența bateriei de coastă pe promontoriul din partea de 
nond a orașului şi altele asemenea. Pe marginea propu- 
nerilor noastre directorul general scrisese cu cerneala ver- 
de pe care o folosea în exclusivitate următoarea rezolu- 
ţie: „Tovarăşe maior Hornaru: cei ce vor transmile ase- 
menea date dușmanului precum şi ofiţerii cu ştirea că- 
rora s-ar săvîrși asemenea încălcări vor fi judecaţi în 
conformitate cu prevederile Codului penal pentru divul- 
garea de secrete militare“. Se vede că directorul generai, 
altfel bun tehnician, rămăsese străin de realităţile ţării 2 
cărei securitate fusese pus s-o apere sau că dorea cu 
orice preț, din motive ce ţineau de prestigiul instituţiei, 
ca procesul spionilor lansați pe litoral să aibă loc. Așa 
stînd lucrurile, am întocmit un prim mesaj prin care Va- 
sile raporta cum s-au legalizat el şi Chirvăsuţă și transmi- 
tea unele date economice locale extrase din ziarul ,„Dobro- 
gea nouă“ şi din publicaţia „Canalul Dunăre—Marea Nea- 
gră“. În plus, am informat Centrul despre aproape sigura 
arestare a lui Petre Caramitru odată cu lichidarea grupu- 
lui legionar din pădurea Babadag. În telegramă, Bo- 
ianschi își manifestase teama de a nu fi trădaţi de fostul 

chestor legionar și motiva că, pentru un timp se vor ab- 
ţine de la acțiuni riscante. 

La acest prim mesaj Centrul răspunse imediat, felici- 
tîndu-i pe cei doi pentru primele rezultate, dar cerînd 
cît mai multe informaţii militare din cele pe care direc- 
torul general ne interzisese să transmitem. 

Am trecut cu vederea această cerere și, la a doua legă- 
tură, Boianschi raportă că-l luase în preocupare pe Sandu 
Luscan, cerînd să i se trimtţiă o sumă mai mare de bani 
necesară unor viitoare recrutări. Această cerere fu prompt 
rezolvată de Centru: Ni se transmise că folosind o nouă 
escală a lui „Jeniffer* în portul Constanţa, Willy va 
găsi în' scorbura copacului știut, la intersecţia străzilor 
Negru Vodă şi Costache Negri, un pachet conținînd cinci- 
zeci de mii de lei, zece ceasuri de mînă marca ,„,Movado* 
şi cinci fişicuri ambalate în hîrtie cerată conținînd o 


sută de cocoşei franțuzeşti de aur. A fost ultima misiune 


îndeplinită de agenţii de pe „Jennifer“ în Româna căci, 
în preziua plecării vasului, ofițerii care-l supravegheau 
pe secund au raportat că acesta însoţit de un marinar din 
echipaj s-au întîlnit, într-o zonă întunecoasă de pe strada 
Mării, cu un individ ce semăna ca două picături de apă cu 
însoţitorul secundului. Bănuind că ne aflăm în prezenţa 
fraţilor Cîrciumaru, după o scurtă dezbatere, s-a hotărît 
arestarea lor, cu secund cu tot. „Jennifer“ a fost seches- 
trată de autorităţile portuare şi percheziţionată din cală 
pînă în vîrful catargelor, descoperindu-se cu acest prilej 
aparatul de recepție ce servea captării mesajelor, cifrul 
și planul de legătură al lui Vasile precum și o groază de 
mărfuri de contrabandă ca ţigări, băuturi, lenjerie de 
nylon, ceasuri și altele. în cabina comandantului au fost 
găsite mai multe ceasuri „Movado“ şi un fișic cu douăzeci 
de monezi de aur aidoma celor depuse de secund în as- 
cunzătoarea din scorbură. Drept urmare, comandantui a 
fost pus şi el la păstrare lîngă secund şi luat urgent la în- 
trebări, spre marea satisfacţie a lui Dracopol ale cărui ac- 
ţiuni orescuseră considerabil și care folosea acum pentru 
bunul mers al cercetărilor translatori de limba engleză. 
„Încă o azvirlitură de năvod ca asta şi cer mărirea sche- 
mei“, spunea Tatache, frecîndu-şi satisfăcut miinile. 

În ce ne privea pe Hornaru și pe mine, ne-am prezentat 
la legătura următoare ca şi cum nu se întîmplase nimic, 
raportînd alte cîteva informaţii economice precum şi pro- 
gresele pe care chipurile le realizasem în coruperea lui 
Luscan, căruia pretindeam că-i dăruisem un ceas „Movado“. 
Spre sfirşit, am pomenit ca despre un fapt divers despre 
sechestrarea vasului „Jennifer“ şi despre arestarea coman- 
dantului şi a secundului său acuzaţi, din cîte se vorbea, 
de contrabandă cu hașiș. Cei de la Centru însă se săturaseră 
de povești, căci nu se mai prezentară să ia legătura punînd 
capăt jocului operativ. Pentru Boianschi aceasta însem- 
na trimiterea în fața tribunalului militar şi am găsi: cu 
cale să i-o spun personal, cît mai repede. Vasile se 
posomorî mai abitir decît ziua de toamnă de afară și mă 
întrebă: 

— Chiar n-aţi găsit nimic bun pentru mine în tot acest 
timp cît m-am străduit să-mi răscumpăr greșeala? 

— Nu, Vasile, recunoscui eu amărit. 

— Pot conta pe mărturia ta, care ai cunoscut atitudi- 
nea mea politică din trecut precum şi motivele reale ale 
plecării din ţară? 

— Regret mult, dar nu voi putea depune în favoarea 
ta. Nu uita că sînt ofițer de securitate. Mai mult, sînt unul 
din cei ce te-au arestat şi te-au cercetat, devenind parte 
în proces; dealtfel, ce importanţă ar avea mărturia mea? 

— Poate că ar avea. Spune-mi, ai putea măcar să-mi 
angajezi un avocat? 

— Fără îndoială! Apărarea este obligatorie într-un ase- 
„menea proces. Ea este chemată să concure la stabilirea 
cît mai exactă a adevărului şi la dozarea cît mai justă ia 
sancțiunii, debitai eu ca la școală. Atunci cînd acuzatul 
nu are posibilitatea să-şi angajeze personal un avocat, 
Curtea este obligată să-i procure un apărător din oficiu. 
Cunosc eu un avocat tînăr, dornic să se afirme. 

— Nu am intenţia să recurg la bunele oficii ale Curţii. 
Te rog să-l contactezi, în numele meu, pe maestrul Avedis 
Artakian să-i spui ce s-a întîmplat cu mine și să-i trans- 
miţi rugămintea de a se ocupa el de apărar ea mea. Sper 
că va veni să mă vadă cît mai curînd. 

Pretenţia emisă de Boianschi mă lovi în moalele capu- 
lui. Avedis Artakian, care se apropia pe timpul acela de 

vîrsta de cincizeci de ani, era, poate, cel mai bun avocat 
constănţean, spaima procurorilor, cum i se spunea jumă- 
tate în glumă, jumătate în serios. O cultură generală și 
profesională de primă mînă şi o importantă experienţă 
cazuistică îl ajutaseră să destrame multe capete de acu- 
zare înjghebate superficial și să scoată din impas oameni 
învinuiți ide fapte pe care nu le săvîrşiseră. Încărunțit de 
vîrstă şi aparent greoi, Artakian iradia permanent în ju- 
rul său bună dispoziţie și o anumită maliţiozitate. Ple- 
da, de regulă, în procese civile unde cîştiga bine, dar 
aceasta nu-l împiedicase să apere în timpul războiului, la 
Tribunalul militar, pe mulţi dintre comuniștii arestaţi de 
autorităţile antonesciene sau de Gestapoul german. Lui i 
se datora, printre altele, performanța salvării din faţa 
piutonului de execuţie a conaționalului său Marderos 
Hovsepian, prins în flagrant de sabotaj al unei vedete ger- 
mane aflate în șantier pentru repartiţii. Situaţia lui Hov- 
sepian fiind de neapărat, Artakian invocase tot felul de 
chiţibuşuri, procedurale, amînînd pronunțarea sentinţei 
pînă la 23 August 1944. Se spunea, dar Artakian n-o 
confirmase niciodată, că avocatul se bucurase în această 
privinţă de concursul unuia din membrii completului de 
judecată :deloc amator să tragă în scurtă vreme consecin- 
ele condamnării la pedeapsa capitală a unui antifascist. 

Ieşiţi din ilegalitate, comuniștii locali, între care noul 
prefect, coleg de liceu cu Artakian, îi propuseseră să adere 
la partidul comunist dar, după ce reflectase o vreme, avo- 
catul îi răspunse prietenului său prefectul: 

— Cred că, cel puțin în această perioadă, v-aș putea 
aduce servicii mult mai mari din afară. Dacă mă voi în- 
scrie în partid se vor găsi destui clănţăi care să spună: 
„Al dracului armean, s-a vopsit și ăsta în roșu“. Ră- 
miînînd în afară, veţi dispune oricînd de unul capabil să 
vă înlesnească dialogul cu organizaţiile locale ale celor- 
lalte partide. Nu uita că şefii acestor organizaţii sînt și ei 


Că : 
a'vocaţi. 
Acesta era omul la care mă trimitea Boianschi pentru 
e a-i cere să se ocupe cu apărarea lui. Ştiam că Artakian lo- 


cuia pe strada Maramureş într-o vilă, proprietatea sa, 
peste drum de casa lui Gheorghe Boianschi, după cum 
știam că, în copilărie, Vasile alerga adesea pînă la tu- 

tungeria din centru pentru a-i cumpăra avocatului ţigările 
preferate. Ceea ce nu știam era faptul că, întîlnindu-l 
chiar în ziua cînd se aflase oficial despre moartea pluto- 
nierului Boianschi, Artakian îi strînsese cu compasiune 
mîna lui Vasile şi-i spusese simplu: 

— Tu, băiete, să vii la mine ori de cîte ori vei avea 
necazuri. Ușa mea îţi va fi totdeauna deschisă. 

Acest amănunt mi-a fost împărtăşit de Vasile pentru a 
mă încuraja să-i fac serviciul cerut. L-am ascultat atent 
şi apoi am invocat un ultim argument: 

— Bine, dar Artakian pledează de obicei în procese 
civile. . . 

— E avocat şi poate pleda în orice fel de procese, ri- 
postă Boianschi. Tot ce te rog e să-l cauţi și să-i transmiţi 
rugămintea mea. 

Pînă la urmă m-am dus cu inima îndoită, dar am avut 
surpriza să constat că Avedis Artakian se arătă fără re- 
zerve gata să-l ajute pe arestat. El mă întrebă amănunţit 


despre acuzaţiile ce i se aduceau lui Vasile, despre com- 


portarea sa în timpul anchetei și alte amănunte pe care 
i le puteam furniza fără a încălca legile și regulamen- 
tele militare. Cînd i-am spus că Boianschi ne înlesnise 
identificarea și neutralizarea unor agenţi ai N.A.T.O. şi 
cunoașterea planurilor urzite de această organizație îm- 
potriva României, Artakian mă întrebă de ce nu găsisem 
o formulă pentru a-l scoate de sub urmărirea penală. I-am 
spus că Vasile fusese arestat înainte de a acorda sprijin 
securităţii şi că în vederile mai marilor mei, acest fapt îl 
îndreptăţea să se bucure doar de circumstanţe atenuante. 
Aceasta mi-a atras o ripostă mînioasă, puţin obișnuită la 
unul ca Artakian: 

— Prostii! Mi se pare, mai degrabă, că unii de pe la 
voi “urmăresc obținerea succeselor fără să se gîndească 
prea mult la oamenii pe spinarea cărora se clădesc aceste 
succese. Astăzi Boianschi, pe care împrejurările l-au îm- 
pins să greşească, nu ne este încă dușman. El poate fi 
recuperat, iar cazul său ar putea influența și pe alţii în 
bine. Este tocmai ce a avut în vedere legea cînd a pre- 
văzut absolvirea de pedeapsă a agenţilor care se predau 
de bunăvoie. Bine, schimbă el vorba, comunică-i lui 
Vasile că accept să preiau apărarea lui şi că voi lua legă- 

tura cu procurorul militar pentru a afla data cînd îl pot 
contacta. În ce priveşte onorariul meu, zîmbi subțire avo- 
catul răspunzînd ofertei mele de a acoperi suma, el va 
consta în două pachete de țigarete turcești făcute cu tu- 
tun de cel bun, de Tracia. 

— Vă promit că le veţi avea, maestre, mă angajai eu 
ușurat ca de o povară. 

Trei zile după aceea, grupul „Arnold“ era pus la dis- 
poziția procurorului, iar după încă o săptămînă, Boianschi 
avu posibilitatea să discute personal cu apărătorul său. 
Nefiind anchetator penal, eu am încetat să mă mai ocup 
de caz, lăsînd această sarcină locotenentului din servi- 
ciul lui Dracopol care mă secondase în timpul cercetărilor 
preliminare. Nici Vasile, nici Artakian n-au mai apelat 
la mine, fapt care m-a intrigat întrucîtva. Mi-am zis însă 
că această rezervă nu putea decît să-mi folosească, dis- 
tanţîndu-mă de un spion capturat în timpul executării 
misiunii, fie el şi pocăit. Îmi luai deci concediu, pregă- 
tindu-mă cu concursul dinamic al mamei de apropiata 
căsătorie cu Aneta; tămbălăul urma să se petreacă la sfîr- 
şitul toamnei respectînd, cu excepția ceremoniei religi- 
oase, toate datinele și obiceiurile ce se păstraseră în satul 
nostru de baștină. Și astfel, prins în viîltoarea acestor pre- 
ocupări, mă gîndeam tot mai rar la Vasile și la grupul 
„Arnold“. Probabil, cu vremea, aş fi uitat cu totul de 
ei dacă n-aș fi primit, pe la mijlocul lui septembrie, invi- 
taţia de a asista la procesul „grupului de spioni, trădători 
și asasini conduşi de Petre Caramitru și aflat în solda 
N.A.T.0.“. M-am dus împreună cu maiorul Burghelea 
şi căpitanul Dnacopol care era „de-al casei“ și, drept să vă 
spun, am avut ce vedea. În afara celor trei din grupul 
„Arnold“ boxa era plină cu teroriștii arestaţi în pădurea 
Babadagului ceea ce-dădea impresia că fusese capturat un 
întreg pluton de spioni. Curtea, compusă din trei colonei 
în uniformă, procedă la formalităţile preliminare și apoi 


procurorul militar, și el în uniformă, venit special de 


la București, dădu citire actului de acuzare cerînd, în 
concluzie, pedeapsa capitală pentru Caramitru și căpete- 
niile bandei din pădurea Babadagului precum şi pedepse 
grele, pînă la închisoare pe viață, pentru ceilalți. În ce-i 
privea pe acuzaţii Boianschi şi Chirvăsuţă, nelegio- 

nari, atraşi în mrejele organizaţiei de spionaj datorită 
tinereţii ce-i împinsese la săvîrşirea unor greşeli abil 
&peculate de recrutorii lor, procurorul se declară de acord 
cu propunerea organelor de anchetă să li se acorde cir- 
cumstanțe atenuante. Susţinînd această cerere, procura- 
tura avea în vedere că, prin atitudinea avută în cursul 
cercetărilor şi concursul dat acțiunilor desfășurate de or- 
ganele de securitate, cei doi dovediseră că regretă sincer 
greşelile comise de ei. 

După citirea actului de acuzare urmă audierea celor din 
boxă şi administrarea probelor: aparatele de radio, banii, 
cifrurile precum şi o căruţă de armament scoasă din hă- 
țișurile Babadagului. În tot acest timp, Boianschi şi Ar- 
takian la care trăgeam cînd şi cînd cu coada ochiului ră- 
măseseră liniștiți pe locurile lor, vorbind numai atunci 
cînd erau întrebaţi. Se părea că cele ce se petre- 
ceau în sală nu-i priveau deloc şi că veniseră acolo doar 
ca spectatori, așa cum venisem eu. Și totuşi, așa cum îl 
cunoșteam pe Artakian, eram sigur că cumătrul clocea 
o surpriză şi mă întrebam din ce în ce mai neliniștit 
cam ce renghi avea de gînd să ne joace și cît de tare ne 
vor scădea acţiunile. Nu aveam dreptul să uit nici o clipă 
că în această partidă avocatul ne era adversar, şi încă 
unul serios. 

În cea de a patra zi se trecu la audierea martorilor, 
iar în cazul lui Boianschi depuse mai întîi Ion Focşeneanu, 
martor al acuzării, care descrise împrejurările în care 
fugise inculpatul şi subliniase caracterul premeditat al 
acestei acţiuni. Urmase Sandu Luscan, martor propus de 
Artakian, care povesti cu fraze pline de culoare, grelele 
încercări prin care trecuse Vasile în ultimii ani de școală, 
izgonirea sa de acasă şi condiţiile în care-i oferise adăpost. 
Artakian aşteptă răbdător ca Luscan să-și termine depo- 
ziţia şi apoi se ridică îndreptîndu-se cu pași măsurați spre 
bară. Ghicii că acesta era momentul ales să ne dea lovitu- 
ra pe care încercasem zadarnic să mi-o imaginez în ulti- 
mele zile. Avocatul informă Curtea că martorul -propus 
şi convocat de apărare sosise chiar atunci şi era gata 
să-și facă depoziţia. Evident prevenit de sosirea acestui 
martor necunoscut nouă, președintele ceru ușierului să-l 

introducă în sală, iar noi ne lungirăm giturile pentru a-l 
vedea cu un moment mai devreme. 

În sală pătrunse calm un individ mărunţel şi pirpiriu, 
îmbrăcat într-un costum cenușiu ieşit din mîinile unui 
croitor de înaltă clasă. Mai degrabă urîtă, figura marto- 
rului era luminată de ochii inteligenţi ce sclipeau îndă- 
rătul unor ochelari cu ramă subţire, de aur. În pofida 
fizicului debil, omul vădea multă hotărtre şi o anumită 
forţă interioară. 

Președintele îl salută cu un anumit respect, mulţu- 
mindu-i pentru faptul că se ostenise să vină, îi luă jură- 
mintul prevăzut de procedură şi apoi trecu imediat la 
interogarea sa. Omul se prezentă ca fiind Lazăr Aroneanu, 
născut la București în anul 1918, domiciliat în Capitală 
pe strada Popa Savu numărul 64. 

— Vă rugăm să ne spuneţi unde lucraţi î. ce funcţie 
îndepliniţi, îi ceru președintele. 

— Aparțin Ministerului Afacerilor Externe şi, în lipsa 
ministrului titular, sînt însărcinatul cu afaceri al României 
în Franța, spuse martorul în timp ce eu, Ion Burghelea 
și Hristache Dracopol ne transformaserăm în stane de: 
piatră. 

— Cunoaşteţi pe vreunul din acuzații aflaţi în boxă? 

— Da, încuviinţă fără șovăire diplomatul. Îl cunosc pe 
tînărul blond de la capătul din dreapta al rîndului doi. 
L-am întîlnit la Paris. 

— Relataţi, vă rugăm, împrejurările în care l-aţi în- 
tilnit, 

— În seara de 14 aprilie, anul acesta, mă întorceam 


„acasă de la legația noastră din Paris situată în rue Br6- 


montier nr. 17. Pe poarta deschisă de paznic s-a strecu- 
rat, odată cu mașina în care mă aflam, tînărul ce se află 
acum în boxă. Crezînd că eram numai şoferul, mi-a ce- 
rut să-l duc la şeful meu. I-am răspuns rîzînd că va fi 
cam greu, avînd în vedere că șeful meu, ministrul de ex- 
terne român, se află la Bucureşti. Înţelegînd cine sînt, 
băiatul m-a rugat să comunic autorităţilor interesate din 
țară că în noaptea de 30 spre 31 mai 1952 un grup de 
agenţi ai Serviciului de spionaj al.N.A.T.O. compus din 
fostul chestor legionar Petre Caramitru, transfugul Vasile 
Boianschi şi marinarul dezertor Horaţiu Chirvăsuţă, toţi 

originari din Constanţa, vor fi debarcaţi dintr-un sub- 
marin pe coasta românească în zona pădurii Comorova, 
la nord de Mangalia. Cu toate insistenţele. mele de a-și 
spune numele sau de a-mi divulga măcar sursa informa- 
ției pe care mi-o dăduse, tînărul nu mi-a mai spus ni- 
mic, pregătindu-se să plece aşa cum venise. Știind că în 
preajmă pindesc permanent poliţişti francezi în -civil ou 
misiunea de a-i identifica pe toţi cei ce mă vizitează, 
mi-am urcat vizitatorul în maşină, culcîndu-l pe ban- 
cheta din spate. Eu am luat volanul, scoţindu-l pe băiat 
neobservat din curtea împrejmuită cu ziduri înalte şi de- 
barcîndu-l pe Champs-Elys6es, în dreptul pasajului Lido 
unde, la ora aceea, aglomeraţia era maximă; chiar dacă 
ar fi sesizat că cineva coborise din mașină, eventualii mei 
urmăritori n-ar fi avut nici o şansă să-l regăsească în mul- 
țime. Dealtfel, tînărul părea bine familiarizat cu ase- 
menea tehnici căci a sărit fulgerător jos. De atunci nu 
l-am mai văzut. . 

Pe măsură ce martorul vorbea, tăcerea se așternea peste 
sală; la sfîrşit puteai auzi musca. Preşedintele continuă în- 

să imperturbabil să-i pună întrebări lui Aroneanu: 

-. — Ce aţi întreprins ca urmare a vizitei pe care v-a 
făcut-o acuzatul? 

— M-am decis să folosesc prezenţa la Paris a unui cu- 
rier diplomatic ce pleca spre Bucureşti a doua zi pentru 
a trimite un raport adresat personal toavrăşului Nicolae 
Cionoiu, locţiitor al ministrului. Gîndeam că un rapori 
telegrafic ar fi devenit, prin forţa împrejurărilor, cu- 
noscut unui cerc prea larg de persoane. 

— Cunoașteţi, poate, urmarea dată raportului dum- 
neavoastră? continuă președintele. 

— Da. Am fost informat telegrafic şi am avut prilejul 
să constat personal, ieri la București, că Ministerul de 
Externe a întocmit după acest raport, o notă pe care 
a trimis-o la 20 aprilie directorului general al securităţii 


statului din Ministerul de Interne. Bineînţeles, în con- 
formitate cu regulile, existente la M.A.E., această notă nu: 


făcea nici o referire la raportul meu. 
— Cînd aţi primit citaţia trimisă de acest tribunal? 
— Atât citaţia cît şi aprobarea tovarăşului Cionoiu de 
a veni să depun ca martor, mi-au parvenit cu zece zile în 

urmă, dar n-am putut ajunge mai devreme. Între Paris și 
București nu există încă legături aeriene, iar Orient-Ex- 
presul este foarte aglomerat. Au fost necesare insistenţe 
repetate pentru a obţine o cabină în vagonul de dormit. 

— Curtea vă mulţumeşte pentru osteneala ce v-aţi 
dat-o ca să răspundeți citaţiei, tovarășe Aroneanu. 

— Era, socotesc, de datoria mea cu atît mai mult cu cât 
am înţeles că de această mărturie atîrna soarta unui om. 

— Oricum, vă mulțumesc încă o dată. Are cineva de 
pus întrebări martorului? se adresă președintele procu- 
rorului și apărătorilor. 

Nu. Nimeni n-avea de pus întrebări martorului, care 
părăsi sala cu aceaşi discreţie cu care venise prin uşiţa 
din spatele completului de judecată şi pe care 'nimeni 
nu-l mai văzuse după aceea. Procurorul, ulcerat, se ve- 
de, de festa ce ne-o jucaseră Boianschi și Artakian, îl 
întrebă pe Vasile, cu o oarecare asprime în glas de ce 
nu-și informase anchetatorii despre cele petrecute la Paris, 
iar acuzatul răspunse fără să șovăie ca unul ce se aștep- 


_tase-la întrebare: 


— N-a fost în intenţia mea să mă plîng de ancheta- 
tori sau de procurorul care a instruit cazul. Toţi s-au pur- 
tat corect cu mine dar, fiindcă m-aţi întrebat despre re- 
zerva ce mi-am impus-o în timpul cercetărilor prelimi- 
nare, precizez că aceasta s-a datorat atitudinii de neîn- 
credere a interlocutorilor în faţa încercărilor repetate de 
a-i convinge asupra sentimentelor mele de loialitate față 
de țară. Aceste încercări au fost descurajate în fașă de an- 
chetatori, care le luau drept afirmațiile fără acoperire 
ale unuia intrat în necaz. M-am hotărît deci să păstrez 
aceste date pentru avocatul meu gîndind că, rămînînd ine- 
dite pînă la proces, vor putea fi folosite mai bine în apă- 
rarea mea. 

Înfruntat astfel procurorul tăcu, mai ales că Artakian 
se grăbise să-i reamintească amănuntul că acuzatul avea 
dreptul să declare sau să nu declare orice credea că poate 
servi apărării sale, la momentul ales de el; în ce ne 
privea pe noi, anchetatorii lui Vasile făcuserăm cred, în 
acele momente, niște mutre aidoma unor, capete de cal. 

În seara celei de a cincea zile de la începutul dezbate- 
rilor, audierea martorilor luă sfîrșit, iar președintele dădu 

cuvintul procurorului pentru a-și dezvolta rechizitoriul. 
Acesta încadră faptele în prevederile Codului penal şi ce- 
ru pentru acuzaţi pedepse grele care începeau cu cinci- 
zece ani de închisoare şi culminau cu condamnarea la moar- 
te. În cazul lui Vasile însă, ţinînd cont de elementul nou 
apărut în cursul dezbaterilor, echivalînd cu autodenunțarea 
acuzatului, şi de caracterizarea pozitivă făcută. de Direc- 
ţia regională a securităţii statului, procurorul a fost de 
acord cu scoaterea sa de sub acuzarea de trădare. El ceru 
totuşi să se reţină împotriva lui Boianschi culpa de tre- 
cere frauduloasă a frontierei, fapt pedepsit de legile în 
vigoare cu cinci ani de închisoare. 

Urmară apoi pledoariile avocaţilor care se străduiră, fie- 
care după posibilitățile ce-i rămîneau, să obţină circum- 
stanţe atenuante pentru clienţii lor. Avocatul Nistor Ioga 
care-l apără pe Caramitru vorbi puţin, fără să încerce 
să obţină efecte spectaculare. Omul ştia, ca și clientul său 
dealtfel, că apără o cauză dinainte pierdută; acuzatul fu- 
sese chestor legionar, calitate în care săvîrşise multe fapte 
calificate drept crime împotriva clasei muncitoare, reve- 
nise clandestin în ţară ca agent al spionajului dușman 
şi emisar al comandamentului din Madrid şi, colac peste 
pupăză, avusese şi ideea, nefastă pentru el, de a se opune 
arestării, lovindu-mă cu cuțitul. În consecință, avocatului 
nu-i rămase decît să arunce moartea-n mișcarea legio- 
nară, singura vinovată de situaţia în care se găsea clientul 
său pentru care ceru circumstanţe atenuante. 

După pledoaria lui Ioga, preşedintele dădu cuvîntul lui 
Artakian, iar noi am devenit numai urechi pentru a nu 
scăpa nici unul din porumbeii care-i vor fi zburat din 
gură. Spre marea noastră ușurare, pledoaria maestru- 
lui a fost scurtă: 

— Onorată Curte, începu el, cred că dezbaterile au 
scos cu prisosinţă în evidenţă faptul că acuzatul Boianschi 
Vasile, rămas orfan de ambii părinţi tocmai la vîrsta cînd 
avea mai multă nevoie de sprijinul și îndrumarea lor, a 
trebuit să înfrunte mizeria determinată de izgonirea sa 
din casa părintească. Asupra lui s-au abătut din plin, mai 
mult decît asupra altora, frigul, foamea și spaimele unor 
vremuri nefaste care ne-au încercat atît de greu şi asupra 


cărora nu vreau să insist. Au existat, desigur, și oameni. 

pă 


de inimă care l-au ajutat să-și termine școala, ca Mihăi- 
lescu Constantin ajuns, printr-un concurs de împrejurări 
nu tocmai favorabile clientului meu, anchetatorul de azi 
al lui Boianschi. Spun, nu tocmai favorabile pentru că, 
fără îndoială, locotenentul-major Mihăilescu a păstrat anu- - 
mite resentimente față de fostul său coleg ce i-a înșelat 
atit de grav încrederea acum șase ani. Acest lucru este, 
desigur, omenesc. Nu mi se pare însă un motiv de natură 
să ne îndreptăţească să aruncăm astăzi cu piatra în Bo- 
ianschi pentru o faptă, e drept reprobabilă, dar săvirșită 
de atîţia dintre compatrioţii noștri, nu din duşmănie față 
de rinduiala nouă, ci în căutarea unei vieţi mai ușoare, 
a unei bucăţi de piine care ne-a lipsit o vreme. Să nu fa- 
cem o asemenea greșeală cu un om care, după ce a fost 
împins pas cu pas pe drumul pierzaniei, a găsit puterea 
să se smulgă din tentaculele spionajului dușman, riscîn- 
du-şi viața pentru a informa din timp autorităţile din 
țară asupra celor ce se urzeau contra României. Să ţinem, 
de asemenea, seama că Boianschi, arestat find, s-a stră- 
duit să ajute securitatea, după puterile sale, pentru a 
lichida și alte uneltiri ale spionilor trimişi aici cu mi- 
siuni subversive. Iată de ce nu pot împărtăși opinia repre- 
zentantului acuzării și cer pentru clientul meu, nu nu- 
mai scoaterea de sub acuzarea de trădare de patrie, dar 
și achitarea pentru delictul de trecere frauduloasă a fron- 
tierei. 

După această pledoarie care durase mai puţin de două 
minute, Artakian se întoarse la locul său, așezîndu-se li- 
niștit pe scaunul ce-i era rezervat. Restul pledoariilor, 


„unele foarte bine întocmite și documentate, nu mai pre- 


zentau pentru noi, cei de la securitate, nici un interes. 
A doua zi Curtea pronunţă sentinţele, condamnîndu-l pe 
Caramitru la pedeapsa capitală și pe Chirvăsuţă, al cărui 
rol subaltern fusese scos cu pricepere în evidenţă de apă- 
rătorul său, la numai cincisprezece ani de închisoare. De- 
altfel, după cinci ani, bărbosul a fost grațiat ca urmare 
a bunei sale comportări la locul de detenţie. 

În ce-l privea pe Vasile Boianschi, acesta a fost scos 
de sub acuzaţie pentru crima de trădare a patriei dar, pro- 
babil pentru a 'oferi cît de cît satisfacția procurorului, el 
a fost condamnat la cinci ani închisoare pentru delictul 

de trecere frauduloasă a frontierei, cu suspendarea pedep- 


sei. Eu n-am mai așteptat sfîrşitul procesului, ci am șters-o. 


englezeşte din sală imediat ce mi-a fost cu putinţă. Trei 
zile mai tîrziu, Luscan m-a invitat la el acasă pentru a ne 
lua rămas bun de la Boianschi. Respins de rudele sale 
şi de orașul natal, acesta se hotărise definitiv să pără- 
sească Dobrogea pentru a începe o nouă viaţă în mij- 
locul unor oameni ce nu-l cunoșteau. Obsedat de spusele 
bătrînului Ularitza, lăutarul din Munchen, voia să se sta- 
bilească în Bucovina. Nu chiar în zona codrilor Boianu- 
lui unde aflase că nu avea acces, ci în comuna Frasin, un- 
deva între Vatra Dornei şi Cîmpulung unde, cu ajutorul 
unuia din colegii lui Artakian, găsise un post de mecanic 
la fabrica locală de cherestea. Cu aprobarea lui nea Ion 
Burghelea, m-am dus deci la Luscan, încercînd să fac 
mină bună la joc urît. Totuși, după ce l-am felicitat pen- 
tru eliberare, nu m-am putut reţine să nu-i reproșez lipsa 
de încredere pe care-o manifestase faţă de mine. Vasile 
mi-a dat un răspuns care m-a pus pe ginduri pentru mul- 
tă vreme: 

— N-am făcut-o, Titi, pentru că, spre deziluzia mea, 
m-am trezit în faţa ofițerului de securitate Mihăilescu și 
nu a fostului meu prieten, capabil să înţeleagă și să ierte. 
Nu ştiu de ce, dar voi, cei de la securitate, mi-aţi părut 
a vă considera mai buni decît alţii, mai puri decît restul 
oamenilor din care v-aţi ridicat. Poate că şi sînteţi, 
dar celor din afară nu le place să fie trataţi ca niște 
infractori efectivi sau potenţiali. Și, cum cele petrecute 
la Paris reprezentau ultimul meu atu, l-am păstrat cu 
grijă pînă la proces. Oricum, dacă acest element se va 
răsfrînge în mod negativ asupra carierei tale te rog să-mă 
ierţi. În intenţia mea n-a fost decît să-mi apăr pielea. 

Avedis Artakian care participa și el la masă interveni 
cu tact, propunînd un toast pentru reușita lui Vasile în 
viața nouă. Am ridicat bucuroși paharele și apoi Bo- 
ianschi propuse să bem în sănătatea Anetei care mă în- 
soţea şi cu care m-am căsătorit după numai două săp- 
tămîni. Mulţi ani mai tîrziu, făcînd cu soţia și copiii o 
excursie la mănăstirile pictate din Bucovina, m-am abătut 
pe la Boianschi, căsătorit și el cu o fată de prin partea 
locului. Devenit. șef al sectorului de întreţinere a fabricii, 

fostul aventurier ce vînturase aproape jumătate din lume 
se îngrășase, iar frumosul său păr blond se rărise vizibil 
spre frunte. Se vedea că nevastă-sa îl răsfățase cu bu- 
cate bune, între care păstrăvii proaspeţi sau afumaţi în 
bujeniţă, şuncile supuse aceluiași tratament și găinile 
monstruos de mari dețineau un rol de frunte. Am făsut 
împreună băi de aburi în sala cazanelor, ieşind de fiecare 
dată de acolo cu pieptul curăţat de fumul de tutun şi, bi- 
neînțeles, leşinați de foame. Atât el cît şi eu ne-am ferit 
ca de foc să dezgropăm trecutul, comportîndu-ne unul 
faţă de altul ca doi colegi de școală. Nu mă consideram 
sau mai bine zis nu mă mai consideram mai bun, mai pur 
şi mai dur ca alţii. 

